
Lujo Margetić 


NEKA PITANJA GLAGOLJICE I GLAGOLJANJA 


Autor, nakon što upućuje na razloge velike privlačnosti glagoljice i 
njezinu začuđujuće dugu i uspješnu ulogu u kulturi hrvatskog naroda, 
dokazuje da . glagoljicu - a ne kao što to neki tvrde, ćirilicu - sastavio 
Konstantin-Ciril. Autor nadalje dokazuje kako nasuprot mišljenju koje 
prevladava, glagoljanje nije bilo zabranjeno 873. god. i da uzrok naglom 
širenju Službe božje na narodnom jeziku (tzv. glagoljanje) od 873. do 885. 
g0d., tj. do godine njezine zabrane, leži u nekoj vrsti dogovora između 
Bazilija 1. i Pape Ivana VIII. o prepuštanju Papinoj svjetovnoj i crkvenoj 
vlasti slavenskih naroda od Jadrana do Karpata, i to pod moćnom zaštitom 
Bizanta, a u suprotnosti prema istočnofranačkim svjetovnim i crkvenim 
vlastima. Taj dogovor imao je slabu točku u suprotnostima Rima i Pape o 
crkvenoj pripadnosti Bugarske i u želji hrvatskoga vojvode Branimira i 
moravskog vojvode Svetopuka da budu što samostalniji u odnosu na 
istočne Franke i Bizant i, što se tiče Branimira, u njegovoj želji da splitsku 
nadbiskupiju što više veže uz sebe. 


1. Glagoljica i glagoljanje! (Služba božja na hrvatskostaroslavenskom jeziku?) s 
pravom se ubrajaju u jedan od najljepših i najvažnijih čimbenika hrvatske kulture. 
Otkako je glagoljica došla u naše krajeve u drugoj polovici 9. stoljeća, ona se postup- 
no, čak do 17. stoljeća, širila ne samo na hrvatskim područjima, nego i u susjednu 
Sloveniju pa je u doba svoga vrhunca u 16. stoljeću obuhvaćala frankapanske po- 
sjede (Krk, Vinodol, Senj, Modruš) kao svoje središte, jezgru i žarište, a uz njih i Istru, 
Liku, dalmatinske otoke i obližnja područja. Na tom je području ona bila jedan od 
temelja narodne pismenosti tako da su npr. glagoljaški notari pisali ugovore, po- 
sljednje volje, općinske zapisnike itd. Ujedno, glagoljanje je u takoreći svim crkvama 
spomenutog područja bilo osnova širenja kršćanske kulture, jer se ne samo Služba 
božja obavljala na narodu razumljivom jeziku, nego se na glagoljici razvila bogata 
djelatnost pisanja raznih vrsti crkvenih knjiga. Tako je do 17. stoljeća, pa i nešto ka- 


"Na predavanju koje smo u HAZU održali 12. travnja 2000. predložili smo za Službu božju na 
staroslavenskom jeziku termin glagoljašenje. Akademkinja A. Nazor s pravom se usprotivila uvođenju 
novog termina umjesto uobičajenog glagoljanje. E 

* > Problematiku toga naziva obradio je u novije doba S. DAMJANOVIĆ, Jezik otačaski, Zagreb, 1995., 39- 
50. 


snije, uz latinicu i hrvatsku ćirilicu, glagoljica bila jedno od tri pisma, kojima su se 
Hrvati služili. Ako tome dodamo, da se glagoljica stoljećima sačuvala jedino na hr- 
vatskom teritoriju i da je ona nestala razmjerno brzo kod drugih naroda, npr. u Make- 
doniji, Moravskoj, Slovačkoj itd., onda je naš ponos glagoljicom još više razumljiv, to 
više što se na hrvatskim područjima razvio poseban oblik novije tzv. uglate glagolji- 
ce, koja se može smatrati specifično hrvatskim oblikom toga pisma. 


2. Što je razlog tako oduševljenom prihvaćanju glagoljanja u nas, i s tim u svezi 
poput požara naglog preuzimanja glagoljice još u doba hrvatskih vladara domaće 
dinastije? Čini se upravo nedvojbenim, da je pravi razlog tom oduševljenju Hrvata 
za glagoljanje i njegovo održavanje kroz stoljeća u tome, što je narod, prisustvujući 
Službi božjoj na njemu razumljivom jeziku, imao nepogrješivi osjećaj da nije samo 
objekt, već subjekt. Naime, posve je nešto drugo sudjelovati kao kršćanin Svetoj misi 
na latinskom jeziku, koji je bio pastvi nerazumljiv ina kojem se Služba božja osjećala 
kao tajanstveni obred koji se narodu priopćuje posredstvom svećenstva - od gla- 
goljanja, gdje je narod punim srcem i punim razumijevanjem sudjelovao u misi izgo- 
varanoj narodu razumljivim jezikom i gdje je narod u najvažnijim trenucima svojim 
nesposrednim sudjelovanjem u misi, a osobito pjevanjem, dao oduška svojim emo- 
cijama. Mi bismo danas rekli da je to bio demokratski način aktivnog sudjelovanja u 
misi, koja je bila u to doba, uz narodnu tradiciju, uz priče iz davnine, jedini izravni 
kontakt s kulturom, čak sa svjetskom kulturom. Prigodom glagoljanja, narod se osjećao 
aktivnim čimbenikom događaja, koje je smatrao sastavnim dijelom svoga života, i to 
u onom aspektu, koji se ticao intelektualne i emotivne sfere izvan dnevne životne 
borbe za koricu kruha i borbe protiv nepravde koja već po svojoj definiciji pripada 
krugu doživljavanja svakoga malog čovjeka. 

Na ovaj aspekt glagoljanja često se u novije vrijeme ne obraća dovoljna pozor- 
nost, ali on je bio vrlo dobro shvaćen od koparskog biskupa Pavla Naldinija (1687.- 
1713.), velikoga štovatelja narodnog jezika. On je od pavlinskog fratra postao bisku- 
pom i u Kopru podigao talijansko-slavensko sjemenište, u kojem se učilo bogoslužje 
na narodnom jeziku. On u dalekoj 1700. god.* piše: “Bog je Slavenima još širom pov- 


3 U diskusiju na predavanju (bilj. 1) na našu napomenu smo da je “narod punim srcem i punim 
razumijevanjem sudjelovao u misi izgovaranoj narodu razumljivim jezikom“ dana je 
primjedba da razlika između hrvatskog i crkvenoslavenskog jezika nije bila mala. Ali, kada 1. MILČETIĆ, 
Glagoljaši, osobito krčki, u hrvatskoj prošlosti, Smotra 1., 1889., 146 piše da se na popovo pjevanje 
“slava va višnjih Bogu“ i “virujem u jedinoga Boga“ “cijelom crkvom zaori skladno pjevanje puka, 
muškaraca i žena“ i kada 1. RADIĆ, Staroslavensko crkveno pjevanje u biskupiji krčkoj, Sv. Cecilija 
VIII, 1914., 35 piše da narod “pjeva na sve grlo, pjeva muško i žensko, staro i mlado“, oni, čini nam se, 
misle isto što i mi, naime da je narod s mnogo više emocija sudjelovao nego na misi na latinskom 
jeziku, i to zato, što je razumio i svoje odgovore svećeniku i ono što je pjevao. Dodali bismo da 
Damjanović (bilj. 2), 43, ističe da “razliku između općeslavenskog književnog jezika i narodnih idioma 
ne treba preuveličavati“. Ali, nije nimalo nemoguće da smo diskusiju, koja usto nije bila prekratka, 
pogrješno razumjeli. Obrazložene teze jednog dijela predavanja objavljuju se u ovom članku, a drugog 
dijela (koji se tiče glagoljanja u Rijeci) u broju riječkih Dometa za ovu godinu. Bilo bi korisno i korektno, 
kad bi se i teze iz usmene diskusije pojavile u pisanoj formi u odgovarajućem časopisu, kako bi i autor 
ovoga članka i stručno općinstvo mogli, eventualno, otvoriti temeljitiju diskusiju koja je u okviru 
predavanja više nego otežana, u prvom redu zato što joj nije moguće dati nužnu znahstvenu 
argumentaciju, a usto postoji opasnost da se poželjna diskusija pretvori u nepoželjnu polemiku, 


“  PNALDINI, Corografia ecclesiastica di Giustinopoli, Venezia, 1700., 473. Citirano prema L. KIRAC, 
Crtice iz istarske povijesti, Zagreb, 1946., 259-260. 


lasticom (nego Talijanima: L. M.) podijelio posvećene radnike, koji im ne samo pro- 
povijedi, već i Službu božju, mise, otajstva i štogod može dobar vjernik zaželjeti 
pružaju na njihovu vlastitom slavenskom, njima prirođenom jeziku. O, koliko jače 
vezuju čovjeka zvuci materinskog govora, koliko jače diraju srce glasovi s mlijekom 
usisani! “* 

3. Kada je i kojom prilikom nastala glagoljica? 

Već je odavno u znanosti kao pretežno mišljenje prihvaćeno da je jedan od sla- 
venskih apostola, Konstantin-(Ćiril) pripremio novo pismo, koje danas nazivamo 
glagoljicom, neposredno prije političko-vjerskog puta u Moravsku. Do tog je puta 
(oko 863. god.) došlo na poziv moravskoga kneza Rastislava koji je zamolio bizan- 
tskog cara Mihajla III. da mu pomogne u otporu protiv opasnoga istočnofranačkog 
susjeda. Glagoljica i pripremljene knjige na slavenskom jeziku zajedno sa slaven- 
skim bogoslužjem trebali su dati čvrst temelj jačanju otpora protiv zapadnog su- 
sjeda. Posebno je glagoljica trebala biti privlačna za puk. Pri tome je Bizant bio vrlo 
oprezan, u želji da previše otvoreno ne ističe svoj politički interes. To je sigurno jedan 
od razloga zašto se Moravljanima i njihovu knezu ponudilo pismo, koje se uvelike 
razlikovalo od grčkoga alfabeta. 

Glavni argument u prilog toga stajališta nalazi se u pismu Ivana VIII. iz 880. god. 
upućenom moravskom knezu Svetopuku* u kojem Papa odobrava “slavensko pi- 
smo koje je izumio nedavno umrli filozof Konstantin.“? Kako se Papu ne može optužiti 
za iznošenje bezrazložne neistinite tvrdnje, pogotovu što je spomenuto Papino pi- 
smo vjerodostojno, ovaj se argument mogao pobijati samo na jedan način, tj. da iz 
pisma Ivana VIII. ne proizlazi neprijeporno da je upravo riječ o glagoljici. Sjednakim 
pravom moglo bi se, tvrde protivnici toga dokaza, zastupati mišljenje da je Ivan VIII. 
spominjući “slavensko pismo“ mislio na ćirilicu. 

Ipak, ta nam se teza ne čini nimalo uvjerljivom. Prije svega, moravski knez Sve- 
topuk vladao je nakon Rastislava “češkom“ Moravskom, a ne Moravskom, koja bi 
obuhvaćala isključivo područja južno od Dunava, kako to u novije vrijeme neuvjer- 
ljivo, a s različitom argumentacijom tvrde Boba* i Hadžijahić.? Rastislav i Svetopuk 
vladari su Moravske, zemlje koja je u neposrednoj blizini Češke, kao što se to već 
odavno s pravom zastupa u literaturi." Uostalom, ćirilica nije ništa drugo, nego grčki 


*  NALDINI, na i. mj.: anche agli Schiavi (forse con piu ampio privilegio) sacri Operari, (cosi) che non solo 


Prediche, ma Uffici, Messe, Sacramenti e quanto pud desiderarsi da un buon Fedele, li somministrano in lin- 
guaggio Schiavo. loro proprio e congenito. O quanto pili allacciano l'huomo le voci del materno idioma, e quanto 
piu feriscono il cuore gli accenti istillati col latte! 


* > Uvrelima se Svetopuk spominje na najrazličitije načine. U ovome radu nazvali smo ga prema smislu 
njegova imena u današnjem hrvatskom jeziku. 


Litteras denique Sclaviniscas a Constantino quondam philosopho reppertas (...) iure laudamus. Vidi npr. FE 

GRIVEC - E TOMŠIĆ, Constantinus et Methodius Thessalonicenses, Fontes (dalje: Fontes), Radovi 

Staroslavenskog instituta, knjiga 4, Zagreb, 1960., 73. 

* IBOBA, Novi pogled na Povijest Moravie, Split, 1986. To je prijevod A. Miličića Bobine knjige Mora- 
via's history reconsidered, Haag, 1971. 

*  M.HADŽIJAHIĆ, Pitanje rasprostranjenosti Metodove nadbiskupije južno od Save, Croatica Christia- 
na Periodica (dalje: CCP), god. IX., br. 15, Zagreb, 1985., 1-23. 

"" Podrobnosti u L. MARGETIĆ, O interpretaciji nekih vrela hrvatske pravne povijesti devetog stoljeća, 

u objavljivanju u Zborniku Pravnog fakulteta u Zagrebu za 2000. god. 


alfabet, dopunjen slovima, koja odgovaraju specifičnim slavenskim glasovima pa 
Ivan VIII. ne bi mogao za to pismo tvrditi da ga je “izumio“ Konstantin. Za glagoljicu 
izraz “izumiti“ (reperiri) odgovara, ali ne i za ćirilicu. Usto, o ćirilici nema na morav- 
skom području nikakva traga za najstarije doba slavenske pismenosti. Nasuprot tomu, 
Kijevski i Praški listići, pisani glagoljicom, bez obzira na to hoćemo li u njima naći 
mnogo ili malo čehizama i bez obzira na njihovu dataciju, dokaz su da je glagoljica 
postojala sjeverno od Dunava. Uostalom, ni nepostojanje makar i neznatnih tragova 
ćirilice na tom teritoriju ne govori u prilog teze da bi je Konstantin uvodio u Mora- 
vsku."! 

Pretpostavka, da je Konstantin “izumio“ ćirilicu imala bi kao nužni korolar tvr- 
dnju da je glagoljica postojala prije slavenskih apostola. Veliku je nadu za tezu o 
predćirilovskom nastanku glagoljice pobudila izvrsna Hocijeva rasprava, u kojoj je 
on pokušao dokazati da je glagoljica nastala u 8. stoljeću na akvilejsko-istarskom 
području, i to na osnovi pretkarolinske kurzive." Hocij dokazuje kako se glagoljična 
slova mogu u dobrom dijelu objasniti vezom i sličnošću s pretkarolinom. Hamm je 
pak, sa svoje strane, ukazao na upadljivu sličnost glagoljice s gotskim i runskim alfa- 
betom.? A veliki broj najuglednijih slavista nalazi temelj glagoljice u ranosrednjo- 
vjekovnom grčkom kurzivu odnosno grčkoj minuskuli. S pravom je Th. Eckhardt'“ 
pomalo podrugljivo istaknula da su “pokušaji izvesti glagoljicu i iz jednog postojećeg 
alfabeta, “bio on grčki, latinski itd. bezizgledni i beskorisni“ jer se, npr., može “bez 
velike muke pronaći uzore za osam glagoljskih slova, tj. za a, b, k, i, s, jat, 1, 0 (..) u 
kretsko minojskom pismu Linear A“ i dodala da sigurno nikom neće pasti na pamet 
da glagoljicu poveže s tim tisuće godina ranijim pismom. 

Jedan od naših najodličnijih i vjerojatno najdubljih novijih specijalista, J.. Hamm, 
od svojih je najranijih radova, unatoč vidljivom napretku u razvoju i argumentaciji 
svojih teza, čvrsto zastupao mišljenje kako je glagoljica nastala intelektualnim napo- 
rom jednoga autora. To, dakako, ne isključuje da je taj “izumitelj“ glagoljice bio 
pod utjecajem već postojećih alfabeta pa je doista od interesa utvrditi na koje se pi- 
smo ugledao prigodom izrade pojedinog slova. Ali, to je ipak sekundarno pitanje, jer 
je pri tome on postupao slobodno, oslanjajući se u prvom redu na svoju stvaralačku 
maštu. Smatramo da je utjecaj grčke kurzive 9. stoljeća pri tome bio, iz razumljivih 
razloga, najvažniji, premda će biti točno i to, da je sastavljač prilično vješto taj utjecaj 
prikrio dodavajući “podlozi“ kružiće, trokutiće, crte i slične dodatne elemente, u 
kojima se ne mora nužno raditi o vjerskim simbolima ili bilo čemu tome sličnom. 

Kako nema ni najmanjeg razloga da se posumnja u citirane riječi Ivana VIII. da je 
Konstantin “pronašao“ slavensko pismo i kako je, s druge strane, posve nevjerojatno 
da bi to pismo bila ćirilica, čini nam se dobro utemeljenim mišljenje da je Konstantin 


"  Oovimidrugim pitanjima u svezi s problematikom nastanka glagoljice vidi vrlo pertinentna zapažanja 
S. DAMJANOVIĆA, Nešto napomena o filologiji i rodoljublju, Republika, god. 50, Zagreb, 1994., 64- 
69. 


22 M. HOCJJ, Die westlichen Grundlagen des glagolitischen Alphabets, Siidostdeutsche i 
IV.,H. 3-4, 1940., Miinchen, 509-600. 


353. HAMM, Postanak glagoljskoga pisma u svijetlu paleografije, Nastavni vjesnik (1937.- 1938), knj. 
XLVI., sv. 1-5, 39-61. 


4 TH. ECKHARDT, Theorien tiber den Ursprung der Glagolica, Slovo 13, 1963., 102. 


sastavljač upravo glagoljice. Možemo dodati još nešto. Samo je osoba iz bizantskoga 
kulturnog kruga mogla slovo “u“ u glagoljici pisati kao 'ou“, tj. onako kako se to piše 
u grčkom alfabetu i onda na temelju toga i u glagoljici primiti to slovo na isti način, tj. 
spojem dva znaka (tj. “o“ i “ižicu“), koji su se tek kasnije slili u jedan znak, osobito u 
hrvatskoj uglatoj glagoljici. Isto vrijedi i za postojanje u glagoljici nekoliko znakova 
koji se odnose na glasove i, o. Nadalje, čini nam se najuvjerljivijim mišljenje da gla- 
golski b nije drugo nego stilizirani mb grčkoga srednjovjekovnoga alfabeta (samo 
slovo b, beta, već se odavno izgovaralo kao v). Ta osoba, koja je potjecala iz grčkoga 
kulturnog kruga i imala izrazite lingvističke sklonosti ne može biti nitko drugi nego 
Konstantin. 


4. Papa Ivan VIII. osnovao je 1973. god. panonsku metropoliju na čelu s Meto- 
dom kao nadbiskupom, čime je zadan težak udarac istočnofranačkoj crkvi, koja je 
do osnivanja te metropolije imala punu crkvenu vlast nad Panonijom. Kolikogod je 
osnivanje nove metropolije imalo nesagledive pozitivne političke posljedice za sla- 
venske kneževine, panonsku Kocelja (umro 874. god.) i moravsku Svetopuka (koji je 
nakon Koceljeve smrti preuzeo vlast inad Panonijom), one bi, tvrdi se, bile povezane 
s dodatnom vrlo bolnom i teškom zabranom bogoslužja na slavenskom jeziku. To se 
izvodi iz kasnijeg pisma Ivana VIII. upućenog Metodu 879. god. u kojem Papa 
poručuje: “Pismom koje smo poslali po ankonitanskom biskupu Pavlu zabranili smo 
Ti da misu obavljaš u tom (tj. slavenskom) jeziku.“"* Kako je poznato da je papa Ivan 
VIII. 873. god. poslao ankonitanskog biskupa Pavla knezu Svetopuku i tom prigo- 
dom opskrbio Pavla s podrobnom uputom (commonitorium), zaključuje se da se riječi 
iz pisma iz 879. god. odnose upravo na tu Pavlovu misiju tj. iz 873. god. 

Iz takvog shvaćanja proizlaze, za autore, upravo nepremostive teškoće. Naime, 
Metod bi po Papinom pismu iz 879. god. nastavio unatoč zabrani iz 873. god. obav- 
ljati bogoslužje na slavenskom jeziku, što znači da on ne bi poslušao Papin nalog i 
Papi se suprotstavljao preko pet godina. To je vrlo teško, zapravo nemoguće, na 
zadovoljavajući način objasniti. Rački" je pokušao taj Metodov neposluh opravdati 
time, što je pretpostavio da se Metod nadao da će Ivan VIII. promijeniti svoju odluku 
čim sazna sve okolnosti. Ritig se s pravom, takvom pojednostavljenom mišljenju, 
suprotstavio i upozorio na to da su metropolite imali pravo da ne poslušaju Papin 
nalog (tzv. jus remonstrantiae), ali tako da bi o razlozima svoga neposluha odmah. 
izvijestili Papu, da ovaj donese konačnu odluku, nakon što procijeni utemeljenost i 
opravdanost remonstrancije. Ritig misli kako je Metod upravo to i učinio, pa, kako 
od Pape nije dobio nikakva odgovora, smatrao je da smije i dalje “mirne savjesti“ 
služiti misu na slavenskom jeziku. Pa ipak je čudno, da u uputi iz 873. god., koja je 
prilično opsežna,!* nema ni najmanje naznake za takvu zabranu. Papa u uputi na ši- 
roko objašnjava Pavlu, što sve treba reći i kako se ponašati u raznim situacijama. 
Npr.: “Nemoj se poslužiti isprikom kojom bi nastojao opravdati da bilo ti bilo naš 


5 Žitje Metoda (dalje: ŽM), X 4, Fontes, 160. 

6 Fontes 72: (...) iam litteris nostris per Paulum, episcopum Anconitanum, tibi directis prohibuimus. 
7 ERAČKI Vieki djelovanje sv. Cyrilla i Methoda, Zagreb, 1859., 299. 

18 Fontes, 89-69. 


brat Metod ne biste krenuli (u posjet) Svetopuku (...)“. Moramo priznati da nam se ne 
čini mogućim da Papa ne bi Pavlu dao instrukciju u tako važnoj i delikatnoj stvari 
kao što je zabrana slavenskog bogoslužja. Smatramo kako opširna uputa iz 873. god., 
u kojoj nema riječi o zabrani bogoslužja na slavenskom, sili na zaključak da te godine 
nije izdana Metodu nikakva takva zabrana. 

Uostalom, već su i drugi s pravom posumnjali na ovakvo objašnjenje. Tako Gri- 
vec" u poglavlju s naslovom Sumnjiva zabrana slavenskog bogoslužja piše: “Sumnjivo 
je pitanje je li papa Ivan VIII. doista 873. godine pismeno zabranio slavensko bogo- 
služje“ - ali dalje, za čudo, nastavlja kao da je pismo ipak postojalo. On uglavnom 
preuzima starije mišljenje: Metod je bio uvjeren da papa Ivan VIII. o svemu tome nije 
bio dovoljno obaviješten; Papino je pismo bilo napisano u žurbi i bez osobita savjeto- 
vanja; Papa je 880. god. odobrio Metodov postupak i “zato ni povjesničari nemaju 
pravo da ga osuđuju“? 

Pa ipak, ako se riječi Papina pisma iz 879. god. odnose na zabranu iz 873., onda je 
takva “obrana“ Metodova postupka vrlo slaba. Metod bi, hoćeš nećeš, ipak bio 
neposlušan od 873. do 879. god. Iz Papina pisma iz 879. svakako proizlazi da je Papa 
jednom prigodom poslao Metodu pismo preko ankonitanskog biskupa Pavla. Ali, 
jesmo li vezani upravo na put ankonitanskog biskupa Pavla iz 873. god. u Papinoj 
uputi (commonitorium)? Naime, daleko od toga da bi diplomatsko putovanje Pavla 
god. 873. bilo njegova jedina služba za Papu. Zajedno s Eugenom, ostijskim bisku- 
pom, on je opetovano, npr. u travnju i listopadu 878., odlazio na važne misije u Bu- 
garsku i Konstantinopol." U kolovozu 879. bio im je pridružen i treći Papin legat, 
kardinal Petar u svezi s pripremama za crkveni sinod u Konstantinopolu (15.X1.879. 
do 26.1.880.), koji je trebao sprovesti crkveno jedinstvo. Čini se da su Pavao i Eugen 
bili i početkom 879. god. u misiji bugarskom kralju, o kojoj znamo samo to da je s 
njihovim rezultatima Papa bio vrlo nezadovoljan i to opetovano isticao. Dakle, Pa- 
vao je odlazio na putovanja u službi Pape bilo sam? bilo u društvu s Eugenom* bilo 
u poslanstvu, kojem je na čelu zbog iznimne važnosti bio pridodan i kardinal Petar.5 
Kao što je poznato, u to je vrijeme došlo do neugodnog sukoba Svetopuka i Metoda. 
Svetopuk je optužio Metoda za krivovjerje pa je Papa poslao Svetopuku pismo u 
kojem ga “grli kao najdražeg sina“ i uvelike se čudi (valde miramur) Vijesti da bi Me- 


"E GRIVEC, Slavenski blagovjesnici Sveti Ćiril i Metod, Zagreb, 1985. (prijevod rada Sv. Ćiril in Metod, 
Ljubljana, 1963.), 116. 

2 N.dj,117. 

"Samou razdoblju od približno jedne godine (travanj 878. do svibnja 879.) Pavao je s Eugenom putovao 
na istok najmanje četiri puta. Monumenta Germaniae historica (dalje: MGH), Epistolarum, T. VII. (Ka- 
rolini aevi t. V.), drugo izdanje, 1928. 58, br. 66 (bugarskom kralju Mihajlu); 60, br. 67 (uglednom bugar- 
skom knezu Petru); 62, br. 68 (patrijarhu Ignatiju); 63, br. 64 (bizantskim carevima); 66, br. 71 (grčkim 
svećenicima u Bugarskoj. ' 

2 Usto postoji i vijest u pismu Pape Ivana VIII. (MGH, Epp. VII, 146, br. 182) bugarskom kralju, koja 
spominje neku neuspjelu misiju te dvojice legata u svibnju 879. Vidi iEpp. VII, 188, br. 211 iz kolovoza 
879. god. i 

3 Npr873. god. * 

*  Nprutravnjui listopadu 878. god. 

“Npr MGH, Epp. VII, 188, br. 211 iz kolovoza 879. god. 

tod imao drukčije shvaćanje u najvažnijim pitanjima vjere, “nego što je (ranije) izja- 
vio pred apostolskom stolicom“. Zbog toga Papa obećaje Svetopuku da će odmah k 
sebi pozvati Metoda, da iz njegovih ustiju čuje, je li se drži prave vjere. I doista, Papa 
je istodobno odmah pozvao Metoda u Rim na saslušanje. Ujedno mu je javio: “Čujemo 
(audimus) da misu služiš na barbarskom, tj. slavenskom jeziku, zbog čega smo već 
našim pismom tebi upućenim po Pavlu, ankonitanskom biskupu, zabranili da na 
tom jeziku služiš svetu misu (unde iam litteris nostris per Paulum episcopum Anconita- 
num tibi directis prohibuimus, ne in ea lingua sacra missarum sollempnia celebrares)*, već 
isključivo na latinskom ili grčkom jeziku, kao što je to uobičajeno u božjoj crkvi u 
čitavom svijetu, pa (čak) i u svim manje naprednim društvenim zajednicama (in om- 
nibus gentibus).“ Kada je i od koga saznao Papa da Metod obavlja službu božju na 
slavenskom jeziku? Onaj audimus označava očito trajno sadašnje vrijeme. U 
protivnome bi Papa napisao audivimus. Kako se o Svetopukovoj prijavi Papa u svom 
pismu izražava upravo tako, tj. audivimus, to znači da je Papa iz Svetopukova pisma 
saznao da Metod propovijeda falsam doctrinam, tj. da je Metod heretik. A kako u 
istom pismu Papa javlja da čuje (audimus) (u sadašnjosti!) o Metodovu slavenskom 
bogoslužju, slijedi da je on o tome doznao tek po pričanju Svetopukova poslanika 
Ivana. Ovo je nadasve čudno, pogotovu ako uzmemo u obzir da je glagoljanje u 
moravskoj bilo Papi već odavno i te kako dobro poznato. Već iduće 880. god. Papa 
odobrava, kao što je već rečeno, “slavensko pismo, koje je izumio (nedavno) umrli 
Konstantin filozof" i dopušta obavljanje slavenskog bogoslužja, tj. glagoljanje. 
Nemoguće je pretpostaviti da obje izjave odražavaju iskreno Papino uvjerenje i da bi 
Papa 879. god. iskreno mislio da se misa m o ra obavljati isključivo na latinskom ili 
grčkom, a 880. god. isto tako iskreno da “ništa ne smeta pravoj vjeri i vjerskim istina- 
ma (doctrina) da se misa pjeva u tom slavenskom jeziku (...). Ukratko, treba ponovno 
raščlaniti Papina pisma iz 879. god. upućena Svetopuku" i Metodu.“ 

Naše je mišljenje da je Papa 879. god. vodio vrlo suptilnu diplomatsku igru oko 
Svetopuka, slavenskog bogoslužja i vjerskih istina. Papa je, dakako, znao da je sla- 
vensko bogoslužje već odavno odobreno (još od 869. god.) pa se u pismu Svetopuku 
ograničio da izrazi svoje veliko čuđenje nad Metodovim “krivovjerjem“ i obećao da 
će strogo provjeriti Metodovo vjersko uvjerenje. Svetopuk se mogao osjećati zado- 
voljnim, jer, eto, Papa njega visoko cijeni (grleći ga kao najdražeg sina) i otvara po- 
stupak protiv Metoda. Ali, Papa ujedno poziva Svetopuka neka svakako slijedi nauk 
rimske crkve, koji je ona preuzela od samog sv. Petra (ab ipso apostolorum principe) i 
koji će ona držati “dok ima svijeta i vijeka“ (usque in finem saeculi). To znači, da bi i 
Svetopuk, ako se ne bi držao nauka svete rimske crkve, trebao biti osumnjičen zbog 
hereze. Papa mu doslovce poručuje: “opominjemo vašu ljubeznost (...) da odbacite 
lažni vjeronauk (doctrinam falsam abicite)." Papa je pismo tako lijepo sročio, da se 
Svetopuk nije mogao osjećati pogođenim ili uvrijeđenim. Ali, kada je Papa 880. god. 
utvrdio da Metodovo vjeronaučanje u cijelosti odgovara svemu što “uči rimska crkva 
i što su crkveni očevi prenijeli,“ onda se situacija stubokom mijenja. Crkva je u to 
vrijeme čvrsto stajala na braniku nepromjenjivosti simbola pravovjernosti (orthodo- 


%  Vidibilj. 13. 
27 Fontes, 160, br. 200 i 160, br. 201. 

xae fidei symbolum) - bez obzira na to što je bila sklona intepretirati ga drukčije od 
istočne crkve - dok su istočnofranačke crkve ( i Svetopuk s njom) smatrale da u vjer- 
ski simbol treba ubaciti riječi filioque - dakle, protivno onom što je tada 
zastupala rimska crkva! 

Ukratko, neke neobične tvrdnje u Papinim pismima Svetopuku i Metodu 879. 
god. treba tumačiti kao pripremu za otvoreno Papino izjašnjavanje u prilog Metoda 
i glagoljašenja u 880. god. Oba pisma iz 879. god. odnose se na okolnosti koje su 
neposredno povezane s tadašnjom fluidnom situacijom u Svetopukovoj Moravskoj. 
Svetopuk je bio svjestan da su mu istočnofranačke vlasti najopasnije pa ih nikako 
nije htio iritirati previše otvorenim priklanjanjem Papi, slavenskoj Službi božjoj i Bi- 
zantu, tim više što je njemačko svećenstvo djelovalo na dijelovima Svetopukove države 
vrlo agresivno. Osobito je Papino pismo Metodu prožeto od početka do kraja željom 
da bar formalno zadovolji Svetopuka pa se upravo zbog toga i rečenica koja govori o 
zabrani slavenskog bogoslužja koju je Svetopuku priopćio ankonitanski biskup Pa- 
vao odnosi na događanje i prilike u 879. god. Papa ne kaže da zabrana postoji već 
odavno, tj. od 873. god. U tom bi slučaju Papa stilizirao tu rečenicu drukčije, npr. 
dodao bi olim ili iam diu. Nepostojanje takvih ili sličnih oznaka uvjerava nas da je do 
zabrane mise na slavenskom jeziku došlo u vezi sa Svetopukovim prigovorima iz 
neposredne prošlosti. Najvjerojatnije su se ovi događaji odigravali već u 879. 
god. nakon Svetopukove pritužbe na Metoda - nakon koje Papa preko biskupa Pavla 
zabranjuje slavensku liturgiju i zove Metoda u Rim. U Rimu 880. god. Papa - obratno 
od onoga što očekuje Svetopuk! - daje energično punu podršku Metodu, konsekrira 
Metodova protivnika Wichinga, ali ga ujedno čvrstim i jasnim riječima (jubemus et 
volumus) podvrgava Metodu i ujedno isto tako jasnim riječima (iure laudamus) prav- 
no odobrava slavensku Službu božju. 

Dakle, pisma iz 879. god. i njihov cjelokupan sadržaj odraz su prilika isključivo u 
toj godini, u kojoj je Papa uporabio svoju diplomatsku vještinu kojom je naizgled? 
poduzeo disciplinski postupak protiv Metoda, ali mu ujedno omogućio da se u po- 
stupku 880. god. opravda i dokaže svoju punu sukladnost s naučanjima rimske crkve. 
O tome Papa obavještava Svetopuka na vrlo obazrivi način. 


5. Prema svemu, što se na osnovi prethodnih raščlambi može zaključiti, proizlazi 
da glavna Metodova vjerska aktivnost pada u vrijeme između 873. (osnivanje pa- 
nonske nadbiskupije) i 885. (Metodova smrt i zabrana glagoljanja izrećena po papi 
Stjepanu V.). Kako je Metodovo djelovanje bilo izravno korisno za papinstvo i Bi- 
zant, razumljivo je da se ono lako proširilo i na hrvatski teritorij, pogotovu nakon što 
je Papa još 873. god. naredio hrvatskom knezu Montemeru, kojije vladao područjem 
između Save i Drave da podupre crkvenu vlast Metoda, kao panonskog nadbiskupa 
ina svojem teritoriju. 

Širenje glagoljanja iz Moravske prema Hrvatskoj treba, dakle, smjestiti u vrijeme 
između 873. i 885. a ne ga pripisati djelovanju Metodovih učenika, nakon što su protje- 


2 Ovakvi tzv. Scheinprozesse bili su i inače česti u crkvenoj (i ne samo u njoj!) praksi. Primjer takvo 
Scheinprozessa, koji se tiče naše povijesti (postupak “protiv“ Petra Krešimira IV.) vidi uL. MARGETIĆ, 
Odnosi Petra Krešimira i Pape prema Korčulanskom kodeksu, Vjesnik za arheologiju i historiju 
dalmatinsku LXXIV, Split, 1980., 219-238 = Iz ranije hrvatske povijesti, Split, 1997., 253-273. 

rani iz Moravske nakon zabrane iz 885. god. Nakon te godine glagoljanje nema više 
podršku ni Pape ni Bizanta, a pogotovu ne bugarskog vladara Simeona, koji je od 
893. god. podupirao ćirilicu u Bugarskoj - u biti inačicu grčkog alfabeta - u želji da 
svoju vlast učini prihvatljivom i za njegove podanike prožete bizantskom kulturom. 

Kao što smo to podrobno analizirali na drugom mjestu, relativni kompromis 
Pape i Bizanta - ako izuzmemo trnovito pitanje crkvene vlasti nad Bugarskom - sa- 
stojao se u tome da je car Bazilije 1. prepustio područje od Jadrana do Karpata papi- 
nom svjetovnom i crkvenom utjecaju. U Bizantskoj je Dalmaciji car pristao na pove- 
zivanje splitske nadbiskupije i njezinih sufragana s Rimom. U svezi s time vrlo je 
znakovito pismo Pape Ivana VIII.“ upućeno 10. lipnja 879. crkvenim i svjetovnim 
vlastima u Bizantskoj Dalmaciji. Vrijedi ponovno istaći da je nekoliko dana ranije, 7. 
lipnja 879., došlo do dogovora bizantskih poslanika u Rimu s Ivanom VIII. o crkve- 
noj i svjetovnoj Papinoj vlasti nad Hrvatskom i da je za kraj pregovora ostavljeno kao 
najteže pitanje Papine crkvene vlasti nad Dalmatinskom Hrvatskom pa kada je i to 
riješeno pozitivno za rimsku crkvu, došlo je do upravo spomenuta Papina pisma od 
10. lipnja. Možda je u tom pismu najinteresantnije ono čega u njemu nema. Primjećuje 
se da su uz poimenično navedene zadarskoga, osorskog i splitskog*' crkvenog pred- 
stavnika spomenuti ostali biskupi samo skupno (ceteri[s]que episcopis Dalmatinis). Ovo 
ne može biti slučajno. Mislimo da ne griješimo ako pretpostavimo da ninski biskup 
nije poimenično spomenut zato, što je njegova biskupija bila na hrvatskom, a ne bi- 
zantskom teritoriju. Nasuprot tomu, čudi da nije spomenut krčki biskup. Nije nima- 
lo vjerojatno kako je on ostao nespomenut radi “uštede“ u nabrajanju. Za krčku bisku- 
piju, za koju znamo da se u to vrijeme protezala i na susjednom kopnu, može se s 
pravom pretpostaviti da je bila u rukama glagoljaša. To zaključujemo, uz ostalo, i iz 
riječi upravo spomenuta Papina pisma, iz kojih proizlazi da je Papa predviđao otpor 
podvrgavanju dalmatinskih crkava papinskoj crkvenoj vlasti. Taj otpor Papa očekuje 
od Grka i Slavena: 


Si liquid de parte Grecorum vel Sclavorum super vestra ad nos reversione (...), dubitatis?? 


tj. ako biste sumnjali na otpor Grka i Slavena itd. - i obećava punu zaštitu i ujed- 
no prijeti isključenjem iz crkve, ako se ne bi htjeli “vratiti“ (redire) rimskoj apostolskoj 
crkvi, a posebno, ako bi se biskupi dali konsekrirati i primiti palij negdje drugdje, tj. 
u Akvileji, a ne iz Rima. Tko su ti Grci i Slaveni, o kojima govori Papino pismo? 
Pismo je upućeno osobama koje žive i djeluju na teritoriju Bizantske Dalmacije, i to u 
prvom redu upravo na biskupe, jer se samo na njih može odnositi dio pisma, koji 
zahtijeva da konsekraciju i palij prime iz Rima. A ako je to tako, onda treba i “Slave- 
ne“ najvjerojatnije povezati u prvom redu s krčkim biskupom. Što se pak tiče “Grka“, 
koji bi se u okviru Bizantske Dalmacije protivili “povratku stolici sv. Petra apostola“, 


2  Vidibilj. 10. 

% CDL16,br. 13. 

Splitska je nadbiskupija bila u to doba vakantna. To se vidi i iz adrese Papina pisma. 
?% CDL17,bn13. 


Ovdje se sigurno misli upravo na Akvileju, koju je Papa u odnosu na crkvenu vlast smatrao suparni- 
com, Vidi CD I, 19, br. 16 i 20, br. 17. 

sigurno treba isključiti stratega provincije Dalmacije i sve njemu izravno ili neizrav- 
no podređene funkcionare i druge uglednike, osobito one u Zadru, zato što je do 
širenja vlasti rimske apostolske crkve nad Dalmacijom došlo na osnovi dogovora 
bizantskog izaslanstva i Pape 10. lipnja u Rimu. Skloni smo pretpostaviti kako je riječ 
o dijelu klera, koji je bio povezan sa crkvenom oporbom u središtu Bizanta, gdje je i 
inače tinjao ne baš zanemarivi otpor prema carskoj crkvenoj politici. Ne treba zabo- 
raviti da u listopadu iste godine konstantinopolitanski patrijarh postaje Focije. Za 
nas je u ovom kontekstu to pitanje marginalne prirode. Za nas je važno da su Papa i 
Bazilije I. u odnosu na slavenske apostole i glagoljanje u Bizantskoj Dalmaciji imali u 
to doba sigurno zajedničko istovjetno stajalište, do kojeg je, očito, došlo na osnovi 
dogovora Bizanta i Rima u lipnju 879. godine. 

Ali vratimo se na mnogo zanimljivije “Slavene“, protivnike Papine inicijative da 
se dalmatinska crkva vrati Rimu. Poznata je uloga akvilejske patrijaršije u širenju 
kršćanstva među Hrvatima. O tome postoji golema i uvjerljiva literatura pa se na tu 
pojavu ovdje ne treba posebno osvrnuti. Ali treba upozoriti bar na neke elemente 
povezanosti Akvileje i crkve u Hrvata, koji se odnose na vremensko razdoblje, kojim 
se ovdje bavimo. Već smo naglasili kako je u pozivu dalmatinskim biskupima da se 
vrate Rimu Papa osobitu pozornost pridao okolnosti, koja mu je neobično ležala na 
srcu, naime, primanju palija, kao znaku biskupske časti. Papa Stjepan VI. obratio se 
čak još 886./887. na akvilejskog patrijarha prijekorom da je konsekrirao splitskog 
(nad)biskupa Teodozija, a u isto je vrijeme još energičnije prigovorio Teodoziju da je 
“letio“ u Akvileju i tamo se dao konsekrirati i obećao mu dati palij,“ ali uz uvjet da 
dođe u Rim. A već je i papa Ivan VIII. pozvao“ još 879. god. toga istog Teodozija, u to 
vrijeme još samo izabranoga ninskog biskupa, da svakako dođe u Rim i u Rimu 
primi konsekraciju i usput ga svečano upozorio da “ne bi nekamo drugamo (!) otišao 
(+) i primio biskupsko posvećenje.“ Pri tome je Papa mislio, dakako, na akvilejskog 
patrijarha. I doista, iz pisma koje je oko 880. god. Papa uputio Branimiru čini se si- 
gurnim** da je Teodozije poslušao Papu i dao se konsekrirati u Rimu. 

Ne treba zaboraviti da je i sam Branimir posjetio Akvileju, što je nedvojbeno bilo 
ne samo vjerska već i politička manifestacija. Još je značajnija okolnost da je po smrti 
splitskog nadbiskupa Marina oko 886. god. upravu nadbiskupije preuzeo dotadanji 
ninski biskup, što je izazvalo veliku Papinu srdžbu. Kako je moguće da se Teodozije 
usudio protiv Papine volje preuzeti splitsku crkvu? Jedino je prihvatljivo objašnjenje 
da ga je u tome podupirao moćni Branimir, to više što je nakon smrti Pape Ivana VIII. 
Papin položaj doživio za neko vrijeme osjetljivi udar. Ali još i za života Ivana VIII. 
Branimir se nije mogao konačno odlučiti da prizna Papu za svoga svjetovnog senio- 
ra. Naime, poznato je kako se u feudalizmu stupalo pod nečiju vrhovnu vlast. Radilo 
se o prilično složenom postupku, Prvi dio tog postupka sastojao se u tome da se 
budući vazal obraćao budućem senioru molbom da ga prizna za vazala. Tako npr. 
papa Ivan VIII. 879. god. spominje Branimirovo pismo u kojem ovaj izražava želju 
da u svemu bude “vjeran i pokoran“ papinskoj vlasti. Drugi dio postupka sastoji se 
* CDL21br. 18. 
* CDLIS5BNIZ 
% CDL18,br 14. 

u povoljnom odgovoru budućeg seniora. Tako u istom pismo Ivan VIII. prima Brani- 
mira “kao najmilijeg sina (...) u krilo svete stolice apostolske“. Treća se faza sastoji u 
polaganju prisege vjernosti koju u ime budućeg vazala polaže njegov opunomoćenik 
pred budućim seniorom. Tako iz Fuldskih anala saznajemo da je 874. god. Sveto- 
pukov opunomoćenik u Forchheimu položio u ime Svetopuka vazalnu prisegu pred 
Ludovikom Njemačkim. Četvrta se faza sastojala u odašiljanju predstavnik4 budućeg 
seniora budućem vazalu, da bi pred njima feudalnu prisegu osobno potvrdili svi oni 
koji će njome biti obvezani pa kada se i to završi, uspostavlja se pravno čvrsti i valja- 
ni feudalni odnos. Tako i papa Ivan VIII. u kasnijem pismu, pisanom najranije u 
drugoj polovici 881. god., upućenom Branimiru zahtijeva da Branimir pošalje Papi 
vjerodostojne poslanike, koji će potvrditi Branimirovo obećanje iz 879. god. pa će 
nakon toga Papa poslati svoga izaslanika koji će od cjelokupnoga hrvatskog naroda 
preuzeti obvezu vjernosti (universus populus vester fidelitatem promittat). 

Nešto slično dešavalo se i u odnosu Ivana VIII. i Svetopuka. Iz pisma Ivana VIII. 
upućenog Svetopuku 880. god. razaznaje se da je Svetopuk bio izrazio Papi želju da 
zajedno sa svojim prvacima prizna Papu za patrona (patronum), pomagatelja (adiuto- 
rem) i zaštitnika (defensorem). Papa to prihvaća i “grli ga golemom ljubavlju kao jedi- 
nog sina“. Na žalost, nedostaju daljnje vijesti o tome kako je tekao daljnji postupak. 
Kako Ivan VIII. već 882. god. nije bio živ i kako se 884. god. Svetopuk prisegom 
obvezao na vazalstvo caru Karlu III. i obećao mu vjernost (fidelitatem), ne čini nam se 
vjerojatnim da bi od 880. do 884. došlo do konačnog utvrđivanja pravovaljanoga 
feudalnog odnosa između Svetopuka i Svete Stolice. 

Vratimo se na Branimira. Sigurno je da on nije imao ništa protiv Papine zaštite, 
ali se je s pravom bojao da bi mu sve snažniji Bizant pod Bazilijem I. mogao preko 
dalmatinske teme i bizantske vojne posade u toj temi i te kako zagorčiti život. Zbog 
toga njegov “izlet“ u Akvileju, njegova želja da preko Teodozija i učvrsti svoju pozi- 
ciju u Splitu, a time posredno i u Bizantskoj Dalmaciji i njegovo kulturno oslanjanja 
na zapadne uzore, npr. u dataciji njegova natpisa iz 888. god., a pogotovu njegov 
pokušaj da odmah poslije smrti cara Bazilija 1., koja je i inače uzdrmala bizantsku 
vlast u njezinim zapadnim provincijama. 

Zadržat ćemo se samo na nekim događajima koji su mogli imati najviše odjeka u 
Hrvatskoj. Beneventanski vojvoda Ajon smatrao je kako je Bazilijeva smrt početak 
kraja bizantske vlasti u južnoj Italiji. On u 887. organizira Langobarde u Beneventu i 
Apuliji koji se dižu u opći napad na bizantske posjede. Tom prilikom Ajon čak uspijeva 
osvojiti Bari, a Bizantinci 888. pri pokušaju protuofanzive doživljavaju težak poraz 
pod zidinama Baria. Ipak, Bizant je bio previše jak. Sve nade ustanika ruše se još iste 
888. kad Bizant ponovno osvaja Bari. Salerno pada potpuno pod utjecaj Bizanta, a i 
Benevent i Kapua prinuđeni su da u svojoj politici vode u prvom redu računa o 
ponovno uspostavljenom bizantskom autoritetu. 

Nadalje, čini nam se da s langobardskim ustankom u južnoj Italiji, bizantskim 
gubitkom Baria i očito znatno pojačanim utjecajem Branimira u Dalmaciji treba po- 
vezati i tadašnje političke perturbacije u Mlecima i duždevu ekspediciju prema 
središnjoj Dalmaciji. Na politiku Mletaka prema Dalmaciji i Hrvatskoj nismo se u 
ovome radu dosad osvrtali jer su za to potrebne šire analize koje bi nas odvele preda- 
leko. Ali ne možemo da ne upozorimo barem na neke okolnosti. U Mlecima je na 

vlasti bila već dulje vremena obitelj Partecijaka koja je uz ostalo imala vrlo prija- 
teljske odnose s Bizantom. Bazilije I. počastio je dužda Orsa vrlo visokom titulom 
protospatarija, što je bilo povezano s opipljivim koristima za nositelja, uz ostalo viso- 
kom plaćom, koja se isplaćivala iz bizantske državne blagajne. Uskoro nakon Bazi- 
lijeve smrti dolazi u Mlecima do velikih previranja, Partecijaci su prinuđeni da se 
povuku s vlasti a čast dužda preuzima 17. travnja 887. Petar Kandijan iz druge obi- 
telji.“ Za novog dužda priča Ivan Đakon da je odmah po stupanju na vlast poslao 
pomorsku ekspediciju protiv Neretljana, ali da je ona bila bezuspješna. Na to je sam 
dužd krenuo u kolovozu na pohod prema srednjoj Dalmaciji, ali je već 18. rujna ubijen 
blizu Makarske.* Vlast nakon toga ponovno preuzimaju Partecijaci. Kratkotrajni 
gubitak vlasti probizantski orijentiranih Partecijaka treba svakako povezati s privre- 
menim slabljenjem bizantskog položaja u južnoj Italiji. Ako je tako, onda i ekspedi- 
cija Petra Kandijana mora s time imati neke veze. Značajno je da nekih mletačkih 
akcija u srednjodalmatinskim vodama nije bilo punih deset godina i da s druge stra- 
ne Ivan Đakon ne opisuje duždevu ekspediciju kao odgovor na bilo kakve “gusar- 
ske“ ili slične neprijateljske akcije Neretljana protiv Mletaka, što inače u pravilu čini. 
Po svemu bi dakle izgledalo da su se Mleci nakon Bazilijeve smrti odlučili na mnogo 
aktivniju politiku prema Dalmaciji. 

Ali, već 888. Bizant zauzima dominantnu poziciju u južnoj Italiji. U međuvremenu 
su se iu Mlecima vratili na vlast probizantski Partecijaci, a i Branimir je morao odu- 
stati od toga da u Bizantskoj Dalmaciji nastupi energičnije.? 


Lujo Margetić 


RIASSUNTO 


Alcune questioni riguardanti Valfabeto glagolitico e la celebrazione dell'ufficio divino in 
paleoslavo 


Dopo aver spiegato le ragioni della grande attrazione per la popolazione croata nel Medio 
evo dell'ufficio divino in paleoslavo-croato, l“autore dimostra che l/alfabeto glagolitico - e non 
quello cirillico, come lo sostengono alcuni autori - č stato inventato dall'apostolo slavo Costan- 
tino. L'autore inoltre dimostra che il rito paleoslavo non era stato proibito gia nell'anno 873, 
come generalmente si crede, bensi soltanto nel 885. Secondo autore la ragione dell'introdu- 
zione del rito paleoslavo si trova nell'accordo tra il papa Giovanni VIII e \imperatore bizanti- 
no Basilio I, con il quale imperatore acconsentiva al ruolo principale e preponderante del 
Papato nei territori tra |Adriatico ed i Carpazi non solamente nell'ambito ecclesiastico, ma 
anche in quello secolare. L/accordo era in primo luogo diretto contro i Franchi orientali. Il pun- 
to debole di questo accordo era il disaccordo latente tra Bisanzio ed il papato riguardante la 
Bulgaria. Inoltre Branimiro, duca croato e Svetopuk, duca moraviano, volevano essere indi- 
pendenti dall'influenza bizantina. Oltre a cio, Branimiro mirava soprattutto a sottomettere alla 
sua influenza il metropolita di Spalato, in contrasto alle intenzioni di Giovanni VIII. 


# G.MONTICOLO, Cronache veneziane antichissime 1, Roma, 1890., 127-128. 

*N.dj., 128-129. 

#%  VidiiL. MARGETIĆ, Ugovor Mletaka i italskih gradova contra generationes Sclavorum (40.), Historijski 
zbornik, god. XLI (1), Zagreb, 1988., u kojem se analiziraju razlike različitih mletačkih ugovora s 
istočnofranačkim i njemačkim vladarima od 840. dalje, a osobito tekstom ugovora iz 888. god. U nas su 
ti ugovori posve zanemareni. Dotakli su ih se donekle samo Šišić i N. Klaić, i to uglavnom pogrješno. 
Na naš rad iz 1988. god. nije se na žalost nitko od naših povjesnika dosad osvrnuo kritičkim napome- 
nama i drukčjim prijedlozima. A ipak su ti ugovori zaslužili u hrvatskoj historiografiji bolju sudbinu. 

Eugen Pusić 


. 


ORGANIZACIJA KAO TEORIJSKI PROBLEM 


Pogledi na organizaciju u klasičnoj društvenoj znanosti. Razvitak 
znanosti o organizaciji od postavki Taylora i Fayola i kritike tih postavki 
do suvremenih gledanja na pet dimenzija organizacije: aktere, struktu- 
ru, okolinu, informacije i interakciju, te teorijska bilanca do sada pređenog 
Puta i perspektiva eventualnog budućeg razvitka. 


Organizacija, kao skupina ljudi koji međusobno usklađenom djelatnošću ostva- 
ruju određeni cilj, pojavni je oblik ljudske društvenosti od samih njezinih početaka. A 
u tim počecima nije jasno izdvojena iz općenitije pojave društvene povezanosti. Tada 
se ta povezanost, u svim njezinim aspektima, temelji na “jakim stanjima kolektivne 
svijesti“ (ćtats forts de la conscience collective - E. Durkheim, 1893.), tj. na intenzivnim 
emocijama nabijenim predodžbama normativne vezanosti koja prožima sve članove 
primarnih zajednica u njihovim međusobnim odnosima kao i u odnosu s numinoz- 
nom sferom pretpostavljene vrhunaravnosti. 

Pojedini oblik organiziranog djelovanja - recimo lov, plovidba, pohod, gradnja - ne 
izdvaja se u ranom društvu, psihološki, iz opće neupitnosti primarne zajednice kao 
takve, već iz nje crpi vezivo svoje kohezije. Pa kad se zajednica kao cjelina suočava sa 
situacijom koja zahtijeva njezino usklađeno na cilj usmjereno djelovanje, događa se da 
tada čitava zajednica daje sebi određene značajke svjesne, svrhovite organiziranosti, 
kao štoje izbor privremenog poglavice, u fascinantnom primjeru Nambikvara Indija- 
naca u amazonskom području (C. Levi-Strauss, 1955.). 


Antropološki su korijeni organizacije u procesu diobe rada koji prati ljudski rod od 
njegovih početaka. Međutim, kao praktički dominantni oblik obavljanja zajedničkog 
rada, osobito u industrijskoj proizvodnji, organizacija se javlja tek s industrijaliza- 
cijem i urbanizacijom otprilike od treće trećine 18. stoljeća u čelnoj skupini tada 
najrazvijenijih zemalja. Od tada počinje i sustavno razmišljanje o organizaciji kao 
povezanom podijeljenom radu. I to se razmišljanje u to doba ne izdvaja iz kruga one 
misaone djelatnosti koju, iz današnje perspektive, smatramo, zbog njezina stvaralaštva, 
klasikom u društvenim znanostima novovjekovne moderne. 

1. ORGANIZACIJA U KLASIČNOJ DRUŠTVENOJ ZNANOSTI 


Adam Smith počinje svoje “Istraživanje prirode i uzroka bogatstva naroda“ (1776.) 
rečenicom: “Čini se da je najveće poboljšanje proizvodnih snaga rada i veći dio umijeća, 
spretnosti i prosuđivanja pomoću kojih se tom snagom bilo gdje upravlja ili se ona 
primjenjuje, bio učinak diobe rada“ (1937.,3). Na koji način dioba rada ostvaruje takvo 
značajno poboljšanje proizvodnih snaga? “Veliki porast količine rada koju može, uslijed 
diobe rada, obaviti isti broj ljudi proističe iz triju različitih okolnosti: prvo, porastom 
spretnosti svakoga pojedinog radnika; drugo uštedom vremena koje se obično gubi 
prelaskom s jedne vrste rada na drugu; i konačno, izumom velikog broja strojeva koji 
olakšavaju i skraćuju rad, te osposobljavaju jednog čovjeka da obavi rad mnogih“ 
(ibid. 7). Premda Smith dopušta da ova vrst diobe rada ima i svoje negativne posljedice: 
zatupljujuće djelovanje monotonog rada, moralnu degeneraciju u koju vodi, gubitak 
hrabrosti i fizičke aktivnosti, on smatra da u tom slučaju cilj opravdava sredstva, jer 
“umnažanje proizvodnje na području svih različitih umijeća uslijed diobe rada je ono 
što dovodi, u dobro uređenom društvu, do tog općeg obilja koje se širi do najnižih 
slojeva naroda“ (ibid. 11). 

Na pitanje kako su tako podijeljeni elementi radnog procesa međusobno povezani 
i usmjereni na jedinstveni cilj odnosno rezultat, Smith odgovara upućivanjem na 
razmjenu i na tržište: “To (povezivanje) je nužna iako vrlo polagana i postepena po- 
sljedica određene sklonosti ljudske prirode...da mijenja, trguje i razmjenjuje jednu stvar 
za drugu" (ibid. 13). Opseg tržišta, stoga, određuje mjeru detaljnosti diobe rada: “Kako 
je upravo moć razmjene povod diobe rada, tako i opseg ove diobe mora uvijek biti 
ograničen opsegom te moći, ili, drugim riječima, protezanjem tržišta“ (ibid. 17). 

Adam Smith ističe ono svojstvo organizacije koje će ostati jednim od lajtmotiva 
svih kasnijih analiza te društvene strukture, diobu rada i povezivanje podijeljenih 
radnih operacija. Njegova je pažnja usmjerena prvenstveno na diobu, i to na specifični 
oblik diobe cijepanjem jedinstvenoga radnog procesa u pojedinoj proizvodnoj organi- 
zaciji, dok problem povezivanja gleda na razini društva i smatra da se on treba riješiti 
regulativnim efektom tržišta. Smatra disfunkcionalne posljedice diobe rada cijenom 
koju valja platiti za izvanredno značajna ekonomska postignuća koja očekuje od nove 
metode rada. 

Na prosvjetiteljski optimizam 18. stoljeća, kojim je prožeto razmišljanje A. Smitha, 
većje 19. najavilo svoje rezerve. Podnaslov Marxova “Kapitala“ (1867.), “Kritika političke 
ekonomije“, uperen je kritički i protiv Smitha. Marx doduše prihvaća i potvrđuje Smi- 
thove zaključke o izvanrednim prednostima diobe rada u odnosu na ekonomsku pro- 
duktivnost, ali smatra da te prednosti ne koriste onima koji su ih svojim radom ostva- 
rili, radnicima, već vlasnicima kapitala koji su unajmili radnike odnosno kupili njiho- 
vu radnu snagu. Lišen sredstava za rad, “radnik je suočen sa smislenim implikacijama 
materijalnog procesa proizvodnje kao vlasništva drugoga i kao moći vladanja“ (1889., 
335). “Sredstvo za rad (postaje)...“sredstvo za podjarmljivanje i...sredstvo za eksploati- 
ranje i osiromašivanje radnika“ (1947., 439). Time se “ujedno upotpunjuje i njegova 
bespomoćna zavisnost od tvorničke cjeline, dakle od kapitalista“ (1947., 362)" 

Marx naglašava u prvom redu sukob interesa između radnika i kapitalista u 
proizvodnim organizacijama, pa i u društvu kao cjelini. Odnos suradnje u organizaciji 

izopačen je ovim sukobom u kojem kapitalist ima premoćni položaj uslijed toga što kao 
vlasnik raspolaže sredstvima za rad. Međutim, za Marxa sukob između kapitalista i 
radnika nije jednostavno druga strana inužna popratna pojava njihove suradnje; on je 
unijet u tu suradnju izvana, društvenom moći kapitalista. Marx time pokreće drugi 
temeljni vrijednosni problem suradnje u organizacijama: kao što je Smith polazio od 
vrijednosti ekonomičnosti, Marx polazi od vrijednosti pravednosti kao kriterija u 
rješavanju temeljnih interesnih sukoba u društvu. 

Na prijelazu iz 19. u 20. stoljeće klasična sociologija, i onda kad se ne bavi posebno 
pojedinom organizacijom kao svojstvenom društvenom strukturom, preuzima ideju o 
značajnom i blagotvornom utjecaju diobe rada od A. Smitha, kao i problem interesnog 
sukoba do kojeg dioba rada može dovesti, problem kojem se posvetio K.Marx. 

Emile Durkheim (1893.) tumači procesom diobe društvenog rada cjelokupni razvi- 
tak ljudskog društva. Dioba rada neposredno povlači za sobom suradnju: “Surađi- 
vati...znači podijeliti između sebe zajednički zadatak“ (1972., 155). Durkheim proširuje 
pojam suradnje na čitavo društvo i u tom širem sklopu govori o solidarnosti. Poseban 
oblik solidarnosti, tzv. organska solidarnost, nastaje u modernom društvu, gdje dioba 
rada postaje tako detaljna, da je međusobna ovisnost ljudi sve izraženija - svatko sam 
proizvodi sve manji dio onoga što mu treba - pa i solidarnost-suradnja članova društva 
postaje sve nezaobilazniji uvjet postojanja društva kao takvog. Napredovanje diobe 
rada znači u isti mah i napredovanje autonomije pojedinca: “Zaista, s jedne strane, 
svak zavisi utoliko jače od društva ukoliko je rad u većoj mjeri podijeljen, a s druge 
strane, svačija je djelatnost utoliko više lična ukoliko je više specijalizirana“ (ibid. 161). 
Upravo ta nova kombinacija međuovisnosti i autonomije, tipična za moderna društva 
tzv. organske solidarnosti, odražava se u organizaciji: “Organizirani tip...odgovara 
organskoj solidarnosti...“ (ibid. 203). 

Međutim, teza da objektivna međusobna ovisnost ljudi uslijed detaljno podijeljenog 
rada stvara organsku solidarnost među njima, očigledno je i radikalno opovrgnuta baš 
u glavnom obliku moderne organizacije, u industrijskom poduzeću. “Ukoliko se indu- 
strijske funkcije više specijaliziraju, borba postaje žešća, o pojačanju solidarnosti nema 
ni riječi“ (ibid. 346). Ovdje je, po mišljenju Durkheima, “podjela rada ... anomična“ 
(ibid. 354), tj. nepravilna, protivna po njemu pretpostavljenim zakonitostima organske 
solidarnosti. Anomična dioba rada nastaje uvijek onda, kada dijelovi koji bi trebali biti 
solidarni nisu “u dovoljnom i u dovoljno trajnom dodiru“, iako su “u neposrednoj 
prostornoj vezi“, pa “odnosi organa nisu regulirani“ (ibid. 357). “Radnik je izgubljen 
u gomili drugih radnika, otrgnut od svoje porodice preko cijelog dana; živi sve više 
odvojen od onoga tko ga zapošljava itd. Ti novi uvjeti industrijskog života zahtijevaju 
naravno novu organizaciju, ali kako su se ti preobražaji izvršili izvanredno brzo, inte- 
resi u sukobu još nisu imali vremena da se uravnoteže“ (ibid. 359). “Taj rezultat 
nije...nužna posljedica podjele rada. On nastaje samo u sasvim posebnim okolnostima, 
naime kad je ta podjela rada posljedica neke spoljašnje prinude“ (ibid. 365). Rješenje je 
problema anomije u regulaciji: “podjele rada...ne može biti bez reglementacije“ (ibid.). 

Durkheim uviđa proturječnost odnosa koji izviru iz diobe rada: prirodnu i normal- 
nu suradnju i solidarnost zamjenjuje katkada sukob i anomija, kad se premoćne sile 
upliću svojom prinudom u taj odnos. Durkheim takva stanja, iako mu je jasno da nisu 
iznimna, ipak smatra odstupanjem od normalnoga, pravilnog, i nekako iznenađujućim 

- što proizlazi iz njegove upotrebe izraza “anomija“. Njemu nisu pred očima u prvom 
redu ekonomski efekti diobe rada, već njezina moralna odnosno normativna strana, pa 
kroz to i problem pravednosti kao kriterija za rješavanje sukoba interesa u društvu. 

Max Weber se, u svom djelu “Wirtschaft und Gesellschaft“ (1921.), među ostalim, 
bavi posebnim tipom organizacije koji zove birokratsko-monokratskim ili jednostavno 
“birokracijom“ (1921., 650-678). Radi se o hijerarhijskoj organizaciji u kojoj među čla- 
novima vladaju odnosi međusobne podređenosti i nadređenosti, ali ti su odnosi neo- 
sobni, u njima podređenost i nadređenost slijedi logiku diobe rada odn. podjele zada- 
tka na postupno sve uže i specijalnije dijelove i logiku povezivanja tih dijelova u smi- 
slenu cjelinu. Težište je pri tome baš na problemu povezivanja, integraciji. Birokratski 
tip organizacije obuhvaća dvije glavne podvrste: organizaciju javnopravne vlasti u 
“nadleštvu“ (Behoerde) i privatno-gospodarsku organizaciju birokratskog “pogona“ 
(Betrieb).! U tom je tipu organizacije rad podijeljen i dodijeljen pojedinim radnim mjesti- 
ma kao službena dužnost, povezana s odgovarajućim ovlastima zapovijedanja i po- 
vjerena osobama s “općenito reguliranim kvalifikacijama“ . Radna su mjesta poveza- 
na službenom hijerarhijom i načelom pismenog komuniciranja, poslovanja koje se 
temelji na spisima. Službenici su specijalizirano školovani, rade puno radno vrijeme i 
obavljaju poslove po općim, “manje ili više čvrstim i manje ili više iscrpnim“ pravilima 
(1921., 650-651). Preduvjeti su nastajanja takvog tipa organizacije prijelaz na novčano 
gospodarstvo te porast broja poslova kao i broja i veličine samih organizacija. U ocjeni 
prednosti takve organizacije, Weberov stav podsjeća na oduševljenje koje je A. Smith 
pokazivao za tekovine diobe rada: “Potpuno razvijeni birokratski mehanizam odnosi 
se prema (drugim oblicima organiziranosti) točno tako kao što se stroj odnosi prema 
nemehaničkim načinima proizvodnje dobara. Nasuprot svim kolegijalnim, počasnim 
ili usputnim oblicima obavljanja posla, u strogo birokratskoj, posebno monokratskoj 
upravi školovanih službenika-pojedinaca, točnost, brzina, jednoznačnost, poznavanje 
spisa, kontinuitet, diskrecija, jedinstvenost, striktno podređivanje, ušteda na trvenji- 
ma, stvarnim i osobnim troškovima povećani su do optimuma“ (ibid. 660-661). 

Weber, ipak, naslućuje opasnosti koje bi za društvo mogle proizaći iz izrazite 
premoćnosti birokracije nad izabranim i drugim neprofesionalnim političkim funkcio- 
nerima, iz nezamjenjivosti birokratskog aparata u osiguranju svakodnevnog funkcio- 
niranja za društvo neophodnih djelatnosti, iz eventualnog državno-socijalističkog 
kočenja privatnog poduzetništva, te, posve općenito, iz nivelacije društvene raznovr- 
snosti kojoj birokratski sistemi teže (ibid. 669, 670, 671, 677). 

U odnosu na problem diobe rada i povezivanja radnih operacija, kao na osnovnu 
strukturnu karakteristiku organizacije, Weber je posebno produbio analizu načina 
povezivanja u hijerarhijskom tipu organiziranosti, tako da su njegovi rezultati postali 
polazište za većinu kasnijih obrada. Iako Weber birokratski tip organizacije primjenjuje 
podjednako na javnu upravu i na upravljanje privatnim poduzećima, njegova termi- 
nologija i način mišljenja potječu prvenstveno iz sfere državne uprave. Onje svjestan i 
društvenih rizika koje birokratski sustavi predstavljaju, ali ne nudi protusredstva, do- 
sljedno svom temeljnom shvaćanju sociologije kao znanosti o objektivnom svijetu. 


! U prvom poglavlju svoje knjige, posvećenom “Temeljnim sociološkim pojmovima“, Weber definira 


pogon kao “trajno, na svrhu upravljeno djelovanje određene vrste“ (1921., 28). 

*++* 


Koja je bilanca povijesti ideja klasika modernih društvenih znanosti u odnosu na 
organizaciju, pojavu koja kao specifična društvena struktura većinom i nije bila u 
središtu njihove pozornosti? Koje su oni zakonitosti pretpostavili, na koje su probleme 
upozorili? 


— U prvom redu, organizacija je za njih oblik diobe rada, s tim da elemente dobivene 
diobom valja, u slučaju konkretne djelatnosti više ljudi, povezati jedne s drugima i 
usmjeriti na zajednički cilj. Pri tome se otvara problem, o kakvom se tipu diobe rada 
zapravo radi. A. Smith ima pred očima da se do tada jedinstveni radni proces, u njego- 
vu primjeru proizvodnja igala, cijepa na uže i jednostavnije radne operacije i te se 
operacije dodjeljuju pojedinim radnicima. Naprotiv, kad M. Weber govori o tome da se 
pojedini dijelovi dodjeljuju kao nadležnosti pojedinim službenicima, povezane s 
odgovarajućim pravima i ovlastima, on ima pred očima drugu vrst diobe rada. Ovdje se 
ne cijepa sam radni proces, već se cjelokupni djelokrug organizacije dijeli na uža 
područja na kojima se pažnja pojedinih službenika u čiju nadležnost ta uža područja 
spadaju koncentrira i produbljuje. 

U odnosu na isti temeljni problem organizacije, na problem diobe i povezivanja, A. 
Smith i E.Durkheim posvećuju veću pažnju diobi. Smith spominje povezivanje, neke 
vrsti naknadne misli, kao nužni i usputni efekt tržišta. U njegovu mišljenju razina 
pojedine organizacije nije još jasno odvojena od razine društva. 1 Durkheimova teorija 
polazi od diobe rada u društvu, a povezivanje je automatska posljedica diobe, u pri- 
mjeru organske solidarnosti, i opet na razini društva, ili posljedica prinude, u pojedi- 
nom poduzeću, gdje ne proizvodi solidarnost već sukob. Kod K. Marxa ikod M. Webera 
u prvom je planu problem povezivanja. Način je povezivanja za Marxa sam temelj 
kapitalističkog sustava; on proizvodi ovisnost i eksploataciju radnika i u pojedinom 
poduzeću i u društvu kao cjelini. Za Webera je način monokratskog povezivanja u 
hijerarhijskoj organizaciji izvor njezine djelotvornosti i prednosti pred bilo kojim dru- 
gim načinom organiziranja. 

— Druga temeljna dvojba organizacije proizlazi iz pitanja, što motivira članove 
organizacije da sudjeluju u njezinu radu. Marx kao i Smith svodi motivaciju članova 
organizacije prvenstveno na njihove materijalne interese, dok E. Durkheim iM. Weber 
značajniju ulogu pridaju normativno-vrijednosnim motivima. Pri tome se radi o 
određivanju težišta, ne o isključivom inzistiranju na jednoj od te dvije skupine pobuda. 
Pa ipak će dvojba između ove dvije orijentacije postati polazištem mnogih kasnijih 
rasprava i alternativnih teorijskih orijentacija. : 

— Treće pitanje, značajno za razumijevanje organizacija, je odnos između akcije i 
strukture. Općenito se smatra da su akcija i struktura dva glavna polazišta suvremene 
sociologije uopće. Prvo, akcija, pripisuje se M. Weberu, a drugo - struktura - E. Durkhe- 
imu (Boudon 1983.). U znanosti o organizaciji na ovu se alternativu nadovezalo mnogo 
teorijskoga i empirijskog rada bilo u jednom bilo u drugom smjeru. lako već pažljivije 
proučavanje navedenih klasika jasno ukazuje na međusobnu povezanost pojmova 
akcije i strukture u procesu organiziranja: akcije ljudi proizvode strukture kao neke 
vrste svog reziduuma, a strukture s jedne strane usmjeravaju, a s druge ograničavaju 
akciju ljudi u organizaciji, dok ih i opet ljudska akcija ne promijeni. 

- Konačno, za A. Smitha je dioba rada u proizvodnoj organizaciji uvjet presudnog 
napredovanja u bogatstvu ljudskog društva, kao u odnosu na izvorni problem oskudi- 
ce i zahtjev ekonomičnosti. Naprotiv, K. Marx, iako razvitak materijalnih proizvodnih 
snaga društva smatra preduvjetom mijenjanja proizvodnih odnosa u njemu, konačni 
kriterij društvenog napretka vidi, ne u apsolutnom bogatstvu, već u raspodjeli tog 
bogatstva, u načinu kako je riješen problem pravednosti u zadovoljavanju interesa, 


2. ZNANOST O ORGANIZACIJI 


U međuvremenu je društvena dioba rada i u znanosti toliko uznapredovala da je 
nastala posebna disciplina koja se bavi baš organizacijama, nazvana nauka o organiza- 
ciji, kao skup doktrina i preskriptivnih pravila o tome kako valja organizirati, a kasnije 
organizacijska znanost, u smislu nastojanja da se empirijskom analizom i potragom za 
empirijskim pravilnostima dopre do objektivnih zakonitosti koje vladaju tim područjem. 

Sažeti pregled razvitka znanosti o organizaciji, koji slijedi, ima svrhu odrediti po- 
ložaj pojedinog doprinosa u odnosu na navedene četiri glavne dileme koje proizlaze 
već iz stavova klasika i odgovoriti na pitanje, što je bitno novoga donijelo gotovo jedno 
stoljeće rada u okviru nove discipline. 


a) Prve postavke 

Među osnivačima nove discipline na prvom se mjestu spominje Frederick Win- 
slow Taylor (1856.-1915.), američki inženjer i stručnjak za organizaciju rada u indu- 
striji. Njegova su glavna djela “Upravljanje pogonom“ (1903.), “Umijeće rezanja kovi- 
na“ (1906.) i “Načela znanstvenog upravljanja“ (1911.). “Po temperamentu, obrazo- 
vanju i iskustvu...inženjer-praktičar, tj. radnik“ (Person, 1967., 5), Taylor je u prvom 
redu zainteresiran za racionalizaciju fizičkih radnih operacija u industriji, jer smatra 
da se takvom racionalizacijom može podići proizvodnost rada dva do četiri puta.“ 

Taylorov doprinos nauci o organizaciji, i time upravnoj znanosti u širem smislu 
riječi, temelji se na uvjerenju kako se svaka radna operacija može analizom njezina 
sadržaja i mjerenjem trajanja pojedinih pokreta iz kojih se ona sastoji učiniti djelotvor- 
nijom i ekonomičnijom, da se može pronaći jedan najbolji put za obavljanje svakog 
posla Dosljedno tom uvjerenju, planiranje rada valja odvojiti od izvršenja i koncentri- 
rati ga pri vrhu hijerahije. To znači da se i sve za tu svrhu relevantne informacije trebaju 
na isti način koncentrirati pri vodstvu.“ Kad je to učinjeno, treba radnike naučiti da 


2 “Svi poslodavci znaju da između prosječnog i prvoklasnog radnika postoji razlika, ali samo malo 


njih zna da prvoklasni radnik može u velikom broju slučajeva da uradi dva do četiri puta više 
nego prosječni radnik“ (Taylor 1967., 30). 


3 “Jedan od glavnih ciljeva ove studije jeste da uvjeri čitaoca da svaki pojedinačni postupak svakog 
radnika može naučno da se razradi“ (ibid. 201). 


4 “Prva od te četiri grupe dužnosti koje preuzima rukovodstvo jeste da sakuplja sva ona traadicio- 
nalna znanja koja su u prošlosti posjedovali radnici i koja su se odražavala u fizičkoj spremnosti 
i umješnosti radnika, što stiču kroz godine iskustva. Dužnost prikupljanja svih ovih tradicional- 
nih znanja, a zatim njihovo registriranje, tabelarno sređivanje i, u mnogim slučajevima, konačno 
svođenje na zakone, pravila, pa čak i na matematičke formule, dobrovoljno na sebe uzimaju 
naučni upravljači“ (ibid. 278). 

upotrebljavaju utvrđene optimalne metode rada, tako da sei za fizički rad u organiza- 
ciji može kazati kako je on podijeljen između radnika i rukovoditelja (280). Iz toga 
proizlazi, za Taylora, za ono vrijeme neobičan i futuristički zaključak, da u organizaciji 
treba, umjesto tada prihvaćenog načela “jedinstva zapovijedi“, primijeniti metodu koju 
on naziva funkcionalnim upravljanjem, a sastoji se u tome da svaki radnik “prima 
svakodnevno naloge i pomoć neposredno od osam različitih rukovodilaca, od kojih 
svaki obavlja posebnu funkciju“ (ibid. 85). Od toga su četvorica u samom pogonu: 
rukovoditelj grupe, rukovoditelj za brzinu, inspektor, rukovoditelj za popravke, a četvo- 
rica pri vodstvu, u planskom odjelu: službenik za redoslijed rada i put obavljanja 
posla, službenik za instrukcionu karticu, službenik za vrijeme i troškove, te disciplin- 
ski službenik (ibid. 86-87). 

Od ovog racionaliziranja fizičkog rada i njegovih implikacija za strukturu organiza- 
cije, gotovo je interesantniji Taylorov stav o drugom temeljnom pitanju koje je nametnula 
dotadanja rasprava o organizacijama, o pitanju interesnih odnosa odnosno potencijal- 
nog sukoba među članovima organizacije, njegov stav prema postulatu pravednosti. 
Taylor vidi klasni sukob između poslodavaca i radnika i zaključuje, da “je u čitavom 
industrijskom svijetu velik dio organizacije poslodavaca, a također i zaposlenih, prije za 
rat nego za mir, i većina iz oba tabora kao da ne vjeruju da je njihove međusobne odnose 
moguće tako srediti da im interesi postanu identični. Većina njih vjeruje da su osnovni 
interesi poslodavaca i zaposlenih neizbježno antagonistički“ (ibid. 167). Njegov je stav, 
naprotiv, kako se interesi radnika i kapitalista mogu pomiriti tako da se analizom utvrdi 
put do optimalne produktivnosti, pa dobitak koji iz toga proizlazi podijeli između rad- 
nikaiposlodavaca“ Rezultat toga bile bi veće nadnice radnika, ali manji ukupni troškovi 
poslodavca za radnu snagu, jer bi se broj radnika na pojedinom poslu smanjio (ibid. 46). 
Taylor smatra kako takva politika ne bi dovela do povećanja nezaposlenosti, jer bi se 
radnici koji su uslijed racionalizacije postali nepotrebni u jednom pogonu, mogli odmah 
ibez daljnjega zaposliti drugdje u jeku brze ekspanzije američke industrije.Z On tvrdi, da 
otkako se primjenjuju metode naučnog upravljanja nije gotovo uopće bilo radničkih 
štrajkova (ibid. 273), pa zaključuje, kako će naučno upravljanje, osim što značajno 
povećavaju produktivnost, “značiti...za poslodavce i radnike koji ga prihvaćaju -a naročito 
za one koji ga prvi prihvate - odstranjenje gotovo svih uzroka međusobnih sporova i 
razmimoilaženja“ (Ibid. 251). Ni radnici ni poslodavci “više ne gledaju podjelu viška 
kao najvažniju stvar i obostrano posvećuju pažnju njegovom povećanju, sve dok on ne 
postane toliki da prestaju razlozi za spor oko toga kako ga treba podijeliti“ (ibid. 271). 


* To je uvjerenje, uostalom, u potpunosti dijelio i sam Taylor u početku svoje karijere u industriji. 
Kad je postao vođa grupe, kako sam izvještava, drugi su ga radnici pitali kani li sada promijeniti 
svoj stav o brzini rada i namjernom ograničavanju učinka. Njegov odgovor: “Bio sam na vašoj 
strani borilišta. Ali sada sam prihvatio posao u rukovodstvu ove kompanije i nalazim se na 
njihovoj strani, pa vam otvoreno kažem da ću pokušati da iz ovih strugova izvučem više proizvoda“ 
(ibid. str. 303-304). 

“> Stopu po kojoj bi se ta podjela obavila Taylor je nastojao točno utvrditi: povećanju produktivnosti 

od “dva do četiri puta“ (v. bilj. 2), dakle za 100% do 300%, trebalo bi odgovarati povećanje 

nadnice radnika od 30% do 100% (ibid. 31), ili, u apsolutnoj vrijednosti tadanjeg dolara, u 

prosjeku od 1,15 na 1,85 dolara dnevno. 

“Međutim, historija razvoja svih industrijskih grana pokazuje da svako poboljšanje ... ne izaziva 

izbacivanje ljudi sa posla, već, u krajnjoj liniji, obezbjeđuje posao većem broju radnika“ (ibid. 

171). 

U odnosu na prvi osnovni unutarnji problem organizacije, problem diobe i povezi- 
vanja, Taylor je posvetio pažnju prvenstveno onoj strani koja je od Adama Smitha 
određivala perspektivu industrijskog poduzeća, diobi cijepanjem radnog procesa na 
postupno sve uže i sve jednostavnije, to znači informacijski sve siromašnije dijelove, a 
manje se bavio povezivanjem tih dijelova u cjelinu smatrajući kako će integracija biti 
automatska posljedica hijerarhije. Inastojaoje, ma kako jednostrano, implikacije takvog 
gledanja slijediti do kraja, do točke gdje je ilogika diobe inužnost povezivanja poprimila 
vid objektivne stvarnosti, do rezultata koje nitko razuman ne bi mogao dovesti u pitanje. 

Taylor se, međutim, za razliku od mnogih teoretičara organizacije poslije njega, 
suočio i s drugim osnovnim problemom organizacije, vanjskim, društvenim, vrijedno- 
snim problemom pravednosti podjele rezultata rada u organizaciji između njezinih 
članova. Rješenja koja je predložio nisu tako radikalna, tako društveno dalekosežna 
kao što su bila Marxova, ali su konkretna, do kraja kvantificirana, i samim time otvore- 
na za diskusiju i za ispravke. 

Drugi autor kojije obilježio početak organizacijske znanosti, pisac paralelan Tayloru 
po značenju, je njegov suvremenik, francuski rudarski inženjer, Henri Fayol (1841.- 
1925.). Fayol, đak prestižne Rudarske škole (Ecole des mines), postaje 1888. glavni 
ravnatelj velike skupine rudarskih i metalurških poduzeća. Svoja iskustva, ne s gledišta 
pojedinog radnika i njegove radne uloge, nego s gledišta vrhovne uprave koncerna, 
objavljuje 1916. godine u djelu “Administration industrielle et gćnćrale - prćvoyance, 
organisation, commandement, coordination, controle“ (Industrijsko i opće upravljanje 
- predviđanje, organiziranje, zapovijedanje, koordinacija, nadzor). Podnaslovi knjige, 
od predviđanja do nadzora, označuju one djelatnosti u organizacijama koje bi, po 
Fayolovu mišljenju, sačinjavale djelokrug vrhovnog rukovoditelja. Dok je kod Taylora 
težište na diobi rada, na krajnjoj racionalizaciji konačnih rezultata procesa diobe, poje- 
dinih fizičkih radnih operacija, Fayol se zanima u prvom redu za povezivanje, kako 
najbolje međusobno povezati brojne i mnogovrsne radne operacije i usmjeriti čitavu 
djelatnost prema cilju ili ciljevima organizacije kao cjeline. Pored funkcije upravljanja, 
koja sadrži gore navedenih pet djelatnosti, i Fayolje smatra najvažnijom u organizaciji, 
on razlikuje daljnjih pet funkcija neophodnih u poduzeću. To su tehnička, komercijal- 
na, financijska, knjigovodstvena i sigurnosna funkcija. 

Fayol utvrđuje određena načela kojih se valja držati kako bi se funkcija upravljanja 
optimalno obavljala. To su: načelo autoriteta - “pravo zapovijedanja i moć postizanja 
poslušnosti“ -, načelo razmjernosti autoriteta i odgovornosti, načelo ugovornog reguli- 
ranja prava i obveza radnika i poduzeća, načelo objektivizacije kriterija nadzora, načelo 
discipline, načelo poticajnosti nagrađivanja, načelo inicijativnosti i druga. Od Fayolo- 
vih načela upravljanja vjerojatno je najpoznatije načelo jedinstva zapovijedanja: “Za 
svaku akciju izvršitelj treba primati zapovjedi samo od jednog pretpostavljenog“. Načelu 
jedinstva zapovijedanja duž cijele hijerarhije u organizaciji odgovara na vrhu načelo 
jedinstva upravljanja (unitć de direction). Fayol, ipak, iz praktičkih razloga, dopušta 
iznimku od načela stroge hijerarhičnosti uvođenjem načela mosta (la passerelle) između 
radnih mjesta koja se nalaze u različitim hijerahijskim podsistemima, tako da članovi 
na tim mjestima mogu i neposredno međusobno komunicirati, a ne isključivo preko 
zajedničkog višeg pretpostavljenog, uz uvjet da to čine snjegovim prethodnim znanjem 
i suglasnošću (Daval 1996., 71-74). 

Fayolove su predodžbe o upravljanju velikom organizacijom, povezivanjem svih 
njezinih mnogobrojnih operacija jedinstvenim zapovjedništvom na vrhu, više odgova- 
rale tadanjim stvarnim odnosima u organizacijama kao i općoj atmosferi u društvu, 
nego Taylorova anticipativna ideja o funkcionalnoj specijalizaciji u zapovijedanju. 
Taylorova'je ideja u to vrijeme protumačiva samo njegovim uvjerenjem, kako će striktno 
vezivanje radnika uz detaljno razrađene upute za obavljanje svake operacije, koje im 
propisuju specijalisti u vodstvu pogona, dovoljno disciplinirati svakog od njih i bez 
“jedinstva zapovijedi“. 


b) Kritika prvih postavki 

Znanost o organizaciji počela je, kao svaka znanost, kritikom. U ovom slučaju 
kritikom stavova o organizaciji, katkad tek implicitnih stavova, klasika sociologije Du- 
rkheima i Webera, a osobito kritikom kako Taylorovih jednostranih pretpostavki o 
motivaciji radnika isključivo materijalnim interesima, tako Fayolovih apodiktičkih pre- 
skripcija za uspješno rukovođenje. Tako da bismo daljnji razvitak teorija organizacije 
mogli shvatiti kao postupno ispravljanje pojedinih jednostranosti, jednodimenzional- 
nosti, prevelike jednostavnosti u analizama radnog procesa u organizacijama, procesa 
specifične diobe i povezivanja rada.* 

— Prvi je i značajni primjer takve kritike rad Eltona D. Mayo-a i njegovih suradnika 
o motivaciji radnika u industriji“ Značajan zbog toga, jer polazi s istih polazišta kao 
Taylor, od pitanja, kako povećati proizvodnost radnika u industriji. U jednoj tvornici 
električnih aparata pogonski inženjeri za produktivnost u suradnji s istraživačima sa 
Harvard Business School proveli su pokus kontroliranim mijenjanjem uvjeta rada - 
odmora, prehrane - i ustanovili, uglavnom, da je mijenjanje uvjeta u jednom, pa onda i 
u obratnom smjeru, dovelo do povećanja produktivnosti kako u eksperimentalnoj tako 
u kontrolnoj skupini, kod koje nikakvog mijenjanja uvjeta nije ni bilo. Iza toga provede- 
ni su razgovori s radnicima, koji su bili oduševljeni baš tim razgovorima." Pokazalo se 
daje presudni činilac bio pokazani interes, bavljenje radnicima kao ljudima, a ne samo 
mijenjanje uvjeta rada. Pokazalo se također da bitni utjecaj na radnike vrši skupina 
radnika s kojima rade. U toj se skupini razvijaju mjerila što predstavlja pošteni radni 
učinak (a fair day's work) i skupina je u stanju djelotvorno disciplinirati svoje članove 
na poštivanje takvog mjerila. Drugim riječima, Taylor ima krivo kad misli da radnike 
može izmanipulirati isključivo materijalnim stimulansima. Pokazivanje interesa za 
radnika, ne smatrati ga pripadnikom “rulje“ (rabble) i stimuliranje skupina radnika 
daje bolje rezultate u povećanju produktivnosti (284-289). 


# Drugi, i za Taylora vjerojatno važniji dio njegovog djela, problem pravednosti raspodjele dobiti 
ostvarene povećanom produktivnošću radnika, tijekom društvene diobe rada među znanstvenim 
disciplinama dospio je na posve drugo područje. Teoretičari organizacije jednostavno se više nisu 
za taj problem smatrali kompetentnima. 


* = Istraživanje je provedeno u poduzeću Western Electric Company i komentirano u Mayovoj knjizi 
“The Human Problems of an Industrial Civilization“ (1933.), dok je detaljni izvještaj o istraživanju 
objavljen u knjigama T.N. Whiteheada (1936.), te Roethlisbergera i Dicksona (1939.). 


“To je najbolja stvar koju je kompanija ikad učinila“, “Kompanija je to trebala učiniti već davno 
prije“ bili su neki od radničkih komentara (Mayo 1949., 284). 


25 


-Druga je kritika jedne varijante diobe rada, naime diobe cijepanjem radnog procesa, u 
kojoj je A. Smith vidio temeljni izvor produktivnosti rada u industriji, dok su Taylor i 
njegovi sljedbenici odveli baš taj tip diobe rada do krajnosti koju je dosegao kao rad na 
tekućoj vrpci. Najranija je kritika tog načina diobe rada sadržana, iako ne jasno izrečena, 
u djelu E. Durkheima i u njegovu pojmu anomične podjele rada. Međutim, kritiku je 
izričito formulirao i razvio u pojedinostima Georges Friedmann (1956.) i francuska 
škola sociologije rada. U obliku rada na tekućoj vrpci intenzitet rada, izražen kao 
potreba koncentracije i brzina radnih operacija, doveden je do maksimuma, dok je 
informacijski sadržaj pojedine operacije sveden na minimum. Napor koji takav rad 
Zahtijeva od radnika šteti njegovu zdravlju i dovodi do preranog starenja. A 
pomanjkanje smisla takva “razdrobljenog“ rada otuđuje radnika od njegova posla, 
poništava vrijednost njegove stručnosti, smanjuje njegov interes za posao i upućuje ga 
na to da u radu vidi isključivo sredstvo sticanja materijalnih sredstava za život. Radnik 
kroz to postaje potpuno ovisan o svom poslodavcu i izložen eksploataciji. 

A kraj toga, dioba rada cijepanjem radnog procesa nije ni nužni ni vječni uvjet 
odvijanja rada u društvu. “Sve detaljnije cijepanje poslova, u porastu od kraja 18. 
stoljeća dalje, činit će nam se ubuduće ne kao jednosmjeran proces neograničena trajanja, 
već kao prolazan, i često patološki, oblik rada, ako ga promatramo u odnosu na neke 
naše dublje ljudske potrebe“ (Friedmann 1961., 120). 


— Treća je kritika tvrdnji Maxa Webera o specifičnim prednostima organizacije 
birokratsko-monokratskog tipa od strane američkog sociologa Roberta K. Mertona (1968.; 
prvo izdanje 1949.). Merton, pristaša funkcionalističkog pristupa društvenim pojava- 
ma, polazi od općenite postavke da funkcije, tj. “promatranjem ustanovljene posljedice 
koje doprinose prilagođavanju ili prikladnosti nekog sustava“, često u isti mah proizvo- 
de disfunkcije, tj. “promatranjem ustanovljene posljedice koje umanjuju prilagođenost 
ili prikladnost sustava“ (1968., 105). Tako i funkcije birokratskog tipa upravljanja, koje 
ističe Weber kao njegove prednosti, proizvode disfunkcije, kao negativnu suprotnu 
stranu isticanih prednosti. Tako stabilnost birokratske strukture u isti mah znači 
smanjenje njezine prilagodljivosti promijenjenim uvjetima, uređeno birokratsko postu- 
panje pretvara se u formalizam i “premještanje ciljeva“ sa sadržaja na sam postupak 
kojim bi se sadržaj trebao ostvariti, solidarnost činovnika, koju Weber hvali kao esprit 
de corps, postaje grupašenje i odbijanje kritike, neosobnost u postupanju stranke 
doživljavaju kao stereotipnost u postupanju i kao aroganciju birokrata, vlast odnosno 
moć, koja radnom mjestu pripada u birokratskoj strukturi, može biti zloupotrebljena od 
činovnika na tom mjestu, a društveno štovanje koje uživa birokratska struktura - osobi- 
to u državnoj upravi Weberove Njemačke - može se očitovati kao prijezir prema svima 
onima koji toj strukturi ne pripadaju (1968., 251-258). 


- Četvrta je pojava koja postaje predmet kritike preskripcija o tome kako najbolje 
organizirati i upravljati, preskripcija koje proizlaze iz Taylorova shvaćanja o “jednom 
najboljem načinu“ obavljanja svakog posla, a izričito su formulirane u Fayolovih 14 
načela.'! Herbert A. Simon, kasnije dobitnik Nobelove nagrade za ekonomiju, u svojoj 


"U američkoj upravnoj nauci ta su načela reformulirali osobito Gulick i Urwick (1937.) za primjenu 


na organizacije javne uprave. 

raspravi “Upravne poslovice“ (The Proverbs od Administration) (1946.), upozorava 
da su tada aktualne preskripcije za dobro organiziranje često proturječne jedna drugoj. 
Kao što poslovice znadu upućivati jedna u jednom, a druga u protivnom smjeru - npr. 
engleske poslovice “gledaj prije nego skočiš!“ i “tko oklijeva, propao je“/“* tako i upra- 
vne preskripcije katkada daju protuslovne upute. Npr. načelo ograničavanja raspona 
kontrole, naime broja podređenih koje nadzire jedan pretpostavljeni (Millett 1946., 
149), temelji se na predodžbi kako pretpostavljeni treba kontrolirati ne samo svakog 
svog podređenog nego i sve odnose koje uspostavljaju podređeni između sebe, 
pojedinačno ili grupno; budući da broj tih odnosa raste geometrijskom progresijom 
dok broj podređenih raste aritmetičkom, on ubrzo premašuje kontrolni kapacitet pretpo- 
stavljenog. To načelo, međutim, proturječi jednako bezuvjetno preporučenom načelu 
delegiranja, po kojem se pretpostavljeni treba rasteretiti svakog miješanja u neposred- 
nu operativu kako bi sačuvao vrijeme potrebno za strategijsko razmišljanje. 


0) Daljnji razvitak — glavni aspekti organizacije 

Od ovih se kritika pošlo dalje. Tijekom druge polovice 20. stoljeća znanost o organi- 
zaciji slijedila je mnoge smjerove i ispitala velik broj mogućnosti. Pri tome ne valja 
zaboraviti, da su i same organizacije prošle određeni razvitak, da to više nisu manu- 
fakture koje proizvode Smithove igle, pa ni protoindustrije Chaplinovskih “Modernih 
vremena“ u kojima Taylorove upute pretvaraju radnika u dodatak stroju. Tako da 
određeni novi pogledi u znanosti o organizaciji odražavaju ne samo napredovanje u 
mišljenju, već podjednako i promjene u stvarnosti. Taj dvostruki razvitak odvija se na 
pet aspekata: akter, struktura, okolina, informacija, interakcija. U svakom od njih 
isprepliće se razrada, uglavnom u širinu, klasičnih postavki i ranijih spoznaja, s no- 
vim idejama koje produbljuju naše znanje o organizacijama. Ipak, razrada od ranije 
prisutnih uvida prisutnija je u prve tri dimenzije - akter, struktura, okolina - a nove se 
ideje češće javljaju u druge dvije: informacija i interakcija. 
- Akcija, akter, čovjek u organizaciji 

Prve kritičke reakcije Mayoa i škole ljudskih odnosa na jednostrane, katkad impli- 
citne, Taylorove pretpostavke o pokretanju radnika isključivo njihovim materijalnim 
interesima, rafinirane su s vremenom u složenije teorije ljudske motivacije. Pod utjecajem 
S. Freuda i psihoanalize ove su teorije zastupale stajalište da poštivanje subjektivnosti 
i autonomije radnika u radnom procesu daje pozitivne rezultate kako za njih osobno, 
tako s gledišta poduzeća u kojem rade odnosno interesa poduzetnika i vlasnika tvrtke. 

Tako, primjerice, Rensis Likert (1961.) upozorava da je organizacija sama po sebi 
određena vrsta društvenog sustava u kojima “podređeni reagiraju povoljno na isku- 
stva za koja osjećaju da ih ta iskustva podržavaju kao osobe i pridonose tome da se oni 
osjećaju važni i osobno vrijedni“ (1985., 298). Stoga će “uprava u potpunosti iskoristiti 
potencijalne sposobnosti ljudskog faktora u organizaciji samo ako je svaki njezin član 
ujedno član jedne ili više funkcionirajućih radnih skupina u kojima vlada jaka lojal- 
nost prema skupini, u kojima postoje potrebne vještine integriranja i postavljeni su 
dovoljno visoki ciljevi u pogledu postignuća“ (ibid. 301). 


2 “Look before you leap!“ i “Who there hesitates is lost“. 

D. McGregor (1960.) shematizira tradicionalna taylorovska gledanja na radnike u 
“teoriji X“, te njima suprotstavlja svoje preporuke koje zove “teorija Y“. Ova polazi od 
dvije temeljne skupine socijalno-psiholoških potreba svakog pojedinca: “Potrebe koje 
se odnose na samopoštovanje: potrebe samovrednovanja i samopouzdanja, autono- 
mije, postignuća, sposobnosti, znanja“. U drugoj su skupini potrebe “koje se odnose na 
ugled, kao što su potrebe statusa, priznanja, vrednovanja drugih, zasluženo poštovanje 
svojih bližnjih“ (1985., 320-321). 

Ovaj smjer razmišljanja generalizirao je Abraham H. Maslow (1962.) u opću teoriju 
ljudske motivacije odnosno ljudskih potreba. On razlikuje dvije glavne kategorije po- 
treba: temeljne potrebe (basic needs), koje također zove potrebe nastale iz nedostatka 
(deficiency needs), i potrebe rasta (growth needs). Prve obuhvaćaju kako neposredne 
biološke ili organske potrebe, tako potrebe koje se odnose na prihvaćenost pojedinca u 
njegovoj društvenoj sredini, a doživljavaju se kao potrebe za “sigurnošću, pripadanjem, 
ljubavi, uvaženosti, samopoštovanjem“ (1968., 25). Druga kategorija, potrebe rasta, 
obuhvaća potrebe “neprestane aktualizacije potencijalnih mogućnosti, sposobnosti i 
talenata, ispunjenje poslanja, potpunije poznavanje i Prihvaćanje bitne vlastite priro- 
de, težnju prema jedinstvu, integraciji ili sinergiji unutar osobe“, jednom riječju, potre- 
be “samoaktualizacije“ (ibid.). 

Bitna je u Maslowljevoj teoriji hipoteza da prva kategorija, nezadovoljene potrebe 
nastale iz nedostatka, imaju “jaku moć fiksiranja i regresije“ (ibid. 46), tako da priječe 
razvoj potreba druge kategorije, rasta i samorazvitka: “više se potrebe pojavljuju tek 
kad su niže zadovoljene“ (ibid. 55). Maslow je svoju teoriju primijenio na upravljanje 
organizacijama i ustvrdio da “ispravno upravljanje radnim životima ljudskih bića, 
načinom kojim zarađuju za život, može poboljšati te ljude, pa i svijet, te je u tome smislu 
takvo upravljanje utopijska ili revolucionarna tehnika“ (1965., 1). 

Gledano u cjelini pojedine organizacije, potrebe-motivi i interesi njezinih članova 
u međudjelovanju s ciljevima organizacije, s odnosima koji su uspostavljeni među 
članovima na radu, te primjenjivane metode rada proizvode opću atmosferu organiza- 
cije, odnosno organizacijsku kulturu, tj. “uhodani način razmišljanja o njezinim glav- 
nim svrhama i o odnosima među ljudima u njoj“ (Wilson 1989., 91). Druga je definicija 
organizacijske kulture: sustav vrijednosti, vjerovanja, pojmova, načela, normi, rituala i 
njihov utjecaj na način funkcioniranja odnosno na uspješnost organizacije (Morgan 
1986.). Demokratska organizacijska kultura teži prema “delegaciji ovlasti, sudjelovanju 
zaposlenih, grupnom odlučivanju, povjerenju i otvorenosti među ljudima i (prema) 
vodstvu koje je svoju pažnju usmjerilo na zaposlene“ (Kassem 1976., 5). 


S druge strane, interes za ulogu pojedinih aktera u organizaciji premješta se od 
izvršitelja na rukovoditelje, na pitanje u kojoj su mjeri najmoćniji ljudi u organizaciji u 
stanju slijediti svoj vlastiti “strateški izbor“, a u kojoj su mjeri o graničeni strukturom, 
kulturom, pravnim propisima i interesima drugih članova organizacije (Child 1997., 
49). Termin “strateški izbor“ upućuje na to kako rukovoditelj vidi najbolji način ostva- 
rivanja ciljeva organizacije. Međutim, “izbor“i “strategija“ odnosi se, načelno, na sve 
aktere u organizaciji ina sve, vrlo raznovrsne, osobne interese koje oni nastoje ostvari- 

ti. U taj sklop spada i tretiranje moći u organizaciji. Ovdje se misli na moć koja je 
implicitna u višem položaju u hijerarhiji prema nižem, zatim moć koju u organizaciji i 
prema organizaciji daje kontrola neophodnih financijskih sredstava, pa i uloga 
državnog monopola organizirane fizičke sile kao krajnjeg izvora moći u organizacija- 
ma državine uprave. Cilj “organizacijske demokracije“ bio bi smanjenje “udaljenosti 
koja proizlazi iz moći“ (Maulder, 1976., 79 i sl.). Pojavi moći odgovara shvaćanje orga- 
nizacije kao političkog sustava u kojem interesi pojedinaca, interesni sukobi i moć 
igraju bitnu ulogu. Interesi se klasificiraju na interese u vezi sa zadaćom u organizaciji, 
interese karijere pojedinca i tzv. vanjske interese, dakle sve interese koji nemaju nepo- 
sredne veze s organizacijom, ali u organizaciji djeluju. Za one članove organizacije koji 
su podvrgnuti moći drugih, organizacija može postati “psihička tamnica“ (Morgan 
1986.). 


- Struktura, povezanost aktera 


Strukturu organizacije predstavljaju razmjerno trajno predvidivi oblici ponašanja 
njezinih članova na zajedničkom radu, ma kako ti oblici bili stabilizirani. U tom je 
smislu struktura organizacije zaista, kako kaže A.Giddens (cit.prema Knight 1997.,11), 
“u isti mah medij i rezultat akcije“. Članovi organizacije djeluju kroz njezinu struktu- 
ru, ali je ta struktura nastala, u neku ruku, kao reziduum djelovanja članova. “Struktu- 
ra u isti mah omogućava i ograničava akciju,a sama je proizvedena ranijom akcijom“ 
(M. Reed 1997., 33). 

Dimenzije oko kojih su stabilizirani oblici ponašanja njezinih članova su: cilj orga- 
nizacije, trajni odnosi koji su uspostavljeni među članovima na radu, i unaprijed 
utvrđene metode rada. Dimenzije cilja imeđusobnih odnosa prisutne su u mišljenju o 
organizacijama od samog početka. One su okosnica duž koje se rad dijeli među člano- 
veioko koje se njihovi pojedinačni radni doprinosi povezuju i usmjeruju prema željenom 
rezultatu. Naprotiv, metode rada ujednostavnim organizacijama manje su vidljiv čim- 
benik strukturiranja. U takvim organizacijama metode kao da neposredno proizlaze iz 
prirode postavljenog cilja i iz okolnosti pod kojima se cilj nastoji ostvariti. S jedne 
strane, metode su u toj fazi razvitka same po sebi razumljive, a s druge lako se mijenjaju 
kad se promijene radni uvjeti. To biva drukčije tek kad napredak tehnologije uvodi u 
radne procese u organizacijama trajnu infrastrukturu strojeva i druge trajne tehničke 
uvjete obavljanja posla. 

Ova se situacija odražava, primjerice, u tezama Joan Woodward (1958.), koja sma- 
tra da vodstvo organizacije ne može proizvoljno odabrati njezinu strukturu, ako želi 
osigurati maksimalnu uspješnost djelovanja. “Pokazalo se da su tehničke metode 
najvažniji čimbenik u određivanju organizacijske strukture i u stvaranju atmosfere 
ljudskih odnosa unutar poduzeća“ (1984.,52). Istraživanje u 203 industrijska poduzeća, 
s preko 100 radnika svako, u južnoj Engleskoj pokazalo je da je uspješnost poduzeća 
visoko korelirana s mjerom u kojoj je tehnička složenost radnog procesa odražena u 


5 M. Crozier (1976) daje zanimljiv primjer liječnika u četiri jedinice za dijalizu u francuskim i 
belgijskim bolnicama. Njihov se “strateški izbor“ odnosi na način kako oni vide svoju ulogu, 
ulogu ostalog medicinskoga i nemedicinskog osoblja bolnice, te ulogu samih pacijenata u 
optimalizaciji rezultata liječenja. 

tipu organizacijske strukture. Proizvodnja malih serija i pojedinačnih proizvoda (small 
batch and unit production), proizvodnja velikih serija i masovna proizvodnja (large 
batch and mass production) i tzv. procesna proizvodnja zahtijevaju svaka svoj specifični 
tip organizacijske strukture da bi se postigao optimum uspješnosti. 

U potpuno razvijenoj organizaciji, dakle, dioba rada kao i povezivanje podijeljenih 
radnih operacija odvija se po dimenzijama cilja, odnosa i metoda rada: ciljevi se dijele 
na podciljeve, instrumentalne ciljeve, uže svrhe; odnosi se šire na nova radna mjesta; 
metode postaju raznovrsnije. U isti mah, cilj je podloga povezanosti svih radnih opera- 
cija, on simbolizira jedinstvo organizacije; to se jedinstvo operativno ostvaruje, u klasičnoj 
organizaciji, odnosima vodstva odnosno hijerarhijske podređenosti i nadređenosti; a 
u novijim, složenijim, informacijski bogatijim organizacijama kroz disciplinu stručnih 
metoda rada. S gledišta vodstva organizacije dvojstvo diobe i povezivanja u organiza- 
ciji očituje se kroz trajni kružni proces dodjeljivanja diobom dobivenih pojedinačnih 
Zadaća pojedinim izvršiteljima, kroz proces koordinacije pojedinačnih radnih dopri- 
nosa tijekom djelovanja i nadzora nad količinom i kakvoćom postignutih rezultata. 

Temeljni je problem organizacijske strukture suprotnost između poželjne stabilno- 
sti jednom utvrđenih ciljeva, odnosa i metoda rada s jedne strane i neophodne 
elastičnosti, prilagodljivosti organizacije promijenjenim uvjetima njezina djelovanja s 
druge. U jednostavnim organizacijama tradicionalnih društava pretezao je postulat 
stabilnosti, ali s povijesnim razvitkom sve urgentniji postaje zahtjev prilagodljivosti 
organizacija. Stabilizacija organizacije povećava se njezinom institucionalizacijom, tj. 
habitualizacijom odgovarajućeg sklopa normi u široj društvenoj zajednici koja onda 
svojim vanjskim pritiskom pojačava stabilizaciju organizacije ostvarenu unutarnjim 
mehanizmima.“ Međutim, u suvremenim organizacijama institucionalna stabiliza- 
cija organizacije kao cjeline znači toliki gubitak elastičnosti da valja tražiti druga rješenja. 

Općenito govoreći, najbolje rješenje problema suprotnosti između stabilnosti i pri- 
lagodljivosti ovisi o fazi razvitka u kojoj se nalazi pojedino društvo i pretežni dio 
organizacija u njemu. Jednostavne su organizacije stabilizirane po dimenziji cilja, 
složenije po dimenziji odnosa, a najsloženije prema dimenziji metoda rada. Cilj po- 
vezuje samo dok je aktualan; ako organizacija želi postojati i djelovati u ostvarivanju 
raznih ciljeva jednog za drugim ili istodobno, dimenzija cilja prestaje biti glavnim 
stupom na koji se stabilizacija može osloniti. Težište tada prelazi na dimenziju odnosa; 
vođena skupina ili hijerarhijska organizacija mogu ostvarivati različite ciljeva, a da 
stabilnost njihove strukture ne dođe u pitanje. Tek kad količina znanja koja je potrebna 
u djelovanju organizacije postane tako velika da se više ne može koncentrirati na jed- 
nom mjestu, pri vodstvu organizacije, dimenzija odnosa ustupa mjesto dimenziji meto- 
da rada kao sada glavnom kanalu diobe i povezivanja. Budući da se u organizaciji 
potrebno znanje i samo sve brže mijenja, cilj stabilizacije je gotovo posvema ustuknuo 
pred ciljem prilagodljivosti. 

Pored institucionalne stabilizacije, glavna je i trajna opasnost za prilagodljivost 
organizacije njezino birokratsko ukrućivanje. Što je organizacija veća, to je povezivanje 
u njoj ovisnije od formalnih mjera kao što su standardizacija, tj. mjera u kojoj organiza- 


* Barley i Tolbert (1997., 96), primjerice, definiraju instituciju kao “zajednička pravila i tipizacije 


koje utvrđuju kategorije društvenih aktera i njihova prikladna (appropriate) djelovanja ili odnose“. 

cija propisuje standardizirana, tj. za sve jednaka, pravila i postupke; formalizacija, tj. 
mjera u kojoj su pravila i upute pismeno fiksirani; centralizacija, tj. mjera u kojoj su 
određene odluke rezervirane za vrh organizacije (usp. Pugh 1984., 69). Međutim, što je 
organizacija veća, to je, po pravilu, i raznovrsnija, pa standardizacija, formalizacija i 
centralizacija sve više znači primjenjivanje jednakih kriterija prosuđivanja na različite 
situacije, ljude, odnose i djelatnosti, a takva nategnuta jednoobraznost nužno ima ne- 
gativne posljedice kako za samu tehničku djelotvornost organizacije, tako za zadovolj- 
stvo ljudi u njoj. 

Rješenje je tog problema, na dulji rok, labavljenje organizacijske strukture. Zajednički 
se rad organizira u radnim skupinama, timovima, s načelnom jednakošću članova, a 
timovi se povezuju u vodoravne mreže načelno jednakopravnih skupina. U nekim je 
organizacijama tradicionalna hijerarhijska piramida, u neku ruku, okrenuta na glavu, 
tako da zajedničke prateće službe i administrativni koordinator povezuju stručne rad- 
ne jedinice u organizaciji ne tako da im zapovijedaju, već upravo time da ih opslužuju 
pratećim djelatnostima (Luhmann 1998., 835). Kompjutorizacija velikog broja djelatno- 
sti omogućuje djelomično napuštanje postulata kako svi članovi organizacije moraju 
biti koncentrirani na istom mjestu (tele-working). Konačno, sve se više razmišlja o 
rješavanju problema prilagodljivosti uvođenjem načelno privremenih organizacija koje 
prestaju postojati čim hod stvari bitno promijeni okolnosti pod kojima su bile osnova- 
ne. Razvoj znanosti i tehnologije - automatizacija, robotizacija, kompjutorizacija - stav- 
lja u izgled kraj diobe rada specifičnom metodom cijepanja radnog procesa, metodom 
koja je od Adama Smitha do EW. Taylora vladala predodžbama o tome kako se jedino 
može raditi u industriji. A alternativna metoda diobe rada sužavanjem područja intere- 
sa i produbljavanjem znanja na njemu ne može se povezati tradicionalnom hije- 
rarhijskom ljestvicom, jer logika diobe nije ista: sada se diobom ne dobivaju jednostav- 
nije, tj. informacijski siromašnije radne operacije. 


— Okolina organizacije 


Većina klasičnih teorija organizacije operira s tri glavna pojma: pored aktera i 
strukture, to je okolina organizacije. I prije toga, istina, osnivači modernih društvenih 
znanosti imali su jasno pred očima činjenicu da organizacije postoje i djeluju u određenoj 
okolini. Max Weber, vidjeli smo, smatra kako su novčano gospodarstvo i određeni 
stupanj dosegnute organizacijske gustoće u društvu preduvjeti pojavljivanja birokrat- 
skog tipa organizacije (1921., 655-659). U sklopu znanosti o organizaciji, nakon Taylo- 
ra i Fayola, ideja o okolini pojavljuje se konkretno kao kritika njihove pretpostavke o 
“jednom najboljem putu“ obavljanja svakog posla u organizaciji. “Jedan najbolji put“, 
čak pod pretpostavkom da se on dade utvrditi, ne može vrijediti općenito za organiza- 
cije koje djeluju u različitim okolinama, misle P. R. Lawrence i J.W. Lorsch (1967.), jer 
uspješnost organizacija ovisi o tome u kojoj je mjeri njihova struktura prilagođena 
zahtjevima njihove specifične okoline. Autori daju primjere triju uspješnih organiza- 
cija: Jedna - proizvodnja plastike - djeluje u najdinamičnijoj i najraznovrsnijoj okolini 
gdje je neprestana inovacija glavni uvjet uspjeha, pa struktura treba biti decentralizira- 
na i pružati mogućnost suodlučivanja stručnjacima. Na drugom kraju skale - kontej- 
nerski transport - postoji razmjerno stabilna i homogena okolina, gdje su glavni uvjeti 
uspjeha točnost i pouzdanost isporuke, te ispravni vremenski redoslijed pošiljaka. 

Posljedica je takvih uvjeta razmjerna nediferenciranost struktura i centralizacija 
odlučivanja, jer one najbolje omogućuju vodstvu organizacije da neposredno nadzire 
bitne pretpostavke uspješnosti poslovanja. Treći primjer - proizvodnja hrane - po 
značajkama svoje relevantne okoline nalazi se na sredini između druga dva (1984., 
101-103). Neki pisci - npr. Pugh (1973.) - umjesto o okolini govore o kontekstu u kojem 
organizacija djeluje, pa spominju čimbenike kao što su veličina organizacije, tehnolo- 
gija koja se u njoj primjenjuje (ovdje shvaćena kao faktor okoline), vlasnički odnosi u 
njoj ili njezina geografska lokacija, i smatraju da ovi faktori konteksta djeluju kao rubni 
uvjeti od kojih ovisi koja struktura u danom slučaju obećaje najbolje rezultate. 

Ova početna relativizacija organizacijskih preporuka rane nauke o organizaciji 
produbljena je razradom pojma kontingencije. Kontingentnostnekog događaja znači 
da on nije niti nužan niti nemoguć, da bi se ono što se zbilo bilo moglo zbiti i na drugi 
način. Okolina je za organizaciju stalni izvor kontingentnosti svega što se u njoj događa. 
Iz te maksimalne neizvjesnosti organizacija može izaći samo tako da se dva niza kon- 
tingentnih događaja međusobno stabiliziraju. Na primjer, motivaciona struktura čla- 
nova organizacije i struktura pravila koja u organizaciji vrijede mogu obje slobodno 
varirati; ali ako se dovedu u međusobnu vezu, ako pravila proizlaze iz motivacije, a 
motivacija je usmjerena postojećim pravilima, ova se dva kontingentna niza s vreme- 
nom međusobno stabiliziraju do predvidivosti djelovanja koje iz njih proizlazi (Luh- 
mann 1976., 97-99). 

Ideja da okolina ograničava odn. uvjetuje strukturne odluke organizatora odvela je 
neke autore u suprotnu krajnost, naime do tvrdnje da okolina do kraja determinira 
organizaciju i vlada njezinom sudbinom, od njezina nastanka do eventualnog pre- 
stanka. To su tzv.populacijsko-ekološke teorije odnosno teorije prirodne selekcije (Al- 
drich 1976., Hannan i Freeman 1977.; usp. Astley i Van de Ven 1983., 249-250). Po njima 
organizacije žive i djeluju u okolini koja im nameće konkurenciju drugih istovrsnih 
organizacija; neke su u stanju održati se u tom suparništvu, dok druge propadaju; pa 
prema tome postoje “posve određene granice stupnja do kojeg (organizacije) raspolažu 
autonomnim strateškim izborom“ (Astley i Van de Ven 1983.,249). Ma kako bile neuvjer- 
ljive,* a s druge strane često banalne tvrdnje populaciijskih ekologa, one upozoravaju 
na neke zanimljive pojave u ekonomici tržišta“ i, osobito, otvaraju dalekosežan pro- 
blem primjene iskustava u proučavanju biološke evolucije na razvitak ljudskih skupi- 
na i društvenih struktura u kojem sudjeluje ljudska svijest. Valja ipak naglasiti kako su 
znanstvena ostvarenja u tom smjeru za sada vrlo skromna. 


“Na primjer Michael T. Hannan (1997., 193-228) postavlja hipotezu da se broj organizacija u 
određenoj privrednoj grani povećava do neke točke, a onda, uslijed pooštrenja konkurencije u 
gustoj organizacijskoj populaciji, smanjuje, tj. raste “smrtnost“ organizacija. On dokazuje ovu 
tvrdnju kretanjem broja poduzeća automobilske industrije u Velikoj Britaniji i Francuskoj između 
1885. i 1985. gdje smanjenje njihova broja pada u razdoblje velike ekonomske krize (1929.-1934.) 
i Drugog svjetskog rata, događaja koji bi sami po sebi mogli biti dovoljni uzrok smrtnosti poduzeća 
automobilske industrije. 

Na primjer na postojanje tzv. niša, tj. dijelova tržišta gdje posebni uvjeti omogućuju opstanak 
specijaliziranih poduzeća. Tako je konkurencija smanjila broj tvrtki srednje veličine jer su ih 
“divovi“ njihove grane istisnuli s tržišta, ali se povećao broj malih proizvođača čiji proizvodi 
pokrivaju praznine u proizvodnim programima velikih (Hannan i Freeman 1977., cit. po Astley i 
Van de Ven 1983., 250). 

U reagiranju na determinizam u pogledu utjecaja okoline na organizaciju, neki 
autori, koji su bliži ideji o bitnoj ulozi aktera u organizaciji, zastupaju stav da organiza- 
cija sama stvara svoju okolinu. Shvaćajući organizaciju kao organizam, oni tvrde: 
“Organizmi...se ne prilagođavaju okolinama, oni ih konstruiraju“ (Lewontin 1982., 151- 
170). Akteri u organizaciji utječu na okolinu organizacije izborom mjesta na kojem će 
djelovati, klijentele za koju će djelovati, te izborom osoblja, budućih članova organiza- 
cije, kao i dogovorom s drugim akterima u okolini; konačno, ne valja zaboraviti da je 
okolina, poput svih društvenih pojava, “socijalni konstrukt", da sama nastaje 
društvenim djelovanjem ljudi (Child 1997., 53). Prilagođavanje organizacije okolini 
nije slijepi proces darwinske selekcije, već svjesna akcija ljudi, vođena funkcijom orga- 
nizacije (Donaldson 1997., 79). 

Kad je riječ o okolini organizacije, postavlja se pitanje diferencijacije toga obuhvat- 
nog pojma. Razne zemlje predstavljaju vrlo različite okoline za organizacije, kao i 
različiti sektori djelatnosti (England 1994., 176). Okolina se može shvatiti kao niz 
koncentričnih krugova: npr. najširi krug fizički-ekološke i biološke okoline, uži krug 
društvene, demografske, kulturno-tehonološke i simboličke (jezik) okoline i najuži krug 
drugih regulativnih, produktivnih i asocijativnih organizacija (Pusić 1976., 132). 
Teoretičari sustava posvetili su mnogo pažnje pitanju razgraničenja organizacije od 
njezine okoline (npr. Kassem 1976., 3), pa i definiraju organizaciju kao sustav koji se 
održava konstantnim u promjenljivoj okolini (Luhmann 1981., 3), tako da okolina po- 
staje konstitutivni dio definicije organizacije. Neki, polazeći od privrednih organiza- 
cija na tržištu, pitaju: “Treba li okolinu promatrati kao jednostavni skup organizacija 
kojime vladaju vanjske ekonomske snage ili kao integrirani kolektiv organizacija regu- 
liranih njihovim vlastitim društvenim i političkim snagama?“ (Astley i Van de Ven 1983., 
245). Ako gledamo odnos organizacija i njihove okoline kao proces, vidimo da se ka- 
tkad organizacije, a katkada njihove okoline, kroz međudjelovanje homogeniziraju, a u 
drugim situacijama diferenciraju (England loco cit.). Ili, vidimo neke vrste komplemen- 
tarnosti između organizacije i njezinih dijelova u ovisnosti od okoline: Kad okolina 
nameće velikim organizacijama raspršenost, slabu povezanost, decentralizaciju, pa i 
anarhičnost, možemo očekivati kako će organizacijske jedinice u njihovu sklopu po- 
stati jednostavnije, striktnije integrirane i kohezivne (Weick 1979., cit. u Astley i Van de 
Ven 1983., 268). 

Nesumnjivo najvažniji proces kojime se mijenja okolina organizacija je proces 
povećavanja gustoće ljudskih društva. Pojavu društvene gustoće razradio je još Du- 
rkheim u vezi s diobom rada. Podjela rada je posljedica povećanja moralne i materijal- 
ne gustoće društva: prva je “zbližavanje i živo općenje“ među ljudima, a druga “smanji- 
vanje stvarne razdaljine među pojedincima“ uslijed tehnološkog razvoja na području 
prometa i veza (1893.-1972., 263-264). Gustoća društva povećava se kroz razvitak po 
mnogo dimenzija: izvorno kao demografska gustoća (broj ljudi na jedinicu mjere pro- 
stora), pa kao ekološka gustoća kroz urbanizaciju, kao komunikacijska gustoća (frekven- 
cija komunikacijskih kontakata u određenoj populaciji) ili, ne najmanje važno, kao 
organizacijska gustoća, (onaj dio društvenog rada koji se obavlja u okviru organiza- 
cija). Posljedice povećavanja društvene gustoće za organizacije su dvojake: 

— Prvo, u reguliranju ponašanja ljudi u društvu težište prelazi s metoda ad homi- 
nem na metode ad rem, od izravno na ljude usmjerenih intervencija prelazi se na 

manipulaciju određenih stvarnih čimbenika koji onda motiviraju ljude, kao statističku 
populaciju, da se ponašaju u skladu snamjerama regulatora. Općenito se može reći da 
utjecanje na ponašanje ljudi postupno ustupa mjesto predviđanju tog ponašanja na 
osnovu analize njihovih vjerojatnih motiva u gustom društvu koje samo po sebi 
ograničava njihovu slobodu izbora. 


— Drugo, s povećanjem društvene gustoće postaje sve upitnije strogo ijednoznačno 
razgraničenje organizacije od njezine okoline. U pojedinim akcijama konkretna orga- 
nizacija sudjeluje u sklopu šire organizirane mreže organizacija i drugih aktera. U 
odlukama koje se donose u organizaciji sudjeluju mjerodavno čimbenici izvan organi- 
zacije. Pojedini članovi organizacije, od organa upravljanja do specijalista, u isti su 
mah članovi drugih organizacija, injihovo višestruko članstvo posve legitimno utječe 
na njihovo poiananja u svakoj od CP psrknila uloga. U posljednjoj liniji, organizacije 
jednostavno postaju “gusta mjesta“ (dense spots) u mnogostrukim mrežama odnosa“ 
(Nokria i Eccles, 1992., cit. u di Maggio 1997., 394-395). 


— Informacije, komunikacija 


U društvenoj teoriji, poput interesa za okolinu, ni pozornost usmjerena na komu- 
nikaciju među ljudima ne datira od nedavna. U klasičnoj je sociologiji američki socio- 
log George H. Mead (1863.-1931.) istraživao nastanak značenja, jezika i komunikacije 
u procesu hominizacije iz instinktom usmjerene akcije, iz geste kao nenastavljenog 
početka čina, putem internalizacije značenja u gesti izražene namjere, pa odvajanja 
simboličkoga sadržaja geste od najavljenog, a ne ostvarenog čina. Rezultat je ovog 
procesa jezik kao sustav na normirani način upotrebljivih simbola, koji u društvu služi 
sporazumijevanju, društvenoj integraciji i socijalizaciji novih naraštaja. 

Informacije i komunikacija postale su posebno značajne za teoriju organizacije od 
Shannonove i Weaverove “Matematičke teorije komunikacije“ (1949.) i Wienerove “Ki- 
bernetike“ koja nosi podnaslov “Kontrola i komunikacija u životinji i stroju“ (1949.),a 
osobito od naglog razvitka na tom području pedesetih i šezdesetih godina 20. stoljeća 
obuhvaćenog nazivom “informatička revolucija“. Pri tome se u prvom redu misli na 
značajne tehnološke inovacije: automatizaciju, robotizaciju, kompjutorizaciju koje u 
perspektivi obećaju zaista korjenitu preobrazbu ljudskoga rada. Međutim, isto je tako 
značajna reorijentacija u teoretskom mišljenju o društvu koju ilustriraju, primjerice, 
dva najznačajnija doprinosa teoriji društva u drugoj polovici 20. stoljeća, Habermaso- 
va “Teorija komunikativnog djelovanja“ (1981.) i Luhmannovi “Društveni sustavi“ 
(1984.). Oba teoretičara vide društvo kao zbroj svih komunikacija među ljudima na 
određenom teritoriju odn. u svijetu uopće. 

Prvi značajni utjecaj što ga je nova orijentacija izazvala u organizacijskoj teoriji 
bila je kibernetska analiza odnosa organizacije i okoline. U vezi s diferencijacijom- 
integracijom, osnovnim procesom kroz koji se organizacija mijenja, postavlja se pi- 
tanje, što pokreće diferencijaciju? Odgovor koji daje kibernetika glasi: Diferencijaciju 
pokreće pritisak okoline koju u komunikacijskom smislu možemo shvatiti kao sustav 
beskonačne raznovrsnosti. Da'bi organizacija mogla djelovati u takvoj okolini, da bi 
mogla odgovoriti na njezine izazove odnosno da bi je mogla regulirati, mora nastojati 
broj kanala komunikacije kojima raspolaže što više približiti raznovrsnosti onog dijela 

okoline koji je za nju u tom času relevantan. A to znači, mora se diferencirati. Kiber- 
netska analiza utvrđuje posve određeni matematski odnos između raznovrsnosti oko- 
line 1 diferenciranosti organizacije. Taj je odnos: raznovrsnost okoline podijeljena s 
diferenciranošću organizacije, Ro/Do, odnosno logaritamskim izrazom, H = V1 (loga- 
ritam varijabiliteta okoline) - V2 (logaritam varijabiliteta organizacije). Ovaj je odnos W. 
R. Ashby (1956., 205) nazvao zakonom neophodne raznovrsnosti. Velika očekivanja 
koje je ovaj početak pobudio u pogledu mogućnosti egzaktne kvantifikacije odnosa 
između organizacije i njezine okoline nisu se do sada ispunila. Ali su ipak označila 
prijelomnu točku u razmišljanju o organizacijama, njihovom mijenjaju, čvrstoći njiho- 
ve unutarnje povezanosti, njihovom odnosu prema kaotičnim stanjima itd. 

Svijest o važnosti informacija i komunikacije u organizacijama odrazila se u no- 
vom određivanju temeljnih pojmova. Organizacije se definiraju kao sustavi na temelju 
komunikacije. “Organizacija je skupina pojedinaca povezanih mrežom komunikacija, 
koji koordiniraju svoje djelovanje kako bi postigli jedan ili više ciljeva, bili ti ciljevi 
zajednički ili ne“ (Cotta 1976., 175). Upravljanje uopće, a posebno u organizacijama, 
počinje se promatrati kao, u biti, donošenje odluka. “Organizacije se mogu označiti kao 
autopoietski sustavi na operativnom temelju komuniciranja odluka, pa su u tom smi- 
slu operativno zatvoreni sustavi...I budući da svaka odluka izaziva daljnje odluke, sa 
svakom se odlukom iznova proizvodi...neizvjesnost“ (Luhmann 1998., 830). 

Centralna uloga informacija i znanja u ljudskom društvu vodi, dalje od samih 
organizacija, do novog shvaćanja načina strukturiranosti suvremenih razvijenih 
društava. Na mjestu tradicionalnog raslojenog, stratificiranog društva razvija se po- 
stupno novi tip: funkcionalno diferencirano društvo. U njemu se razlikuju usporedni 
sektori - ekonomija, politika, znanost, pravo, obrazovanje, zdravstvo, vojska, umjet- 
nost, šport, organizirana religija i dr. - po specifičnosti informacija koje su za svaki 
pojedini takav sektor relevantne i po specifičnosti načina njihove upotrebe. Svaki od 
funkcionalnih sektora, baš uslijed svoje informacijske specifičnosti, uživa određenu 
autonomiju, te nema i načelno ne može biti odnosa rangiranja među njima, kao ni 
presudnog jednosmjernog utjecaja jednog na sve druge (Luhmann 1998.,743 i sl.) 

Takva se temeljna promjena u načinu strukturiranosti ljudskih društava odražava 
na organizacijama time što doprinosi povećanju njihova broja. U stvari, postojanje 
funkcionalno diferenciranih sektora u društvu pretpostavka je postojanja organizacija 
kao prevladavajućeg oblika zajedničkog djelovanja ljudi. Samo organizacije, a ne 
funkcionalni sektori kao takvi, mogu komunicirati sa sustavima u svojoj okolini. Sami 
funkcionalni sektori kao cjeline ne mogu se oformiti kao organizacije, jer su organiza- 
cije previše krute strukture da bi mogle pratiti brze i dinamične promjene kroz koje 
prolaze sektori, pa sektorima stoga trebaju organizacije kako radi komuniciranja sa 
svijetom, tako radi neophodne stabilizacije onih aspekata djelovanja na tim sektorima 
gdje je takva stabilizacija moguća i korisna (Luhmann 1998., 834-841). 

Konačno, informacije i komunikacija unose u organizaciju treću veliku temu ljud- 
ske egzistencije. Fizička okolina čovjeka, obilježena načelnom oskudicom raspoložive 
materije-energije, nameće ljudskom ponašanju ekonomičnost. U analizi organizacije 
paradigmatski svi polaze od ekonomičnosti, od Adama Smitha za društvo uopće do F 
W. Taylora za rad u industrijskoj organizaciji posebno. S druge strane, društvena oko- 
lina čovjeka, uz njegovu fizičku okolinu, poprište je ostvarivanja njegovih interesa 

shvaćenih u najširem smislu. Nastojati, regulirati međusobne odnose ljudi u realizaciji 
njihovih interesa pod znakom je zahtjeva pravednosti, zahtjeva koji je u odnosu na 
industrijske organizacije u prvi plan stavio Karl Marx. Međutim, postoji i treća primar- 
na razina, u neku ruku između druge dvije, između fizičkoga i društvenog svijeta, a to 
je razina života, biološka razina, koja je u osnovi domena informacija. Kako informa- 
cija sadržanih u biokemijskim spojevima genetskoga koda, tako informacija koje sa- 
drži ljudska svijest. Na toj razini javlja se mogućnost nedostatka informacija, pa neizvje- 
snosti kao njezine posljedice, jednako tako kao i mogućnost preopterećenosti informa- 
cijama i dezorijentacije koja odatle proizlazi. Temeljni je zahtjev u tom pogledu zahtjev 
ravnoteže, stabilizacije, koja izbjegava i jednu i drugu informacijsku anomiju. Ako 
organizaciju shvatimo kao mjesto gdje se komuniciraju informacije, onda zahtjev rav- 
noteže i stabilnosti upućuje na jednu od glavnih dimenzija svake suvremene teorije 
organizacije, baš kao i na jedan od polaznih optativa u odnosu na praktično funkcio- 
niranje organizacija. 


—Interakcija 


Da organizacija nije samo na cilj upravljena suradnja među ljudima moralo je biti 
jasno još od Karla Marxa. Zanimljivo je upravo to kako je malo Marxova analiza 
kapitalističkog poduzeća u koje je ugrađen sukob između kapitalista-vlasnika i u 
poduzeću zaposlenih radnika utjecala na teoriju organizacije. Sam je Marx, istina, 
sukob iz pojedinog poduzeća premjestio na razinu društva kao klasni sukob, pa na 
razinu svjetonazorskih alternativa i na područje temeljnih etičkih dvojba, jedne od 
velikih tema društvenosti uopće, postulata pravednosti, pa je time izuzeo iz tematskog 
sklopa znanosti o organizaciji. 

U teoriji organizacije sukob interesa u organizaciji se isprva tretirao više u onom 
smislu u kojem je na nj gledao E. W, Taylor, kao na anomičnu pojavu, gotovo neke vrste 
neshvaćanja od strane radnika njihovih pravih interesa koji su, ustvari, istovjetni s 
interesima poslodavaca (Tzylor 1967. , 167). 

Kasnije su, ipak, prevladala uravnoteženija gledanja o dijalektici sukoba i sura- 
dnje u organizaciji i o sukobu kao napetosti između interesa članova organizacije i 
stege koju im nameće organizacijska struktura (Astley i Van de Ven 1983., 267, 269). 
Neutralizaciji posljedica koje bi mogle proizaći iz latentnog sukoba u organizaciji služi 
moć u najširem smislu riječi. Tako da se kao jedno od temeljnih pitanja teorije organiza- 
cije postavilo: “Jesu li organizacije neutralni tehnički instrumenti za postizavanje cilja, 
ili su one institucionalizirane manifestacije stabiliziranih interesa i strukture moći u 
širem društvu“, dakle, jesu li to, u biti, ekonomske ili političke pojave (Astley i Van de Ven 
1983., 245-246, 258). Premda je sukob važna pojava u organizaciji, on nije adekvatno 
teorijski zahvaćen; u tu bi svrhu teoriji organizacije trebala pomoć drugih disciplina. Iz 
takve bi se suradnje jednog dana trebala roditi teorija sukoba, kao “sučeljavanja moći 
unutar organizacije“ (Cotta 1976., 188). Unutar granica strukture i njezinih imperativa, 
članovi igraju svoje “igre“, odnosno slijede svoju strategiju kako bi optimizirali zado- 
voljavanje vlastitih interesa (Crozier 1976.). Organizacije stvaraju ovisnost, odnosno 
međuovisnost svojih članova, ili “"nadomještaju vanjske društvene ovisnosti ovisnosti- 
ma koje su same stvorile“ (Luhmann 1998., 827-828). Organizacije su, dosljedno takvo- 

me shvaćanju, “regulacija društvenog zahvaćanja radnih doprinosa koje onaj koji radi 
ne bi pridonio iz vlastitog interesa ili na temelju uživanja u djelatnosti kao takvoj“ 
(ibid. 827). Morganove (1986. ) “metafore“ organizacije kao političkog sustava, kao 
oružja dominacije, kao psihičke tamnice, izražavaju konfliktnu stranu njezina funkcio- 
niranja, ovisnost koju proizvodi i njezinu pretpostavljenu psihološku disfunkcional- 
nost. 

Naprotiv, sukob među organizacijama, u tržišnoj utakmici ili u međudržavnoj 
politici, nije se do najnovijeg vremena uopće smatrao posebnim problemom, već gotovo 
jednako prirodnim stanjem kao što je bila pretpostavljena suradnja unutar organiza- 
cije. Tek posljedice najnovijeg razvitka u smjeru globalizacije ekonomskih i političkih 
odnosa dovele su do promjene takvih shvaćanja i nametnule traženje načina kako bi se 
konstruirala regulirana okolina u kojoj bi organizacije surađivale, umjesto da se suko- 
bljavaju (Astley i Van de Ven 1983., 250-251). 

I pored teorijski zanimljivih i praktički upotrebljivih spoznaja sadržanih u treti- 
ranju sukoba i ovisnosti u organizaciji, dobiva se dojam da tu stranu organizacije za 
sada još nije uspjelo u cjelini teorijski zahvatiti. 

Da bi se sukob ugradio u sliku organizacije, nasuprot suradnji, kao jedan krak 
izvorne suprotnosti između kooperativnih i konfliktnih potencijala u njoj, treba početi 
u neku ruku od početka. Organizacija je oblik interakcije, međudjelovanja među ljudi- 
ma. Trajalo je, međutim, dosta dugo dok se počelo preciznije razmišljati o tome kakva se 
vrsta interakcije odvija u organizacijama i koje su implikacije posebnih značajki takve 
interakcije. Trebalo je poći od antropoloških istraživanja primarnih oblika ljudske inte- 
rakcije. 

Tako Gehlen (1956., 50) upozorava “da je društvena veza kao takva poduprta 
instinktima samo na usko ograničenim, djelomičnim područjima“. To je odnos prema 
djeci, reagiranje na mimiku lica, odnos zaštite i poslušnosti)? to su također neke re- 
akcije na doživljaj katastrofe. Tako da je pretežni dio ljudske interakcije nereguliran 
instinktima, pa prema tome nepredvidljiv u svom odvijanju i svojem ishodu. Čim ne 
postoji društvena veza, interakcija je s drugima načelno opasna. Gehlen opisuje skakvim 
se mjerama opreza uspostavlja najjednostavniji odnos uzajamnosti, razmjena doba- 
ra." Takav je reciprocitet, uzajamnost u djelovanju, jedini način sporazumijevanja dok 
ne postoje “čvrste postvarene strukture vladanja niti trajni gospodarski pogoni koji na 
sebe fiksiraju normirano ponašanje ljudi“ (1956., 51). 

To znači, da neregulirana interakcija među ljudima jednakom vjerojatnošću može 
dovesti do suradnje i do sukoba, te da postojanje društvenih struktura znači takvo 
reguliranje interakcije da suradnja, u ograničenoj domeni i u prosjeku, postaje vjerojat- 
nija od sukoba. Pri tome je načelno irelevantno na koji je način uspostavljena takva 
regulacija - tradicijom, karizmom ili zakonitošću u Weberovoj tropodjeli temelja legi- 
timne vlasti, odnosno silom, manipulacijom ili dogovorom u privrednim organizacija- 
ma. To, međutim, nije irelevantno praktički, jer stabilizacijom interakcije na suradnju 


" “što ipak još ni izdaleka ne jamči mogućnost stabilizacije takvih odnosa“ (ibid.). 


* “izlaganjem robe, pa stavljanjem ekvivalenta pored nje i, ako je potrebno, postupnim doda- 


vanjem ekvivalenta, dok se obim partnerima, koji se uopće ne pojavljuju, čini da je uspostavljena 
ravnoteža“ (1956., 51). 

mogućnost sukoba unutar uspostavljene strukture nije definitivno eliminirana. I unu- 
tar najstabilnijih struktura neprestano dolazi do interakcije, a ta interakcija nosi u sebi 
i nadalje potencijale suradnje i sukoba, samo sada, u pravilu, unutar strukturom uspo- 
stavljenih granica.!" Sukob sam po sebi mobilizira jake emocije koje se pojačavaju in- 
dukcijom između većeg broja onih koji su u sukobu angažirani, pa predstavlja pojavu 
s “osjetljivom ovisnošću od polaznih uvjeta“ i, prema tome, nepredvidljivu u svom 
odvijanju i ishodu. 

Društvene strukture, među njima i organizacija, nužno stvaraju odnose ovisnosti, 
jednostrane ili međusobne, unutar strukture i u odnosu na nju. A ovisnost rađa težnju 
prema neovisnosti kadgod ovisnik doživi svoju ovisnost kao prepreku u ostvarivanju 
svojih interesa. Takva je težnja prema neovisnosti glavni motivator sukoba unutar 
društvenih struktura, bez obzira na to hoće li ishod sukoba pridonijeti ostvarivanju 
interesa koji su u pitanju ili će to ostvarivanje otežati odnosno onemogućiti. Težnja 
prema neovisnosti povezana je semocijama, čija se jačina povećava interakcijom među 
interesentima u analognom interesnom položaju, pa također spada u pojave s “osjetlji- 
vom ovisnošću od polaznih uvjeta“ i stoga je nepredvidljiva po svom odvijanju i po 
svojim posljedicama. 

Organizacija je, dakle, društvena struktura u kojoj je interakcija privremeno stabi- 
lizirana na suradnju, a sukob je normama isključen, ina mjeru ovisnosti koju su njezini 
članovi u danom trenu spremni prihvatiti. Pri tome nije bitno za sam pojam organiza- 
cije na čemu se ta spremnost temelji: na prinudi, na interesima, ili na vrijednosnim 
uvjerenjima. 


4. TEORIJSKA BILANCA 


Organizacije se razvijaju u društvu koje se mijenja. I teorijsko se mišljenje o organi- 
zacijama razvija u istom ukupnom povijesnom vremenu. Međutim, odnos između ova 
dva procesa - razvitak organizacija i razvitak teorije o njima - nije jasan, i to prvenstve- 
no iz tri razloga: 


— Mišljenje, u određenoj mjeri, slijedi zbivanje; noogeneza, reklo bi se, slijedi filoge- 
nezu. Ali razvitak mišljenja slijedi i svoju vlastitu logiku, razrađuje, proširuje, produ- 
bljuje misaone staze koje je samo otvorilo. 


—Teorijsko je mišljenje o organizacijama, po pravilu, pod pritiskom zahtjeva 
praktične korisnosti: Ukazuje li neka teorija put prema uspješnijoj praksi organizacija? 
Hoće li organizacije pomoću nje postati ekonomičnije, stabilnije, elastičnije, praved- 
nije? Na ta pitanja teorija nije uvijek u stanju potvrdno odgovoriti. I sama je pitanja 
katkada iritiraju: Dajte da najprije vidimo kako stvari stoje i što se iza njih skriva, pa 
ćemo onda ispitivati što takva spoznaja znači za praksu. 


U tom pogledu vodi u krivom smjeru Gehlenova tvrdnja da postojanjem struktuna vlasti i 
privređivanja “ponašanje ljudi jednih prema drugima postaje ravnodušnim, tako da im je dovoljna 
svijest o postojanju socijalnog poretka čiji mehanizam oni sami više ne mogu sagledati i koji oni 
svojim recipročnim djelovanjem ne moraju uvijek iznova uspostavljati“ (1956., 51). Ambivalentnost 
interakcije seže do jezgre i najneprijepornijih institucija. : 

- Glavna je metoda provjere pretpostavki u teoriji organizacije - baš kao i u svakoj 
drugoj znanstvenoj disciplini - empirijsko istraživanje. Golema količina provedenih 
empirijskih istraživanja u odnosu na organizacije dovela je, uglavnom, do razočaranja 
skromnošću svojih rezultata. Zaoštreno formulirano, rezultati su ili banalni ili nekonklu- 
zivni. SVaka promjena u rubnim uvjetima pod kojima organizacija postoji i djeluje 
poništava značenje ranijih istraživanja. Najzanimljivija pitanja teško se uopće mogu 
tako postaviti, da bi se mogla empirijski istraživati. 

i Rekapitulirat ćemo, ukratko, oba razvojna procesa, razvoj organizacija i razvitak 
teorije o organizacijama: 

Organizacije u svom početku izlaze postupno iz svoje stopljenosti s postojećim 
elementarnim strukturama društvenosti, na primjer, kao organizacije za javne radove 
još u “orijentalnim despocijama“ Wittfogela (1957.), ili, jednako rano, kao organizirana 
religija, a osobito kao vojska u protodržavnim organizacijama. Organizacije se javljaju 
češće u nastajanju moderne države od 15. stoljeća nadalje, u Europi. Međutim, do 
današnje rasprostranjenosti i sveprisutnosti u ljudskom društvu, organizacije dolaze 
postupno tek od nastajanja industrijskih i urbanih društava u 18. i 19. stoljeću. Otada 
valja zabilježiti u najmanju ruku pet bitnih novosti u društvu koje su utjecale na oblik 
i djelovanje organizacija: širenje kruga legitimnih interesa počevši od demokratskih 
reformi i revolucija; informatičku revoluciju 50-ih i 60-ih godina 20. stoljeća; temeljnu 
promjenu strukture ljudskih društava od okomito raslojenih na vodoravno funkcio- 
nalno diferencirana; postupno povećavanje gustoće svjetskog društva po svim dimen- 
zijama; globalizaciju sve većeg broja ljudskih djelatnosti i struktura koje ih nose. 

Poslije usputnog spominjanja u literaturi arhaičkih visokih kultura, organizacije 
se pojavljuju gotovo čitavom širinom svoje problematike kod osnivača i pokretača mo- 
demrne sociologije. Pa tek nakon toga u specijaliziranoj disciplini najprije nauci, s Taylo- 
rovim i Fayolovim apodiktičkim doktrinama, a kasnije znanosti o organizaciji. Težište 
je interesa najprije na strukturama, na ljudima koji u unaprijed fiksiranim međusobnim 
odnosima nastoje ostvariti određenu namjeru, postići postavljeni cilj, da bi taj interes 
zatim obuhvatio i metode rada, osobito kad su diktirane svojevrsnom tehnološkom 
infrastrukturom, kao treću strukturnu značajku. Interesna strana organizacijskog od- 
nosa tretira se ili s gledišta većine ovisnih članova pa time prelazi na problem društvene 
pravednosti i napušta obzorje organizacijske znanosti u striktnom smislu riječi, ili s 
gledišta vodstva organizacije i time se pretvara u posebnu poddisciplinu posvećenu 
akteru, poduzetniku, menadžeru i njegovom strateškom izboru. Doskora se interes 
nove discipline proširuje na okolinu organizacije ina međudjelovanje organizacije i 
njezine okoline u sve širim koncentričnim krugovima. Ideja koja je zaista nova, u odno- 
su na razmatranja klasika, javlja se u znanosti o organizaciji pojavom matematičke 
teorije informacija odnosno komunikacija, te kibernetike. Konačno, iako je kroz čitavo 
vrijeme modernog razmišljanja o organizaciji bila prisutna spoznaja, da organizacija 
nije samo neutralni instrument suradnje, nego da u njoj ima različitih interesa, pa 
sukoba i ovisnosti, te težnji prema neovisnosti, tek se nedavno o tome počelo sustavnije 
razmišljati u vezi s temeljnim odnosom interakcije među ljudima iz kojeg potječu sve 
društvene strukture, pa i organizacija. 

Organizaciona je teorija na svome putu uvijek opetbudila neka smjelija očekivanja. 
U više se navrata činilo kako smo došli na domak veće egzaktnosti, da je bar u načelu 

vidljiv smjer prema utvrđivanju jedinica mjere za organizacijske pojave i prema njiho- 
voj logičko-matematičkoj analizi: 


— Već je iz klasične analize organizacijske strukture kao rezultata diobe i povezi- 
vanja, diferencijacije i integracije, proizlazila misao o radnome mjestu kao jedinici 
mjere diferencijacije, o rasponu kontrole kao kvantitativno odredivoj granici diferen- 
cijacije u danom slučaju, te o odnosu podređenosti, nadređenosti ili uspoređenosti 
između bilo koja dva radna mjesta kao temeljnoj mjeri povezivanja. Daljnja je kvantita- 
tivna razrada tih pretpostavki zapela na uviđanju da radna mjesta nisu međusobno 
ekvivalentna kao jedinice mjere diferencijacije, nego da ta mjera ovisi i o njihovom 
informacijskom sadržaju. Drugim riječima, diferencijacija organizacije napreduje ne 
samo po dimenziji odnosa među radnim mjestima već i po dimenziji informacija, znanja, 
koje svako radno mjesto unosi u funkcioniranje organizacije. Time se relativizira i 
raspon kontrole kao granica diferenciranosti: raspon se sužava sa složenošću infor- 
macijskog sadržaja pojedinog radnog mjesta. Isto tako intenzitet povezanosti, mjera 
potrebne kontrole nad radnim mjestima, opada s povećanjem reguliranosti rada pre- 
skriptivnim pravilima struke uslijed veće informacijski-obrazovne složenosti predu- 
vjeta za rad na pojedinom radnom mjestu. 


— Kibernetska, matematička analiza odnosa organizacije i okoline, uviđanje da 
okolina, kao sustav potencijalno beskonačne složenosti, ustvari stimulira organizaciju 
na neprestanu diferencijaciju, kako bi se brojem svojih kanala komunikacija što više 
približila složenosti za nju u tom času relevantne okoline, konačno Ashbyjeva kvanti- 
tativna formulacija tog odnosa pod imenom zakona neophodne raznovrsnosti (1956.), 
pobudila je nadu da je tu mjesto prodora u veću egzaktnost. Međutim, za sada nije 
uspjelo utvrditi jedinicu mjere kako za diferenciranost organizacije, jer se pri diferen- 
cijaciji po dimenziji informacija radi o sadržaju informacija, ane jednostavno o njiho- 
vom formalnom karakteru mjerivom bitovima, a još manje odrednice relevantnosti oko- 
line za pojedinu organizaciju u danom momentu odnosno jedinice mjere složenosti 
takve relevantne okoline. 


— Na važnost strategije aktera kojom oni u organizaciji ili u odnosu na nju nastoje 
ostvariti svoje interese upozorio je Crozier (1963., 1976.). Za organizacije gdje odsut- 
nost hijerarhije i relativna autonomija aktera (npr.sveučilište) stvara situaciju 
“neodređenosti“ (ambiguity) Cohen, March i Olsen (1972.) pokušali su formalizirati 
interesne strategije aktera. Čini se da matematska teorija igara, razvijena na temeljima 
doprinosa von Neumanna i Morgensterna (1949.), daje instrumentarij za pristup toj 
vrsti problema. Ostaje vidjeti što bi takav pristup mogao donijeti za razumijevanje 
same srži pojave organizacije. 


— Napredovanje u teoriji biološke evolucije i u njezinoj kvantitativnoj analizi po- 
taklo je razmišljanje - i kod samih biologa (Kauffman 1993.) -ne bi li se neke od metoda 
razvijenih na tom području mogle primijeniti ina pojedine društvene strukture, u pr- 
vom redu na organizacije, koje su konačno i same nesumnjivo pojava života. S tim u 
vezi postavlja se pitanje u kojoj je mjeri mehanizam varijacije, selekcije i restabilizacije 
koji vlada biološkom evolucijom, primjenjiv na pojave kod kojih dominantnu ulogu 

igra ljudska svijest, gdje je vrijeme mijenjanja neusporedivo kraće i gdje eliminacija 
pojedinih oblika ne znači nužno, kao što znači u biologiji, i njihovo definitivno ne- 
stajanje. 


— Primjena kvantitativnih metoda razvijenih u ekonomskim znanostima na orga- 
nizacije također stavlja u izgled veću egzaktnost znanosti o organizaciji. To ostaju, 
međutim, u biti ekonomske analize, a tek su tangencijalno značajne za teoriju organi- 
zacije. Možda je u tom pogledu najzanimljivija usporedba troškova transakcije, kako ih 
zovu ekonomisti, kad se u različitim situacijama reguliranje interakcije ljudi prepušta 
tržištu, ili se utvrđuje ugovorom, ili se povjerava organizaciji. Williamson (1975.) sma- 
tra da je najpouzdanije mjerilo za odluku koju varijantu odabrati specifičnost sredsta- 
va za proizvodnju; što su ta sredstva manje specifična, tj. ako se mogu upotrijebiti za 
niz različitih djelatnosti, to je povoljnije prepustiti regulaciju tržištu, a što su specifičnija, 
to se više približavamo ugovoru i, konačno, organizaciji kao optimalnim metodama 
reguliranja. U kritičkom osvrtu na Williamsonove pretpostavke, O. Hart (1990.) ističe, 
među ostalim, da je troškove transakcije teško pouzdano formalizirati. lako se o proble- 
mu još raspravlja, važan je aspekt Williamsonove teorije ukazivanje na relativnost 
oblika reguliranja ljudske interakcije, spoznaja da je organizacija u današnjem 
razvijenom društvu samo jedna od alternativa između kojih treba izabrati, i to ne uvijek 
najpovoljnija. 


— Izrazitu i, u neku ruku, “kongenitalnu“ nestabilnost interakcije organizacija sv- 
ladava trima mehanizmima: pritiskom situacije u kojoj se nalaze njezini članovi u 
mreži ciljeva, odnosa i metoda organizacijske strukture; motivacijom interesima aktera 
u organizaciji koje je ova u stanju zadovoljavati; i vrijednosno-normativnim 
predodžbama članova organizacije o tome što je njihovo prikladno, zahtijevano, 
poželjno ponašanje u organizacijskim ulogama. Dok je situacija stvar strukture, a mo- 
tivacija stvar aktera, normativnostje posebna dimenzija u integraciji organizacije, di- 
menzija koja zahtijeva posebnu pažnju. 

Od golemog fundusa ljudskoga mišljenja o normama samo je mali dio relevantan 
za organizacije. Možda i zbog toga što su organizacije u biti racionalni proizvod našeg 
nastojanja da riješimo probleme s kojima smo suočeni, a racionalizacija prava (Weber 
1921.) razmjerno je kasni proces. Numinozni izvor normativnosti, ma koliko se slagali 
s Durkheimom (1912.) da je pozadina noumenona realna društvena zajednica, dugo je 
spriječavao da se pravilima morala i prava pristupi kao svakoj drugoj pojavi s pitanji- 
ma odakle? zašto? kako? i kuda? U tom se smjeru krenulo tek pravno-filozofskom i 
antropološko filozofskom analizom institucija od Hauriou-a (1925.) i Gehlena (1956.) 
do Marcha i Olsena (1989.), razumijevanjem norme kao očekivanja (Luhmann 1972.), 
antropološkom analizom pojave koju P. Bourdieu (1977.) zove habitus, boljim razu- 
mijevanjem procesa pozitivizacije prava i njegovih posljedica, pomnijim razlikovanjem 


2 Tako Luhmann, koji evoluciju smatra jednom od temeljnih determinanti ljudske društvenosti, 
upozorava na implikaciju prisustva svijesti u njoj, naime da se svjesnom eliminacijom manje 
uspješnih alternativa, broj alternativa smanjuje, a s njime i raspon varijacije, koja je opet prva 
pretpostavka odvijanja procesa evolucije. Prema velikom broju plemenskih društava, imamo 
svega oko tridesetak visokih kultura, a danas se svijet kreće prema jedinstvenom “rješenju“: 
funkcionalno diferenciranom svjetskom društvu (Luhmann 1998., 497). 

onih dijelova pravnog sustava kod kojih razlozi stabilizacije pretežu nad potrebama 
adaptacije - npr. ljudska prava ili temeljna načela postupaka - od onih dijelova gdje je 
prioritet obratan. Od ovih početaka, međutim, do solidnijega teorijskog tla pod nogama 
jošje dalek put. 

U cjelini moglo bi se reći da su dosadašnje zamašne investicije u proučavanje 
organizacije dale do sada razmjerno mršave dividende. Ima obećanja, ali nema uvjerlji- 
vijih realizacija. Stoga ine čude brojni glasovi skepse u odnosu na teoriju organizacije, 
čak iako teoriju definiramo tolerantno kao “kombinaciju obuhvatnih zakona (covering 
laws), prosvjetljenja i pripovijedanja (narrative)“ (Di Maggio 1995., 391). Izražava se 
mišljenje da je znanost o organizaciji bliža idiografskim nego nomotetskim disciplina- 
ma, da se ona “suočava s poviješću gdje se složena zbivanja događaju tek jednom u 
raskošnom obilju svojih pojedinosti“ (Gould 1986., 60-61). Svaka pojava u vezi s orga- 
nizacijama određena je mnoštvom uvjeta od kojih često nijedan nismo u stanju obilježiti 
kao bitni uzrok (England 1994.,39). Mnoga je od tih pojava “osjetljivo ovisna o početnim 
uvjetima“ - kako je to formulirano u teoriji kaosa - tj. nepredvidljiva u svom odvijanju i 
po svom ishodu. Stoga Hickson (1994., 788), prikazujući novo izdanje klasične raspra- 
ve Marcha i Simona o organizacijama, nostalgički zaključuje: “Sve je prolazno u orga- 
nizacijskoj teoriji“. A J.C. Thoenig, učenik Croziera, se pita “U kojoj nam mjeri još treba 
sociologija organizacija?“ (1998., 307-320). DokJ.Q. Wilson (1989.,X1) zaključuje posve 
pesimistički: “Nakon svih ovih desetljeća što se hrvam s predmetom rodile su seu meni 
ozbiljne sumnje hoće li ikada postojati nešto što bi vrijedilo nazvati “organizacijskom 
teorijom““. Konačno, G. Morgan (1986.) više i ne govori o teorijama, već o “metafora- 
ma“, dakle o proizvodima poetike, organizacije kao stroja, kao organizma, kao mozga, 
kao kulture, kao političkog sustava, kao psihičke tamnice, kao tijeka neprestanoga 
mijenjanja i kao oružja dominacije. 

Treba obratiti pozornost na jednu činjenicu: Organizacije postoje i djeluju širinom 
čitavog raspona svoje moguće složenosti. Ovisno o okolnostima, i u vrlo složenim 
okolinama mogu djelovati vrlo jednostavne organizacije, gdje dostaju i posve jedno- 
stavne predodžbe o organizaciji da bi se intelektualno obuhvatila čitava za to vrijeme 
i mjesto relevantna problematika. U takvim situacijama jednostavno “organizacija slijedi 
funkciju“ (Mueller 1996. /97., 186). Na primjer, u organizacijama suvremene njemačke 
državne uprave od općina do središnjih ministarstava, osnovne su jedinice povezane 
u dvije do šest hijerarhijskih razina, linijskim jedinicama pomažu stožerne, sa ili bez 
naredbodavnih ovlasti prema linijskim jedinicama, te opće i osobne podupiruće jedini- 
ce (ibid. 190-193), kao što je to i uvijek ranije bilo. Osnovne jedinice obuhvaćaju vodi- 
telja, referenta i suradnika (ibid. 188),ne mnogo drugačije nego što je to bio konstatirao 
A. Brecht (1954., 1) još za upravu u Weimarskoj republici dvadesetih godina. 

“Organizacija je važna...“, misli J. Q. Wilson (1989., 23), ali važna je s gledišta 
izvršenja zadaće; treba se uvijek pitati: što funkcionira, što donosi uspjeh? A za to nisu 
uvijek najpovoljniji teorijski sofisticirani modeli. 

Znanost o organizaciji u tom pogledu nije u drugačijem položaju od ostalih disci- 
plina društvenih znanosti. Dok nije prekoračen kritični prag veće egzaktnosti, zvali ga 
mi Kuhnovskim nazivom “paradigme" ili ne, može se tvrditi iiskušavati mnogo toga, 
prikupljati podatke kojima se ne vidi jasni smisao, postavljati hipoteze koje nemaju 
sutrašnjice. A konkretno organiziranje i odvijanje posla zbog kojeg su organizacije 

stvorene treba se nastaviti neprekidno, bez obzira na to kako smo duboko teorijski 
proniknuli u skrivene zakonitosti iza te svakodnevice. Treba ipak zadržati na umu da 
se tu, na kraju krajeva, ništa međusobno ne isključuje. Praktična primjena jednostav- 
nih pravila organiziranja gdje je situacija dovoljno stabilna da ne treba očekivati čestu 
promjenu okolnosti, ne isključuje istodobnu prisutnost svijesti o potencijalnoj složeno- 
stina okojednostavne organizacije i svih mogućih dimenzija te složenosti. Ta je svijest, 
u stvari, glavna tekovina posljednjih pola stoljeća intenzivnog rada na proučavanju te 
pojave. A ijedno i drugo ne ometa, kraj dovoljno uznapredovale društvene diobe rada, 
intenzivno ispitivanje svakog od teorijskih putova koji se pojave tijekom bavljenja or- 
ganizacijama. Imajući na umu da i ondje gdje u danom momentu nismo uspjeli pro- 
drijeti dalje, možemo uspjeti drugi puta pod promijenjenim okolnostima, kao na pri- 
mjer u primjeni teorije kaosa, samoorganizacije, autopoieze ili entropije na organiza- 
cijske strukture. Baš kao u praktičnoj upotrebi organizacije, i u teorijskom bavljenju 
njome, samo rezultati broje. 


5. PERSPEKTIVE 


I pored razočaranih očekivanja značajnijih teorijskih prodora u znanosti o organi- 
zaciji, očekivanja koja su u svoje vrijeme - a to se, istina, tek naknadno uviđa - bila 
neopravdana, naše je poznavanje organizacija s vremenom, gotovo neopazice, ipak 
dozrijevalo. Tako da danas polazimo s drugačijih polazišta nego se polazilo pedesetih 
i šezdesetih godina 20. stoljeća, tj. u vrijeme kad su mnogi mislili da je došlo vrijeme 
presudnog napredovanja u organizacijskoj teoriji. 

Jasnije vidimo korijene organizacije u općoj pojavi ljudske interakcije, u jednom u 
biti nestabilnom i proturječnom odnosu, gdje neizvjesnost usmjerava ljude prema sta- 
biliziranju interakcije na suradnju ina svakodobno prihvatljivu mjeru ovisnosti, kako 
bi uopće bili u stanju zajedničkim djelovanjem ostvariti neke unaprij ed zamišljene 
svrhe. Ako takav odnos suradnje treba potrajati iole dulje vrijeme, stabilizacija pre- 
dodžbom cilja nije dovoljna. Potrebno je dodatno učvršćenje specifičnim postupkom 
stvaranja normi, njihovom internalizacijom u svijesti tangiranih pojedinaca, te njiho- 
vom habitualizacijom u društvenoj zajednici. Tijekom dugotrajnih početaka razvitka 
čovjeka takvo se učvršćivanje postizavalo u primarnoj maloj zajednici kao cjelini. A 
svaki je oblik konkretnog na cilj usmjerenog zajedničkog rada stabiliziran samim po- 
stojanjem društvene veze u zajednici. Stoga i nema potrebe za trajnim organizacijama, 
jer se za svaki novi konkretni posao uvijek iznova može uspostaviti djelujuća skupina 
iz krila iste primarne zajednice koja skupini posuđuje svoju vlastitu koheziju. 

Kad to više nije moguće, kad se jaka kohezija primarnih zajednica utapa u širim 
međuovisnostima, kad segmentirana društva prelaze u društva tipa centar-periferija 
ili u raslojena, stratificirana društva, onda trajniji zajednički organizirani rad pretpo- 
stavlja stabilizaciju u obliku institucije. Da bi iz organizacije nastala institucija, svrha 
zajedničkog djelovanja dobiva karizmatski naboj, a normativni sadržaj organizacijskih 
odnosa se protekom vremena internalizira u svijesti članova organizacije i habitualizi- 
ra u društvenoj zajednici. Ta se dodatna stabilizacija plaća gubitkom dijela prilagodlji- 
vosti institucije promijenjenim uvjetima u njezinoj okolini. Međutim, između organiza- 

cije i institucije u to doba i nema izbora. Prije nego što je dosegnut minimalni prag 
prostrukturiranosti društva nema alternative institucionalnoj stabilizaciji, ako nekoj 
zajedničkoj djelatnosti želimo osigurati trajnost. 

Tek kad je taj prag dosegnut, u industrijskim i urbanim društvima, počinje povijest 
organizacije u užem smislu riječi. Tek onda počinje razvitak kojim se težište diferencija- 
cije-integracije organizacije pomiče s dimenzije cilja na dimenziju odnosa, pa na di- 
menziju metoda rada, a istodobno od osobnih na neosobne moduse, te od jakih izrav- 
nih pritisaka sredstvima moći na slabije neizravne utj ecaje manipulacijom objektivnih 
situacija i na integraciju pomoću informacija. 

U projekciji ovih razvojnih tendencija u budućnost, sve veća gustoća ljudskih 
društava pruža mogućnost pozadinske integracije organiziranog djelovanja, i to inte- 
gracije posve druge vrste nego što je bila pozadinska kohezija malih društvenih zajed- 
nica u segmentiranim društvima. Sada globalno jedinstvo informacija u svjetskim in- 
formacijskim mrežama, načelno pristupačno svakom pojedincu, daje temeljnu integra- 
ciju svim oblicima zajedničkog djelovanja ljudi. Ne samo da su tim sve tri dimenzije 
tradicionalne organizacije rasterećene tereta, specifičnog stabiliziranja njezina djelo- 
vanja, pa mogu slobodno varirati u ovisnosti o polaznim i rubnim uvjetima svakodob- 
ne situacije, nego se i prostorno jedinstvo organizacije više ne nameće kao neodstupni 
uvjet njezina funkcioniranja. Odvajanje mjesta rada od mjesta stanovanja, jedno od 
specifičnih razlikovnih obilježja industrijske revolucije, kao da ide prema kraju svog 
povijesnog puta. Pojedinci povezani informacijskim mrežama uklapaju se u društvenu 
strukturiranost rada, ma gdje se fizički nalazili. 

U isti mah tehnološke posljedice informatičke revolucije otvaraju mogućnost po- 
stupnog prenošenja velikog dijela fizičkog rada, pa i uopće svih rutiniziranih radnih 
operacija, s ljudi na strojeve povezane u automatizirane servo-cikluse. Definicija orga- 
nizacije kao, u biti, komunikacijske strukture u kojoj se isključivo donose odluke i 
prenose informacije o donijetim odlukama, definicija koja se isprva doimala izrazito 
jednostranom i nepotpunom, s vremenom postaje sve realističnija. Polako nastaje slika 
sustava ljudske suradnje na raznim funkcionalnim sektorima na koje je društvo sve 
više vodoravno diferencirano, u kojima često privremene skupine, timovi stručnjaka s 
komplementarnim znanjima, surađuju na izradi ina ostvarivanju konkretnih projeka- 
tai programa, a međusobno su povezani informacijskim mrežama preko osobnih kom- 
pjutora. Čitava teška i skupa tradicionalna organizacijska infrastruktura pomoćnih i 
stožernih jedinica, arhiva, evidencija, prepisa, personalnih službi, brige o zgradama, 
sigurnosti, dolazi u pitanje, polako se gubi odnosno pretvara u svojevrsne operacije na 
kompjutoru. 

Međutim, kad je to rečeno, treba odmah podsjetiti da se vizije budućnosti, ma ko- 
liko bile utemeljene i dobro obrazložene, pretvaraju u utopije ako ih shvatimo previše 
isključivo. Važno je imati pred očima predodžbu o vjerojatnom smjeru budućeg razvi- 
tka, da sene bismo pripremali, poput mnogih glavnih stožera, za prošle ratove, da ne 
bismo zakasnili s bitnim pripremama i društveno stagnirali zbog intelektualne iner- 
cije. Ali je jednako važno zadržati na umu da razni povijesni oblici ljudske suradnje 
postoje jedan pored drugoga u isto vrijeme. Različiti dijelovi svjetskog društva nalaze 
se na različitim dosegnutim stupnjevima razvitka. Za različite su poslove različiti 
modaliteti suradnje optimalni i svaki od njih traži drugi intenzitet međusobne poveza- 

nosti: slikarska kolonija ne zahtijeva istu preciznost međusobne uigranosti kao kirurška 
operacija ili svemirski let. Svaki je sustav suradnje uklopljen u cjelinu određene kulture 
snjezinim vrijednostima, navikama, zatjevima i shvaćanjima. U svakom zajedničkom 
pothvatu sudjeluju ljudi sa svojim specifičnim sklonostima, interesima, osjetljivošću i 
predrasudama, koji uslijed toga bolje funkcioniraju pod jednim, a slabije pod drugim 
modalitetima međusobne povezanosti. A tempo mijenjanja društva i okolnosti pod 
kojima ljudi žive sve se više ubrzava i opseg se tih promjena proširuje, tako da u 
svakom obliku društvene strukturiranosti zahtjevi adaptabilnosti počinju pretezati 
nad prednostima stabilnosti, a iskustvo se često pretvara iz kapitalizacije minulog 
doživljavanja u opterećenje irelevantnim inertnostima. Praktički, ova situacija daje 
načelno prednost mladim, visokoobrazovanim, poduzetnim pojedincima, pred oprez- 
nim i iskusnim “starim zečevima“. A teorijski vraća organizacijsku znanost onamo 
odakle je ponikla, u opću sociologiju odnosno u korpus općeg znanja o pravilnostima 
u društvenom ponašanju ljudi pod tisućama različitih okolnosti u kojima se ljudi na 
svom životnom putu znaju naći. To ne znači da na tom području napuštamo tekovine 
diobe rada i postignuća jednog stoljeća organizacijske znanosti. Ali nećemo u svojoj 
socijalnoj konstrukciji stvarnosti izdvojiti i umjetno izolirati područje organiziranja i 
organizacija od sveg ostalog znanja o društvu ma kako se ono zvalo ima kuda discipli- 
narno spadalo, ako nam takvo znanje može pomoći da na našem užem području du- 
blje prodremo prema poznavanju onoga “što svijet u njegovoj srži držina okupu“. 

Eugen Pusić 
SUMMARY 
Organization as a theoretical problem 


The roots of organization are in the social division of labour, and organizations are the 
most important social structures since industrial and urban society. 

In the beginnings of modern social science the links between organization and the division 
of labor were particularly emphasized by Adam Smith and Emile Durkheim while its impor- 
tance for society generally were analyzed by Karl Marx and Max Weber. The basic problem of 
motivation of the organization's members, the duality of action and structure, the values of 
economy and of justice were all touched upon in the work of the classics. 

Organization science proper started with FW.Taylor and H.Fayol as well as with the 
criticism of their approach by Mayo, Friedmann, Merton, and Simon. The further develop- 
ment of the discipline proceeded on five dimensions: (1) Agency, action, the actor, man in 
organization, with the salient problems of power, strategic choice, organizational culture; (2) 
Structure, constructed on the dimensions of goal, relationships, methods of work; the process 
of differantiation-integration; the conflicting requirements of stability and adaptability, with 
the incidence of institutionalization and the danger of bureaucratization, the trend towards 
looser coupling; (3) Environment and context as determinants of structure, the concept of 
contingency, with population ecology, the differentiation of the environment, the construction 
of the environment by the organization, the increase in social density; (4) Information, com- 
munication as the main explanation of organization, cybernetics and the law of requisite 
variety, uncertainty, redundancy and the quest for equilibrium in organizations, the functional 
differentiation of society and its implications for organizations; (5) Interaction and its basic 
ambiguity leading to cooperation and into conflict, producing dependence and the quest for 
independence, and organizations as an attempt to stabilize interaction on cooperation and a 
modicum of dependence; the role of norms in this stabilization. 

The theoretical yield of the development of organization science up to now is modest. The 
early promises of a quantitative interpretation of the process of differentiation-integration 
have foundered on the difficulty of a reliable measure for the differentiation of information. 
The mathematical theory of the relationship between the organization and its environment 
has been stopped by the impossibility to define reliably the relevant environment of an orga- 
nization. The game-theoretical approach to the conflict of interests in organizations has been 
mentioned but not really tried. The economic analysis of organization processes is a possible 
contribution to economics but has little to say to organization theory. Likewise the normative 
analysis of organizations has provided more incentives for the normative disciplines than for 
organization science. 

In spite of this, the often encountered pessimism about the future of organization theory 
seems no more justified than in other social science disciplines. There is no alternative to 
continuing work on the many problems organization theory is confronted with by the life and 
functioning of organizations. 

The starting point for this theoretical work, in spite of the disappointments along the way, 
is more advanced to day than it was in the fifties and sixties. Growing out of interaction with its 
abiguities, organization is stabilizied by internalized and habitualized norms first in the com- 
munity, then in specific institutional frameworks, then on its own dimensions of goal, relation, 
method, then by the background information networks of society. In this process organiza- 
tion is becoming increasingly a system of communication, not necessarilly linked to one place, 
and without its traditional administrative infrastructure. Although this is the general trend, in 
various environments different stages of organizational complexity are appropriate. Theore- 
tical thinking about organizations can today ill afford the isolationism of organizational science 
asa separate discipline. 

JADRANSKI GOSPODARSKI SUSTAVI: 
SPLIT 1475.-1500. GODINE 


A) UVOD 
1) Historiografija 


Djelovanje državnog gospodarskog sustava Mletačke Republike na privredni razvoj 
u Dalmaciji u XV. i XVI. stoljeću većje od postanka moderne hrvatske historiografije u 
sredini XIX. stoljeća bivalo predmetom istraživačkoga razlaganja. Pouzdanost i ute- 
meljenost historiografskih zaključaka o ekonomskim odnosima između moćne medite- 
ranske države i komunalnih društava na istočnom Jadranu ovisila je o dva glavna 
činitelja: a) o stupnju poznavanja i uvažavanja arhivske građe ib) o razini uključivanja 
gospodarskog razvoja u dalmatinskim gradovima u šire ekonomske sustave na Jadra- 
nu i Mediteranu na prijelazu iz kasnoga srednjega u rani novi vijek. 

U osvit moderne hrvatske historiografije istraživanje gospodarske povijesti otežava- 
la je skromna proučenost izvorne, arhivske građe. Petar Matković je 1863. godine u 
Kukuljevićevu Arkivu objavio tekst dvaju ugovora između Mletaka i Krčkih knezova iz 
prve polovice XV. stoljeća, pa je s pravom zaključio da “nije za sada jošte probitačno, 
pustiti se u svestrano razmatranje trgovačkih odnošajah republike mletačke napram 
jugoslavenskim zemljam“.' Godinu dana kasnije prvi je o gospodarskom razvoju Dal- 
macije pod mletačkom vlašću pisao Sime Ljubić u Pregledu povjesti hrvatske, ali mada je 
već između 1859. i 1861. prvi put boravio u Mlecima i započeo prikupljati građu o 
mletačko-hrvatskim /južnoslavenskim odnosima, njegovi zaključci ipak nisu doprli dalje 
od shematiziranih, u arhivskoj građi nedovoljno utemeljenih, uopćavanja.“ Razina raz- 
matranja o gospodarskom razvoju Dalmacije u XV. i XVI. stoljeću nije se znatnije pro- 
mijenila niti nakon izdanja izvorne građe iz mletačkih arhiva. Ljubić je 1868. godine 
!P MATKOVIĆ, Trgovački ugovor republike mletačke sklopljen s knezovi senjskimi 1408. i 1445, 


(Prinesak za trgovačku povjestnicu), Arkiv za povjestnicu jugoslavensku, Knjiga VIL Zagreb 1863., 
149. 


2 Š. LJUBIĆ, Pregled povjesti hrvatske, Rijeka 1864., ovako je sudio o gospodarskom razvoju 
Dalmacije pod mletačkom vlašću: “Trgovina, obrtnost i poljodjelstvo, uzprkos najpovoljnijem 
položaju i zemljištu, sve to je u nas ležalo u povoju [...]. Svi su se naši proizvodi, osim vina, koje 
se bez troška kamogod drago vuklo, morali voziti u Mletke, gdje su naši kupovali što jim trebovati 
moglo, jer je strogo zabranjeno bilo izvažati iz tuđih gradova najmanje i najprostije stvari“ (341), 
što je obrazlagao zakonskom odredbom mletačke vlade od 16.VIII. 1452. (isto, bilj 2). 

počeo objavljivati Listine o odnošajih između južnoga Slavenstva i Mletačke Republike, a 1876. 
Commissiones et relationes Venetae. Do godine 1891. Ljubićje ukupno objavio deset svezaka 
Listina, s građom do godine 1469., i tri sveska Mletačkih uputstava i izvještaja, zaključno s 
godinom 1571.* U tim je zbirkama bilo i mnogo građe o gospodarskim djelatnostima u 
dalmatinskim gradovima pod mletačkom vlašću, ali je to u skromnoj mjeri djelovalo na 
metodološka usmjerenja hrvatske historiografije. Velike sinteze hrvatske povijesti, T. 
Smičiklasa i Vj. Klaića, nešto kasnije i E Sišića, metodološki tradicionalne, usredotočene 
na politički slijed zbivanja, jedva su se obazirale na gospodarski razvoj hrvatskoga pro- 
stora u srednjemu vijeku, još manje na specifične probleme u privredi tzv. mletačke Dal- 
macije.* U Hrvatskoj povijesti F. Sišića iz godine 1908., primjerice, nalazilo se posebno 
poglavlje pod naslovom Mletačka Dalmacija, ali je složena pitanja o njezinu gospodar- 
skom razvoju, navlastito o uvjetima u kojima se vršio trgovački promet gradova, sažeo u 
kratku, uglavnom netočnu, rečenicu kako je “trgovina bila sva u rukama mletačkim, tako 
da se osim vina sva roba, koja se izvozila iz Dalmacije, morala najprije dovesti u Veneciju, 
a tek onda dalje“, te da je “isto tako morala Dalmacija sve svoje potrebe nabavljati iz 
Venecije“. 

Izrazitije zanimanje za društveni i ekonomski razvoj Dalmacije pod mletačkom vlašću 
počinje potkraj Prvoga svjetskoga rata iskazivati Grga Novak. Njegovi su se prvi radovi o 
gospodarstvu u Dalmaciji, prije svega knjiga Split u svjetskom prometu (Split 1923.), doduše, 
još uvijek uglavnom oslanjali na normativne akte, od gradskih statuta do odluka mletačke 
Signorije,ane na arhivsku građu o gospodarskim djelatnostima i svakodnevnoj poslovno- 
sti u dalmatinskim gradovima, ali je on već potkraj 20-ih godina, u radu Quaternus izvoza iz 
Splita 1475.-1476. godine, prvi u historiografiji upozorio na popise izvoznih dozvola iz 
splitske lukeili konfralitereina njihovu važnost za poznavanje značajki trgovačkog prome- 
ta na istočnom Jadranu u drugoj polovici XV. stoljeća.“ Novak je podatke iz te rasprave 
unosio i u svoje kasnije radove o povijesti Splita u XV. stoljeću, u prikaz povijesti Splita u 
Marulićevo doba i u drugi svezak Povijesti Splita) ali u ocrtavanju gospodarskog položaja 
Splita u prvim stoljećima mletačke vlasti nije uspio prevladati primjetni nesklad između 
zakonskih odredaba mletačke vlade i gospodarske zbilje u drugoj polovici XV. stoljeća, o 
kojoj je svjedočio splitski guaternus.? 

* — Listine I-X, Monumenta spectantia historiam Slavorum meridionalium [dalje: MSHSM] 1-5, 9, 12, 


17, 21-22, Zagreb 1868.-1891.; Commissiones et relationes Venetae I-III, MSHSM 6, 8, 11, Zagreb 
1876.-1880. 


* Usp. o tome: T. RAUKAR, Venecija i ekonomski razvoj Dalmacije u XV. i XVI. stoljeću, Radovi 
Instituta za hrvatsku povijest [dalje: Radovi] 10, Zagreb 1977., 204. 


5 E ŠIŠIĆ, Hrvatska povijest, drugi dio: od godine 1526. do godine 1790., Zagreb 1908., 175. 


* G. NOVAK, Quaternus izvoza iz Splita 1475.-1476. godine, Starohrvatska prosvjeta, N.S. IL, 1-2, 
Zagreb-Knin, 1928., 92-102. 


7 Isti, Split u Marulićevo doba, u: Zbornik Marka Marulića 1450.-1950., Zagreb 1950., 33-123; 
Povijest Splita II, Split 1961., pogl. “Split u ekonomskoj politici Venecije“, 24-33. 


Novak polazi od gledišta da je “cvjetanje trgovine i brodarstva“ bilo “prekinuto dolaskom Splita 
pod Veneciju 1420. godine“ jer se Republika, uklapajući dalmatinske gradove u svoj gospodarski 
sustav, “nije nimalo brinula, kako će, kad to provede, neke od tih gradova sasvim ekonomski 
uništiti i upropastiti, a druge znatno oštetiti“ (Split u Marulićevo doba, 84). Dosljedno tome je 
zaključio da je to bila “politika ekonomskog porobljavanja i podčinjavanja u svakom pogledu“, 
ali je u isti mah morao istaknuti, prema građi što ju je sadržavao splitski quaternus, da jelu drugoj 
polovici XV. st. “Split bio živ trgovački centar“ (isto, 84, 92). Usp. T. RAUKAR, Grga Novak i 
ekonomska povijest Dalmacije u srednjem vijeku, Historijski zbornik [dalje: HZ] XLIV, 1991., 
Zagreb 1992., 185-191. 

Proučavanje gospodarske povijesti Dalmacije dobiva nov zamah tek u poratnoj 
historiografiji, pa se od 60-ih godina pozornost počinje izrazitije usmjeravati i prema 
problemima trgovine dalmatinskih gradova u razvijenom i kasnom srednjem vijeku i 
prosudbi o značajkama mletačke ekonomske politike u Dalmaciji. Bibliografski popis 
radova ojekonomskoj povijesti Dalmacije u protekla tri desetljeća prilično je opsežan.? 
U njima je razmatran opsežan skup društvenih i gospodarskih pojava na jadranskom 
području u kasnom srednjem vijeku. U središtu su istraživačke pozornosti bile najvažnije 
gospodarske djelatnosti, navlastito proizvodnja i trgovina solju. Temeljito je proučeno 
društveno i gospodarsko ustrojstvo onih dalmatinskih gradova, o kojima su historio- 
grafske spoznaje bile najoskudnije (Zadar, Šibenik). Za neke je gradove utvrđena njiho- 
va uloga u komunikacijskom sustavu na jadranskom području u XV. i XVI. stoljeću 
(Rab, Hvar), dok je za druge postojeća historiografska predodžba dopunjena novim 
podacima (Split). 

Takva su istraživanja, gotovo redovito na temelju nepoznate i neupotrijebljene arhi- 
vske građe, omogućila utemeljenije prosudbe o djelovanjima mletačkoga državnoga 
sustava na gospodarski razvoj dalmatinskih gradova. Napuštena je shematizirana 
predodžba o mletačkoj ekonomskoj politici kojoj je cilj bilo gospodarsko iskorištavanje 
dalmatinskih gradova. Upozoreno je, dakako, da Republika na početku XV. stoljeća 
uključuje dalmatinske gradove u svoj centralizirani državni sustav i da njihove ekono- 
mije podvrgava interesima metropole, ali je u isti mah odnos između državnog središta 
i perifernih dijelova mletačkoga Stato da Mar na istočnoj obali Jadrana pomnije proučen, 
paje istaknuto da se sustav gospodarskih ograničenja nije podjednako odnosio na sve 
privredne grane, niti je podjednako djelovao na sve istočnojadranske gradove. Dok je 


* T. RAUKAR, Prilog poznavanju sistema prihoda dalmatinskih gradova u XIV. stoljeću, HZ XXI- 
XXII, 1968.-69., 343-370; isti, Zadarska trgovina solju u XIV. i XV. stoljeću, Radovi Filozofskog 
fakulteta, Odsjek za povijest 7-8, Zagreb 1970. - 71., 19-79; M. MILOŠEVIĆ, Dileme ekonomske 
politike Mletačke Republike prema Kotoru i primorskim naseljima Kotorskog zaliva, Istorijski zapisi 
1973., 3-4, 233-253; T. RAUKAR, Venecija i ekonomski razvoj Dalmacije; isti, Zadar u XV. stoljeću, 
Ekonomski razvoj i društveni odnosi, Zagreb 1977.; J. KOLANOVIĆ, Izvori za povijest trgovine i 
pomorstva srednjovjekovnih dalmatinskih gradova s osobitim obzirom na Sibenik (contralitterae), 
Adriatica maritima Il, Zadar 1979., 63-150; T. RAUKAR, Ser Baptista de Augubio, civis Spaleti, 
Mogućnosti XXVI, 1, Split 1979., 108-118; isti, Komunalna društva u Dalmaciji u XIV. stoljeću, HZ 
XXXIII-XXXIV, 1980.-81., 139-209; isti, Venezia, il sale e la struttura economica e sociale della 
Dalmazia nel XV e XVI secolo, u: Sale e saline nell“ Adriatico (secc. XV-XX), Napoli 1981., 145-156; 
isti, Komunalna društva u Dalmaciji u XV. st. i u prvoj polovini XVI. stoljeća, HZ XXXV, 1982., 43- 
118; isti, II porto di Spalato e le relazioni commerciali nell'Adriatico del Tardo medio evo, u: Congres- 
si sulle relažioni tra le due sponde adriatiche 3, Roma 1983., 117-128; isti, Hvarsko društvo u XVI. 
stoljeću, u: Dani hvarskog kazališta, Hanibal Lucić, Split 1987., 42-53; T. RAUKAR-I. PETRICIOLI- 
E ŠVELEC-Š. PERIČIĆ, Zadar pod mletačkom upravom 1409.-1797., Zadar 1987., pogl. “Razvoj 
privrede u XV. st.: od uspona prema zastoju“ (75-96) i “Privreda i društvo za turskih ratova u XVI. 
st.“ (229-274); B. HRABAK, Kontakti Rabljana s Dubrovčanima i Kotoranima od XIII. do XVI. 
stoleća, u: Rapski zbornik, Zagreb 1987., 219-224; I. PEDERIN, Mletačka uprava, privreda i politika 
u Dalmaciji (1409.-1797.), Dubrovnik 1990., navlastito pogl. “Mletački trgovinski sustav i trgovinska 
politika na Jadranu“ (115-163) i “Mletačka privreda u Dalmaciji“ (165-202); B. HRABAK, Regionalna 
i međunarodna trgovina Mlečana i Dubrovčana drvetom iz Senja (XIV.-XVIII. stoleće), Radovi 24, 
Zagreb 1991., 57-107; 1. PEDERIN, Appunti e notizie su Spalato nel Quattrocento, Studi veneziani, 
N.5. XXI, 1991., Pisa 1992., 323-409; T. RAUKAR, I fiorentini in Dalmazia nel secolo XIV, Archivio 
storico italiano, Anno CLIII, 1995., N. 566, Firenze 1995., 657-680; J. KOLANOVIĆ, Šibenik u kasnome 
srednjem vijeku, Zagreb 1995., navlastito poglavlja: “Šibenik u gospodarskom sustavu Venecije“ 
(66-74) i “Solarstvo“ (190-227); T. RAUKAR, Splitska kreditna trgovina XIV. stoljeća, Građa i prilozi 
za povijest Dalmacije, 12, Split 1996., 65-91; isti, Rab sredinom XV. stoljeća, Croatica christiana periodi- 
ca, XXIL 1998., 42, 27-36. 

prema starijoj historiografiji mletačka ekonomska politika bila statična i kruta, pa su 
osnovicom takvoj predodžbi isključivo bile zakonske odredbe mletačke vlade, novija 
su istraživanja pokazala da je postojala trajna suprotnost između ekonomskih načela 
mletačke države i njihove provedbe u Dalmaciji, pri čemu je mletačka vlada iskazivala 
prilagodljivost, usklađujući svoje opće ciljeve s konkretnim okolnostima u gradovima. 
Dosljedno tome, mletačka je vlada ukidala one zakonske odredbe koje su odviše jakim 
restriktivnim značajkama izazivale otpor u Dalmaciji. IZznimkom je bio samo odnos 
prema paškim i zadarskim solanama koje je vlada podvrgnula potpunom nadzoru, 
navlastito proizvodnju soli na otoku Pagu, nasuprot mnogo slobodnijem položaju 
proizvodnje u šibenskim solanama. 

Pri tome je važno istaknuti da se europska / svjetska historiografija u sintezama o 
povijesti Mletačke Republike veoma oskudno obazirala na dalmatinski dio njezina 
Stato da Mar, navlastito na ekonomsku politiku Republike prema dalmatinskim grado- 
vima." Dosljedno tome, ni rezultati hrvatske historiografije, svakako dijelom i zbog 
jezičnih prepreka, nisu u primjetnijoj mjeri mogli ući u opticaj obavijesti velikih histo- 
riografija.“! 


2) Mogućnosti istraživanja 


Oslanjajući se na dosadašnju razinu historiografske spoznaje, ovaj rad želi ocrtati 
položaj Splita u jadranskim gospodarskim sustavima u posljednjoj četvrtini XV. stoljeća, 
prije svega u sklopu državnog sustava Mletačke Republike, vlast koje je grad prizna- 
vao od 1420. godine. Osnovicom istraživanja su sačuvani popisi izvoznih dozvola iz 
splitske luke ili tzv. kontralitera.!" Kako je već istaknuto, G. Novak je prvi upozorio na 
najstariji sačuvani svezak splitskih izvoznih dozvola, u radu Quaternus izvoza iz Splita 
1475.-1476. godine. Kasnija su, pak, istraživanja pokazala da su osim toga sveščića 
kontraliter4, što ga je u sredini 20-ih godina našega stoljeća G. Novak pronašao u 
ondašnjem Archivio di stato di Zara, pripremajući rukopis Povijesti Splita, sačuvani i 
drugi sveščići s popisima izvoznih dozvola iz splitske luke do sredine druge polovice 
XVI. stoljeća, i to u Državnom arhivu u Zadru, u fondu Splitski arhiv, iu Državnom 
arhivu u Splitu, u fondu Stara splitska općina. To je vrlo vrijedna izvorna građa za 


"  G.LUZZATTO, Storia economica di Venezia dall'XI al XVI secolo, Venezia 1961., uopće ne razmatra 
gospodarski položaj Dalmacije u sklopu mletačkoga Stato da Mar, dok E. C. LANE, Venice, A 
Maritime Republic, Baltimore-London 1977., ekonomskom razvoju na istočnom Jadranu posvećuje 
svega nekoliko odlomaka (63-64). Ni FE BRAUDEL, La Mediterranće et le monde mćditerranćen a 
Yćpoque de Philippe II, hrv. prij. Sredozemlje i sredozemni svijet u doba Filipa II, Zagreb 1997., te 
Civilisation matćrielle, ćconomie et capitalisme, XV*-XVIII: sičele, hrv. prij. Materijalna civilizacija, 
ekonomija i kapitalizam od XV. do XVIII. stoljeća, Zagreb 1992., ne obazire se znatnije na gospodarski 
razvoj Dalmacije u XV. i XVI. st., ali su njegova razmatranja o mediteranskom i jadranskom 
prostoru veoma korisna i za tumačenja položaja istočnojadranskih gradova u mletačkom državnom 
sustavu. 


"= Iznimkom je J.-C. HOCQUET, Le sel et la fortune de Venise 1-2, Lille 1978., s visokom razinom 
poznavanja i uvažavanja vrel4 i historiografije o Dalmaciji u kasnom srednjem vijeku.“ 


"O kontraliterama: RAUKAR, Venecija i ekonomski razvoj Dalmacije, 214. Temeljni rad: KOLA- 
NOVIĆ, Izvori za povijest trgovine i pomorstva, 96-116. 

proučavanje splitske trgovine između 1475. i 1569. godine." Split je jedini grad 
mletačkoga Stato da Mar u Dalmaciji koji je, prema dosadašnjim arhivskim istraživanji- 
ma, sačuvao sveščiće kontraliter4. Osim splitskih popisa izvoznih dozvola, poznat je 
još samo jedan šibenski sveščić iz godine 1441.-1443.“ Splitski popisi kontralitera, na 
žalost, rtisu sačuvani u cijelosti nego u fragmentima, najčešće za nekoliko godina, 
nakon kojih slijede veće praznine.!5 

Unatoč tome, popisi kontralitera jedino su vrelo koje omogućava stvaranje pouzda- 
ne, kvantitativno određene, predodžbe o splitskoj izvoznoj trgovini. Kontralitere su 
bile dijelom mletačkoga gospodarskog sustava u Dalmaciji, ali njihova zadaća nije bilo 
ograničavanje trgovačkog prometa, nego njegov nadzor, s izrazito fiskalnim ciljevima. 
Prilikom izvoza robe iz gradske luke splitski trgovac je morao zatražiti dopuštenje 
kneza, pa je tek nakon toga i pošto je platio izvoznu carinu mogao uputiti robu prema 
jadranskim odredištima. Kontralitere su potvrde o kneževu dopuštenju izvoza, a njihov 
popis vodio je u posebnom sveščiću knežev kancelar. One su redovito sadržavale ove 
podatke: 1. ime i podrijetlo izvoznika robe, 2. odredište izvoza, 3. ime vlasnika, odno- 
sno zapovjednika broda, 4. vrstu broda i5. vrstu i količinu robe.'* Tako je u popisima 
kontraliterA veoma točno zabilježena cjelokupna količina robe koja se u razdobljima, 
na koja se sačuvani popisi odnose, izvozila iz splitske luke. Popisi bilježe i dio split- 
skoga uvoza morem i to najčešće sa sjevernojadranskih sajmova u Senju, Bakru i Rijeci. 

Nijedna druga vrsta izvorne građe, pa ni notarski spisi, ne sadržava toliko poda- 
taka o splitskoj trgovini između 1475. i 1569. godine, u rasponu nešto većem od jednog 
stoljeća koje prethodi utemeljenju splitske skale (1952). Ne samo da su splitski notarski 
spisi iz toga razdoblja veoma oskudno sačuvani, nego u isti mah njihovi podaci u 
posve skromnoj mjeri ocrtavaju razvoj splitske trgovine. Prije svega, u njima se nalazi 
veoma mali broj ugovora o kreditnoj trgovini, što pokazuje da je taj oblik trgovačkog 
prometa tada u Splitu bio mnogo slabije razvijen nego u Dubrovniku.!? 

Primjerom usporedbe može biti popis splitskih kontralitera od 27.V1.1503. do 
29.IX.1505. godine, u kojemu su u razdoblju nešto manjem od dvije godine zabilježene 
ukupno 533 kontralitere, uglavnom za izvoz iz splitske luke.!š Splitski, pak, notar 
Petar Ferrarius zabilježio je u svom sveščiću za razdoblje od 21. X. 1502. do 3. XII. 1504. 
godine ukupno 239 imbrevijatura, ali se među njima nalazi samo 16 ugovora o kredit- 


"Istražujući splitsku arhivsku građu XV. i prve polovice XVI. stoljeća u Državnim arhivima u 
Zadru i Splitu, pregledao sam splitsku izvornu građu do godine 1580., u kojoj se nalaze svesci 
kontralitera za razdoblje od 1475. do 1569. godine. Usp. T. RAUKAR, II porto di Spalato e le 
relazioni commerciali nell'Adriatico del Tardo medio evo, Italjug 4, Roma 1980., 17-21; isto i u 
zborniku: Congressi sulle relazioni tra le due Sponde adriatiche 3, Le relazioni economiche e 
commerciali, Roma 1983., 117-128; isti, Komunalna društva u Dalmaciji u XV. st. i u prvoj 
polovini XVI. stoljeća, 74; isti, Splitska arhivska građa XIV.-XVI. stoljeća kao izvor za ekonomsku 
povijest Dalmacije, Građa i prilozi za povijest Dalmacije 11, Split 1990., 21-24. 


“KOLANOVIĆ, Izvori za povijest trgovine i pomorstva. 


5 RAUKAR, II porto di Spalato e le relazioni commerciali nell'Adriatico, 119; isti, Komunalna 
društva u Dalmaciji u XV. st. i u prvoj polovini XVI. stoljeća, 74 (podaci o kontraliterama 1475.- 
1540.). 


* KOLANOVIĆ, Izvori za povijest trgovine i pomorstva; 96-105. 


7 O dubrovačkoj kreditnoj trgovini: I. VOJE, Kreditna trgovina u srednjovjekovnom Dubrovniku, 
Sarajevo 1976. 


"Državni arhiv u Zadru [dalje: DAZd], Splitski arhiv [dalje: SA], sv. 48 i 49. 

noj trgovini." Ako bismo iz toga notarskoga sveščića izdvojili onaj dio koji se vremen- 
ski poklapa s gornjim popisom kontraliter4, dakle, od 28.V1.1503. do 3.XII. 1504. godi- 
ne, i usporedili s kontraliterama, utvrdili bismo da je u tom razdoblju notar zabilježio 
samo 11 kreditnih ugovora prema 388 kontralitera, odnosno svega 2,8%.7 

To pokazuje da se na početku XVI. stoljeća splitska izvozna trgovina u veoma 
skromnom omjeru oslanjala na kreditno poslovanje i da je ono u Splitu tada općenito 
bilo slabo razvijeno. Pri tome je važno upozoriti da to nije obilježavalo samo splitsku 
kasnosrednjovjekovnu trgovinu, nego i trgovačko poslovanje u drugim gradovima 
mletačkoga Stato da Mar u Dalmaciji. Opseg kreditnoga poslovanja odražavao je dina- 
miku trgovačkog prometa, navlastito količinu i vrijednost robe koja se u nj uključivala, 
te razinu potražnje za njom na jadranskim tržištima. U anžuvinskom Zadru kreditna 
je trgovina, primjerice, bila veoma razvijena, prije svega zahvaljujući usponu trgovine 
solju koja je uvjetovala akumulaciju visokih iznosa novčanih sredstava. Kada je Mletačka 
“ Republika na početku XV. stoljeća onemogućila zadarsku trgovinu solju, znatno je 
opao opseg zadarske kreditne trgovine, pa se broj kreditnih ugovora u zadarskom 
notarijatu primjetno smanjio. Zadar je i nakon 1409. godine bio važnim poslovnim 
središtem na istočnom Jadranu, alije ekonomski sve više zaostajao za Dubrovnikom.“ 
Gospodarski, pak, autonomni Dubrovnik ističe se u XV. stoljeću visoko razvijenim 
kreditnim poslovanjem koje najjasnije svjedoči o njegovoj ekonomskoj moći i sve izrazi- 
tijim razlikama prema drugim dalmatinskim gradovima pod mletačkom vlašću. 

Sačuvani popisi kontraliter4 stoga su jedina pouzdana, kvantitativno iscrpna, osno- 
vica istraživanja o gospodarskom razvoju Splita i o splitskoj trgovini u XV. i u prvoj 
polovici XVI. stoljeća. To je još važnije zbog toga što u arhivima na talijanskoj obali 
Jadrana dosad nisu pronađeni veći tragovi o splitskoj izvoznoj trgovini toga razdoblja. 
Za izvoz nekih vrsta robe, primjerice za vino, to se može objasniti činjenicom da se 
prilikom prodaje u konačnim odredištima najčešće nisu sklapali kreditni ugovori. 
Splićani su, na primjer, potkraj XV. stoljeća izvozili velike količine vina u Mletke, ali se 
ono uglavnom prodavalo izravno za novac, na malo, dok je brod bio privezan uz neku 
od mletačkih obala, pa trgovanje splitskim vinom nije ni moglo biti zabilježeno u 
mletačkom notarijatu.“ 


"  DAZd, SA, sv. 46/1-6. 


2% T. RAUKAR, Srednjovjekovna trgovina dalmatinskih gradova - istraživačka dostignuća i proble- 
mi, HZ XXXI-XXXXII, 1978.-79., 356-357. 


2. RAUKAR, Zadarska trgovina solju; RAUKAR-PETRICIOLI-ŠVELEC-PERIČIĆ, Zadar pod 
mletačkom upravom, 90-94. 


2  Ugovorima o zakupu brodskog prostora i o prijevozu splitskog vina u Mletke zapovjednici 
brodova su se obvezivali da će tako dugo boraviti u Mlecima dok se ne proda vino, ukrcano na 
njihovu brodu. Splićanin Toman, zapovjednik karake (carachia), obvezuje se 23.IX.1441. da će 
dovesti teret vina u Mletke i da će njegov brod biti privezan uz mletačku obalu dok vino ne bude 
rasprodano (stando ad rippam usque ad vinum venditum) (DAZd, SA, sv. 23/1, 262); U nekim 
ugovorima je rok boravka broda sa splitskim vinom u Mlecima točno određen: 2.IV.1473. obvezuje 
se Bartolomej de Albano, zapovjednik broda (barca), Jeronimu Papaliću da će prevesti 32 amfore 
vina u Mletke i da će njegov brod ostati privezan uz obalu dva mjeseca (ipse ser Bartolomeus stare 
debeat ad ripam mensibus duobus) (isto, sv. 31, 214). 

Teže je objasniti činjenicu da ni dosadašnja, doduše nesustavna, istraživanja u 
arhivima u Apuliji nisu upozorila na podatke o splitskoj izvoznoj trgovini, premda je 
ona u XV. i XVI. stoljeću s apulijskim lukama nedvojbeno bila razvijena.“ Prema popi- 
sima kontraliter4, iz Splita su se u posljednjoj četvrtini XV. stoljeća prema Apuliji izvo- 
zili sir, raša,* koža i, najviše, konji. Dapače, u prvoj polovici XVI. stoljeća opseg 
trgovačkog prometa između Splita i Apulije sve više je rastao.* Unatoč tome, u nota- 
rijatu XVI. stoljeća u apulijskim arhivima rijetko se spominju trgovci iz dalmatinskih 
gradova, pa se prema toj građi ocrtava samo blijeda predodžba o splitsko-apulijskim 
poslovnim vezama.“ To je potpuno suprotno rezultatima istraživanja, navlastito Fer- 
de Gestrina, u arhivima u Markama, u kojima se čuva bogata građa o trgovini između 
dviju jadranskih obala, prije svega kožom. 7 

Zbog svega toga izvornom su osnovicom ovoga priloga splitski popisi izvoznih i 
uvoznih dozvola. Iz njihove cjeline za ovu su priliku odabrani oni iz posljednje četvr- 
tine XV. stoljeća. Na početku je popis iz 1475,-1476. godine, o kojemu je pisao G. Novak, 
s revidiranim i potpunijim čitanjem njegovih upisa, a zatim slijedi sveščić za 1481.- 


Pm 


ibi 


Dijelom je tome razlog i stupanj sačuvanosti arhivske građe u apulijskim arhivima. U Archivio di 
Stato Bari [dalje: ASB] notarski sveščići uglavnom pripadaju XVI. stoljeću, a u Sezione di Archi- 
vio di Stato Trani [dalje: SAST] najstariji sačuvani notarski svezak (notar Santoro Berardino iz 
Barlette) počinje s godinom 1498., nakon čega se oni kontinuirano nastavljaju kroz čitavo XVI. 
stoljeće. U apulijskim arhivima, dakle, nisu sačuvani notarski svesci iz XV. stoljeća. 


* Raša (rassa, rassia) je grubo vuneno sukno koje se pretežno proizvodilo u balkanskom zaleđu od 
domaće vune, ali i u neposrednom zaleđu dalmatinskih gradova (Raukar, Zadar u XV. stoljeću, 
242). O raši u Dubrovniku: D. Dinić-Knežević, Tkanine u privredi srednjovekovneg Dubrovnika, 
Beograd 1982., 11-15. Splitske kontralitere pokazuju da je raša bila veoma cijenjena na jadranskom 
tržištu. 


5 RAUKAR, II porto di Spalato e le relazioni commerciali nel Adriatico, 124, Tabela 6; isti, Komu- 
nalna društva u Dalmaciji u XV. st. i u prvoj polovini XVI. stoljeća, 77, Prilog 12. 


* U notarskim spisima iz Barija spominju se dubrovački trgovci, ali ne i trgovci iz mletačke Dalma- 
cije. Tako, na primjer, Vincent de Menga iz Tranija duguje 21. XII. 1557. Mihovilu Lukareviću iz 
Dubrovnika 250 dukata za 717 komada kože; Vittus dele Rose i drugovi duguju Dubrovčaninu 
Jurju Pavlovu 182 1/2 dukata za 50 volovskih koža (ASB, notaio Antonio de Pyrrhis iz Barija, 
1557.-1558., 44“; 1559.-1560., 37"). U notarijatu drugih apulijskih gradova također se spominju 
dubrovački trgovci, ali ima i nešto podataka o poslovnim vezama između dviju jadranskih obala 
u XVI. stoljeću. Evo nekoliko primjera. Rikard de Marchisello iz Andrije duguje 6. II. 1514. 
dubrovačkom trgovcu Miru Nikolinu 45 dukata za 150 komada kože (SAST, notaio De Adiutorio 
Carissimo iz Barlette, 38“); Pavao Jurjev iz Šibenika imenuje 9. VIII. 1554. u Traniju opunomoćenika 
radi naplate duga od 6 dukata za 6 barila slanih srdela koje je prodao Nikoli de Vito (SAST, notaio 
Brajco Nic. Pellegrino iz Tranija, 71'); Ante Zagaria i Andrija de Martinello, obojica iz Andrije, te 
Diofeb de Violanto duguju 6. X. 1555. Mikši (Mexa) iz Kotora, trgovcu, nastanjenom u Traniju, 
206 dukata za konačnu isplatu 600 komada goveđe kože (pellium bovinarum dalmatarum n* 
sexcentum) (isto, 5). Prethodna istraživanja u apulijskim arhivima, dakle, nisu otkrila djelovanje 
Splićana u Apuliji, nasuprot splitskom notarijatu koji, premda sačuvan u ostacima, sadržava 
vrijedne podatke o splitsko-apulijskim trgovačkim odnosima u XV. stoljeću, pa splitska notarska 
građa korisno dopunjuje popise kontraliter4. Naravno, možda će temeljitija istraživanja u apu- 
lijskim arhivima, koja se ne bi smjela ograničiti samo na notarijat, dopuniti ovako oskudnu 
predodžbu o poslovnoj ulozi dalmatinskih trgovaca u Apuliji u XV. i XVI. stoljeću. 

7 Usp. o tome: F GESTRIN, Slovenske dežele in zgodnji kapitalizem, Ljubljana 1991., s iscrpnom 
bibliografijom radova o trgovini između dviju jadranskih obala. Autor ističe da su “ohranjeni 
podatki za kreditno trgovino s kožami predvsem v serijah notarskih knjig, ki jih hranijo občinski, 
notariatski in državni arhivi, zlasti v Anconi, Fanu in Pesaru“ (145, bilj. 7). 

1497.-1499. godinu.? Popis za 1475.-1476. godinu obuhvaća 320 upisa, od 6. VI. 1475. 
do 24. X. 1476. Sveščić s kontraliterama za 1481.-1484. godinu, od svih najopsežniji, 
sadržava 1022 upisa, od 19. VI. 1481. do 14. VI. 1484. godine. U sveščiću za 1487.-1488. 
godinu ima svega 105 upisa, od 8. XI. 1487. do 14. V. 1488. godine. Inapokon, u popisu 
kontraliter4 za 1497.-1499. godinu ubilježene su 593 dozvole izvoza i uvoza, od 18. I. 
1497. do 14. XII. 1499. U četiri sačuvana sveščića s kontraliterama iz posljednje četvr- 
tine XV. stoljeća nalazi se, prema tome, ukupno 2040 upisa, od kojih je zanemarivo 
malen postotak uništenih i nečitkih kontralitera. 


3) Jedna prepreka: sustav mjera 


Popisi kontraliter4, istaknuto je, sadržavaju podatke o ljudima, brodovima i robi 
pri izvozu iz splitske luke. Navedeni su vlasnici robe i brodova, te njihove vrste i 
zapovjednici, pa je izrazita značajka te građe mogućnost kvantificiranja podataka. To 
vrijedi iza podatke o vrstama i količini robe, ali uz jedno ograničenje - sustav mjera u 
splitskoj kasnosrednjovjekovnoj trgovini. 

Količina robe u splitskim kontraliterama određena je na dva glavna načina: a) u 
različitim mjerama, b) u oznakama opreme robe (ambalaže) pri izvozu iz splitske luke, 
odnosno brojem komada." U lepezi mjer4, pak, koje se potkraj XV. stoljeća primjenjuju 
u splitskoj izvoznoj trgovini prožimaju se jedinice mletačkoga metrološkog sustava s 
izvornim splitskim srednjovjekovnim mjerama. 

U kontraliterama se količina vina, primjerice, određuje u ovim mjerama, odnosno 
vrstama ambalaže: caput circulatum, amfora (amphora), barile, galeta (galeda), caratellus, 
butta itd. Među tim nazivima napose su zanimljivi amfora i galeta. Amfora je mletačka 
mjera koja je zahvaćala oko 600 litara, a u splitskim vrelima se pokraj mletačke spo- 
minje i splitska amfora (amphora spalatina)." Vino se mjerilo u amforama pri trgovanju na 
veliko, što znači i prilikom izvoza iz splitske luke prema Mlecima, ali se njegova količina 
u samom Splitu točnije određivala i u galetama, tj. u staroj splitskoj mjeri koju spominju 
već i reformacije splitskoga statuta 1337. godine." Splitska vrela XV. stoljeća određuju 
omjer galete prema amfori, a katkad se u sveščićima kontraliter4 i zapremina bačava 
(capita circulata), dakle ambalaže u kojoj se vino izvozilo iz Splita, također mjeri u gale- 
tama. Na taj se način može utvrditi približna zapremina te srednjovjekovne splitske 


2 DAZd, SA, sv. 33, 35, 38/1, 43/5. 
2 KOLANOVIĆ, Izvori za povijest trgovine i pomorstva, 105. 


% O mletačkoj amfori: G. NOVAK, Povijest Splita I, Split 1957., 471; M. ZANINOVIĆ-RUMORA, 
Stare mjere za tekućine, Radovi Zavoda za povijesne znanosti HAZU u Zadru 39, Zadar 1997., 184- 
186. U sudskom sporu oko gubitka vina pri njegovu izvozu u Mletke, što ga je pred splitskim 
knezom 1472. godine pokrenuo Baptista de Augubio, ističe se da “una amphora spalatina re- 
spondit amphoram venetam“, što znači da su zapreminom bile izjednačene i da su i splitska i 
mletačka amfora zahvaćale oko 600 litara (DAZd, SA, sv. 30/1, 386'). 


31 Već Bartolomeo PAXI, Tariffa de Pexi e Mesure, Venezia 1503., kaže da “tutti li vini che se venden 
in grosso se vende a una misura che se chiama anfora“ (4'). Reformacije splitskoga statlita ističu 
da jedna galeta za vino mora sadržavati 32 vrčića (bociolina), ali je prema tom podatku teško 
odrediti odnos galete prema suvremenom metričkom sustavu (J. HANEL, Statuta et leges civitatis 
Spalati, Monumenta historico-juridica Slavorum meridionalium, vol. Il, Zagreb 1878, 274; Statut 
grada Splita, priredio i preveo A. CVITANIĆ, Split 1985., 358). 

mjere, a u stanovitoj mjeri i zapremina velikih bačava na splitskim brodovima, u kojima 
se vino izvozilo u Mletke i u druga odredišta na jadranskom području.“ 

Mjere i oznake opreme za smokve i tkanine iskazuju u splitskoj izvoznoj trgovini 
još veću šarolikost. U popisima kontralitera količina smokava određuje se u barilima, 
alije teškdća u tome što se u popisima navode različite vrste barila, zapremina kojih se 
jedva može pouzdanije utvrditi. To su: barilia magna, barilia parva, barilia magna mezana, 
barilia magna teutonica, barileti itd. Količina tkanina se u splitskim kontraliterama 
određivala različitim vrstama opreme: bala, petia, capitium (cauezo), rotulus, ali se njiho- 
va dužina samo iznimno točnije utvrđuje u mletačkim laktima (brachium).* 

Raznovrsnostipromjenljivost mjer4, te činjenica da se u splitskim popisima izvoz- 
nih dozvola najčešće navodi način opreme ili broj komada robe, ne otežava samo kvan- 
tificiranje splitske izvozne trgovine u suvremenom metričkom sustavu, nego i uspore- 
dbu s drugim dalmatinskim gradovima. Zato je u analizi o splitskoj trgovini u po- 
sljednjoj četvrtini XV. stoljeća, umjesto nesigurnog preračunavanja podataka o količini 
pojedinih vrsta robe u suvremeni metrički sustav, bolje zadržati izvorne oznake koje se 
nalaze u popisima kontralitera.** 


2 U već spomenutom ugovoru o izvozu vina u Mletke od 23.1X.1441. (bilj. 22) za amforu se kaže da 
je “in ratione galetarum XL spalatensium pro amphora“, dakle, da je amfora obuhvaćala 40 galeta 
(DAZd, SA, 23/1, 262). I u ugovoru o izvozu vina u Mletke od 20.IX.1441. amfora ima 40 galeta 
(isto, 262"), kao i ugovorima od 2.IV.1473. i 3.X.1474. (isto, sv. 31, 214; sv. 32/1, 39), pa se može 
uzeti da je amfora zahvaćala 40 galeta. Ipak, u ugovoru o zakupu broda za prijevoz vina od 
28.1X.1441. kaže se da je amfora “in ratione galedarum XXXVII spalatensium pro qualibet amphora“, 
što znači da se jedna amfora mogla računati i s 37 splitskih galeta (isto, sv.23/1, 262). Pretežno je, 
dakle, u amfori bilo 40 galeta, pa je splitska galeta zahvaćala oko 15 litara. Iznimno se i zapremina 
velikih bačava za vino određuje u galetama. U popisu kontralitera iz 1475. godine Dujam Karepić 
izvozi u Albaniju 25 bačava (capita circulata) vina “in quibus dixit esse galletas 470“ (isto, sv. 33, 
1'), što znači da je prema tom podatku u svakoj bačvi bilo 18,8 galeta i da je svaka bačva u 
prosjeku zapremala oko 280 litara vina. 


2 Barili za smokve, po svoj prilici, nisu bili točno utvrđene mjere, nego oznake ambalaže jer je 
njihova težina bila promjenljiva. Evo dva primjera iz popisa kontralitera za 1482. godinu: u 
Mletke se izvoze 2 barileta smokava težine 50 libara i 1546 libara smokava “in bariletis 54“ (isto, 
sv. 35, 247/). Prema prvom primjeru u bariletu je bilo 25 libara, prema drugom barilet je zahvaćao 
28,63 libre. Ako se prilikom izvoza računalo sa mletačkom velikom librom (alla grossa), onda je 
barilet težio između 11,9 i 13,66 kg. Za veliki baril (barile magnum) se 1498. god. kaže da je “tenute 
medii starii veneti vel circa“ (isto, sv. 43/5, 77'), pa je zahvaćao 41,5 litara. 


4 Grubo vuneno sukno ili raša mjeri se u balama i rotulima ili smotcima, dužina kojih je bila promjenljiva. 
Rotul je mogao imati 50 i 100 lakata, u prvoj polovici XVI. st. katkad i 200 ili čak 400 lakata (isto, 
sv. 25, 234; sv. 48, 63; sv. 52/4), što gotovo onemogućuje predodžbu o stvarnoj količini izvezene 
raše u metrima. Količina otmjenih vunenih tkanina određivala se u balama, pecijama i kapicijima. 
Bala je bila najveća jedinica opreme tkanina u splitskim kontraliterama. U bali je redovito bilo više 
rotula raše, odnosno više pecija finih vunenih tkanina. 


U šibenskom sveščiću kontralitera određivanje količine robe je preciznije nego u splitskim popisi- 
ma: u njemu se redovito navode i ambalaža i točne oznake mjer4. Dok se, primjerice, količina vina 
u Splitu najčešće određuje brojem bačava, različite zapremine, u Šibeniku se navodi i broj modija 
i broj bačava (KOLANOVIĆ, Izvori za povijest trgovine, 105) 


% U radnji “Komunalna društva u Dalmaciji u XV. st. i u prvoj polovini XVI. stoljeća“ naveo sam 
količine izvezena vina iz splitske luke 1475.-1484, godine u hektolitrima (68, 78), oslanjajući se, 
prvo, na ranije navedeni podatak iz god. 1475., prema kojemu su bačve za vino imale zapreminu 
od oko 280 litara (usp. bilj. 32), i, drugo, na pretpostavku da je splitski baril bio jednak mletačkom 
barilu, odnosno da je zahvaćao 64 litre. Danas mi se takvo preračunavanje ne čini prihvatljivim i 
to zato što capita circulata u splitskim kontraliterama nisu oznaka točne mjere, nego ambalaže za 
vino. Premda se u takvom postupku čini pouzdanijim izjednačavanje splitskoga i mletačkog 
barila, ipak nesigurnost u određivanju zapremine velikih bačava onemogućuje iskazivanje količina 
splitskoga vina u hektolitrima. 

B) IZVOZNA I UVOZNA TRGOVINA 


1) Stalnost i mijene izvoza 


Splitski popisi kontralitera u posljednjoj četvrtini XV. stoljeća sadržavaju točne 
podatke o broju dozvola za izvoz različitih vrsta robe iz splitske luke, odnosno za uvoz 
u Split. Podaci iz sveščića kontralitera za razdoblje od 1475. do 1499. godine mogu se 
pregledno ovako iskazati: 


Tablica 1. 
Split: broj izvoznih i uvoznih dozvola 1475.-1499. 
Godina i mjeseci 1475. 1476. 1481. 1482. 
(VI-XII) (I-X) (VI-XII) (I-X1I) 
Broj izvoznih dozvola 130 155 193 313 
Broj uvoznih dozvola 10 25 14 30 
Godina i mjeseci 1483. 1484. 1487. 1488. 
(I-XII) (I-Vl) (XI-XII) (I-V) 
Broj izvoznih dozvola 330 89 8 65 
Broj uvoznih dozvola 36 17 - 15 
Godina i mjeseci 1497. 1498. 1499. 
(I-XII) (I-XI1) (I-XI1) 
Broj izvoznih dozvola 135 196 236 


Broj uvoznih dozvola 5 8 12 


P_i 


Sačuvani su, prema tome, podaci za 11 godina, ali oni, na žalost, nisu potpuni. 
Samo za pet godina, i to za 1482., 1483., 1497., 1498. i 1499., popisi izdanih dozvola 
pokrivaju razdoblje od siječnja do prosinca, pa su podaci za te godine pouzdana osno- 
vica za utvrđivanje kvantitativnih promjena u splitskoj izvoznoj trgovini. Najviše izvoz- 
nih dozvola zabilježeno je u prvoj polovici 80-ih godina, u popisu kontralitera za 
1481.-1484. godinu, što znači da je promet robom u splitskoj luci u tom razdoblju bio 
najopsežniji. U popisu za godinu 1482. nalazi se 313 izvoznih dozvola, a u godini 
1483. zabilježen je najveći broj izdanih izvoznih dozvola: 330. Na žalost, podatke iz 
tog sveščića teško je uspoređivati s prethodnim razdobljem, jer jedini raniji sačuvani 
popis kontralitera iz 1475. i 1476. godine nije potpun. Popis kontralitera za 1476. godi- 
nu obuhvaća razdoblje od siječnja do listopada i bilježi 155 izvoznih dozvola, te 25 
uvoznih. Čini se da na temelju tog nepotpunog podatka o broju kontralitera za 1476. 
godinu ipak smijemo zaključiti da je opseg splitske izvozne trgovine u sredini 70-ih 
godina bio nešto skromniji nego u prvoj polovici 80-ih godina. Potkraj XV. stoljeća 
primjetno se smanjio broj kontralitera: 1497. godine izdano je samo 135 izvoznih dozvo- 
la, štoje dva i po puta manje nego 1483. godine, ali je nakon toga opseg splitske izvozne 

trgovine postupno rastao. Godine 1499. popisi bilježe 236 izvoznih dozvola, što je 
uglavnom na razini prosječnoga broja kontralitera na početku i u sredini XVI. stoljeća.?7 

U popisima kontralitera izrazito je veći broj izvoznih od broja uvoznih dozvola. 
Godine 1482. u ukupnom broju kontralitera (343) uvozne dozvole čine 9,58%, a 1483. 
godine (366) 10,91%. Na kraju XV. stoljeća broj uvoznih dozvola još više se smanjuje: 
1497. godine (140) iznosi 3,7%, 1498. (204) 4,08% i 1499. (248) 5,08% od ukupnog broja 
izdanih dozvola za promet u splitskoj luci. To nipošto ne znači da je opseg splitske 
uvozne trgovine u cjelini bio toliko skromniji od opsega splitskog izvoza. Uvozne dozvo- 
le se uglavnom odnose samo na uvoz različitih vrsta robe sa sjevernojadranskih sajmo- 
va (Senj, Bakar, Rijeka) u Split. Drugi uvozni smjerovi splitske trgovine, bilo iz konti- 
nentalnog zaleđa ili s druge jadranske obale, nisu bili obuhvaćeni sustavom kontrali- 
tera, pa smanjivanje broja uvoznih dozvola u ukupnom broju kontralitera pokazuje 
samo to da se u tolikom omjeru smanjio uvoz robe iz Senja, Bakra i Rijeke u Split. U 
trgovačkom komuniciranju sa sjevernojadranskim sajmovima kontralitere nisu imale 
samo fiskalno obilježje, one su bile i način nadzora nad uvozom s tog dijela 
istočnojadranske obale u Split, s primjetno ograničavajućim ciljevima.??* 

Popisi kontralitera ne pokazuju samo da je broj izvoznih i uvoznih dozvola bio 
promjenljiv u pojedinim godinama posljednje četvrtine XV. stoljeća, štoje odražavalo i 
razlike u intenzitetu splitske izvozne trgovine, nego i unutar svake od njih. To znači da 
se opseg trgovačkog prometa u splitskoj luci mijenjao i u pojedinim dijelovima godine. 
Kako se broj kontralitera kretao po mjesecima u onim godinama, za koje su sačuvani 
cjeloviti popisi, dakle, u 1482., 1483., 1497., 1498. i 1499. godini, pokazuje tablica 2. 

Najveći broj izvoznih dozvola zabilježen je u listopadu, pa na taj mjesec otpada 
između 17.29% svih izdanih dopuštenja za izvoz iz splitske luke: 1482. je u listopadu 
zabilježeno 17,25% od ukupnoga broja, 1483. 17,88%, 1497. 29,63%, 1498. 25% i 1499. 
godine 22,88%. U nekim godinama je broj izvoznih dozvola rastao već u rujnu, pri- 
mjerice 1482., s 39 ili 12,46% svih izvoznih dozvola te godine, a katkad se, kako po- 


7 U dvanaest mjeseci 1504. godine izdane su 242 izvozne dozvole, a u 1539. godini, također za 
razdoblje od siječnja do prosinca, 240 dozvola (DAZd, SA, sv. 48, 49; Državni arhiv u Splitu 
[dalje: DAS], Stara splitska općina [dalje: SSO], sv.3). 

% Temeljno načelo mletačke državne ekonomske politike o usmjeravanju trgovačkog prometa na 
jadranskom području prema gradu na lagunama Republika je u XV. stoljeću primijenila i na 
trgovinu između Bakra, Senja, te Rijeke i dalmatinskih gradova. U mletačkim odredbama 
izmjenjuju se pokušaji da se zabranama prekine taj smjer jadranske trgovine i, navlastito, mogućnost 
uključivanja trgovačkog prometa iz panonsko-balkanskog zaleđa preko Bakra, Senja i Rijeke 
prema zapadnoj obali Jadrana, s dopuštenjima uvoza različitih vrsta robe iz tih gradova u 
dalmatinske gradove, ali samo za njihove vlastite, najčešće jednogodišnje, potrebe. Mletačka 
vlada je već 7.XI.1422. dopustila da senjski brodovi dovoze robu u dalmatinske gradove, ali je 
zabranila da se ta roba izvozi bilo kamo osim u Mletke; istodobno je dopustila da senjski brodovi 
izvoze u Senj dalmatinske proizvode, ali nikako ne robu iz Marke, Abruzza ili Apulije (Listine 
VIII, 201-202). Dukalom od 4.VIIL.1436. vlada je Zadranima zabranila uvoz željeznih proizvoda 
iz Rijeke i Senja, odredivši da se oni moraju kupovati u Mlecima (DAZd, Dukale i terminacije 1, 
62'), ali je 16.V1.1438. ipak Zadranima dopustila da za vlastite potrebe uvoze željezo iz tih 
gradova (Listine IX, 110). Vlada je, napokon, 18.IX.1455. naredila rektorima u dalmatinskim 
gradovima da trgovcima izdaju kontralitere za uvoz željeza i drugih vrsta robe sa sajmova u 
Senju i Rijeci, ali samo u količini jednogodišnjih potreba (DAZd, Dukale i terminacije I, 145"). O 
trgovini između dalmatinskih gradova i Senja, Bakra i Rijeke usp.: KOLANOVIĆ, Izvori za 
povijest trgovine, 69, 97-98; PEDERIN, Mletačka uprava, privreda i politika, 115-130. 

Tablica 2. 
Split: broj kontralitera, siječanj-prosinac 


1482. E II. LB IV. V. VI. VILO VIII. IX. X. XL XII. 
Izvoz 12 19 21 22 25 35 19 8 39 54 36 23 
Uvoz - - - 4144 : 211 - 3 : : - 
1483. I. lI. III. IV. V. VI. VILO VIII. IX. X. X1. XII. 
Izvoz 41 27 20 32 41 17 27 13 21 59 20 12 
Uvoz - 1 2 18 2 2 11 1 1 - S - 
1497. [BR II. III. IV. V. VI. VIL O VIII. IX. X. XI. XII. 
Izvoz 2 8 8 13 21 12 3 3 3 40 15 7 
Uvoz - - - 4 - - - - 1 - - - 
1498. 1. lI. II. IV. V. VI. VIL O VIII. IX. X. XL XII. 
Izvoz 12 4 12 15 9 10 20 6 13 49 25 21 
Uvoz : . : 3 E 1 3 , 1 s - S 
1499. I. II. III. IV. V. VI. VILO VIII. IX. X. XL XII. 
Izvoz 26 14 4 15 8 16 15 23 28 54 14 19 


Uvoz . - - 4 - 2 1 1 3 - 1 


kazuje Tablica 2., tako povećani opseg izvozne trgovine održavao i u kasnu jesen i u 
zimu, sve do proljeća iduće godine, na primjer, 1482. i 1483. ili 1498. i 1499. godine. U 
porastu broja izvoznih dozvola u jesenskim mjesecima odražava se jačanje splitske 
izvozne trgovine prema glavnom tržištu za proizvode splitskoga agrara, prije svega za 
vino i sušene smokve, u Mlecima. 

U nešto povećanom broju izvoznih dozvola u travnju i srpnju, pak, iskazuje se 
porast trgovačkog komuniciranja između Splita i sjevernojadranskih sajmova u Senju, 
Bakru i Rijeci. U Senju se sajam održavao o svetkovini sv. Jurja (23. travnja) (nundinae 
sancti Georgli), u Bakru o svetkovini sv. Margarete (13. srpnja) (nundinae sanctae Marga- 
rite). Rast opsega splitskog izvoza prema sajmovima na kvarnerskom području u 
travnju i srpnju uvjetovao je, kako je istaknuto, i povećavanje broja uvoznih dozvola u 
splitsku luku. 

Promjene u broju kontraliter4, i između pojedinih godina i unutar svake od njih, 
odražavaju mijene u opsegu, smjerovima i razdobljima splitske izvozne trgovine u 
posljednjoj četvrtini XV. stoljeća. Trgovački promet u splitskoj luci bio je opsežniji u 
prvoj polovici 80-ih godina, nego potkraj 80-ih ili 90-ih godina XV. stoljeća. Razloge 
promjenama u opsegu splitske izvozne trgovine teško je pouzdano tumačiti, ali je si- 
gurno da je na tu pojavu utjecao skup faktora, od razine proizvodnje, prije svega u 
splitskom agraru, preko političkih zbivanja na jadranskom području i u zaleđu, te 
stupnja sigurnosti veza, navlastito s kontinentalnim područjima koja su izvozno bila 
usmjerena prema splitskoj luci, do djelovanja mletačke ekonomske politike. Unatoč 


“KOLANOVIĆ, Izvori za povijest trgovine, 102. U nekim kontraliterama se sajmovi u Senju, Bakru 
i Rijeci jednostavno nazivaju imenima gradova: “nundinae Segne“ (DAZd, SA, sv. 35, 258), 
“nundinae Buchari“ (isto, 235“) ili “nundinae Segne et Fluminis“ (isto, 242). 

kvantitativnom osciliranju splitskog izvoza, popisi kontralitera svjedoče da je Split u 
posljednjoj četvrtini XV. stoljeća ustrajno održavao gospodarske i pomorske komu- 
nikacije na jadranskom prostoru. 


H 2) Izvozna odredišta 


U popisima kontralitera iz 1475.-1499. godine navode se brojna odredišta, 
prema kojima se u tom razdoblju usmjeravala splitska izvozna trgovina: 


Tablica 3. 
Split: odredišta i broj izvoza 1475.-1499. 


Odredište 1475. 1476. 1481. 1482. 1483. 1484. 1487. 1488. 1497. 1498. 1499. 


Venecija 60 93 125 171 161 22 22 18 67 103 124 
Mletačka 

terraferma 1 1 3 1 

Ferrara 8 2 

Ravenna 3 1 2 1 4 
Rimini 1 1 1 1 

Marche 4 3 5 15 6 7 2 3 1 
Abruzzo i 

Molise 2 T 4 3 1 2 
Apulija i 

Kapitanat 30 30 12 36 40 1 3 20 23 32 41 
Levant s 

Krtom 3 1 2 2 5 2 1 10 4 
Albanija 1 1 5 1 1 6 4 
Hercegnovi 2 1 

Dubrovnik 3 4 1 5 2 12 2 1 2 2 
Neretva s 

Krajinom 6 18 25 36 2 nI 
Dalmacija 8 7 23 24 14 3 12 14 13 
Senj, Bakar, 

Rijeka 11 23 16 21 39 14 17 10 14 19 
Istra 1 i 2 4 
Ostalo“ 2 2 2 ij 
Ukupno 

izvoza“! 127 155 193 313 329 89 25 65 125 185 219 
40 


Među odredištima splitske izvozne trgovine u god. 1482. jednom se pojavljuje Scrisia ili Karlobag 
(DAZd, SA, sv. 35, 244), a jednom je odredište iskazano veoma općenito: “ad partes Crouatie et 
Turchie“, tj. prema Hrvatskoj i Turskoj (isto, 246"). U popisima iz 1481. (isto, 235, 1 dozvola) i 
1498. godine (sv. 43/5, 75, 2 dozvole) kao odredište se pojavljuju “nundinae (feriae) Blanche“ 
koje su se vjerojatno nalazile na kvarnerskom području. Dva odredišta nisam uspio identificirati: 
“Fasiana“ 1481. godine (isto, sv. 35, 236) i “Malfa“ 1499. godine (isto, sv. 43/5, 89). Tih sedam 
odredišta uvršteno je u rubriku “ostalo“. 


“1 Razlike između ukupnog broja izvoznih dozvola (Tablica 1.) i ukupnog broja izvoza u ovoj tablici 
posljedica su oštećenosti i nečitkosti izvornika: u popisu iz 1475.-1476. godine (sv. 33) ne mogu se 
pročitati imena triju odredišta, u popisu za 1497. propala su imena 10 odredišta, a u popisu za 
1498. imena 11 odredišta. I napokon, u popisu iz 1483. godine jedan upis nema označen naziv 
odredišta (12.X11.1483., sv. 35, 269"). 

Splitska izvozna trgovina zahvaćala je u posljednjoj četvrtini XV. stoljeća čitav 
jadranski prostor, usmjeravajući se prema lukama i područjima na obje njegove obale, 
a u nešto skromnijoj mjeri dopirala je i do Jonskoga mora, tj. do otoka Krfa, odnosno do 
Levanta.“ 

Glavno tržište splitskoga izvoza bilo je u Mlecima. Druga dva važna područja 
splitskoga izvoza bili su Apulija s Kapitanatom, te sajmovi na kvarnerskom području, 
u Senju, Bakru i Rijeci. Omjer zastupljenosti Mletaka, Apulije i sjevernojadranskih 
sajmova u splitskoj izvoznoj trgovini izgledao je ovako: 


Tablica 4. 
Split: glavna izvozna odredišta (u %) 


Izvozno 
odredište 1475. 1476. 1481. 1482. 1483. 1484. 1487. 1488. 1497. 1498. 1499, 


Venecija s 
terrafermom 47,24 60,00 64,77 54,63 48,94 24,72 88,00 27,69 53,60 55,68 56,62 


Apulija i 

Kapitanat 23,62. 19,35 6,22 11,50 1216. 1,12 12,00 30,77 18,40 17,80 18,72 
Senj, Bakar, 

Rijeka 8,66 1484. 8,29. 6,71 11,85 _ 15,73 - 26,15. 8,00. 7,57. 8,68 


Iz predočenih se podataka vidi da je oko polovice svih izvoznih dozvola u splitskoj 
luci bilo namijenjeno izvozu prema Veneciji i, u veoma skromnom omjeru, gradovima 
na njezinoj terrafermi. U zaključivanju o prevladavajućem položaju mletačkoga tržišta 
u splitskoj izvoznoj trgovini najvažniji su omjeri u onim godinama, za koje su podaci 
cjelovito sačuvani (1482., 1483., 1497., 1498., 1499). Jača odstupanja od razine od oko 
50% izvoznih dozvola prema Mlecima, primjerice, u godinama 1487. i 1488., posljedi- 
ca su fragmentarnosti sačuvanoga popisa kontralitera za to razdoblje, ane promjen4 u 
gospodarskoj ulozi poslovnoga središta na mletačkim lagunama. 

Kao odredište brodova što su iz splitske luke plovili prema južnoj Italiji najčešće se 
samo općenito navodi Apulija, ali se u izvoznim dozvolama spominju i apulijske luke 
Bari, Trani i Barletta, te gradovi u Kapitanatu San Severo, Vieste i Manfredonia. Prema 
tim je odredištima bilo usmjereno između 10 i 20% splitske izvozne trgovine, a na jača 
odstupanja od toga omjera, primjerice 1481. ili 1484. godine, utjecala je nepotpunost 
sačuvanih popisa. Apulijske luke ravnomjerno, bez velikih oscilacija, sudjeluju u spli- 
tskoj izvoznoj trgovini, pa su po stalnosti ekonomske uloge srodne mletačkom središtu 
na lagunama. Dapače, moglo bi se reći da je trgovačka uloga Apulije prema kraju XV.i 
početku XVI. stoljeća postupno rasla. Od razine iz 1482. i 1483. godine (između 10i 


“Prostor Jonskoga mora, kao odredište splitskih brodova, označava se u popisu kontralitera za 
1475.-1476. godinu izričajem “partes orientales“ (sv. 33, 2-2'), dok se godine 1484 govori o 
izvozu iz Splita “versus Leuantem vsque Corphuum“ (sv. 35, 272). Kontralitere iz 1487.-1488. 
godine još jednostavnije govore o izvozu “per Levantem“ (sv. 38/1, 650-650“), a one iz 1497.,- 
1499. o izvozu robe “ad partes Orientis“ (sv. 43/5, 72, 73', 82, 85“ itd). 

12% izvoznih dozvola) opseg splitskoga izvoza u Apuliju potkraj XV. stoljeća raste (17- 
18% izvoznih dozvola), ana samom početku XVI. stoljeća dosiže oko 1/4 splitskoga 
izvoza. Prema nepotpunim podacima za 1503. godinu, za trgovanje između splitske i 
apulijskih luka izdano je 30 ili 21,58% izvoznih dozvola. Popis kontralitera za 1504. 
godinu je potpun i u njemu je za trgovački smjer prema Apuliji izdano 60 dozvola ili 
24,9% svih kontralitera. Godine 1529. opseg splitske trgovine bio je u opadanju, pa je 
od siječnja do prosinca izdato svega 179 izvoznih dozvola, od kojih je prema Apuliji 
bilo usmjereno 47 ili 26,26%. Inapokon, prema popisu kontralitera za 1539. godinu, za 
trgovanje s Apulijom izdato je od siječnja do prosinca 78 ili 32,5% svih izvoznih dozvo- 
la.? 

Suprotno rastu ekonomske uloge apulijskih luka u splitskom izvozu potkraj XV. iu 
prvoj polovici XVI. stoljeća, važnost je sajmova u Senju, Bakru i Rijeci postupno opada- 
la. Na to su utjecale posve promijenjene političke prilike u njihovu zaleđu, prije svega 
turski ratovi i osvajanja, te napokon, pretvaranje Senja u uskočko uporište, što je sve 
više ograničavalo gospodarsku ulogu Senja na kvarnerskom području. Na samom 
kraju XV. stoljeća sjevernojadranski sajmovi još uvijek zadržavaju razinu od oko 8% 
splitskih izvoznih dozvola, ali se na početku XVI. stoljeća uloga sjevernojadranskih 
sajmova u splitskoj trgovini postupno smanjuje. Godine 1504. splitski je knez izdao 
svega 10 dozvola za izvoz iz splitske luke prema Senju ili samo 4,13% od ukupnog 
broja dozvola. Četvrt stoljeća kasnije, 1529. godine, za Senj i Rijeku izdane su samo 4 
dozvole ili 2,23% od svih dozvola. I napokon, 1539. godine za Senj su izdane svega 
dvije ili samo 0,83% od ukupnog broja dozvola. Sjevernojadranski sajmovi u tom razdo- 
blju gotovo iščezavaju iz plovidbenog obzora splitskih lađa koje su u doba širenja 
Osmanskoga Carstva isplovljavale iz splitske luke.“ 

Možda bi se važnošću u izvozu iz splitske luke samo drugi dalmatinski gradovi 
mogli uspoređivati s tri, upravo spomenuta, glavna područja u izvoznoj trgovini Spli- 
ta, premda popisi kontralitera nameću i neka pitanja. Broj izvoznih dozvola za trgovi- 
nu između Splita i drugih dalmatinskih gradova otprilike je jednak broju dozvola za 
trgovanje sa Senjom, Bakrom i Rijekom i kreće se od 5,94% (1499.) do 9,6% (1497.) od 
ukupnoga broja izvoznih kontralitera (usp. Tablicu 3). Možda bi se taj broj izvoznih 
dozvola mogao ocijeniti skromnim, dapače, podatkom koji ne ocrtava stvarnu razinu 
trgovačkog prometa između Splita i drugih gradova mletačkoga Stato da Mar u Dalma- 
ciji. U popisima kontralitera za 1475.-1476. godinu, primjerice, od dalmatinskih se 
gradova spominju Vis (1 izvozna dozvola), Zadar (3), Sibenik (1), Cres (1), Hvar (1),a u 
popisima za 1481.-1484. godinu Hvar (2), zajednički Osor, Cres, Krk i Rab (21), poseb- 
no Rab (3), pa Brač (3), Kotor (5), Zadar (18), Korčula (1), Skradin (2), Šibenik (2), te 
općenito Dalmacija (11 izvoznih dozvola). Ako bismo i uvažili činjenicu da su i proizvo- 
dnja i robna ponuda, od zemljišnih do obrtničkih proizvoda, u većini dalmatinskih 
gradova imali srodna obilježja i da oni između sebe i nisu mogli razvijati znatniji 
trgovački promet, ipak se ne može mimoići pitanje: jesu li, na primjer, splitske lađe 
između 1481. i 1484. uistinu samo dva puta zaplovile s robom prema hvarskoj luci ili 


45 Isto, sv. 48, 49, 74/7; DAS, SSO, sv. 3. 
4 Naimj. 

samo tri puta prema obližnjem Braču?“ Teško je takav podatak smatrati posve vjerodo- 
stojnim, ali na to pitanje zasad ipak nema pouzdana odgovora, osim što bismo mogli 
pretpostaviti da je glavnina prometa unutar mletačkoga Stato da Mar možda tekla izvan 
strogog sustava kontralitera. 

Unatoč takvim nejasnoćama, popisi kontralitera pokazuju da su u posljednjoj četvr- 
tini XV. stoljeća brodovi povezivali Split s gotovo svim lukama na jadranskom području. 
Na zapadnoj obali Jadrana splitski brodovi posjećuju i odredišta između Mletaka i 
Apulije, dvaju glavnih područja splitske izvozne trgovine, posredujući u trgovini između 
dviju jadranskih obala. Napose je zanimljiva Ferrara, prema kojoj se između 1482. i 
1484. godine, u doba rata između Ferrare i Mletačke Republike, roba izvozi za potrebe 
mletačke vojske.“ 

Nešto južnije zapadnom obalom Jadrana splitski se izvoz usmjerava prema Ra- 
venni i Riminiju, te prema Ankonitanskoj Marki na području Papinske države. Najčešće 
se u popisima općenito kaže da se dozvola izdaje za izvoz u Marke (1475.-1476.: 3 
izvozne dozvole, 1481.-1484:22 dozvole, 1487.-1488: 2, 1497.-1499: 3 dozvole), ali se 
iznimno spominju i pojedina odredišta u Markama: najviše Ancona (13 izvoznih dozvo- 
la između 1475. i 1499.), po jednom Fermo i Pesaro. U cjelini, izvoz iz Splita prema 
Markama u posljednjoj četvrtini XV. stoljeća opsegom je skroman. Izuzevši godinu 
1482., u kojoj je na izvoz prema Markama otpadalo nešto manje od 5% kontralitera, 
odredišta na području Papinske države imaju sporednu ulogu u splitskoj izvoznoj 
trgovini, posve suprotno od, primjerice, Šibenika u sredini XV. stoljeća.“7 

Splitski izvoz u Abruzzo, u ono područje Napuljskoga kraljevstva na istočnoj obali 
Jadrana koje je komunikacijski bilo pogodno smješteno, točno nasuprot Splitu, bio je još 
skromniji od izvoza prema Markama. U popisima se najčešće posve općenito kaže da 
je izvoz usmjeren prema Abruzzu, a iznimno se 1482. spominje Ortona (1) i 1499. 
godine Lanciano (1), kada Splićanin Jeronim Stjepanov izvozi stočarske proizvode i 
rašu “ad nundinas Lanzani“, na sajam u Lanciano.* I u popisima iz prvih desetljeća 
XVI. stoljeća katkad se spominje Lanciano i njegov sajam kao odredište splitskoga 
izvoza. Godine 1515. Splićanin Marko Jurjev izvozi stočarske i tekstilne proizvode 
“per la fiera di Lanzan“.“ Zbog toga bi se, možda, smjelo pretpostaviti da i općeniti 
izričaj “ Abruzzo“ u splitskim kontraliterama zapravo krije sajam u Lancianu kao cilj 
splitskog izvoza potkraj XV. i na početku XVI. stoljeća. Veze splitskih trgovaca sa saj- 
mom u Lancianu, barem prema popisima kontralitera, tada nisu bile kvantitativno 


# U prvoj polovici XVI. stoljeća popisi kontralitera donose nešto veći broj izvoznih dozvola prema 
Hvaru: 1503.-1505.: 9 izvoznih dozvola, 1515.-1517.: 10, 1528.-1530.: 8, 1538.-1540.: 7 izvoznih 
dozvola (DAZd, SA, sv. 48, 49, 60, 74/7; DAS. SSO, sv. 3). O hvarsko-splitskoj trgovini i o ulozi 
hvarskih pomoraca u splitskom brodarstvu u posljednjoj četvrtini XV. i prvoj polovici XVI. st. 
usp.: RAUKAR, Hvarsko društvo u XVI. stoljeću, 42-53. 

“U popisima kontralitera se ističe da se dozvola daje za izvoz “ex Spalato ad exercitum contra 
Ferrariam“ ili jednostavnije “ad exercitum Ferrarie“ (DAZd, SA, sv. 35, 260, 17.V.1483.). 


# > Prema jedinom sačuvanom svesku kontralitera iz 1441.-1443. godine, Šibenik je održavao razvijene 
trgovačke veze s Markama, pa je na taj smjer šibenskoga izvoza otpadalo oko 20% izvoznih 
dozvola (KOLANOVIĆ, Izvori za povijest trgovine, 127). Gradovi u Markama vrše u trgovini 
Sibenika onu ulogu koju u splitskom izvozu imaju luke u Apuliji. Z 

*  DAZd, SA, sv. 43/5, 86". 

# Isto, sv. 60/6, 462“. 


osobito jake, ali ponudom i vrstama robe ipak nisu bile sasvim periferne u jadranskom 
sustavu gospodarskih odnosa.“ 

Levant ili “partes orientales“, tj. Jonsko more s otokom Krfom, najjužnije je, granično 
područje splitskih trgovačkih veza. Na tom se prostoru kao odredište splitskoga izvo- 
za najčešće navodi Krf (8 izvoznih dozvola), a dva puta se u popisima kontralitera za 
1482. i 1498. godinu spominje i “Neapoli de Romania“, tj. grad Neapoli (dan. Nav- 
plion) na istoku Peloponeza ili Moreje."' Ti osamljeni podaci o Peloponezu kao uporištu 
splitskih trgovačkih veza na Levantu odviše su slabi da bismo mogli istočni Peloponez 
smatrati prostorom splitske pomorske trgovine, pa se zato smije zaključiti da je otok Krf 
ustvari bio krajnja točka splitskih brodova u posljednjoj četvrtini XV. stoljeća, koliko- 
god jei spomen Peloponeza u kontraliterama nedvojbeno zanimljiv. | 

Sjevernije, duž istočne obale Jadrana, popisi kontralitera spominju Albaniju kao 
odredište splitske pomorske trgovine (15 izvoznih dozvola između 1475. i 1499.),a tri 
puta navode i Drač. Još sjevernije, u Boki Kotorskoj, tri puta se spominje Hercegnovi 
(Castrum novum) kao splitsko trgovačko odredište i to 1483. i 1484., dakle, neposredno 
nakon pada Hercegnovog pod vlast Turaka 1482. godine. Uz ranije spomenuti poda- 
tak u jednoj kontraliteri iz 1482. da se dopušta izvoz iz Splita “ad partes Crouatie et 
Turchie“, Hercegnovi kao izvozno odredište jedini je trag o izravnoj pomorskoj trgovi- 
ni Splita prema području Osmanskoga Carstva. 

Trgovačke veze između Splita i Dubrovnika bile su, prema popisima kontralitera, u 
posljednjoj četvrtini XV. stoljeća, doduše, neprekidne, ali i skromna opsega, pa je samo 
1484. godine zabilježeno nešto više izvoznih dozvola (12). U cjelini je uloga Dubrov- 
nika u splitskoj trgovini bila skromna. Češće se u prvoj polovici 80-ih godina u kontra- 
literama spominje izvoz prema Neretvi i Krajini, području između donje Neretve i 
Cetine. Trgovina s Krajinom ipak nije imala veću važnost za splitsku privredu jer se 
prema području južno od Splita najviše izvozila sol koja je potjecala iz splitske komore. 
Splitska je sol, najvjerojatnije, pretežno bila namijenjena zaleđu pod turskom vlašću, 
pa se i izvoz prema Krajini smije, barem u stanovitoj mjeri, smatrati dijelom trgovine 
između Splita i Osmanskoga Carstva. 

Popisi kontralitera, prema tome, pokazuju da su u posljednjoj četvrtini XV. stoljeća 
splitske lađe plovile i izvan jadranskog bazena, do Jonskog mora i otoka Krfa, dapače, 
da su katkad dopirale i do Peloponeza, ali uz sve to, ni Jonsko more, još manje obale 
Moreje, ne bismo mogli smatrati stvarnim područjem splitske trgovine. Ona je u biti 
obuhvaćala jadranski prostor, što znači gospodarske komunikacije između jadranskih 
obala i njihovih kopnenih zaleđa. Na krajnjoj sjeverozapadnoj točki toga prostora na- 


“U popisu kontralitera za 1538.-1540. godinu Lanciano se spominje 10 puta kao odredište splitske 
trgovine, pa i to upućuje na važnost sajma u Lancianu (DAS., S50, sv. 3). O trgovačkim vezama 
između Splita i Abruzza i o sajmu u Lancianu usp. RAUKAR, Il porto di Spalato e le relazioni 
commerciali, 122-126. 

“Ivan “de Neapoli Romanie“ izvozi 29.VI.1482. iz Splita u Neapoli šest rotula raše (DAZd, SA, sv. 
35, 246), a Manola “de Neapoli de Romania“ 23.V.1498., također iz Splita u Neapoli, šest kapicija 
vunena sukna (isto, sv. 43/5, 72). 

“  Hercegnovi se i na početku XVI. stoljeća u popisima kontralitera spominje kao odredište splitske 
trgovine: 1504. izdane su tri dozvole za izvoz u Hercegnovi (Castel nuovo), a 1505. jedna dozvola 
(isto, sv. 49, 161“, 162-162/, 172). 

lazilo se glavno tržište splitskog izvoza, Mleci, a od njega su prema jugu Jadrana 
odredišta splitske trgovine bila više-manje ravnomjerno raspršena duž obje njegove 
obale. Odnos između broja izvoznih dozvola za luke na zapadnoj (od Ferrare do Apu- 
lije i Kapitanata) i istočnoj obali Jadrana (od Albanije do Istre), s jedne, te prema Mleci- 
ma, s druge strane, pokazuje ova tablica: 


Tablica 5. 

Split: izvoz prema zapadnoj i istočnoj obali Jadrana 

Odredište Izvozne dozvole 1475. 1476. 1481. 1482. 1483. 1484. 

Zapadna obala Broj dozvola 35 33 23 62 60 12 

Jadrana % od ukupnog broja 27,56 21,29 11,92 19,81 18,24 13,48 

Odredište Izvozne dozvole 1487. 1488. 1497. 1498. 1499. 

Zapadna obala Broj dozvola 3 22 30 33 48 

Jadrana % od ukupnog broja 12,00 33,85 24,00 17,84 21,92 

Odredište Izvozne dozvole 1475. 1476. 1481. 1482. 1483. 1484. 

Istočna obala Broj dozvola 29 27 44 77 103 49 

Jadrana % od ukupnog broja 22,83 17,42 22,80 24,60 31,31 55,06 

Odredište Izvozne dozvole 1487. 1488. 1497. 1498. 1499. 

Istočna obala Broj dozvola - 23 26 39 42 

Jadrana % od ukupnog broja - 35,38 20,80 21,08 19,18 

Odredište Izvozne dozvole 1475. 1476. 1481. 1482. 1483. 1484. 

Venecija Broj dozvola 60 93 125 171 161 22 
% od ukupnog broja 47,24 60,00 64,77 54,63 48,94 24,72 

Odredište Izvozne dozvole 1487. 1488. 1497. 1498. 1499. 

Venecija Broj dozvola 22 18 67 103 124 


% od ukupnog broja 88,00 27,69 53,60 55,68 56,62 


Podaci o pet godin4, za koje su sačuvani cjeloviti popisi izvoznih dozvola, po- 
kazuju da je izvoz prema zapadnoj obali Jadrana obuhvaćao između 17,84% (1498.) i 
24,00% (1497.), te da je prema zapadnoj obali Jadrana u prosjeku bilo upućeno oko 20% 
ili 1/5 od ukupnoga broja kontralitera. Toj se kvantitativnoj razini najviše približavaju 
podaci iz popisa izvoznih dozvola za 1482. (19,81%), 1483. (18,24%) i 1499. godinu 
(21,92%). U istom razdoblju na izvoz iz splitske luke prema odredištima na istočnoj 
obali Jadrana otpadalo je nešto više kontralitera, od 19,18% (1499.) do 31,31% (1483.) 
od ukupnoga broja, ali se unatoč toj razlici ipak smije zaključiti da se broj izvoznih 
dozvola i za istočnojadranski smjer, napose potkraj XV. stoljeća, pretežno kretao na 
razini od 1/5 od ukupnoga broja (1497.: 20,80%; 1498.: 21,08%). 

U posljednjoj četvrtini XV. stoljeća, dakle, zapadna i istočna obala Jadrana više- 
manje ravnomjerno sudjeluju u splitskom izvozu. Prema njima se u prosjeku usmjera- 

va oko 40% izvoznih dozvola, što je važan podatak u cjelovitoj predodžbi o usmjerenji- 
ma splitske izvozne trgovine. Pri tome ne valja zanemariti činjenicu da je tržište u 
Mlecima u istom razdoblju simo obuhvaćalo iznad 50% izvoznih dozvola, više nego 
sve luke na obje jadranske obale zajedno, ali kvantitativna razina od oko 40% kontra- 
litera koje su se izdavale za trgovanje s dvjema jadranskim obalama pokazuje da su 
one imale iznimnu važnost u splitskom gospodarstvu i da je između 1475. i 1500. 
godine komuniciranje s jadranskim odredištima bilo gotovo ravnopravno trgovini s 
državnim središtem na lagunama. Ti komunikacijski omjeri, naravno, ne osporavaju 
činjenicu o središnjoj važnosti Mletaka u splitskoj izvoznoj trgovini, ali u isti mah 
upućuju na zaključak da se, spram mletačkoga državnoga sustava neusporedivo skrom- 
niji, splitski komunalni gospodarski sustav trajno oslanjao i na područja koja su bila 
smještena izvan politički i ekonomski moćnog tržišta na mletačkom Rialtu. Upravo 
kontinuitet pripadnosti ekonomskim komunikacijama između dviju jadranskih obala 
koje su spajale i njihova kopnena zaleđa jest znak prepoznatljivosti i zasebnosti spli- 
tskoga gospodarskog sustava na jadranskom prostoru na prijelazu iz kasnoga sre- 
dnjeg u rani novi vijek. 

Naravno, kako je u prvoj polovici XVI. stoljeća rasla važnost Apulije u splitskoj 
izvoznoj trgovini, a opadala važnost sjevernojadranskih sajmova u Senju, Bakru i Rijeci, 
tako se mijenjao i kvantitativni odnos između splitskog izvoza prema dvjema jadran- 
skim obalama: rasla je uloga zapadne, a opadala važnost istočne obale Jadrana u 
splitskoj trgovini. Prema zapadnoj obali Jadrana se 1503. usmjerava 28,78%, 1504. 
35,27%, a 1505. godine 29,51% izvoznih dozvola. U istom se razdoblju izvoz prema 
istočnojadranskim odredištima smanjuje: 1503. obuhvaća 15,83%, 1504. 18,67%, a 1505. 
godine 32,52% izvoznih dozvola.“ Odnos između splitskog izvoza prema zapadnoj i 
istočnoj obali Jadrana još jače se mijenja potkraj 20-ih godina XVI. stoljeća. Prema 
zapadnoj obali Jadrana je 1529. godine bilo usmjereno 31,79%, a 1530. 31,53% svih 
izvoznih dozvola, dok je na trgovinu s istočnojadranskim odredištima 1529. godine 
otpadalo 19,65%, a 1530. samo 7,21% izvoznih dozvola 5“ 


3) Vrste robe 


U popisima dozvola za izvoz iz splitske luke spominju se između 1475. i 1499. 
godine deseci vrsta robe. One se mogu podijeliti u nekoliko glavnih skupina: 1. zemljišni 
proizvodi, 2. stočarsko-pčelarski proizvodi, 3. stoka, 4. proizvodi ribarstva i solana, 5. 
obrtnički proizvodi, 6. tekstilne sirovine i tekstilni proizvodi, 7. kovine i 8. ostalo, pri- 
mjerice, mirodije. U svakoj od tih skupina spominju se različite vrste robe. 


5 Isto, sv. 48, 49. U povećanom udjelu izvoza prema istočnojadranskim odredištima u godini 1505. 
prije svega se zrcali jačanje splitske izvozne trgovine prema sjevernojadranskim sajmovima upravo 
u toj godini (21 dozvola ili 17,07% svih izvoznih dozvola), ali rast izvoza prema Senju, Bakru i 
Rijeci, iskazan u 1505. godini, nije bio trajan. Četvrt stoljeća kasnije, u sve težim političkim 
okolnostima, izvoz prema sjevernom Jadranu opada na svega 2,23% (1529. godine) i 2,65% 
(1530. godine) od ukupnog broja izvoznih dozvola (isto, sv. 74/7). 


5% Isto, sv. 74/7. 

Među zemljišnim proizvodima u splitskim se kontraliterama spominju: vino, ocat, 
ulje, sušene smokve, suho grožđe, maraske, kapare, bajami, pšenica, proso, sočivo, 
brašno itd. U skupini robe stočarskoga i pčelarskoga podrijetla splitski popisi navode: 
kožu, sir, hladetinu, soljeno meso, med, vosak i lojanice. Od stoke iz Splita su se izvozili 
pretežno konji, u manjoj mjeri i magarci. Među proizvodima ribarstva i solana na 
prvom se mjestu isticala sol, a zatim soljena i sušena riba. Popis obrtničkih proizvoda 
u splitskom izvozu osobito je raznovrstan: brodska užad i brodski pokrivači, konac, 
vunena i lanena pređa, maramice, rese, šeširi, sapun, kožusi, stolnjaci, podstave, kape, 
sandale, cipele, pojasevi za mačeve, okovi i štitovi za mačeve, bakreni i željezni pred- 
meti, kotlovi, tave, zvonca, predmeti od drva, vretena, drvena građa (daske), balvani, 
zemljano, limeno i bakreno posuđe, remeni, paklina itd. Među tekstilnim sirovinama i 
tekstilnim proizvodima splitske kontralitere spominju: fine vunene tkanine (pannus), 
grubo vuneno sukno ili rašu, platno, svilu, pamuk, vunu, lan, sklavine, ogrtače itd. Od 
kovina splitske lađe trguju bakrom, mjedi i olovom, a od mirodija spominje se papar. 

U Prilogu 1. navedene su sve vrste i količine robe koje su, prema sveščiću kontrali- 
tera od 1481. do 1484. godine, najpotpunijemu od svih sačuvanih, izvezene iz splitske 
luke. U Prilogu 2., pak, sabrani su podaci iz popisa kontralitera od 1475. do 1499. 
godine o izvozu devet najvažnijih proizvoda splitske trgovine: vina, smokava, raše, 
kože, sira, meda, voska, konja i tkanina. Kako odrediti važnost tako iskazanih poda- 
taka iz popisa splitskih kontralitera? 

Prilog 1. kvantificira cjelokupnu količinu svih vrsta robe koje su od lipnja 1481. do 
lipnja 1484. godine izvezene iz splitske luke, pa se u njemu poimenično navode 102 
vrste robe. Podaci iz tog sveščića kontralitera ne pokazuju samo kojim se vrstama robe 
trgovalo u splitskoj luci, nego u isti mah ocrtavaju i lepezu materijalnih dobara, za 
kojima je u posljednjoj četvrtini XV. stoljeća postojala potražnja na jadranskom području. 
Vrste robe iz sveščića za 1481.-1484. godinu upućuju i na način života u gradskim i 
seoskim društvima na jadranskim obalama, na svakodnevne potrebe njihovih ljudi. 
Građa splitskih kontralitera, dakle, ne iskazuje samo čiste ekonomske kategorije, u 
rasponu od opsega proizvodnje, preko načina razmjene, do oblika potrošnje, nego 
svjedoči i o dostignutim razvojnim razinama jadranskih društava. Podaci u Prilogu 2. 
dopunjuju popis vrst4 robe u Prilogu 1. i pokazuju koji su proizvodi u posljednjoj 
četvrtini XV. stoljeća prevladavali u splitskoj izvoznoj trgovini. 

Popisi kontralitera, razumije se, točno navode samo odredišta prema kojima su 
pojedine vrste robe lađama bile upućene, ali, na žalost, veoma škrto, upravo iznimno, 
govore o podrijetlu robe. Zbog toga je prema simim popisima izvoznih dozvola teško 
sasvim precizno utvrditi u kojem je omjeru u splitskoj izvoznoj trgovini sudjelovala 
domaća splitska proizvodnja, a koje su vrste i količine robe u splitsku luku pristizale iz 
drugih područja, bilo iz zaleđa, bilo iz različitih jadranskih luka. Ipak, rijetke napome- 
ne o podrijetlu nekih vrsta robe u kontraliterama, dopunjene podacima iz oskudno 
sačuvanih notarskih spisa, osvjetljavaju trgovačko komuniciranje Splita s drugim 
područjima na Jadranu. 

Velike količine vina koje se, prema podacima u Prilogu 2., između 1475. i 1499. 
godine izvoze iz splitske luke po svoj su prilici uglavnom potjecale sa splitskoga ko- 
munalnog područja. Splitski distrikt nije obuhvaćao samo područje od Žrnovnice do 
Stupa pod Ostrogom, na granici s trogirskim distriktom, nego i otok Šoltu. Na tom je 

prostoru bilo veoma razvijeno vinogradarstvo, pa se splitsko vino moglo uključivati u 
jadranske trgovačke veze, ali je dio vina unatoč tome potjecao iz okolnih područja, 
možda bismo smjeli pretpostaviti najviše s otoka Brača. Otok je, dakako, u XV. stoljeću 
izravno trgovao s Mlecima i u grad na lagunama izvozio svoje zemljišne i, još više, 
stočarske proizvode, ali je dio vlastite robe u jadransku trgovinu ipak uključivao i 
preko splitske luke, o čemu ima tragova i u sveščićima kontralitera. U rujnu 1482. 
Mlečanin Lukina izvozi iz Splita prema Veneciji jednu bačvu vina “de la Braza“, što 
znači bračkoga vina.? 

O bračkom sudioništvu u splitskoj trgovini drugim važnim izvoznim predmetom, 
suhim smokvama, nema tragova u popisima kontralitera, ali se ta mogućnostne može 
posve isključiti. Splitski notarijat pokazuje da su se već od sredine XIV. stoljeća s otoka 
Brača u Split izvozili stočarski proizvodi, stoka, vuna i sir, dapače, da su se u XV. 
stoljeću razvijali i složeniji bračko-splitski poslovni odnosi, pa je to moglo utjecati ina 
razvoj splitske izvozne trgovine.* Vjerojatno je u velikim količinama sira koje su se 
izvozile iz splitske luke bilo i bračkoga sira, ali je po svoj prilici prevladavao sir iz 
stočarskoga zaleđa. Splitske kontralitere svjedoče da se sir, koji se iz Splita izvozio 
prema Veneciji i drugim jadranskim gradovima, u splitsku luku dopremao i s neretvan- 
skoga područja. U svibnju 1484. Bernardin Venture izvozi u Zadar četiri milijara sira, 
a u kontraliteri se izričito ističe da “ipsum caseum conducit ex Narrenta“. I u početku 
XVI. stoljeća u Split se sir dovozio sneretvanskoga područja. U svibnju 1511. Šibenčanin 
Jakov Šižgorić izvozi u Šibenik 244 komada sira, što ga je vlasnik “dovezao iz Neretve“ 
(conduse da Narenta). U jednoj kontraliteri iz lipnja 1511. izvozi se iz Splita prema 
Mlecima 530 komada sira “de Craina“,s područja između Cetine i Neretve." Uvoz sira 
iz Neretve i Krajine bio je samo jedan od smjerova kojima je taj proizvod dopirao do 
splitske luke. Smije se pretpostaviti da se glavnina sira u Split dopremala iz neposred- 
nog zaleđa vlaškim karavanama. Prema popisu kontralitera za 1476. godinu, iz Splita 
su od svibnja do kolovoza 1476. godine u Mletke izvezena 962 komada i 2 milijarija 
morlačkoga sira (casei morlachi). U splitskom notarijatu iz posljednje četvrtine XV. 
stoljeća, na žalost, za taj smjer trgovine sirom koji potvrđuju popisi izvoznih dozvola 
nema izričitih potvrda, kao što ima za zadarsko-vlašku trgovinu sirom, ali neke mletačke 
odredbe i u prvoj polovici XVI. stoljeća nastoje osigurati upravo slobodan dolazak 
morlačkih karavana u Split. To pokazuje da je vlaška trgovina stočarskim proizvodi- 
ma, pa i sirom, morala biti razvijenija nego što bi se moglo zaključiti prema rijetkim 
oznakama o morlačkom podrijetlu sira u popisima kontralitera.? 

Ulje nije ulazilo u red kvantitativno istaknutijih proizvoda splitske izvozne trgovi- 
ne (usp. podatke iz kontralitera za 1481.-1484. godinu u Prilogu 1.), a ni ulje kojim se 


Isto, sv. 35, 248, 14.1X.1482. 


O bračko-splitskim gospodarskim odnosim u XIV. i XV. stoljeću usp. T. RAUKAR, Srednjovjeko- 
vni Brač na razmeđu društava, Brački zbornik 15, Supetar 1987., 56, bilj.20. 


5 Isto, sv. 35, 274“, 19.V.1484.; sv. 52/4, 169, 27.V.1511.; 169“, 6.VI.1511. 


5% Izvoz morlačkoga sira 1476: isto, sv. 33, 13', 14, 16. Zadarski knezovi u posljednjoj četvrtini XV. 
stoljeća donose odredbe o carinskim olakšicama za vlaške karavane koje u grad dovoze sir (DAZd, 
Spisi zadarskih notara, J. de Salodio, B. IV, E III/1, 40). Splitski knez Baptista Molin u svibnju 1525. 
donosi odredbe koje su trebale spriječiti nanošenje štete Morlacima koji su ponovno počeli dolaziti u 
Split i trgovati (isto, SA, sv. 66/6, 91“, 19.V.1525.). Usp. RAUKAR, Komunalna društva u Dalmaciji 
u XV. st., 83. 

trgovalo u splitskoj luci čini se da uglavnom nije bilo odnjegovano na splitskom komu- 
nalnom teritoriju, pa je splitska luka bila samo tranzitnom postajom u trgovini uljem s 
drugim jadranskim područjima. U veljači 1497. izvozi se 56 bačava (buta) ulja u Mletke 
koje je na brod ukrcano “in Monopoli", u Apuliji, a u svibnju te godine 61 bačva ulja 
“onerati in Apulia“.* Ina početku XVI. stoljeća ulje se iz Apulije preko Splita izvozilo 
prema Veneciji. U travnju 1505. se tako prema Mlecima izvozi ukupno 77 bačava (capi- 
ta circulata), 2 karatela i 2 barila ulja, u lipnju još 108 bačava i 2 barila ulja, “el qual fu 
condoto da Puia“. U kolovozu 1505. u Mletke se prevozi još 57 bačava ulja, “el qual oio 
fu conducto de Puia a Spalato“. 

U popisima kontralitera spominje se i žito, prije svega pšenica (frumentum), koje se 
iz Splita izvozilo prema drugim dalmatinskim gradovima i Mlecima (usp. Prilog 1.). Za 
to žito splitska je luka bila samo tranzitna postaja i ono se, prema kontraliterama, 
uvozilo iz južne Italije, s područja Napuljskoga kraljevstva (Apulija, Abruzzo, Molise), 
i s Levanta. U travnju 1483. izvozi se iz splitske luke 80 stara žita, podrijetlom iz 
Apulije, a u siječnju 1488. prema Mlecima žita, u količini 1217 “mjera iz Ravenne“, koje 
je “extracto de Levante“. U listopadu 1499. u Mletke se izvozi 31 plaustrum žita, za koje 
se izričito kaže da je ukrcano u Termoliju, u Molisama.“ U izvozu žita iz splitske luke, 
dakako, nije moglo biti domaće pšenice ili prosa jer je proizvodnja žita na splitskom 
teritoriju u čitavom razdoblju srednjega vijeka bila skromne razine, pa je grad morao 
voditi veoma pažljivu žitnu politiku i brinuti se za uvoz potrebnih količina žita. Ono se 
dovozilo u Split iz jadranskih područja i iz zaleđa (srednjovjekovna Hrvatska, Osman- 
sko Carstvo), a nakon godine 1500., u kriznim razdobljima mletačko-turskih ratova, i iz 
državnog središta u Mlecima. 

I u trgovini drugim vrstama robe stočarskoga podrijetla, prije svega u izvozu raše, 
kože i konja, bar dijelom i u trgovini medom i voskom, splitska luka je također imala 
samo posredničku ulogu. Popisi kontralitera ne tumače odakle u Split pristižu, na 
primjer, velike količine kože, a samo pažljivo navode njihove vrste (goveđe, ovnujske, 
kozje, janjeće, lisičje, svinjske itd.).* Utemeljeno se smije pretpostaviti da je glavnina 
kože potjecala iz brdskog zaleđa Dinarida, pa je i u trgovini kožama splitska luka bila 
samo posredničko središte na potezu između balkanskoga zaleđa i jadranskih luka. I 
grubo vuneno sukno ili rzaša, te med i vosak, u glavnini su se u Split dovozili iz konti- 
nentalnog zaleđa i dalje usmjeravali prema jadranskim odredištima, premda u popisi- 
ma kontralitera o tome nema nikakvih podataka. Isto vrijedi i za izvoz konja, ali taj 


% Isto, sv. 43/5, 61, 63. 
% Isto, sv. 49, 171', 172, 173. 
S Isto, sv. 35, 259", 22.IV.1483.; sv. 38/1, 644, 22.1.1488.; sv. 43/5, 96, 31.X.1499. 


€ Prema popisima kontralitera, iz splitske luke je između 1475. i 1499. izvezeno 37.995 komada i 
425 bala različitih vrsta kože. Bala nije bila jedinica mjere, nego oznaka ambalaže za prijevoz kože, 
pa podaci u kontraliterama različito određuju broj komada kože u jednoj bali, ovisno o vrsti. Koža 
krupne stoke bilo je manje u jednoj bali, pa se 1484. ističe da se izvozi 150 komada goveđih i 
ovnujskih koža “in ballis sex“, što znači da je u jednoj bali bilo u prosjeku 25 komada kože (isto, 
sv. 35, 271"). Godine 1498., pak, za dvije bale kože se kaže da u njima ima 250 kordovana, pa je 
u jednoj bali bilo 125 komada kože (isto, sv. 43/5, 80"). Ako bismo prema tim podacima uzeli 
prosjek, oko 70 komada kože u jednoj bali, to bi značilo da je u 425 bala, koje su izvezene iz Splita, 
bilo 29.750 komada kože. Ukupno je, dakle, između 1475. 1 1499. iz splitske luke izvezeno 67.745 
komada kože. 

oblik splitske trgovine podrobnije osvjetljavaju nešto kasnija vrela. U jednom splitskom 
notarskom sveščiću iz 1548.-1549. zabilježena su imena 82 trgovca iz turskog zaleđa 
koji su u Split dopremili 127 konja.% Podatak iz razdoblja prilagodbe Splita novim 
političkim odnosima u zaleđu i Osmanskom Carstvu iz sredine XVI. stoljeća smijemo, 
po svoj prilici, smatrati modelom koji je u trgovini stočarskom robom vrijedio i u pre- 
dturskom razdoblju, pa i u posljednjoj četvrtini XV. stoljeća, na koju se i odnose sačuvani 
nog Splita bilo je upravo razvijeno komuniciranje sa zaleđem jer bi bez dovoza robe iz 
Hrvatske i Bosne, kasnije s područja Osmanskog Carstva, splitska izvozna trgovina 
bila skromnijega opsega. 

Iz zaleđa se u Split nije dovozila samo roba stočarskoga podrijetla, nego i kovine, 
premda ni o tome nema traga u popisima kontralitera. Prema popisima iz 1481.-1484. 
godine iz splitske luke se izvoze stanovite količine bakra i olova (usp. Prilog 1.). Smijemo 
samo pretpostaviti da su bakar i olovo potjecali iz Bosne, uključene u okvir Osmansko- 
ga Carstva. 

Različitim vrstama tkanina se u popisima kontralitera gotovo nikada ne dodaje 
oznaka podrijetla, ali je unatoč tome utemeljeno pretpostaviti da su fine vunene tkani- 
ne (pannus) potjecale s jadranskoga područja, prije svega iz Italije, što potvrđuju i 
rijetke oznake u popisima izvoznih dozvola.“ To je u skladu s podacima u dalmatin- 
skom notarijatu koji već od druge polovice XIII. stoljeća svjedoči da se u dalmatinskim 
gradovima, pa i u Splitu, pretežno trgovalo talijanskim finim tkaninama. 

Izvozni popisi navode i široku ljestvicu obrtničkih proizvoda. U popisima iz 1481.- 
1484. spominje se oko pedesetak vrsta robe, izrađene u obrtničkim radionicama (usp. 
Prilog 1.). Na žalost, kontralitere ne sadržavaju nikakvih oznaka ni o podrijetlu obrtničke 
robe, pa smijemo samo pretpostaviti da je, barem u glavnini, potjecala iz splitskih 
radionica. To bi značilo da je u posljednjoj četvrtini XV. stoljeća dio proizvodnje spli- 
tskih obrtnika nedvojbeno bio namijenjen izvozu, ali se unatoč tome smije zaključiti da 
je rad obrtnika, navlastito onih koji su izrađivali temeljne predmete svakodnevne upo- 
trebe, bio uglavnom usmjeren prema domaćem, splitskom tržištu. To se vidi iz poda- 
taka o izvozu postolarskih proizvoda. Prema popisima 1481.-1484. iz Splita je izveze- 
no 1755 pari sandala i pet omota sa sandalama koji se ne mogu kvantificirati (1 “cas- 
sa“, 1 vreća, tri puta “ad refusum“, u neodređenoj količini), ukupno dakle oko 2000 
pari sandala, čemu valja dodati ijednu izvoznu dozvolu za neodređenu količinu cipe- 
la. Ne znamo, doduše, koliko je tada u Splitu bilo postolara, ali je poznat njihov broj 
sredinom XV. stoljeća, kada se u splitskom notarijatu spominje 41 postolar. Smijemo 
pretpostaviti da broj postolara nije bio bitno drugačiji ni u posljednjoj četvrtini XV. 
stoljeća, pa je izvezena količina obuće (oko 2000 pari) mogla biti samo manjim dijelom 
njihovih proizvodnih mogućnosti. Splitski su postolari, dakle, nužno morali raditi za 
ograničeno splitsko tržište od najviše pet tisuća stanovnika u gradu i varošima. Možda 
su proizvodne prilike bile pogodnije u kožarskom obrtu. Sredinom XV. stoljeća u spli- 
tskim notarskim spisima se spominje 55 kožara različitih usmjerenja, pa njihov broj 


#& Isto, sv. 95. Usp. RAUKAR, Komunalna društva u Dalmaciji u XV. st., 76. 
&# U svibnju 1476. prema Levantu (partes orientales) se izvozi jedna peča tkanina iz Vicenze (panni 


vincentini) (isto, sv. 33, 13', 11.V.1476.): 

nije mogao biti bitno manjim ni u prvoj polovici 80-ih godina, kada je prema popisima 
kontralitera 1481.-1484. iz splitske luke izvezeno više od 20.000 komada i 255 bala 
kože (usp. Prilog 1.). Tako opsežan izvoz kože nije samo značio jako sudioništvo 
stočarskoga zaleđa u splitskoj trgovini, nego i rad splitskih kožara koji su priređivali 
kože za izvoz.# 


4) Roba i odredišta 


Splitske kontralitere u posljednjoj četvrtini XV. stoljeća spominju oko pedesetak 
odredišta, prije svega luk4 od Jadranskog do Jonskog mora i Peloponeza, prema kojima 
su se različite vrste robe izvozile iz splitske luke. Među splitskim izvoznim odredištima 
istaknut je bio položaj Mletaka, kako brojem izvoznih dozvola, tako i opsežnim popi- 
som vrsta robe koje su se lađama dopremale u grad na lagunama, ali su u splitskoj 
izvoznoj trgovini bili važna i druga jadranska odredišta, prije svega Apulija s Kapita- 
natom, i sjevernojadranski sajmovi u Senju, Bakru i Rijeci (usp. Tablica 4.). U ta se 
odredišta iz splitske luke izvoze različite vrste robe, od zemljišnih i stočarskih, do 
obrtničkih proizvoda, ali popisi kontralitera ipak pokazuju da u svakom od tih izvoz- 
nih područja prevladavaju one vrste robe za kojima je na tim tržištima vladala veća 
potražnja. 

U Prilogu 3. sabrane su sve količine robe, izvezene od siječnja do prosinca 1476. iz 
Splita prema trima glavnim izvoznim područjima, Mlecima, Apuliji i sjevernojadran- 
skim sajmovima.“ U prvi mah se čini da se prema svima njima iz splitske luke upućuju 
sve vrste robe, ali su ipak primjetne i važne razlike. Prije svega, mletačko tržište preuzi- 
ma glavninu zemljišnih proizvoda (vino, suhe smokve) i u cjelini dio stočarskih proizvo- 
da (sir). Ineki drugi prehrambeni proizvodi izvoze se, prema popisima kontralitera za 
1476. godinu, isključivo prema državnom središtu (ocat, brašno, žito, suho grožđe, 
hladetina, bademi, sočivo). U Mletke se izvozi i dio obrtničkih proizvoda (pamučne 
tkanine, vuna, vunena pređa, konac, stolnjaci i dr.), te paklina, pa se smije zaključiti da 
mletačko tržište prihvaća najširi sastav splitske robe. 

Neke vrste robe su se iz splitske luke usmjeravale prema drugim jadranskim 
odredištima, a ne prema središtu Republike. Iz Splita su se konji izvozili isključivo 
prema Apuliji, ukupno 361 grlo u 1476. godini, a na sajmove u Senju, Bakru i Rijeci fine 
vunene tkanine (pannus), 12 peča i 8 bala. Na te sajmove Splićani pretežno izvoze 
obrtničke proizvode, primjerice, konope, brodsku užad, brodske pokrivače, sklavine, 
ogrtače, kape, opanke, sandale, podstave od krzna, predmete od željeza, tave, zvončiće, 
mačeve i dr., premda se dio obrtničke robe izvozio i prema Mlecima. 

Neki su se proizvodi, primjerice, raša i koža, ravnomjernije usmjeravali prema 
različitim jadranskim tržištima, ali su, ipak, i u njihovu izvozu prevladavali sajmovi 
na kvarnerskom području. Prema popisu kontralitera za 1476. godinu, na sajmove u 
Senju, Bakru i Rijeci izvezeno je najviše raše (46 rotula), ali se ona izvozila i prema 


sje ž 
& Broj obrtnika u Splitu sredinom XV. st.: DAZd, SA, sv.23/3-16, 1443.-1449.; usp. RAUKAR, 
Komunalna društva u Dalmaciji u XV. st., 69. 


& Isto, sv. 33, 10'-20". 

Veneciji (24 rotula) i Apuliji (23 rotula). Iste su godine prema drugim odredištima izve- 
zene mnogo manje količine raše: u Marke 4 rotula, u Dubrovnik 6 rotula, a prema 
Levantu 2 rotula raše, ali i to pokazuje da je grubo vuneno sukno bilo traženom robom 
na širokom jadranskom području. Slično je 1476. godine bilo i s izvozom kože: na 
sjevernojadranske sajmove je izvezeno 1490 komada, u Mletke 909, a u Apuliju 380 
komada kože. 

Uzajamni odnos jadranskih tržišta u splitskoj trgovini može se još točnije ocrtati 
usporedbom izvoza najvažnijih vrsta robe u godinama, za koje su sačuvani cjeloviti 
popisi kontralitera od siječnja do prosinca (sveščići za 1482.-1483. i 1497.-1499.). Evo 
najprije podataka o izvozu vina i njegovim tržištima u tom razdoblju. 


Tablica 6.7 
Split: vino, izvozna odredišta 1482.-1483., 1497.-1499. 
Izvozno odredište 1482.-1483. 1497.-1499. 
Bačve Barili Bačve Barili 
Venecija i terraferma 1383 337 1423 346 
Senj, Bakar, Rijeka 37 5 10 5 
Dalmacija 72 8 39 6 
Albanija = - 19 8 
Ferrara 2 5 - - 
Neretva A 2 3 - - 
Apulija = = = 3 
Hercegnovi —_ - 8 16 
Nepoznato = = - 74 
Ukupno 1496 bačava 358 barila 1499 bačava 458 barila 


Podaci u ovoj tablici pokazuju da se u navedenim razdobljima najveći dio vina iz 
splitske luke izvozio u Mletke: 1482.-1483. godine 92,45% vina u bačvama i 94,13% 
vina u barilima, 1497.-1499. godine 94,93% vina u bačvama i 75,55% vina u barilima. 
Uz Mletke u tom je razdoblju bio konstantan i izvoz vina prema sjevernojadranskim 
sajmovima u Senju, Bakru i Rijeci, te prema drugim dalmatinskim gradovima, ali su ti 
izvozni smjerovi količinski veoma zaostajali za mletačkim: na sajmove u Kvarneru je 
1482.-1483. izvezeno samo 2,47% vina u bačvama i 1,40% vina u barilima, a 1497.- 
1499. još manje, 0,67% vina u bačvama i 1,09% vina u barilima. Izvoz u druge dalma- 
tinske gradove bio je nešto opsežniji, ali je daleko zaostajao za izvozom u Mletke: 1482.- 
1483. godine u njih je iz Splita izvezeno 4,81% vina u bačvama i2,23% vina u barilima, 
1497.-1499. 2,60% vina u bačvama i 1,31% vina u barilima. Potkraj XV. stoljeća u popi- 
sima kontralitera spominju se nova odredišta izvozne trgovine vinom, kojih nije bilo 


$ U tablici su iskazane samo količine vina u onim mjerama, odnosno vrstama ambalaže, koje se 
najčešće navode u kontraliterama, pa su odabrane samo ubilježbe o vinu u bačvama (capita 
circulata) i barilima. Ti podaci najbolje ocrtavaju kvantitativne odnose između pojedinih odredišta 
u splitskoj izvoznoj trgovini vinom. Isto načelo je primijenjeno i u idućim tablicama za druge vrste 
robe. 

na početku 80-ih godina, Albanija i Hercegnovi. U Albaniju je 1497-1499. godine izve- 
zeno 1,27% vina u bačvama i 1,75% vina u barilima, dok je u Hercegnovi izvezeno 
0,53% vina u bačvama i 3,49% vina u barilima. Izvoz vina je prema tim odredištima 
količinski skroman, ali je ipak zanimljiv jer upućuje na njegovo prostorno širenje. 
Izvoz suhih smokava još izrazitije pokazuje dominaciju mletačkoga tržišta. 


Tablica 7. 
Split: suhe smokve, izvozna odredišta 1482.-1483., 1497.-1499. 
Izvozno odredište 1482.-1483. 1497,-1499. 

Barili = Mjehovi Vreće Barili Mjehovi Vreće 
Venecija i terraferma 14.314 330 34 26.245 716 203 
Senj, Bakar, Rijeka 18 2 - 87 5 ra| 
“nundinae Blanchae" - - - - - 5 
Ferrara 253 27 —- - - - 
Ravenna 37 - - 301 51 5 
Ancona 2 _ - —_ - 
Apulija - - - 8 9 
Levant - - — 14 - - 
Nepoznato = —_ - 7 — —_ 
Ukupno 14.627 359 34 26.662 781 286 


Iz Splita je u Mletke 1482.-1483. godine izvezeno 97,86% smokava u barilima i 
91,92% u vrećama. Svi drugi izvozni smjerovi i količine upravo su zanemarivi. Izvoz u 
Ferraru bio je 1482.-1483. prigodan, jer su smokve bile namijenjene mletačkoj vojsci, pa 
jedino kontinuiranim smijemo smatrati izvoz smokava prema sjevernojadranskim saj- 
movima i, donekle, u Ravennu. Opsegom je izvoz sušenih smokava u ta odredišta bio 
posve skroman spram velikih količina koje su se izvozile u Mletke. Tako je, primjerice, 
1497.-1499. godine u pet odredišta: kvarnerske sajmove, Ravennu, Levant, Apuliju i 
odredišta, imena kojih su nečitka u izvorniku, ukupno izvezeno 417 barila smokava ili 
svega 1,56% ukupno izvezenih barila sa smokvama. 

Nasuprot prevlasti mletačkoga tržišta u izvozu zemljišnih proizvoda, izvoz raše 
bio je na početku 80-ih i potkraj 90-ih godina XV. stoljeća, kako su to već pokazali i 
podaci za godinu 1476. (usp. Prilog 3.), ravnomjernije usmjeren prema različitim ja- 
dranskim odredištima. 

Sajmovi u Senju, Bakru i Rijeci, te Venecija i Apulija bili su iu ovom razdoblju, kao 
i 1476. godine, tri najvažnija odredišta u izvozu raše iz Splita, ali je u kvantitativnim 
omjerima između njih bilo i razlik4. Na sajmove kvarnerskog područja je 1482.-1483. 
godine izvezeno najviše raše u rotulima (28,09%), dok je u Mletke izvezeno 14,04%, u 
Apuliju 14,53%, Marche 17,19%, te u druge dalmatinske gradove 12,83% od ukupne 
količine u rotulima. Raša u balama, pak, najviše se izvozila u Apuliju (85%), kao i 
1497.-1499. godine, kada je prema Apuliji izvezeno 83,78% raše u balama. Omjeri u 
trgovini raše u rotulima su potkraj XV. stoljeća bili nešto drukčiji. Najviše raše u rotuli- 
ma (34,80%) izvezeno je 1497.-1499. godine prema Apuliji i Kapitanatu, pa je južna 

Tablica 8. 


Split, raša, izvozna odredišta 1482.-1483., 1497.-1499. 


Izvozno odredište 1482.-1483. 1497-1499. 

H Rotuli Bale Rotuli Bale 
Venecija 58 — 84 1 
Piran - - 3 - 
Senj, Bakar, Rijeka 116 2 87 1 
“nundinae Blanchae" —- - 8 - 
Dalmacija 53 2 19 8 
Dubrovnik 10 — 20 _ 
Albanija —- - 27 - 
Levant, Krf, Neapoli 16 2 11 1 
Apulija i Kapitanat 60 34 150 97 
Abruzzo i Molise 22 - 7 3 
Marche 71 - 4 - 
Rimini 1 - - - 
Ravenna - - 1 — 
Ferrara 2 - - - 
Nepoznato 4 - 10 - 
Ukupno 413 rotula 40 bala 431 rotul 111 bala 


Italija postala glavnim tržištem za splitsku rašu. Porastao je i izvoz raše u Mletke 
(19,49%), a smanjio izvoz raše u rotulima u Senj, Bakar i Rijeku, od 28,09% (1482.- 
1483.) na 20,19% od ukupno izvezene raše. Najviše se smanjio izvoz raše u Marche, od 


17,19% (1482.-1483.) na svega 0,93%. 


Venecija, južna Italija i sevetnojadranski sajmovi bili su i u trgovini kožom glavna 
odredišta splitskog izvoza, ali je, nasuprot omjerima u izvozu raše, mletačko tržište 


preuzimalo najviše kože. 


Tablica 9. 
Split: koža, izvozna odredišta 1482.-1483., 1497.-1499. 
Izvozno odredište 1482.-1483. 1497.-1499. 
Komada Bala Komada Bala 
Venecija i terraferma 8843 137 1593 10 
Senj, Bakar, Rijeka 1733 20 600 27 
“nundinae Blanche" - - 36 4 
Dalmacija 92 10 719 37 
Dubrovnik 59 —- - - 
Levant — - 132 E 
Apulija 2988 30,5 880 2 
Abruzzo i Molise 402 —- 258 15 
Marche 82 - 700 — 
Nepoznato 60 - — - 
Ukupno 14.239 komada 202,5 bale 4918 komada 95 bala 

Nadmoć Mletaka u splitskoj trgovini kožama bila je izrazitija u prvoj polovici 80-ih 
godina XV. stoljeća, kada je u državno središte izvezeno 62,10% komada kože i 67,65% 
kože u balama. I prema podacima u sveščiću kontralitera za 1497.-1499. godinu prema 
Veneciji je izvezeno najviše komada kože (32,39%), ali se važnost mletačkog tržišta u 
splitskoj trgovini kožom ipak umanjila. Razlog je prije svega bilo općenito smanjivanje 
opsega splitske trgovine kožama, pa je i u Mletke izvezeno manje kože nego u prvoj 
polovici 80-ih godina, 1593 komada ili 32,39% od ukupnoga broja kože u komadima i 
samo 10 bala. Pokraj toga, potkraj XV. stoljeća koža se iz Splita ravnomjernije izvozila 
prema većem broju manjih tržišta, pa je zbog toga i kvantitativna nadmoć Mletaka u 
trgovini kožom iz Splita bila manje izražena. Na takav zaključak upućuju podaci o 
izvozu kože u Senj, Bakar i Rijeku, te prema dalmatinskim gradovima i odredištima na 
istočnoj obali Jadrana. 

Zbog opadanja splitske trgovine kožama smanjila se za gotovo dvije trećine i količina 
izvezene kože u komadima prema Senju, Bakru i Rijeci (1482.-1483.: 1733 komada i 25 
bala; 1497.-1499.: 600 komada i 27 bala), ali su kvarnerski sajmovi ipak zadržali isti 
omjer u izvozu kože iz Splita kao i u 80-im godinama (1482.-1483.: 12,17%; 1497.-1499.: 
12,20% od ukupnog broja u komadima). Jednako tako, smanjio se i opseg trgovine 
kožom s Apulijom, ali se sudioništvo apulijskih odredišta nije bitnije smanjilo. Dok je 
1482.-1483. prema Apuliji iz splitske luke izvezeno 2988 komada kože ili 20,98% od 
ukupnog broja i 30,5 bala kože, 1497.-1499. je izvezeno 880 komada i svega 2 bale kože. 
Unatoč tome, iz Splita je u Apuliju tada izvezeno 17,89% od ukupne količine kože u 
komadima. 

Dok podaci o izvozu kože 1497.-1499. godine prema Veneciji, Apuliji i kvarner- 
skim sajmovima svjedoče o opadanju njihove uloge u splitskoj trgovini, istodobno 
upućuju na rast važnosti drugih tržišta. Porastao je izvoz kože prema drugim dalma- 
tinskim gradovima (719 komada ili 14,62% i 37 bala ili 38,95%) i Markama (700 koma- 
daili 14,23%), te u Abruzzo. Doduše, izvoz kože u komadima prema tom dijelu zapad- 
nojadranske obale, prije svega na sajam u Lancianu, bio je 1497.-1499. manji (258 
komada), nego 1482.-1483. (402 komada), ali se potkraj XV. stoljeća koža izvozila i u 
balama (15), pa je ukupna količina izvezene kože u Abruzzo porasla (oko 1300 koma- 
da). Tako su se prema popisima kontralitera iz 1497.-1499. godine Mlecima izrazitije 
pridružila manja jadranska tržišta u splitskoj trgovini kožom (Dalmacija, Marche, 
Abruzzo) nego što je to bilo u prvoj polovici 80-ih godina. 

I u splitskoj izvoznoj trgovini drugim stočarskim proizvodom, sirom, tržišni su 
odnosi bili slični, ali je nadmoć Mletaka bila jače izražena nego u izvozu kože iz spli- 
tske luke. 

Izvoz sira u Mletke količinski je potkraj XV. stoljeća bio manji (2290 komada) nego 
u prvoj polovici 80-ih godina (5621 komad), ali u odnosu prema drugim odredištima 
sudioništvo Mletaka se čak povećalo: 1482.-1483. 43,75%, 1497.-1499. 49,79%, U 
općenito smanjenom opsegu izvoza sira iz Splita i izvoz prema nekim jadranskim 
odredištima bio je manji, primjerice, prema kvarnerskim sajmovima (1482.-1483.: 1532 
komada ili 11,92%, 1497-1499.: 452 komada ili 9,83%), još više u Marche (1482.-1483: 
4,77%, 1497.-1499: 0,43%), ali je porastao izvoz u druge dalmatinske gradove (1482.- 
1483: 3,04%, 1497.-1499: 20,57%). Izvoz sira u Abruzzo, na sajam u Lancianu, količinski 
je bio manji (1482.-1483: 1203 komada, 1497.-1499: 523 komada), ali ne i u postocima 

Tablica 10. 
Split: sir, izvozna odredišta 1482.-1483., 1497.-1499. 


1482.-1483. 1497.-1499. 

Izvozno odredište 

š Komada Libara Komada Libara 
Venecija i terraferma 5621 940 2290 500 
Senj, Bakar, Rijeka 1532 - 452 — 
Dalmacija 390 500 946 — 
Abruzzo 1203 - 523 - 
Marche 613 a 20 - 
Apulija 128 - 206 - 
Rimini 322 —- - - 
Ravenna = - 162 - 
Ferrara 3039 - —- - 
Ukupno 12.848 komada 1440 libara 4599 komada 500 libara 


od ukupno izvezene količine sira iz splitske luke (1482.-1483: 9,36%, 1497.-1499: 
11,37%). Izvoz sira u Ferraru, izrazit 1482-1483. (3039 komada ili 23,65%), bio je privre- 
men, za potrebe mletačke vojske, dok je trajala opsada Ferrare, pa se potkraj XV. stoljeća 
posve gubi. 

Izrazitije su bile promjene u izvoznim smjerovima trgovine medom. 
Tablica 11. 
Split: med, izvozna odredišta 1482.-1483., 1497.-1499. 


1482.-1483. 1497.-1499. 

Izvozno odredište 

Mjehovi Karateli Mjehovi Karateli 
Venecija 285 — 50 9 
Apulija i Kapitanat 12 —_ 95 11 
Marche 58 3 - - 
Abruzzo 50 — — - 
Rimini 10 sa e m 
Ravenna - - 6 - 
Senj, Bakar, Rijeka —_ - 5 - 
“nundinae Blanchae" - - 1 - 
Albanija - - 2 — 
Ukupno 415 _mjehova 3 karatela 159 mjehova 20 karatela 


U prvoj polovici 80-ih godina XV. stoljeća Venecija je bila glavno tržište splitske 
trgovine medom (68,67% izvezenih mjehova), ali je potkraj stoljeća tu ulogu preuzela 
Apulija (57,86% mjehova meda), u koju je 1482.-1483. izvezeno samo 12 mjehova ili 
2,89%. Venecija i luke u Apuliji i Kapitanatu preuzimale su tada velike količine split- 
skoga meda. Prema popisima kontralitera za 1497.-1499. godinu, u Mletke i Apuliju s 
Kapitanatom (Manfredonia) izvezena su ukupno 142 mijeha ili 89,31% meda. Nasu- 

prot tome, 1497.-1499. godine je posve izostao izvoz meda u Abruzzo i Marche. U prvoj 
polovici 80-ih godina u Abruzzo je izvezeno 50 mjehova ili 12,05%, a u Marche 58 
mjehova ili 13,96%, a u kontraliterama iz 1497.-1499. godine nema traga trgovini me- 
dom s tim dijelovima zapadne obale Jadrana. 

U trgovini drugim pčelarskim proizvodom, voskom, bilo je manje promjena. 


Tablica 12. 
Split: vosak, izvozna odredišta 1482.-1483., 1497.-1499. 
1482.-1483. 1497.-1499. 
Izvozna odredišta 
Komadi Ligaciji Smoci# Komadi Ligaciji Smoci 
Venecija 9 5 31 - 7 8 
Senj, Bakar, Rijeka 2 4 6 - 8 
Apulija 11 2 27 — 16 15 
Marche 3 — 5 - - = 
Dubrovnik - - 5 - E - 
Dalmacija - - — - 1 - 
25 11 74 - 32 28 
Ukupno PEN a 
komada ligacija smotka ligacija smotaka 


U prvoj polovici 80-ih godina izvoz voska iz Splita u Apuliju i Mletke bio je pri- 
bližno jednak. U Veneciju je 1482.-1483. godine izvezeno 9 komada (36%) i 31 smotak 
(41,89%), u Apuliju 11 komada (44%) i 27 smotaka (36,49%) voska. Potkraj XV. stoljeća 
smanjena je količina izvezena voska u Mletke, a povećan izvoz voska u Apuliju. U 
Veneciju je 1497.-1499. godine izvezeno 7 ligacija (21,88%) i 8 smotaka (28,57%), a u 
Apuliju 16 ligacija (50%) i 15 smotaka (53,57%) voska. Apulija je tada postala glavnim 
tržištem za izvoz voska iz splitske luke, odnosno iz njezina zaleđa. Prema kontralitera- 
ma za 1497.-1499., nešto je bila veća i količina voska koju su lađe iz splitske luke 
prevezle do kvarnerskih sajmova: 8 ligacija (25%) i5 smotaka (17,86%). 

Kao i u sredini 70-ih godina, i prema popisima kontralitera za 1482.-1483. i 1497.- 
1499. konji su se izvozili prema zapadnoj obali Jadrana, u Apuliju s Kapitanatom, 


Abruzzo i Marche, a samo je u prvoj polovici 80-ih godina zabilježen izvoz tri konja u 
Mletke. 


% Količina voska se u splitskim kontraliterama iskazuje u komadima (pecium), ligacijima, vrećama 
(saccus) i smocima (collus). Nijedan od tih izričaja nije točno utvrđena mjera za težinu, nego 
oznaka opreme ili ambalaže za vosak. U jednoj splitskoj potvrdi (quietatio) iz 1503. godine 
sređuju se obveze i “de libris 216 cere in uno collo ad pondus venetus“ (DAZd, SA, sv. 46, 169, 
27.X1.1503.). Ne kaže se je li riječ o maloj ili velikoj mletačkoj libri: ako se računalo s librom di peso 
870sso, onda 1 collus = 103,031 kg, ako se vosak računao prema libri di peso sottile, onda je collus 
imao težinu od 65,066 kg. U svakom slučaju smotak ili collum za vosak bio je jedinica opreme 
velike težine, između 65 i 100 kg. Smoci (collus) mogli su biti podijeljeni u manje jedinice hmbalaže, 
u svežnjeve ili ligacije. U svibnju 1497. izdaje se jedna kontralitera za “collos .6. cere in ligatijs 4“ 
(isto, sv. 43/5, 64). Usp. KOLANOVIĆ, Izvori za povijest trgovine, koji prevodi “collus“ (collos) 
sa “smotak“ (120). 

Tablica 13. 
Split: konji, izvozna odredišta 1482.-1483., 1497.-1499. 


Izvozno odredište 1482,-1483. 1497.-1499. 
Apulija si Kapitanatom 419 grla 183 grla 
Abruzzo 17 grla 3 grla 
Marche 9 grla 3 grla 
Venecija 3 grla - 
Ukupno 442 grla 195 grla 


_ 1 I jj. —————————+) 


U odnosu na sredinu 70-ih i prvu polovicu 80-ih godina, izvoz konja je potkraj XV. 
stoljeća bio brojem izvezenih grla manji. Godine 1476. izvezeno je 361 grlo, a 1482.- 
1483. 442 konja, dok je 1497.-1499. iz splitske luke izvezeno samo 195 grla. Unatoč 
smanjenom broju izvezenih grla, odredišta se u posljednjoj četvrtini XV. stoljeća nisu 
promijenila. Godine 1476. svi konji su iz splitske luke izvezeni u Apuliju (usp. Prilog 
3.), a 1482.-1483. u Apuliju je izvezeno 413 ili 93,44% grla. Prema popisu izvoznih 
dozvola za 1497.-1499. godinu, iz splitske luke su lađama u Apuliju (općenito) preve- 
zena 183 konja ili 93,85%. Ako tom podatku dodamo i izvoz 3 konja u apulijsku luku 
Trani i tri konja u Manfredoniju u Kapitanatu, dobivamo da su od 195 izvezenih grla 
189 ili 96,02% dospjeli u južnu Italiju. Istodobno su tri konja izvezena u Abruzzo, na 
sajam u Lancianu, a tri u Marche. 

Trgovina konjima u posljednjoj četvrtini XV. stoljeća, dakle, bila je primjer izrazita 
komuniciranja između dviju jadranskih obala. Konji su se dopremali iz kontinental- 
nog zaleđa (Hrvatska, Bosna) i preko splitske luke izvozili prema zapadnoj obali Ja- 
drana. Promet nijednom drugom vrstom robe nije bio toliko neovisan o mletačkom 
tržištu na lagunama kao izvoz konja prema talijanskoj obali Jadrana. 

Izvoz finih vunenih tkanina (pannus) iz splitske luke bio je ravnomjernije usmjeren 
prema širokom prostoru od Jadrana do Levanta, bez izrazite nadmoći bilo kojeg 
odredišta. U prvoj polovici 80-ih godina nešto se više ističe izvoz tkanina prema Ne- 
retvi i Krajini (7 peča ili 100%, uz 3 bale ili 18,75% i 2 kapicija ili 100%), potkraj XV. 
stoljeća, pak, Apulija, prema kojoj je izvezeno 11 kapicija (39,29%) i 1 bala tkanina, te 
Levant s izvozom 10 kapicija (35,71%), od kojih su 6 kapicija izvezeni u Neapoli na 
Peloponezu, 5 bala (41,67%) i3 peče (100%). Njima se pridružuju Albanija, s 5 kapicija 
i 1 balom, te Dalmacija s 3 bale. 

Nasuprot tome, izvoz tkanina prema Neretvi, izrazit 1482.-1483., sasvim se 
smanjuje, kao i izvoz na sjevernojadranske sajmove. Prema najstarijem sačuvanom 
sveščiću kontralitera (1475.-1476.), izvezeno je iz Splita na sajmove u travnju i srpnju 
1476. u Senju, Bakru i Rijeci 12 peča i 8 bala tkanine (usp. Prilog 3.). U popisima 
kontralitera za 1482-1483. uopće se ne spominju kvarnerski sajmovi kao odredište 
splitske trgovine tkaninama, a prema popisu iz 1497.-1499. iz Splita je u Senj izvezena 
samo 1 bala fine vunene tkanine. Pregledno je izvoz tkanina u iskazan u idućoj tablici. 

Tablica 14. 
Split: fine vunene tkanine, izvozna odredišta 1482.-1483., 1497.-1499. 


Izvozna odredišta 1482.-1483. 1497.-1499. 
Peče Bale Kapiciji Peče Bale Kapiciji 
Senj - - - - 1 —_ 
Dalmacija - 5 - - 3 - 
Neretva i Krajina 7 3 2 - - 1 
Dubrovnik - - —- - 1 1 
Hercegnovi - 4 - - o — 
Albanija - - _ - 1 5 
Levant - - - 3 5 4 
Neapoli - - —- - - 6 
Apulija m 4 - - 1 11 
7 16 2 3 12 28 
Ukupno ' mei u . 
peča bala kapicija peče bala kapicija 


5) Uvoz u Split: sjevernojadranski sajmovi 


Uvoz u Split, već je istaknuto, nije bio uključen u sustav kontralitera, ni onaj iz 
kontinentalnog zaleđa, ni s druge obale Jadrana ili Mletaka. Jedinom iznimkom bili su 
sajmovi na kvarnerskom području, u Senju, Bakru i Rijeci. Komuniciranje između gra- 
dova mletačkoga Stato da Mar u Dalmaciji i sajmišnih gradova na području hrvatskoga 
kraljevstva (Senj, Bakar), odnosno pod vlašću Habsburgovaca (Rijeka), bilo je podvr- 
gnuto nadzoru Signorije i usmjeravano državnim odlukama koje je izdavao dužd. Dok 
su kontralitere za izvoz robe prvenstveno imale fiskalne ciljeve, dozvole za uvoz sa 
sjevernojadranskih sajmova u Split imale su i zadaću ograničavanja količina i vrsta 
robe, pa su po tome izražavale ekonomsku politiku Mletačke Republike. Splitski sveščići 
kontralitera zato sadržavaju točne podatke o trgovačkom prometu Senja, Bakra i Rijeke 
sa Splitom, tj. o robi koja se izvozila iz Splita i o robi koju su brodovi s kvarnerskog 
područja dopremali u splitsku luku. Vlasnik robe nije samo morao zatražiti od spli- 
tskoga kneza dozvolu za izvoz na sjevernojadranske sajmove, nego i dozvolu za uvoz 
robe iz Senja, Bakra i Rijeke u Split. 

Takva je uvozna dozvola u 70-im i 80-im godinama najčešće određivala novčanu 
vrijednost robe koju je trgovac namjeravao dovesti brodom u splitsku luku, paje na taj 
način usmjeravan i ograničavan trgovački promet između kvarnerskih sajmova i Spli- 
ta. Iznimno su u takvim uvoznim dozvolama navedene i vrste robe. U srpnju 1475, 
Milobrat Alegreti iz Splita izvozi na sajam u Rijeci 500 janjećih koža, a na povratku 
dobiva pravo da u Split uveze obrađeno i neobrađeno drvoi željezo (lignamina labora- 
ta et non laborata, feramina laborata etnon laborata).# Godinu dana kasnije, u srpnju 
1476., Ante Capogrosso izvozi različite vrste robe na sajam sv. Margarete u Bakru i 


?#  DAZd, SA, sv. 33, 2“, 3.VIL.1475. 

Rijeci i dobiva dozvolu uvoza u Split robe različita sastava, od tkanina i kože, do 
drvenih i željeznih predmeta." Ipak, u uvoznim dozvolama najčešće je navedena 
dopuštena novčana vrijednost uvezene robe što je pregledno iskazano u idućoj tablici. 
Razlika u broju uvoznih dozvola za pojedine godine koji je naveden u tablici prema 
ukupnome broju dozvola za uvoz u Split (usp. Tablica 1.) prije svega proizlazi iz manjega 
broja dozvola, u kojima nisu navedeni novčani iznosi. 


Tablica 15. 
Split: uvoz iz Senja, Bakra i Rijeke, 1475.-1488. 
Broj dozvola Raspon Prosječni Ukupna 
Godina 1 rijašće s novčanim novčanih iznos vrijednost 
iznosima iznosa (u dukatima) uvoza 
(u dukatima) u dukatima 
1475.  (VIVIII) 6 100-350 170 1.020 
1476.  (IVVIJVIII) 16 30-250 138,75 2.220 
1481. (VI-IX) 12 30-300 141,67 1.700 
1482.  (IVVI-VII,IX) 29 15-400 176,38 5.115 
1483. (IV-IX) 30 10-400 160 4.800 
1484. (IV-V) 16 80-500 184,38 2.950 
1488. (IV) 15 25-300 189,33 2.840 
Ukupna vrijednost uvezene robe iz Senja, Bakra i Rijeke 1475.-1488. 20.645 dukata 


I dopušteni novčani iznosi u dozvolama za uvoz sa sjevernojadranskih sajmova 
pokazuju da je splitska izvozno-uvozna trgovina bila na vrhuncu u prvoj polovici 80- 
ih godina XV. stoljeća. Ne poznajemo, na žalost, točnije opseg splitske trgovine u dru- 
goj polovici 80-ih godina jer je sačuvani sveščić kontralitera za 1487.-1488. godinu 
fragmentaran. Ipak, i takvi podaci, pa i oni o trgovanju Splićana sa sjevernojadranskim 
sajmovima, upućuju na zaključak o kontinutetu splitske trgovine. Sveščić za 1487. 
godinu odnosi se samo na studeni i prosinac, pa u njemu nije moglo biti dozvola za 
trgovanje s kvarnerskim sajmovima, ali je sveščić za 1488. godinu već potpuniji. On 
sadržava samo dozvole za uvoz sa sajma sv. Jurja u Senju u travnju. Broj od 15 uvoznih 
dozvola samo za travanjski sajam upućuje na pretpostavku da je ukupni broj dozvola 
u toj godini, dakle, i za srpanjske sajmove u Bakru i Rijeci, po svoj prilici bio na razini 
broja dozvola u 1482. (29) i 1483. (30), u godinama za koje su sačuvani cjeloviti podaci. 
Takvu pretpostavku osnažuju i prosječni novčani iznosi u uvoznim dozvolama. Najviši 
prosječni iznos zabilježen je upravo u nepotpunom sveščiću za 1488. godinu (189,33 
dukata), što je na razini prosječnih iznosa za 1482. (176,38 dukata) i 1484. godinu 
(184,38 dukata). Vrijedni su pozornosti i ukupni novčani iznosi uvoznih dozvola u 
. pojedinim godinama. Najviši su bili u 1482. (5115 dukata) i 1483. godini (4800 dukata). 
Ukupno je u svim sačuvanim sveščićima kontralitera, u kojima su navedene gornje 


“Item, in eius reditu conducendi Spaletum lignamina, curamina et ferramina laborata et non, 
linum, telas, canipacia, plumas, pannos diuersorum colorum et merces ad refusum; semel tantum“ 
(isto, 15“, 3.VI1.1476.). 

granice vrijednosti uvezene robe, za razdoblje od 24 mjeseca između 1475. i 1488. 
godine dopušten uvoz robe u splitsku luku sa sjevernojadranskih sajmova u iznosu od 
20.645 dukata. Tolika je bila vrijednost robe koju su splitski trgovci u tom razdoblju 
uvezli sa sajmova u Senju, Bakru i Rijeci. 

Na žalost, splitski popisi kontralitera prekidaju se u svibnju 1488. i nastavljaju tek 
u siječnju 1497. godine. Za desetljeće između 1488. i 1497. popisi se nisu sačuvali, pa 
ne možemo točnije pratiti ni postupak pri uvozu robe sa sajmova na Kvarneru u Split. 
Kad popisi kontralitera 1497. godine ponovno govore o uvozu robe iz Senja, Bakra i 
Rijeke, ne može se utvrditi način uvoza. Jer, prvi upis jedne dozvole za uvoz robe iz 
Senja u Split iz travnja 1497. je oštećen i dijelom nečitak, pa se može pročitati samo to da 
se uvoz dopušta “vigore gracie“, ali se točnije ne kaže na kakvu se povlasticu dopuštenje 
oslanja. Tri iduće dozvole za uvoz iz Senja, iz travnja 1497., pozivaju se na prvi upis u 
sveščiću za 1497. godinu i dodaju klauzulu “ut ultra“, dakle, “kao iznad“, u ranijoj 
uvoznoj dozvoli za Senj, pa uvjeti uvoza ostaju nepoznati. Nešto kasnije, pak, u rujnu 
1497., kada Rade Hrastovina uvozi robu sa sajma sv. Mihovila u Bakru, Rijeci, Krku i 
Osoru, ponovno se u dozvoli općenito ističe da može uvesti sve vrste robe “vigore 
gracie“, kao i u prvoj dozvoli za uvoz iz Senja u tom sveščiću iz travnja 1497. godine.? 
U dozvoli, pak, iz travnja 1498. godine jednostavno se kaže da se dopušta uvoz “iuxta 
solitum“, prema običaju, a novčani iznosi se više ni u jednoj uvoznoj dozvoli ne navo- 
de? 


C) TRGOVAC I SPLITSKO DRUŠTVO 


1) Tko izvozi iz splitske luke? 


Ime vlasnika i izvoznika robe treći je ključni podatak u popisima kontralitera. Da bi 
mogao izvesti robu, vlasnik je morao platiti izvoznu carinu, pa je bio čvrsto ugrađen u 
mletački porezni sustav na istočnojadranskom dijelu Stato da Mar. Zato popisi kontra- 
litera s primjetnom pažnjom navode vlasnike robe, a njihovim imenima dodaju oznake 
društvene pripadnosti. Izvoznici se, prije svega, razlikuju gradskim, katkad regional- 
nim podrijetlom, pa su u popisima, primjerice, navedeni Marinus de Catharo, Jacobus 
de Ravenna, Allegretus de Sibinico, Johannes de Spalato itd. Popisi zato omogućavaju 
razdiobu izvoznika robe iz splitske luke u dvije glavne skupine, u domaće i strance, u 
Splićane i pripadnike drugih društvenih zajednica, u skladu s pravnim ustrojstvom 
srednjovjekovnih društava.“ Nekim skupinama vlasnika popisi kontralitera dodaju i 
oznake koje upućuju na njihovu društvenu pripadnost. Pripadnici gradske elite, plemići 


7 Isto, sv. 43/5, 62, 13.1V.1497. 

72 “Item, concessit licentiam conducendi ut ultra de nundinis sancti Michaelis ad hanc urbem omnes 
res et mercantias quos (!) conduci possunt vigore gracie“ (isto, 65", 27.1X.1497.). 

f  Isto- Za 

7% Prema splitskom statutarnom pravu forensis ili stranac je svatko tko je rođen izvant splitskog 
komunalnog područja, a nije u posebnom postupku što ga je određivao splitski statut uvršten u 


red splitskih građana (cives). Usp. T. RAUKAR, Cives, habitatores, forenses u srednjovjekovnim 
dalmatinskim gradovima, HZ XXIX-XXX, 1976.-1977., 139-149. 

(nobiles cives) i građani (cives), ugledni pripadnici neplemićkog stanovništva, u popi- 
sima gotovo redovito, uz stanovite iznimke, ispred imena nose oznaku “ser“ (gospo- 
din), pa se po tome razlikuju od glavnine pučana ili, prema pravnom položaju, stano- 
vnika (habitator) grada. Oni su u popisima navedeni samo osobnim i očevim imenom, 
a unutartoga sloja točnije su označeni samo obrtnici, uz čije ime je uvijek dodan naziv 
“magister“ (majstor) i, nešto manje redovito, oznaka struke.? 


Podaci o pripadnosti vlasnika robe u splitskim kontraliterama sabrani su u idućoj 


tablici. 


Tablica 16. 
Split: izvoznici i njihova pripadnost, 1475.-1499. 


Godina i mjeseci 


Broj izvoznika i % od ukupnog broja 


Splićani Stranci Neodređeni?“ Ukupno?7 
1475. (VI-XII) 68 (65,38) 32 (30,77) 4 (8,85) 104 (100) 
1476. (I-X) 83 (64,34) 38 (29,46) 8 (6,2) 129 (100) 
1481.  (VI-XII) 101 (63,92) 48 (30,38) 9 (5,7) 158 (100) 
1482. (I-XlI) 142 (62,56) 78 (34,36) 7 (3,08) 227 (100) 
1483. (I-XII) 179 (69,92) 63 (24,61) 14 (5,47) 256 (100) 
1484. (IVI) 38 (50,67) 33 (44) 4 (5,33) 75 (100) 
1487. (XI-XII) 17 (70,83) 2 (8,33) 5 (20,84) 24 (100) 
1488. (l-V) 37 (63,52) 15 (27,78) 2 (8,7) 54 (100) 
1497. (I-XIl) 55 (55,56) 27 (27,27) 17 (17,17) 99 (100) 
1498. (I-Xll) 79 (51,63) 56 (36,6) 18 (11,76) 153 (100) 
1499. (I-Xll) 87 (54,04) 56 (34,78) 18 (11,18) 161 (100) 

U popisima ipak ima nedorečenosti i nejasnoća koje otežavaju razlikovanje vlasnika robe prema 
prostornoj i društvenoj pripadnosti. Oznaka, primjerice, Petrus de Ragusio (SA, sv. 35, 246, 
30.V1.1482.) nije dovoljna da bismo mogli pouzdano zaključiti je li Petar samo podrijetlom 
Dubrovčanin i stanovnik (habitator) Splita ili je, pak, uistinu nastanjen u Dubrovniku, a u Splitu 
samo trguje. Katkad uz ime izvoznika nije dodana nikakva oznaka, pa je teško odrediti pripadnost 
vlasnika robe, primjerice, Franciscus Petri Juliani (isto, 239, 20.X1.1481.). U analizi vlasnika robe 
Petar je zato svrstan u Dubrovčane, a Franjo Petra Julijanova u skupinu izvoznika s nedovoljno 
određenom pripadnošću. U nekim slučajevima samo notarski spisi omogućavaju točno utvrđivanje 
društvenoga podrijetla. Tako se u popisima za 1481. godinu pojavljuje Aluysius de Bisanti de 
Trani (isto, 235, 12.VIII.1481.), za kojega se nešto kasnije kaže da je “habitator Spalati“, dakle 
Apulijac iz Tranija, nastanjen u Splitu, dapače, uz njegovo je ime dodana i titula “ser“ (isto, 249, 
29.IX.1482.). Ali, tek iz notarijata doznajemo da je desetak godina kasnije primljen u red splitskih 
građana, pa je 1491. godine Alviz de Bisanti “civis et habitator Spalati“ (SA, sv. 40, 43/). Teškoće, 
napokon, zadaje i nedosljednost u bilježenju iste osobe. U popisima za 1482. godinu zabilježeni 
su redom: Fabricius Hellie, Fabricius de Barleta i Fabricius Hellie Maffey (isto, sv. 35, 241“, 243, 
244) i tek iz notarijata doznajemo da je to ista osoba, odnosno da je Fabricije jedan od dvojice 
sinova Ilije Maffey iz Barlette koji su “habitatores ad presens in Spalato", dakle, stanovnici Splita 
(isto, sv. 35, 130“, 14,V.1482.). 


Visok postotak izvoznika s neodređenim podrijetlom i društvenom pripadnošću u sveščiću kon- 
tralitera za 1497.-1499. godinu, između 11 i 17%, posljedica je oštećenosti i loše čitljivosti izvor- 
nika. 


Ukupni broj izvoznika manji je od broja izvoznih dozvola u pojedinim godinama, dijelom zbog 
toga što u popisima ima oštećenih i teško čitljivih upisa o kontraliterama, ali najviše zato što 
pojedini trgovci nekoliko, pa i više puta u istoj godini izvoze iz Splita. 

Ti podaci pokazuju da su u izvozu iz splitske luke prevladavali domaći ljudi, 
Splićani. Ako zanemarimo godine s nepotpunim podacima, prije svega 1487., za koju 
su sačuvani popisi samo za studeni i prosinac, utvrđujemo da je u posljednjoj četvrtini 
XV. stoljeća domaćim izvoznicima pripalo između polovice i dvije trećine kontralitera. 
Kvantitativni raspon kontralitera splitskih trgovaca kretao se između 50,67% (1484.)i 
69,92% (1483.). Gotovo je jednak raspon u pet godina za koje su sačuvani cjeloviti 
podaci: od 51,63% (1498.) do 69,92% (1483.). Strancima je pripalo između trećine i 
četvrtine izvoznih dozvola iz splitske luke. Raspon je iznosio između 24,61% (1483.)i 
36,6% (1498.). 

Podrobnije razmatranje dviju temeljnih skupina trgovaca koji izvoze iz splitske 
luke (Splićani i stranci) upotpunjuje predodžbu o splitskom gospodarskom i društvenom 
sustavu u posljednjoj četvrtini XV. stoljeća. Analiza domaćih vlasnika robe ocrtava 
ulogu izvozne trgovine u svakodnevnom životu splitskoga stanovništva, razlaganje, 
pak, o skupini “stranci“ određuje položaj splitske ekonomije u jadranskim gospodar- 
skim sustavima. Iduća tablica pokazuje sastav stranaca koji između 1475. i 1499. godi- 
ne izvoze robu iz splitske luke. 


Tablica 17. 
Split: stranci u izvoznoj trgovini, 1475.-1499. 
Godina Broj stranaca u popisima kontralitera i % od ukupnog broja 
Dalmacija Poljica, Krajina Italija Mleci Albanija Levant Ostalo 
1475. 8 (7,69) 2 (1,92) 12 (11,54) 8 (7,69) - - 2 (1,92) 
1476. 8 (6,2) == 18 (13,95) 11 (8,53) - 1 (0,78) = 
1481. 15 (9,49) 7 (4,43) 10 (6,33) 11 (6,96) - 2(127)_ 3 (1,9) 
1482. 22 (9,69) 18 (7,93) 27 (11,89) 5 (22) 1(044)š_3(1,32) 2 (0,88 
1483. 16 (6,25) 19 (7,42) 14. (5,47) 9 (3,52) 1 (0,39) 4 (1,56) - 
1484. 23 (30,67) 3 (4) 1 (1,83) 2 (268) 1(1889) 3 (4) =: 
1487. = . a 2 (8 = = =: 
1488. 3 (5,56) = 10 (18,52) 2 (3,7) _ 2 = 
1497. 7 (7,07) = 11 (11,11) 5 (5,05) - 2(202)  2(2,02) 
1498. 12. (7,84) 1 (0,65) 18 (11,76) 10 (6,54) 6 (3,92) 8 (5,23) — 1 (0,65) 
1499. 16 (9,94) 2 (1,24) 20 (12,42) 8 (497) 2(124)_ 6 (3,783) 2 (1,24) 


Primjetno je, prije svega, da u gornjoj tablici nema posebne rubrike o trgovcima iz 
kontinentalnog zaleđa (Hrvatska, Osmansko Carstvo). Rijetki pojedinci iz zaleđa koji 
u posljednjoj četvrtini XV. stoljeća izvoze robu iz Splita svrstani su u posljednju rubriku 
(Ostalo). Razumije se, roba iz zaleđa, prije svega različiti stočarski i pčelarski proizvo- 
di (stoka, koža, raša, sir, med, vosak) bila je i tada, kao i u prethodnim razdobljima, 
veoma važna u splitskom izvozu prema jadranskim lukama, o čemu je ranije bilo riječi, 
ali je unatoč tome stanovništvo kontinentalnog zaleđa u skromnoj mjeri izravno su- 
djelovalo u izvozu iz splitske luke. Na žalost, splitski notarski spisi iz druge polovice 
XV. stoljeća do nas su doprli samo u ostacima, pa ni zaključivanje o trgovačkim odno- 
sima između Splita i kontinentalnih prostora u tom razdoblju ne može biti posve pouzda- 

no, ali su i u oskudno sačuvanim notarskim bilješkama primjetne razlike spram, pri- 
mjerice, sredine XV. stoljeća kada su ekonomske komunikacije između Splita i srednjo- 
vjekovne Bosne bile veoma žive. Građa notarijata pokazuje da je Split između 1445.i 
1455. godine bio jednim od uporišta u trgovanju sa središnjom i zapadnom Bosnom. Iz 
tog je razdoblja sačuvano nekoliko desetaka zadužnica i ugovora o trgovačkim 
društvima, u kojima su sudionici i splitski trgovcii oni iz Jajca, Vesele Straže, Prozora 
i Kreševa, a predmetom trgovanja najčešće otmjene talijanske tkanine.? 

U ostacima splitskog notarijata u posljednjoj četvrtini XV. ina početku XVI. stoljeća, 
u temeljito promijenjenim političkim prilikama turskih prodora i osvajanja, jedva se 
naslućuju tragovi ranijeg zamaha poslovnosti u odnosima između Splita i zaleđa. 
Posljednje sačuvane zadužnice o trgovanju s Bosnom potječu iz sredine 70-ih godina 
XV. stoljeća. Prvi idući podatak u fragmentima splitskog notarijata o poslovnim ljudi- 
ma iz zaleđa mlađi je četiri desetljeća i nagovještava gospodarsku prilagodbu Splita s 
područjem Osmanskog Carstva. 

Podaci o izvoznicima iz splitske luke, podrijetlom iz zaleđa, u popisima kontrali- 
tera uglavnom se poklapaju s predodžbom kakva se ocrtava u notarijatu. Nikola Brajko- 
vić iz Mostara (de Mostar) izvozi 1482. godine 1350 janjećih koža na sajam sv. Marga- 
rete u Bakru i Rijeci, a 1498. Turčin Nebrah (Nebrach Turco) prema Neretvi 1 kapicij 
tkanine.“ To su jedina dva podatka o izvoznicima, podrijetlom s područja nekadašnje 
srednjovjekovne Bosne i Huma. Istodobno se neki, kao Živko iz Jajca, nastanjuju u 
Splitu i sudjeluju u splitskoj izvoznoj trgovini. Ni podaci o izvoznicima s područja 
hrvatskoga kraljevstva nisu osobito brojni, pa i to potvrđuje zaključak o skromnoj ulozi 
kontinentalnog zaleđa u splitskoj trgovini potkraj XV. stoljeća.# 

Takvu predodžbu donekle dopunjuju podaci o osobama iz Poljica, Omiša i Krajine 
koje u prvoj polovici 80-ih godina izvoze sol iz Splita prema području između Cetine i 
Neretve. Kako pokazuje Tablica 17., izvoz soli prema tom području bio je najintenziv- 


2 O trgovanju Splita s bosanskim zaleđem u sredini XV. stoljeća usp. RAUKAR, Venecija i ekonomski 
razvoj Dalmacije, 209, bilj. 40; o poslovnim vezama splitskog trgovca Ivana de Augubio sa 
srednjovjekovnom Bosnom: RAUKAR, Ser Baptista de Augubio, 111. 


? To su dvije zadužnice iz 1474. godine: Radonja Ptičić iz Bosne (de Bossina) potvrđuje da duguje 
Ivanu de Augubio iz Splita 15 dukata i 11 solda u ime ostatka duga od 30 dukata i 11 solda “pro 
pipere et pannis, habitis per antea a dicto ser Baptista“ (SA, sv. 32/1, 29, 14.VIL.1474.), dok 
Vučeta Dobrilović iz Jajca potvrđuje da duguje 70 dukata Deodatu Ilijinu iz Splita “et hoc pro 
mercancijs et rebus apotece in panis, seta et rasijs, sibi venditis“ (isto, 46, 15.X.1474.). 


# Godine 1516. ser Ivan Marija Valentianus, bombarderius, stanovnik Splita, i Murat Doganović, 
stanovnik Blagaja (habitator Blagaio) na srednjoj Neretvi, uređuju poslovne odnose uzajamnom 
potvrdom (quietatio) i to “in duobus viagiis, per eos factis e Spaleto Nerentas et Blagaiem, tam in 
eundo, quam in redeundo“ (isto, sv. 56/4, 168“, 26.1.1516.). 


# Isto, sv. 35, 247, 7.VII.1482; sv. 43/5, 71", 5.V.1498. 


% U sveščiću kontralitera za 1481.-1484. godinu Živko (de Jaiza ili Bossignensis) spominje se četiri 
puta: 1481. godine izvozi u Ankonitansku Marku 24 rotula raše, 8 libara voska i 5 sklavina, 1482. 
godine u Anconu 6 bačava meda, 3 peče voska i 19 rotula raše, 1483. godine 17 rotula raše i 2 
mijeha meda, kada se u popisu ističe da je “habitator Spalati“, te nešto kasnije iste godine 1 balu 
i 25 rotula raše, 2 barila hladetine, 7 pari jelenjih rogova i 5 sklavina (isto, sv. 35, 234", 248, 266", 
271'). 

5 > Godine 1475. banovac Juraj Nikoličić izvozi 1100 kablova soli, 1481. Vidoje iz Klisa u Mletke 
smokve i vino, a Radoslav Morlak 16 kablova soli prema Krajini, i napokon, 1482. Mihovil iz 
Krbave u Marke soljene srdele i skuše (isto, sv. 33, 2"; sv. 35, 238“, 239, 246). 

niji 1482. i 1483. godine. Izvozom soli pretežno se bave Poljičani koji često pripadaju 
vlasteoskom sloju poljičkog društva.“ Tako velike količine soli, po svoj prilici, nisu bile 
namijenjene samo Poljicima i Krajini između Cetine i Neretve, koji su od sredine XV. 
stoljeća priznavali mletačku vlast, nego i stočarskom zaleđu. Ono se na taj način jače 
uključuje u splitsku izvoznu trgovinu, ali valja napomenuti da se ta korektura zaključku 
o perifernoj ulozi kontinentalnog zaleđa odnosi samo na te dvije godine, nakon kojih 
se izvoz soli iz Splita prema području između Cetine i Neretve najprije znatno smanjuje, 
a zatim i prekida, da bi se potkraj XV. stoljeća zadržao na zanemarivo niskoj razini. 

Nasuprot tome, uloga drugih dalmatinskih gradova u splitskoj izvoznoj trgovini 
bila je konstantna. Zanemarujući godine s nepotpunim popisima kontralitera (1484., 
1487., 1488.), pokazuje se da se sudioništvo poslovnih ljudi iz Dalmacije u izvozu iz 
splitske luke kretalo u rasponu od oko 6% (1483.: 6,25%) do oko 10% (1482.: 9,69%, 
1499.: 9,94%). Izvoznici iz splitske luke u posljednjoj četvrtini XV. stoljeća potječu iz 
svih dalmatinskih gradova, od Osora, Krka i Raba, do Dubrovnika i Kotora. Među 
njima je bilo iizvoznika iz manjih središta koji se svega jednom pojavljuju u splitskim 
kontraliterama, primjerice Andrija, opat samostana sv. Andrije na otoku Svecu, ali su 
od svih bili najaktivniji trgovci iz Zadra, Dubrovnika i Kotora. 

U popisima kontralitera 1475.-1484. godine osam je zadarskih trgovaca dobilo 12 
izvoznih dozvola, 19 Dubrovčana isto toliko dozvola (1475.-1484.), dok je 18 trgovaca 
iz Kotora dobilo 36 izvoznih dozvola (1475.-1499.). 

Zadarski trgovci se razlikuju od izvoznika iz Dubrovnika i Kotora pripadnošću 
komunalnoj eliti, plemstvu i građanstvu. U ulozi izvoznika iz splitske luke pojavljuju 
se čak tri pripadnika plemićke obitelji Nassi (Šimun, Dominik i Zoil), od kojih se najčešće, 
pet puta, spominje Simun de Nassis. Julijan, Petar i Ante Venturin, Johannes Pasini, te 
Dominik Cocari, pripadnici su zadarskoga građanstva. Svi Zadrani izvoze robu u 
Zadar, šestorica su od njih i vlasnici broda (barcha). Najviše trguju rašom (ukupno 50 
rotula), od čega oko polovice (24 rotula) izvozi Šimun de Nassis, ali i drugim vrstama 
robe.* Podaci iz splitskih kontralitera dopunjuju predodžbu o gospodarskoj djelatno- 
sti zadarske komunalne elite kakva se u posljednjoj četvrtini XV. stoljeća ocrtava u 
građi zadarskog notarijata. 

Dubrovčani se u splitskim kontraliterama najčešće navode samo imenom, rjeđe i 
očevim imenom, te oznakom gradskoga podrijetla (Gregorius de Ragusio, Marcus de 


* U 1482. godini Poljičani i Krajinjani ukupno su izvezli prema Omišu, Poljicima i Krajini 703,5 
kabla soli i dobili 17 kontralitera u splitskoj luci; 1483. godine izvezli su 764,5 kabla soli, uz 21 
kontraliteru. Sol je potjecala iz solana pokraj rijeke Žrnovnice, koje su pretežno pripadale mletačkoj 
komori, neke i samim Poljičanima. Među izvoznicima spominju se Poljičani: Stjepan Grgurić, 
Radac Tvrtković, Nenad Grgurić, Filip Ugrinović, Matija Novačić, Mihovil Novačić, Stjepan 
Martinović, Hrelja Pavlović i dr., koji u popisima kontralitera nose naslov kneza (comes). O 
proizvodnji soli u solanama Žrnovnice potkraj XV. i na početku XVI. stoljeća usp. RAUKAR, 
Venezia, il sale e la struttura economica e sociale della Dalmazia, 151. 


* . Andrija opat samostana sv. Andrije na otoku Svecu (de Pellago) izvozi u rujnu 1483. godine u 
Mletke 49 barila smokava i 1 baril vina (SA, sv. 35, 266). H 


* Petar Venturin, na primjer, u svibnju 1484. izvozi iz Splita 6 milijarija sira koji potječe iz Neretve 
(ex Narenta), 2 milijarija vune i 60 komada kože (isto, 275). 


"Usp. RAUKAR, Zadar u XV. stoljeću, passim. 

Ragusio, Petrus de Ragusio itd.), pa je teško odrediti njihovu društvenu pripadnost, 
točnije njihov smještaj unutar sloja dubrovačkih pučana. Samo jednome od njih uz ime 
je dodan i naziv “ser“, pa vjerojatno pripada dubrovačkom građanstvu (ser Blasius 
Ruschi de Calamotta de Ragusio). Popis proizvoda što ih Dubrovčani izvoze iz Splita 
veoma je širok, od zemljišnih do stočarskih proizvoda i stoke (konji), a samo se u 
jednom izvozu mogu naslutiti usmjerenja dubrovačke trgovine prema kontinentalnom 
zaleđu i njegovim rudnim bogatstvima.“ Osmorica Dubrovčana izvoze robu iz spli- 
tske luke na vlastitim brodovima (barcha, navilium, grippus), a izvoz se najviše usmje- 
rava prema Apuliji (6 puta) i Dalmaciji (5), te Dubrovniku (5), najmanje prema Mlecima 
(samo dva puta). 

Kotorani su u splitskom izvozu bili još poduzetnijima od Dubrovčana. Samo se 
Kotorani spominju u svim sačuvanim popisima kontralitera od 1475. do 1499. godine. 
U njih je ukupno ubilježeno 18 trgovaca iz Kotora koji su dobili 36 izvoznih dozvola. I 
Kotorani su, kao i Dubrovčani, najčešće navedeni samo imenom i oznakom podrijetla, 
ali trojica od njih nose i naziv “ser“, pa po svoj prilici pripadaju kotorskom građanstvu, 
dok dvojica pripadaju gradskom patricijatu.* Neki od njih se u gotovo pravilnim raz- 
macima pojavljuju u splitskoj luci, primjerice Raduš (Radus de Catharo), koji u posljed- 
noj četvrtini XV. stoljeća devet puta izvozi iz Splita, bilo na svojemu brodu (navigium), 
bilo na brodovima drugih pomoraca. Trguje gotovo svim proizvodima koji su se u tom 
razdoblju izvozili iz Splita. Od osamnaestorice kotorskih trgovaca, jedanaestorica 
posjeduju vlastiti brod, a najčešće se usmjeravaju prema Mlecima (9 puta), Apuliji (8), 
Abruzzu i Markama, te Albaniji (po 4 puta). 

Trgovci iz gradova na zapadnoj obali Jadrana više su zastupljeni u splitskom 
izvozu 1475.-1499. godine od poslovnih ljudi iz dalmatinskih gradova. Ne uzimajući 
u obzir ni ovdje godine snepotpunim podacima, pokazuje se da njihovu sudioništvu u 
splitskoj izvoznoj trgovini pripada između 5% (1483: 5,47%) i 14% (1476: 13,95%) 
izvoznih dozvola (v. Tablica 17.). Talijanski trgovci u splitsku luku dolaze iz različitih 
gradskih središta na zapadnojadranskoj obali, od Ravenne do Otranta, ali iiz gradova 
u unutrašnjosti Apeninskog poluotoka (Cremona, Padova, Urbino). Primjetnoje, ipak, 
da među njima prevladavaju došljaci s juga Italije, iz Apulije i Kapitanata (San Severo, 
Vieste, Manfredonia Trani, Barletta, Bitonto, Molfetta, Bisceglie, Bari). Podrijetlo i broj- 
nost trgovaca sa zapadne obale Jadrana pregledno su iskazani u idućoj tablici. 

Usporedimo li podatke u ovoj tablici spodacima o broju trgovaca iz Italije općenito 
(Tablica 17.), dobivamo da su među njima prevladavali trgovci iz Apulije i Kapitanata. 


*  Raduš iz Konavala (Radus de Kanali) izvozi u lipnju 1482. prema Mlecima 137 bala kože, 3 
komada voska i 1 mijeh pakline, ali i 12 milijarija olova, te 4 milijarija bakra (isto, 245). 

# To su ser Marko (sv. 33, 20“), ser Petar (sv. 43/5, 63) i ser Uglješa (isto, 69"), iz redova kotorskoga 
građanstva, te Dimitrije Bisanti (sv. 35, 274) i Silvestar Bisanti (sv. 38/1, 645"), pripadnici patri- 
cijata. 

* U rujnu 1481. Raduš na vlastitom brodu izvozi u Barlettu 11 mjehova meda, 3 rotula i 1 peču 
raše, 1 balu tkanina (canevatium), 2 komada voska i 2 mijeha hladetine, a u veljači 1483. u 
Apuliju 3 bale raše, 52 komada kože, 7 barila hladetine, 1 mijeh meda, 8 libara voska i 4 omota 
šešira (sv. 35, 235“, 256). 

Tablica 18. 
Split: broj trgovaca sa zapadne obale Jadrana, 1475.-1499. 


Podrijetlo 
trgovaca Godina 

1475. 1476. 1481. 1482. 1483. 1484. 1487. 1488. 1497. 1498. 1499. 
Apulija i 
Kapitanat 10 12 9 9 8 - — 9 6 12 9 
Marche - 2 1 9 2 —- — - 2 - — 
Abruzzo i 
Molise 1 —- - 1 - - - 1 1 2 1 


Godine 1475. s tog je područja potjecalo 10 izvoznika od ukupnog broja talijanskih 
trgovaca u splitskoj luci (12), 1476. godine 12 od ukupno 18 došljaka iz Italije, 1481. 
godine 5 od ukupno 10, 1482. godine 9 od ukupno 27 poslovnih ljudi iz Italije, 1483. 
godine 8 trgovaca iz Apulije s Kapitanatom od ukupno 14, 1488. godine 9 od ukupno 
10 talijanskih trgovaca u splitskoj luci. Na kraju XV. stoljeća u splitskim kontraliterama 
pojavljuju se i trgovci sa samog juga Apeninskog poluotoka, iz Otranta, iako ih doda- 
mo onima iz apulijskih gradova i Kapitanata, utvrđujemo da 1497. godine s tog područja 
potječe 7 od ukupno 11, 1498. godine 14 od ukupno 18 poslovnih ljudi iz Italije. I 
napokon, u popisima iz 1499. godine više se ne spominju trgovci iz Otranta, a iz Apu- 
lije potječe 9 od ukupno 20 zabilježenih poslovnih ljudi iz Italije. 

Trgovci iz Apulije gotovo redovito izvoze robu iz Splita prema južnoj Italiji i apu- 
lijskim lukama. Tako su, na primjer, 1475. godine apulijski trgovci dobili 11 izvoznih 
dozvola i u svima njima odredištem je bila ili Apulija općenito ili neka od luka u Apuliji 
i Kapitanatu. Godine 1476. dobili su 14 dozvola, a robu su izvezli prema Apuliji i 
Kapitanatu. Posve iznimno apulijski trgovci povezuju splitsku luku s nekim drugim 
odredištem na Jadranu." Oni prema južnoj Italiji izvoze različite vrste robe, prije svega 
konje i rašu (1475. su izvezli 59, a 1476. godine 136 konja), ali i drugo, od meda i voska, 
do soljene ribe i obrtničkih proizvoda.? ' 

Katkad su se iz Splita prema Apuliji izvozile i rude iz zaleđa. Heraklo Capuanus iz 
Manfredonie zakupljuje u ožujku 1483. jedan hvarski brod (navigium) i na njemu 
prevozi u Apuliju sedam komada olova. Posve je izniman primjer svećenika Jakova iz 


"U srpnju 1481. ser Lisius iz Barija prevozi u Mletke 400 komada sira iz Neretve (sv. 35, 233/). 


Franjo iz Bitonta izvozi 1476. u Apuliju (ad partes Appulee) na vlastitom brodu 7 rotula raše, 15 
mjehova meda, 700 komada soljene ribe, 2 barila srdela, 1 konja i 1 komad voska (5v. 33, 6). 
Nasuprot tome, Tadej Ambrozijev izvozi iste godine u Bari predmete od bakra u ukupnoj težini 
od 798 libara i 1 kapicij raše (isto, 16“). 

% Isto, sv. 35, 257. 

San Severa koji dobiva izvoznu dozvolu za Dumnanu iz Splita koja će mu biti sluškinjom 
u San Severu.* U nešto više od dvije tisuće splitskih kontralitera iz posljednje četvrtine 
XV. stoljeća to je jedini primjer izvozne dozvole za sluškinju! 

Razvijene komunikacije između Splita i luka u južnoj Italiji nisu održavali samo 
trgovci koji su iz Apulije dolazili u splitsku luku i napuštali je pošto bi na brodove 
ukrcali odabrani teret. Važnost splitskog tržišta iskazivala se i u nastanjivanju Apu- 
lijaca u Splitu. Evo nekoliko primjera. Alviz de Bisanti iz Tranija, stanovnik Splita, 
povezuje novo boravište i stari zavičaj, trgujući različitim vrstama robe.* ]I jedan drugi 
Apulijac, također stanovnik Splita, Fabricije Ilije Maffey, podrijetlom iz Barlette, u istom 
razdoblju živo trguje između Splita i apulijskih luka. Tako u svibnju 1482. istodobno 
na dva broda utovaruje ukupno 41 konja i prevozi ih u Barlettu.* 

Brojnost apulijskih trgovaca i intenzitet njihove djelatnosti u Splitu u posljednjoj 
četvrtini XV. stoljeća u skladu je s ulogom Apulije i Kapitanata u ljestvici odredišta 
splitske izvozne trgovine, prema kojima je tada bilo usmjereno između 10 i 20% spli- 
tskog izvoza (v. Tablica 4.). Znatne količine robe koje su se u posljednjoj četvrtini XV. 
stoljeća iz Splita izvozile prema apulijskim lukama poticale su i apulijske trgovce na 
komuniciranje sa Splitom. To je važna pojava u razmatranju o jadranskim gospodar- 
skim sustavima u kasnom srednjem vijeku i o mjestu splitske ekonomije u njima. Apu- 
lija je, dakako, bila ekonomski jača od Splita i kontinentalnog zaleđa koje se oslanjalo 
na izvoz iz splitske luke jer je imala dva važna proizvoda, žito i sol, ali ipak ni ona nije 
pripadala najrazvijenijim gospodarskim sustavima jadranskoga, još manje mediteran- 
skog prostora, kakvima su bili mletački i dubrovački. I apulijske luke i Split pripadaju 
mikrogospodarskim sustavima jadranskog područja koji postoje pokraj magistralnih 
smjerova Levant-Venecija-Zapad ili Balkan-Dubrovnik-Ancona-Zapad. Jadranske eko- 
nomije manjih gradskih središta, poput onih u Dalmaciji i Apuliji, prije svega ovise o 
razvijenosti komunikacija između dviju jadranskih obala, pa se apulijske luke i Split 
nužno gospodarski dopunjuju. 

Jednaka se uzajamnost ocrtava i u gospodarskim odnosima između Splita i luka 
na središnjem dijelu zapadne obale Jadrana (Abruzzo, Marche) koje kao odredišta 
splitske izvozne trgovine kvantitativno zaostaju za južnotalijanskim lukama (v. Tabli- 
ca 3.). Kako se vidi iz Tablice 18., splitske kontralitere u nekim razdobljima uopće ne 
spominju trgovce iz Ankonitanske Marke (1475., 1484.-1488., 1488.-1499. godine) ili je 
njihov broj sasvim skroman (1476: 2 trgovca iz Ferma; 1481: 1 iz Marke; 1483: po jedan 
trgovac iz Ancone i Pesara). Iznimno je broj trgovaca iz Ankonitanske Marke u Splitu 
bio nešto veći, na primjer 1482. kada popisi kontralitera bilježe četiri trgovca iz Ferma, 
triiz Ancone i dva općenito iz te pokrajine, ukupno devet." I skroman broj trgovaca iz 
Maraka u Splitu posve je u skladu s odredištima splitskoga izvoza, među kojima su 
luke u Ankonitanskoj Marki imale sporednu važnost. Ta je pojava još izrazitija na 


* “Dominus presbiter Jacobus de Sancto Severo conducit ad Sanctum Severum cum navilio Joannis 
Helie Raghusei Dumnanam de Spalato ad serviendum sibi“ (na i. mj., 8.IV.1483.), 


%&  Alviz de Bisanti izvozi, primjerice, u rujnu 1481. iz Splita u Apuliju 1 konja, 409 volovskih koža, 
9 bala raše, 3 komada voska, 11 sklavina i 2 barila svijeća, što dobro ocrtava robni asortiman 
splitsko-apulijske trgovine (sv. 35, 235). 


% Isto, 244-244', 11. i 15.V.1482. 
97 Isto, 244“, 245-245“, 251-253. 

primjeru trgovaca iz Abruzza i Molisea, s područja Napuljskoga kraljevstva, pa se oni 
još manje spominju u splitskim kontraliterama 1475-1499. godine (v. Tablica 18.). 
Najčešće su to poslovni ljudi iz Termolija (1475: 1; 1498: 2; 1499: 1), a jednom se u 
splitskom izvozu spominje i trgovac iz Vasta.?% 

Ako bismo, dakle, broj trgovaca sa zapadne obale Jadrana, koji posluju u Splitu, 
smatrali više-manje usklađenim s važnošću njihovih gradova i regija u splitskoj izvoz- 
noj trgovini, pa su, primjerice, zbog toga apulijski izvoznici iz splitske luke brojniji od 
onih iz Abruzza ili Ankonitanske Marke, onda splitske kontralitere pokazuju da se 
takva ekonomska uzajamnost uopće ne odnosi na mletačke trgovce. Premda je mletačko 
tržište sudjelovalo u prosjeku s oko 50% izvoznih dozvola u splitskom izvozu (v. Tabli- 
ca 4.), broj je poslovnih ljudi iz Mletaka u Splitu bio neprispodobivo manji. Prema 
Tablici 17., on se gibao u rasponu od oko 2 (1482: 2,2%) do oko 8% (1476: 8,53%), ali ta 
gornja granica u broju mletačkih trgovaca u splitskoj luci ne iskazuje posve vjerodo- 
stojno ulogu poslovnih ljudi s mletačkoga područja. Jer, u godinama za koje su sačuvani 
cjeloviti podaci zastupljenost mletačkih trgovaca u splitskom izvozu ne prelazi znat- 
nije omjer od 6% od ukupnoga broja svih trgovaca (1498: 6,54%). Dapače, u godinama 
uspona splitske trgovine (1482., 1483.) udio mletačkih trgovaca jošje manji i spušta se 
na razinu od 2-3% od ukupnoga broja (v. Tablica 17.). Pri tome valja istaknuti da su od 
ukupnog broja mletačkih trgovaca koji se spominju u splitskim kontraliterama 1475.- 
1499. godine (73), većinu činili oni iz grada Venecije, ali da je i zastupljenost trgovaca 
iz drugih dijelova mletačkog područja, bilo sa same mletačke lagune ili s njezine terra- 
ferme, također bila znatna. Iz grada Venecije popisi izvoznih dozvola bilježe 4 trgovca 
(60,27%), dok ihje iz drugih mletačkih gradova (Portogruaro, Grado, Chioggia, Bura- 
no, Treviso) zabilježeno 29 (39,73%). 

Podaci o poslovnim ljudima s mletačkog područja u splitskoj izvoznoj trgovini 
točnije objašnjavaju i položaj Splita u mletačkom državnom sustavu. 

Suprotnost između dviju pojava: a) iznimno važna uloga mletačkog tržišta u spli- 
tskoj izvoznoj trgovini, sjedne, ib) malobrojnosti poslovna nezainteresiranost mletačkih 
trgovaca za trgovanje u splitskoj luci, s druge strane, možda najjasnije ocrtava položaj 
splitske ekonomije u jadranskim gospodarskim sustavima i, napose, u ekonomskoj 
organizaciji Mletačke Republike. Splitski su izvoznici, doduše, lako nalazili plodno 
tržište u golemom potrošnom središtu grada na mletačkim lagunama, pa se zbog toga 
više od polovice splitskog izvoza i usmjerava prema Veneciji, ali splitski popisi izvoz- 
nih dozvola pokazuju da je simom mletačkom trgovcu Split jedva mogao biti eko- 
nomski poticajan prostor djelovanja. 

Da bismo upotpunili tako ocrtanu predodžbu o izvoznicima iz splitske luke 1475.- 
1499. godine i da bismo mogli još točnije odrediti prostor djelovanja splitske ekonomije, 
valja spomenuti i trgovce iz Albanije i Levanta. U splitskim popisima izvoznih dozvo- 


*% Termoli: sv. 33, 1, 7.V1.1475.; 43/5, 81“, 84; Vasto: sv. 43/5, 63'. : 

Splitske kontralitere upućuju i na djelatnost naših ljudi, nastanjenih na mletačkoj terrafermi i 
lagunama. Iz Splita 1483. godine izvoze Jeronim Viduše (Jeronimus Vidussij) iz Portogruara i 
Veseljko iz Trogira, stanovnik Grada (Allegretus de Tragurio, habitator Gradi) (isto, sv. 35, 263, 
268“). Obojica su došljaci iz Dalmacije, nastanjeni u Portogruaru i Gradu. 

la pojavljuje se ukupno 11 trgovaca iz Albanije i 28 poslovnih ljudi s Levanta.'“ Iz 
albanskog Skadra su trojica trgovaca: Lazar iz Skadra 1482. godine izvozi u Rimini sir, 
med i odjevne predmete, Antonius Famaliotus (de Scutaro) 1484. rašu u Albaniju (ad 
partes Albanie), a ser Petrus na vlastitu brodu (grip) tkanine i rašu, također u Albaniju. 
I napokon, Nikola iz Drača (de Durachio) izvozi, također na vlastitom gripu, rašu u 
albanski Drač.!" 

Nasuprot skromnom sudioništvu trgovaca iz Albanije, poslovni ljudi s Levanta 
bili su brojniji u trgovanju u splitskoj luci, premda su i oni kvantitativno zaostajali za 
trgovcima koji su u Split dolazili s obje jadranske obale. Oni potječu s prostora koji je u 
popisima kontralitera označen kao Levant (partes Orientis), tj. od otoka Krfa do grada 
Neapoli na Peloponezu. Iz Neapolija se spominje 7 trgovaca, s otoka Krfa 6, Lepanta 4, 
Corona 3, Modona 2, te s otok4 Nixie i Cephalonije po jedan trgovac, dok četvorici 
podrijetlo nije točnije navedeno. Trgovci s Levanta pretežno izvoze prema Levantu (18 
od 28 izdatih dozvola), ali i prema Veneciji (4 dozvole), Apuliji (3), Dalmaciji i Istri (1), 
Albaniji (1), te jednom prema Ferrari za potrebe mletačke vojske. 

Levantinci su bili najaktivniji u splitskom izvozu na samom kraju XV. stoljeća, 
1498. i 1499. godine (v. Tablica 17.). U Splitu tada trguju i trgovci iz Modona i Corona, 
strateški važnih mletačkih uporišta na jugu Peloponeza. Trgovci iz Modona (ser Teofil 
iser Franciscus de Modono) izvoze robu iz Splita u srpnju 1498., dok dvojica trgovaca 
iz Corona (Dimitrius i Nicolaus de Corono) borave u Splitu na početku siječnja i potkraj 
ožujka 1499., dakle uoči pada Modona i Corona pod vlast Osmanlija ljeti 1499., na 
početku mletačko-turskog rata 1499.-1502. godine.'? 

Vrsta robe što je trgovci s Levanta izvoze iz splitske luke pažljivo je usklađena s 
odredištima i njihovom potražnjom. U Mletke izvoze zemljišne, stočarske i pčelarske 
proizvode, dakle, one vrste robe koje su i drugi izvoznici iz splitske luke najčešće 
prodavali na mletačkom tržištu, dok u Apuliju izvoze konje, kožu i soljenu ribu.'? Ali, 
kada se iz splitske luke usmjeravaju prema Levantu, onda u njihovim brodskim tereti- 
ma prevladavaju tkanine različitih vrsta. Prema devet kontralitera, u kojima je sačuvan 
opis izvezene robe, a kao odredište naveden Levant, trgovci s Levanta su izvezli 4 peče, 
4 bale, 1 ligacij i 1 kapicij finih vunenih tkanina, 1 peču lanene tkanine, te 8 rotula i 1 
balu raše. Na Krf su izvezli 3 peče tkanine, 17 rotula, 8 kapicija i 2 bale raše, au Neapoli 
6 kapicija tkanine i 6 rotula raše.'* 


0% U rubriku “Albanija“ u Tablici 17. uvršteno je i pet trgovaca iz nekadašnjeg Zetskog primorja koje 
u drugoj polovici XV. stoljeća pripada pojmu Mletačke Albanije. To su Petar iz Ulcinja (1483.), ser 
Alesius iz Ulcinja (1498.), Andrija iz Ulcinja (1499.), ser Natalis iz Bara (de Antibaro) (1498.) i 
Damjan iz Bara (1498.) (isto, sv. 35, 255“; sv. 43/5, 70, 71“, 80', 88“). 

2 Isto, sv. 35, 247, 275; sv. 43/5, 71“, 85“. 


2 Isto, sv. 43/5, 73“, 74“, 83', 84“; o mletačko-turskom ratu 1499.-1502. godine i zauzimanju Clorena 
i Modona: LANE, Venice, 242. 


"5 Venecija: Jacobus de Neapoli izvozi u studenome 1481. 4 barila i 1 mijeh smokava, 3 komada sira 
i 1 rotul raše (sv. 35. 238“); Apulija: Cesar de Neapoli izvozi u srpnju 1481. u Barlettu i San Severo 
1 konja, 8 sklavina, kožu i drugu robu; Laurencius Manoli Grecus u kolovozu 1499. kožu, a ser 
Petrus Zurlo de Neapoli u rujnu 1499. 14 konja i 2 barileta soljene ribe (sv. 35, 234; 43/5, 88“, 90). 

I Levant: sv. 33, 13%; 43/5, 72-72', 73', 74', 82", 83" (1476., 1498.-1499.); Krf: sv. 35, 244, 257, 265“, 
272, 274, 275" (1482.-1484.); Neapoli: sv. 35, 246; sv. 43/5, 72 (1482., 1498.). O trgovačkim 
odnosima između Levanta i Dubrovnika usp. B. KREKIĆ, Dubrovnik i Levant (1280. - 1460.), 
Posebna izdanja SAN, Knjiga CCLVI, Beograd 1956. 

Struktura pripadnosti trgovaca koji izvoze robu iz splitske luke, dakle, potvrđuje 
zaključak, donesen na temelju analize odredišta, da je jadranski prostor bio osnovicom 
splitske izvozne trgovine u posljednjoj četvrtini XV. stoljeća. Premda se u poslovanje u 
splitskoj luci uključuju i trgovci iz udaljenijih krajeva, primjerice s Levanta (Modon, 
Coron, Neapoli), jednom i došljak iz Njemačke, ipak izvoznici iz Splita u golemoj većini 
potječu s jadranskog prostora.!% 

Stranci u splitskoj trgovini, sabrani u Tablici 17., pripadali su jadranskom prostoru 
što su ga sastavljale obje jadranske obale i njihova kontinentalna zaleđa. Oni su u Split 
dolazili sa širokog područja od Albanije, Dalmacije, Dubrovnika i Istre, preko Mletaka 
i gradova na zapadnoj obali Jadrana, do Apulije s Kapitanatom i Otranta, te iz njihovih 
zaleđa, od Apeninskog poluotoka, do Hrvatske i Bosne.'“* Svega 29 izvoznika iz spli- 
tske luke potjecalo je iz područja koja nisu pripadala jadranskom prostoru (Levant). 


2) Brodovi i vlasnici 


Sudionici trgovačkog prometa u splitskoj luci nisu bili samo izvoznici robe, nego i 
brodovi i njihovi vlasnici. Popisi izvoznih dozvola navode ime vlasnika i vrstu broda, 
pri čemu je ključni podatak sam brodovlasnik. On je kriterij i za utvrđivanje broja 
brodova u splitskoj luci u posljednjoj četvrtini XV. stoljeća. Broj brodovlasnika znači i 
broj brodova koji u pojedinim godinama uplovljavaju u splitsku luku, pri čemu je svaki 
brodovlasnik ubilježen samo jednom, premda je njegov brod u istom razdoblju mogao 
i više puta uploviti u splitsku luku. U tablici 19. pregledno su sabrani podaci o vlasni- 
cima brodova u splitskoj luci u pojedinim godinama. 

Među vlasnicima brodova koji su u tom razdoblju ukrcavali robu u splitskoj luci 
prevladavali su Splićani. Između 1475. i 1484. godine Splićani su bili vlasnici oko 
polovice svih brodova u splitskoj luci. U prvoj polovici 80-ih godina splitska izvozna 
trgovina bila je u usponu, pa je tada zabilježeno najviše izvoznih dozvola (1482:313; 
1483: 330; usp. Tablica 1.). Rast lučkog prometa poticao je djelatnost splitskih brodova, 
paje u tom razdoblju u popisima zabilježeno najviše domaćih brodovlasnika (1482: 55; 
1483.: 93). Njihovo se sudioništvo tada gibalo u rasponu od 48,33% (1481.) do 60,78% 
(1483.). Zanemarujući i ovdje godine s izrazito nepotpunim podacima (1487., 1488.), 
pokazuje se da sudioništvo domaćih brodovlasnika u splitskoj izvoznoj trgovini slabi 
na samom kraju XV. stoljeća, pa ono opada na jednu trećinu (1498: 36,67%), odnosno 
jednu četvrtinu (1499: 25,96%) u ukupnom zbroju svih brodovlasnika. Teško je pouzdano 
protumačiti razloge toj pojavi, osim što se vidi da u te dvije godine raste broj talijanskih 
brodovlasnika i njihovih brodova u splitskoj luci (1498: 10%; 1499.: 11,54%), te napose 
brodova iz Albanije (1498: 3,33%; 1499: 4,81%) i Levanta (1498: 4,44%; 1499: 4,81%). 

Brodovi iz drugih dalmatinskih gradova, kako iz onih pod mletačkom vlašću, tako 
iz Dubrovnika, redovito su u posljednjoj četvrtini XV. stoljeća pristajali u splitskoj luci. 
Između 1475. i 1484. godine brodovlasnici iz dalmatinskih gradova ravnomjerno su 
sudjelovali u splitskoj izvoznoj trgovini. U tom se razdoblju u popisima godišnje spo- 


"5 Ambrosius de Alemanija izvozi u listopadu 1475. u Mletke 26 barila smokava (sv. 38, 7). 


"* Trgovci iz Istre pet puta se spominju u splitskim kontraliterama: tri iz Kopra (Justinopolis) 
(1497., 1499.), po jedan iz Rovinja (1481.) i Pule (1499.) (sv. 25, 233; sv. 43/5, 64', 66, 88, 90). 

Tablica 19. 
Split: broj brodovlasnika i % od ukupnog broja, 1475.-1499.'%7 


Podrijetlo 

vlasnika Godina 

dida, * 1475. 1476. 1481. 1482. 1483. 1484. 

Split 33 (48,53) 44 (53,01) 29 (48,33) 55 (50) 93 (60,78) 26 (46,43) 

Dalmacija 15 (22,06) 15 (18,07) 15 (25) 29 (26,36) 25 (16,34) 21 (37,5) 

Istra - 2 (2,41) 1 (1,67) - - - 

Hrvatska —- 1 (1,2) - — 1 (0,65) - 

Krajina, Neretva — - - 2 (1,82) 3 (19,61) 1 (1,79) 

Albanija - - - - 1 (0,65) - 

Levant - - — - 1 (0,65) 2: (9,87) 

Italija 11 (16,18) 8 (9,64) - 6 (5,45) 2 (1,31) 1 (1,79) 

Mleci 3 (4,41) 5 (6,02) 8 (13,33) 6 (5,45) 11 (7,19) - 

Neodređeno 6 (8,82) 8 (9,64) 7 (11,67) 12 (10,9) 16 (10,46) 5 (8,93) 

Ukupni broj 

brodovlasnika 68 83 60 110 153 56 
1487. 1488. 1497. 1498. 1499. 

Split 9 (69,23) 26 (65) 29 (54,72) 33 (36,67) 27 (25,96) 

Dalmacija 1 (7,69) 5 (12,5) 7 (13,21) 17 (18,89) 25 (24,04) 

Istra — _ 1 (1,88 - 5 (4,81) 

Hrvatska - —- - - —- 

Krajina, Neretva - —_ = = = 

Albanija - - - 3 (3,33) 5 (4,81) 

Levant —- _ 1 (1,88) 4 (4,44) 5 (4,81) 

Italija 1 (7,69) 4 (10) 2 (3,77) 9 (10) 12 (11,54) 

Mleci - 1 (2,5) 3 (5,66) 8 (8,88) 3 (2,88) 

Neodređeno 2 (15,38) 4 (10) 10 (18,87) 16 (17,78) 22 (21,15) 

Ukupni broj 

brodovlasnika 13 40 53 90 104 


minje između 15 i 30 brodovlasnika iz drugih dalmatinskih gradova. U ukupnom 
zbroju svih brodovlasnika oni sudjeluju u rasponu od 16,34% (1483.) do 37,5% (1484.). 
Najviše ih je bilo iz Dubrovnika, Kotora i Zadra, te, u nekim razdobljima, iz Brača i 
Hvara, kako to pokazuje ova tablica: 


1% Broj brodovlasnika znatno je manji od broja izvoznika u pojedinim godinama (usp. Tablica 16.) 
zbog nekoliko razloga: u većini primjera brod je ukrcavao robu više vlasnika, a katkad je u upisu 
izostavljeno ime brodovlasnika, pa i vrsta broda. Primjetno je da je u popisima kontralitera s više 
pozornosti bilježeno ime vlasnika robe, poreznog obveznika prema mletačkoj komori, nego vlasnika 
broda. U rubriku “Neodređeno“ uvršteni su nepotpuni podaci o brodovlasniku ili upisi koji se 
zbog oštećenosti nisu mogli pročitati. 


93 


Tablica 20. 
Split: broj brodovlasnika iz dalmatinskih gradova 


1475. 1476. 1481. 1482. 1483. 1484. 1497. 1498. 1499. 


Dubrovnik 5 5 4 14 5 8 1 - 1 
Kotor 1 1 4 1 6 4 3 4 2 
Zadar 1 1 3 4 2 4 — 2 6 
Šibenik 2 4 - - 1 - S 1 2 
Trogir 3 - 2 2 1 - 1 2 - 
Hvar 2 1 1 - 5 1 - & 6 
Brač 1 2 1 3 3 1 1 1 2 


Splitske kontralitere, prema tome, u posljednjoj četvrtini XV. stoljeća 43 puta spo- 
minju vlasnike brodova iz Dubrovnika, 26 iz Kotora i 23 iz Zadra. U skupini vlasnika 
brodova iz Dalmacije Dubrovčani čine jednu trećinu 1475., 1476. i 1481. godine,a 1482. 
gotovo polovicu svih dalmatinskih brodovlasnika (14 od 29). Na samom kraju XV. 
stoljeća porasla je uloga hvarskih brodovlasnika (1498: 5; 1499: 6), pa su im tada bili 
ravnopravni u poslovanju u splitskoj luci samo Kotorani (1498: 4) i Zadrani (1499: 6). 

Kao i u skupini izvoznika iz Splita, zadarski brodovlasnici se razlikuju od vla- 
snika brodova iz drugih dalmatinskih gradova pripadnošću komunalnoj eliti. Od 24 
Zadrana koji izvoze robu iz splitske luke trećina (8) je pripadalo zadarskom plemstvu 
i građanskom sloju pučana. Nešto je skromnije sudioništvo zadarske komunalne elite 
u skupini vlasnika brodova u splitskoj luci, ali ipak primjetno: od 23 zadarska brodo- 
vlasnika četvrtina (6) je pripadalo plemstvu i građanstvu, oko tri četvrtine (17) zadar- 
skim pučanima.'* Nasuprot Zadranima, brodovlasnici iz drugih dalmatinskih gra- 
dova najčešće ne pripadaju komunalnoj eliti, nego pučanima, 


Tablica 21. 
Split: brodovlasnici iz južne Italije, 1475.-1499. 


1475. 1476. 1482. 1483. 1488. 1497. 1498. 1499. 


Bari 1 

Barletta 1 1 2 
Bisceglie 1 
Bitonto 1 

Manfredonia 1 

Molfetta 2 
Monopoli 1 1 

Otranto 1 

Rodi 1 
San Severo 2 

Trani 2 2 1 4 1 1 
Vieste 1 1 

Apulija općenito 4 2 
= E s na o 


d 


_ 


"* Plemići: Zoil de Nassis (1482) Šimun de Nassis (1484.) (sv. 35, 253“, 271); građani: Dominik 
Cocari (1482.), Johannes Pasini (1483.), Bernardin Venture i Petar Venturin (1484.) (isto, 252, 264“, 
274, 275). Svi su vlasnici brodova (barca, grip), na kojima iz splitske luke izvoze vlastitu robu. 

Među skupinom vlasnika brodova iz Italije prevladavaju oni s juga Apeninskog 
poluotoka. Splitski popisi bilježe 36 brodovlasnika iz Apulije, Kapitanata i Otranta, 
kako se vidi iz tablice 21. 

Najviše je apulijskih brodovlasnika u splitskim kontraliterama potjecalo iz Tranija 
(11), Barlette (4), te Manfredonije, Molfette, Monopolija i San Severa po dvojica. Godine 
1475. od 11 brodovlasnika iz Italije šestorica su dolazila iz Apulije s Kapitanatom, 
1476. godine od 8 talijanskih vlasnika brodova šestorica su bili Apulijci. Sličan je bio 
omjer i na samom kraju XV. stoljeća: 1498. godine od 9 vlasnika brodova iz Italije 
sedmorica su u Split doplovili iz apulijskih luka, 1499. godine na Apuliju s Kapita- 
natom je otpadalo 9 od 12 brodovlasnika iz Italije. 

Brojnost apulijskih brodovlasnika u Splitu u posljednjoj četvrtini XV. stoljeća u 
skladu je s brojem izvoznika robe iz Apulije (usp. Tablica 18.). Razvijeni gospodarski 
odnosi između Splita ijuga Apeninskog poluotoka, te važna uloga apulijskih luka u 
splitskom izvozu (usp. Tablica 4.) privlačili su poslovne ljude iz Apulije, pa je i broj 
apulijskih brodova u splitskoj luci bio znatan. 

Nasuprot tome, sudioništvo je brodova iz drugih gradova na zapadnoj obali Jadra- 
na bilo skromnije. Iz Abruzza i Molisea u splitskim popisima su zabilježena samo 
dvojica brodovlasnika iz Termolija, a iz Ankonitanske Marche osmorica brodovla- 
snika: iz Ferma (3), Pesara (3) i Ancone (2), što je također u skladu s ekonomskom 
ulogom tog dijela zapadne obale Jadrana u splitskom izvozu. 

Posve je suprotnih obilježja bila uloga Mletaka u splitskom izvozu. Dok je središte 
Mletačke Republike privlačilo oko polovice ukupnog izvoza iz Splita (usp. Tablica 4), 
zanimanje mletačkih trgovaca i brodovlasnika za poslovanje u splitskoj luci bilo je 
mnogo skromnije. Broj trgovaca iz Mletaka u splitskoj luci kretao se u rasponu od oko 
2% do oko 8% od ukupnog broja (usp. Tablica 17.), što više-manje vrijedi i za broj 
mletačkih vlasnika brodova u splitskoj izvoznoj trgovini (usp. Tablica 19.). Isudioništvo 
mletačkih brodovlasnika u poslovanju u splitskoj luci potvrđuje perifernost splitske 
ekonomije u gospodarskom sustavu Mletačke Republike.!? 

S izvanjadranskih područja u splitskim popisima zabilježeni su samo vlasnici 
brodova s Levanta, ukupno trinaestorica. Podrijetlom su bili iz Krfa (3), Neapolija (2), 
Modona (2), Lepanta (1), Corona (1), te s Levanta općenito (4). Djelatnost vlasnika 
brodova s Levanta u splitskoj luci nedvojbeno je važna u tumačenju prostornih dosega 
splitske izvozne trgovine u posljednjoj četvrtini XV. stoljeća, ali valja ipak reći da su 
trinaestorica vlasnika brodova od Krfa do Neapolija činila tek neznatnu skupinu među 
brodovlasnicima koji su između 1475. i 1499. godine sa svojim brodovima uplovljavali 
u splitsku luku. Golema većina brodovlasnika potjecala je s jadranskog prostora, što 
također, kao i podaci o izvoznicima robe iz splitske luke, upućuje na zaključak o ja- 
dranskim okvirima splitske trgovine. I činjenica o razvijenosti splitsko-apulijskih go- 


1% Na tu je pojavu upozorio već G. Novak. Nije, doduše, bio točan njegov zaključak da je u popisu 


kontralitera za 1475.-1476. zabilježena samo jedna lađa iz Venecije jer ih je bilo više, ali je ipak s 
pravom zaključio da se mletačkim lađama, dakle trgovcima, “nije isplaćivala trgovina maloga 
stila, nego veliki putovi u Levant i na Zapad“ (Split u Marulićevo doba, 94). Tu misao potvrđuju 
i drugi popisi splitskih kontralitera, od 1481. do 1499. godine. 


"SA, sv. 35, 267 (Neapoli), 274 (Krf), 275; (Krf); sv. 43/5, 62 (Levant), 70 (Levant), 72“ (Neapoli), 
73' (Modon), 74' (Modon), 82" (Lepanto), 85“ (Krf), 88 (Levant), 88“ (Levant), 93“ (Coron). 

spodarskih veza jednako je tako važna u utvrđivanju položaja splitske ekonomije, prije 
svega izvozne trgovine, u jadranskim gospodarskim komunikacijama, ali popisi kon- 
tralitera unatoč tome pokazuju da se ta ekonomija oslanjala na ljudske snage s istočne 
obale Jadrana, od Istre do Albanije, bilo da je riječ o izvoznicima robe, bilo o vlasnicima 
brodova. 

Inapokon, valja se osvrnuti na pitanje: izvoze li vlasnici brodova tuđu ili vlastitu 
robu, odnosno: jesu li oni istodobno i trgovci ili samo svoj brodski prostor daju u zakup 
(naulum) drugom izvozniku robe iz splitske luke? Podaci kontralitera, sabrani u idućoj 
tablici, pružaju pouzdan odgovor na to pitanje. 


Tablica 22. 
Split: brodovlasnici/izvoznici, 1475.-1499. 


Broj brodovlasnika/izvoznika 


1475. 1476. 1481. 1482. 1483. 1484. 1437. 1488. 1497. 1498. 1499. 


Splićani 17 15 11 15 42 14 4 10 9 12 14 
Stranci 13 9 11 15 22 17 2 3 9 21 21 


Ukupno brodovlasnika/izvoznika iz splitske luke: 306 


U splitskim kontraliterama je, prema tome, zabilježeno 306 brodovlasnika koji su 
istodobno bili i trgovcima i koji su u posljednjoj četvrtini XV. stoljeća iz splitske luke 
izvozili vlastitu robu. Usporedba tih podataka s ukupnim brojem brodovlasnika 1475.- 
1499. godine (Tablica 19.) pokazuje da su brodovlasnici u 42,38% poslovnih postu- 
paka u splitskoj luci sami trgovali vlastitom robom i da su u 416 ili 57,62% upisa u 
sveščiće kontralitera davali u zakup prostor broda. Od 306 brodovlasnika koji su isto- 
dobno bilii trgovci/izvoznici vlastite robe 163 (40,35%) su bili Splićani, a 143 (44,97%) 
stranci u splitskoj luci. 

Usmjerenost prema pomorstvu bila je, dakle, na približno jednakoj razini u Splitu 
iu drugim jadranskim gradovima, Posjedovanje brodova i pomorska djelatnost važna 
su sastavnica splitske ekonomije na izmaku srednjega vijeka. 


3) Luka i brodovi 


Splitska luka bila je ključnim prostorom u ekonomskoj topografiji Splita u kasnom 
srednjem vijeku." Bila je smještena uz južno pročelje Dioklecijanove palače, a njezin 
pristan protezao se od mletačkog Kaštela i zida koji je podno Kaštela bio usmjeren 
prema moru do zida koji je bio podignut okomito na jugoistočnu kulu palače (kula 
arsenala), u dužini od oko 200 metara. Luka je bila zaštićena lukobranom, dužine 


"M Osplitskoj luci u srednjem vijeku i u prvim stoljećima mletačke vlasti: D. KEČKEMET, Urbanistički 
razvoj splitske luke, Pomorski zbornik TL, 1962., 1397.-1404. Nacrt splitske luke oko godine 1500., 
u vremenu na koje se odnose kontralitere, obrađene u ovom radu, v. u: Statut grada Splita, 
priredio i preveo A. CVITANIĆ, Split 1985., prilog Table: J. MARASOVIĆ: “Skica područja grada 
Splita oko 1500. g.“. Usp. i nacrt s legendom: “Split u 15. i 16. stoljeću“ (priredio A. DUPLANČIĆ) 
u: Zlatna knjiga grada Splita, Svezak I, Split 1996. O ekonomskoj topografiji srednjovjekovnog 
Splita: RAUKAR, Splitska kreditna trgovina, 73-76. 

nešto više od 100 m, a uz obalu, u smjeru osovine Peristil-luka koja je vodila ulicom 
kroz podrumske dijelove Palače (via gruptarum), bio jejoš u predmletačkom razdoblju 
podignut lučki gat koji je povećavao pristanišne mogućnosti luke. Najveća širina luke 
između obale uzduž Palače i lukobrana iznosila je 100 metara, a upotrebna dužina 
pristaništa nije prelazila 400 metara. 

Na tako stiješnjenom prostoru splitske kasnosrednjovjekovne luke zbivao se 
trgovački promet, pristajali su brodovi ivršio ukrcaj robe o kojemu svjedoče sačuvani 
popisi kontralitera 1475.-1499. godine. Da bismo mogli točnije ocijeniti ekonomske 
mogućnosti splitske luke i potpunije protumačiti građu koja se nalazi u popisima 
izvoznih dozvola, valja imati na umu nekoliko činitelja: 1) broj brodova što su ih u 
razdoblju kontralitera posjedovali Splićani, 2) vrste i nosivost splitskih brodova, 3) broj 
stranih brodova koji su uplovljavali u luku i 4) broj brodova na ukrcaju robe u luci u 
određenom razdoblju, primjerice, u jednom mjesecu. Njihova usporedba ocrtava eko- 
nomske i pomorske značajke splitske luke u posljednjoj četvrtini XV. stoljeća. 

Razmotrimo, prije svega, pitanje dinamike pristajanja brodova i ukrcaja robe u 
splitskoj luci. Popisi kontralitera sadržavaju točne podatke o tome. Oni su sabrani u 
idućoj tablici. 


Tablica 23. 
Split: broj brodova u luci, 1475.-1499. 


Broj pristajanja brodova u splitskoj luci 


Mjesec 1475. 1476. 1481. 1482. 1483. 1484. 1487. 1488. 1497. 1498. 1499. 
Siječanj - 6 - 7 13 4 - 6 2 5 13 
Veljača - 4 - 7 13 5 - 5 3 3 7 
Ožujak - 2 - 11 7 11 - 9 6 4 3 
Travanj - 11 - 14 20 18 - 17 10 8 11 
Svibanj - 16 - 13 26 20 - 9 9 6 7 
Lipanj 15 3 5 15 12 8 - - 5 6 10 
Srpanj 5 11 10 11 21 - - - 2 14 10 
Kolovoz 20 4 11 4 11 —- - - 2 3 9 
Rujan 8 12 5 16 10 - o - 3 8 14 
Listopad 19 25 17 18 39 > - - 13 23 25 
Studeni 6 - 15 15 7 - 8 - 8 9 7 
Prosinac 5 - 5 10 5 - 5 a - 9 9 
Ukupno 

brodova 78 94 68 141 184 66 13 46 63 98 125 


U svim sačuvanim kontraliterama 1475.-1499. godine zabilježeno je ukupno 975 
pristajanja brodova u splitskoj luci. Taj broj iskazuje dinamiku lučkog prometa i ocrta- 
va pomorsku razinu splitske izvozne trgovine. Izvoz robe prema kopnenom zaleđu, 
kako je istaknuto, nije se bilježio u svescima kontralitera, ali uz jednu iznimku. U prvoj 
polovici 80-ih godina (1482., 1483.) Poljičani i Krajinjani su bili jače uključeni u split- 
sku izvoznu trgovinu, izvozeći prema području između Cetine i Neretve sol (v. Tablica 

17.). Sol su izvozili morem preko splitske luke, ali jednom, u lipnju 1482., u popisu 
kontralitera zabilježeno da će se sol izvesti “na magarcima“, dakle kopnom prema 
Poljicima.“ Od ukupno 2040 upisa u sveščićima kontralitera 1475.-1499. godine to je 
jedini primjer izvoza robe kopnom iz splitske luke. 

Najviše pristajanja brodova u luci zabilježeno je u razdoblju uspona splitske izvozne 
trgovine u prvoj polovici 80-ih godina: 141 (1482.) i 184 pristajanja (1483.), ali je velik 
broj lađa ukrcavao robu u luci ina samom kraju XV. stoljeća, kada je ponovno oživjela 
splitska izvozna trgovina (1499: 125). Razinu iskorištenosti splitske luke i mjesečni 
prosjek pristajanja brodova pokazuje ova tablica: 


Tablica 24. 
Split: broj brodova u luci i mjesečni prosjeci, 1475.-1499. 

Godina Mjesec Ukupni broj brodova Raspon Mjesečni prosjek 
1475. VI-XII. 78 5 - 20 11,14 
1476. I-X, 94 3 - 16 9,4 
1481. VI-XII. 68 5-17 9,71 
1482. I-XII. 141 4 - 18 11:75 
1483. I-XII. 184 5 - 39 15,33 
1484. I-VI. 66 4 - 20 dd 
1497. I-XII. 63 2 - 13 5,25 
1498. I-XII. 98 3 - 23 8,17 
1499. I-XII. 125 3-25 10,42 


Splitska luka ni u jednom mjesecu za koje su sačuvani popisi izvoznih dozvola 
nije bila bez brodova na ukrcaju robe (usp. Tablica 23.)."* U prosjeku je u jednom 
mjesecu na splitskom pristaništu bilo privezano 10 brodova, uz oscilacije koje odražavaju 
mijene u opsegu splitske izvozne trgovine, s jedne, i razlike u plovidbenim uvjetima u 
pojedinim mjesecima i godišnjim razdobljima, s druge strane. Zbog toga popisi i bilježe 
velike razlike između najmanjega i najvećeg broja brodova u pojedinim mjesecima iste 
godine (Tablica 24.). Najveći je raspon zabilježen u 1483. godini između prosinca (5 
pristajanja) i listopada (39). U zimskim mjesecima broj brodova u luci bio je manji, 
premda je katkad i u siječnju bio iznad donje granice raspona (1499: 13). Najviše je 
brodova u splitskom pristaništu bilo u listopadu, jer je tada zbog intenziviranja prome- 
ta između Splita i Venecije, prema kojoj se izvoze vino i smokve, i promet bio najgušći. 
Tako su u listopadu 1498. u splitskoj luci ukrcavala robu 23 broda, u listopadu 1476. i 
1499. u njoj se nalazilo 25 brodova, a u listopadu 1483. 39 brodova. Katkad se opseg 
lučkog prometa nastavljao i preko jeseni i zime, primjerice, od rujna 1482. do listopada 
1483. godine. Podaci kontralitera upućuju na još podrobnije pitanje: koliko su ukrcaja 


12 “Paulus Michouileuich Nouacich habet licenciam conducendi ex Spalato in Polliciam cablos viginti 
salis super somerijs“ (sv. 35, 245, 8.VI.1482.). H 

15 Iznimka je prosinac 1497. u Tablici 23., ali to ne znači da je tada splitska luka bila prazna. To je 
plod oštećenosti izvornika (pet od sedam upisa je propalo) i oznake “barca ventura“ u dva upisa, 
tj. da će izvoznik ukrcati robu na brod koji tek mora uploviti u luku. 

obavili brodovi koji su uplovljavali u splitsku luku? I zatim, koliko je brodova na spli- 
tskom pristaništu ukrcavalo robu u jednom danu? Evo primjera iz nekoliko mjeseci, u 
kojima je lučki promet bio najgušći. 

U listopadu 1476. u splitsku je luku pristalo 25 brodova (v. Tablica 23.) i obavilo 47 
ukrcaja robe za 47 izvoznika. U prosjeku je dnevno uz splitsku lučku obalu bilo prive- 
zano samo nekoliko brodova, ali je bilo i iznimnih dana s velikom frekvencijom pri- 
stajanja i ukrcaja robe. U luci je, na primjer, 2.X.1476. bilo privezano 5 brodova.!“ U 
listopadu 1482. u splitskoj luci je bilo 18 brodova koji su obavili 54 ukrcaja robe. Katkad 
se u jednom danu uz pristan nalazilo malo brodova, ali su oni ipak izvršili veći broj 
ukrcaja robe. Tako su, na primjer, 4.X. 1482. u splitskoj luci bila svega dva broda, navigij 
Mihovila Draže iz Splita i barka Bartolomeja Garbina iz Chioggie, ali je Mihovilov 
brod, koji se u pristaništu nalazio od 1. do 4.X, ukupno izvršio 12 ukrcaja robe za 12 
izvoznika."“ Veći broj brodova u jednom danu zabilježen je 21.X.1482: u luci se isto- 
dobno nalazilo 5 brodova.!!* 

Još više brodova u jednom danu zabilježeno je u svibnju 1483. Toga je mjeseca u 
splitskoj luci boravilo 26 brodova koji su izvršili 42 ukrcaja robe, a u nekim danima 
dinamika ukrcavanja bila je izrazita: 23.V.1483. u luci jeboravilo 6 brodova: navigium 
Grgura iz Trogira, barka Martina Majnića iz Splita, barka Pavla Agreste iz Splita, barka 
Luke Stebrića iz Brača, barka Pavla Calamote iz Dubrovnika i barkozij Dujma Cvitića 
iz Splita. Pri tome je zanimljivo da je brodski prostor četiriju spomenutih barki uzeo u 
zakup jedan izvoznik, Johannes Pauci iz Italije, koji je na te četiri barke ukrcao ukupno 
62 konja i prevezao ih do Apulije. Ako bismo tom podatku dodali da je idućega dana, 
24.V.1483., uz splitsko pristanište bilo privezano 5 brodova: grip Jakova iz Splita, grip 
Ivana iz Splita, barka Stjepana iz Tranija, barka Jurja Bačac iz Splita i navigium Kirina 
iz Splita, na koje je ukrcan još 71 konj, pokazalo bi se da je u ta dva dana u splitskoj luci 
ukrcavalo robu 9 brodova (ukupno 133 konja), što svjedoči o visokoj razini upotrije- 
bljenosti vezova u splitskoj luci.!!7 

Ipak, najveći broj brodova i ukrcaja zabilježen je u listopadu 1483. Tada je u spli- 
tsku luku uplovilo 39 brodova i izvršilo 59 ukrcaja robe. A u jednom danu, 20.X.1483., 
kada je bio u punom jeku izvoz vina i suhih smokava u Mletke, u splitskoj se luci 
odjednom našlo 9 brodova: barka Natalisa de Capralis, barka Donata Šimunova iz 
Portogruara, barka Bartolomeja Garbina iz Chioggie, barka Vitalisa Tambos iz Splita, 
barka Leonarda Nikolina, barka Jeronima Viduševa iz Portogruara, barka ser Natalisa 
iz Portogruara, barka Antoniusa Sulimanusa iz Portogruara i barka Francischetina iz 
Portogruara, što pokazuje da su toga dana u splitskoj luci u većini bile mletačke lađe, 5 
iz Portogruara ijedan brod iz Chioggie.'"? 


"4 To su: barka Marka Srećkova iz Splita, barka Petra Sulimana, barkozij Mihovila Draže iz Splita, 
barka Jurja iz Splita i barka Tomazija Rokičića iz Šibenika (sv. 33, 17-18). 

15 Sv. 35, 249-249", 

"6 To su bili: barka Jurja Bastasića iz Splita, barkozij Franje Jurjevića iz Splita, grip Šimuna Buljasa 
iz Splita, barka Martina Ladičića iz Splita i barka Šimuna Donatova iz Portogruara (isto, 250“, 
251). 


"7 Isto, 261-261“. 
18 Isto, 268-268“. 

Smjelo bi se reći da su tom prilikom bili gotovo popunjeni pristanišni i ukrcajni 
kapaciteti splitske luke, ali ne valja zanemariti činjenicu da su u gornjim primjerima 
odabrani dani s najvećim brojem brodova u splitskoj luci i da je najčešće broj brodova 
na pristaništu bio znatno manji (v. Tablica 23.). 

Najčešći naziv za vrstu broda u splitskim kontraliterama je barcha, zatim barcho- 
sium (barchusium), navigium (navilium), grippus, znatno rjeđe marciliana, a potkraj XV. 
stoljeća zabilježena je ijedna korčulanska caravella." Različiti nazivi brodova upućuju, 
barem u načelu, i na razlike u vrsti i nosivosti brodova, ali popisi kontralitera nisu 
dosljedni, pa se isti brod označava različitim nazivima.!?" Prema samim nazivima 
brodova injihovim odredištima u popisima kontralitera teško je dobiti određeniju pre- 
dodžbu o nosivosti i plovidbenim značajkama brodova.!"' Evo jednog primjera. 

U sveščiću za 1481-1484. godinu zabilježeno je ukupno 128 splitskih brodova, a 
njihovi nazivi i odredišta sabrani su u ovoj tablici (za jedan brod naziv nije poznat): 


Tablica 25. 
Split: splitski brodovi i odredišta, 1481.-1484. 


Broj i vrste brodova 


Odredište Barcha Barchosium Grippus Navilium, navigium Marciliana 
Mleci 38 2 8 7 1 
Apulija 7 u) 1 4 > 
Abruzzo - —_ a 1 m 
Marche 2 = 1 2 ze 
Ferrara 2 - a = e 
Senj, Bakar, Rijeka 17 3 5 = < 
Dalmacija 

(od Šibenika do Cresa) 6 — 1 x e 
Krajina, Neretva 6 - = = = 
Dubrovnik, Kotor 6 - 4 ie E 
Albanija 1 — = a = 
Levant (Krf) - == = 1 2 
Ukupno 85 6 20 15 1 


Od 128 brodova u sveščiću kontralitera koji obuhvaća razdoblje od točno tri godine 
(19.VI.1481.-14.V1.1484.) 85 lađa (65,41%) nose naziv barcha. Svi drugi tipovi brodova 
znatno su slabije zastupljeni u splitskom brodovlasništvu 1481.-1484. godine. Splićani 
tada posjeduju 6 barkozija (4,69%), 20 gripova (15,63%), 15 navilija (navigija) i samo 
jednu marcilijanu. Splitske barke su pripadale kategoriji brodova male nosivosti (do 10 


"% 1497: karavela Franje iz Korčule (sv. 43/5, 68); iduće godine u splitsku luku je uplovila jedna 
mletačka karavela, a 1499. karavela Nikole iz Krfa (isto, 72“, 85“). 


2% Brod Šimuna Buljasa je, na primjer, 1481. godine nazvan barcha, a 1483. grippus (sv. 25, 237, 255). 
Brod na kojemu Martin Ladičić izvozi u listopadu 1482. naziva se grippus, a u veljači 1483. njegov 
je brod nazvan barcha (13.11) i samo jedan dan kasnije (14.1I) navilium (isto, 250“, 256). 


21 Usp. KOLANOVIĆ, Izvori za povijest trgovine, 137-146. 

tona), a prije svega su bile namijenjene plovidbi duž istočnojadranske obale, od Alba- 
nije do Mletaka, dapače, od Kotora i Dubrovnika do Mletaka, ako bismo isključili jedini 
primjer barke koja je bila upućena prema Albaniji. Od 85 zabilježenih, 38 je barki iz 
Splita isplovilo prema Mlecima, 17 prema kvarnerskim lukama. Navilium (navigium) je 
pripadao kategoriji brodova srednje nosivosti (do 60 tona) jer je plovio između dviju 
jadranskih obala: 4 splitska navilija plove prema Apuliji, 1 prema Abruzzu, 2 prema 
Marchama i 1 prema Levantu, ali tome ipak valja dodati i podatak da su prema zapa- 
dnoj obali Jadrana plovile i barke: iz splitske luke je prema Apuliji u navedenome 
razdoblju zaplovilo 7 barki, a dvije prema Marchama. 

Splitske kontralitere 1481.-1484. dakle, upućuju na temeljnu podjelu brodova u 
dvije glavne vrste: 1) na one koji prije svega plove duž istočne obale Jadrana (barcha, 
dijelom barkozij i grip) i 2) na brodove koji su namijenjeni plovidbi između dviju ja- 
dranskih obala (navigium), ali ta podjela nije stroga, pa barke pretežno plove duž 
istočnojadranske obale, ali se ipak usmjerevaju i prema zapadnoj obali, što znači da su 
se brodovi kojima kontralitere daju naziv barcha morali između sebe razlikovati 
nosivošću i plovidbenim značajkama. 


4) Trgovac i društvena pripadnost 


Na samom kraju analize splitskih kontralitera 1475.-1499. godine preostalo je 
najvažnije pitanje: kako je splitska izvozna trgovina, ocrtana u prethodnim odjeljcima, 
utjecala na splitsko komunalno društvo u posljednjoj četvrtini XV. stoljeća? 

Iz dosadašnjeg izlaganja nedvojbeno proizlazi temeljni zaključak: Splićani su do- 
minirali u splitskoj lučkoj trgovini, i kao vlasnici brodova i kao izvoznici robe (v. Tabela 
16. 119.), ali da bismo mogli odgovoriti na gore postavljeno pitanje nužno je odrediti 
društvenu pripadnost splitskih brodovlasnika i izvoznika robe. Staleški sastav brodo- 
vlasnika u Splitu pokazuje ova tablica: 


Tablica 26. 

Split: društvena pripadnost brodovlasnika i % od ukupnog broja, 1475.-1499. 
Godina Plemići Građani Obrtnici Pučani Svećenici Ukupno 
1475. 1 (3,03) 9 (27,27) 1 (3,03) 21 (63,63) 1 (3,03) 33 
1476. 2 (4,55) 10 (22,72) 2 (4,55) 30 (68,18) 2 44 
1481. = 2 (6,9) 2 (6,9) 25 (86,21) = 29 
1482. 1 (1,82) 4 (7,27) = 50 (90,91) — 55 
1483. - 13 (13,98) 3 (3,23) 77 (82,8) = 93 
1484. - 5 (19,23) - 21 (80,8) - 26 
1487. - 3 (33,33) = 6 (66,67) = 9 
1488. = 6 (23,08) 5 (19,23) 14 (53,85) 1 (3,85) 26 
1497. = 2 (6,9) 2 (6,9) 25 (86,21) = 29 
1498. - 26,06) 2 (6,06) 29 (87,88) - 33 
1499. - 4 (14,81) - 23 (85,19) = 27 


—_———————— 

Splitski plemići su veoma rijetko bili vlasnici brodova, pa popisi kontralitera spo- 
minju svega četvoricu: Petrachu (1475.) i Jeronima de Petrachis (1476.), Viktora de Al- 
bertis (1476.) i Petra Jakovlića (1482).'"* Pripadnici građanskog sloja splitskih pučana 
(cives) češće su od plemića posjedovali brodove, ali ako bismo uzeli u obzir samo 
godine s potpunim popisima izvoznih dozvola, zaključili bismo da ni njihovo 
sudioništvo u splitskom brodovlasništvu ne prelazi razinu od oko 15% u ukupnom 
broju splitskih vlasnika brodova - ono se giba u rasponu od 6,06% (1498.) do 14,81% 
(1499.). Među splitskim građanima se ističe obitelj Cauogrosso s tri brodovlasnika: 
Marko, Ante i Bernardin. Marko Cauogrosso se pojavljuje kao brodovlasnik između 
1475. i 1498. godine, dakle, u gotovo čitavom vremenskom razdoblju koje pokrivaju ovi 
sveščići kontralitera.!“ Posebno su zanimljivi svećenici kao vlasnici brodova. Prior 
samostana sv. Dominika u Splitu izvozi 1475. godine 30 kablova soli u Krajinu na 
barki svećenika Stjepana, a 1488. godine postolar Stipašin izvozi različitu robu u Senj 
na gripu arhiđakona Jeronima, s patronom Antom Biličićem.!2* 

Ni plemići, ni građani, pripadnici komunalne elite, brojem vlastitih brodova u 
splitskoj izvoznoj trgovini nisu se mogli ni usporediti sa splitskim pučanima, kojima 
valja pribrojiti i manju skupinu obrtnika. Ako i ovdje uvažimo samo potpune popise 
kontralitera, pokazuje se da se njihovo sudioništvo u splitskom brodovlasništvu giba- 
lo između 82,8% (1483.) i 90,91% (1482.) od ukupnoga broja Splićana, vlasnika brodo- 
va. Njihova je uloga u splitskoj ekonomiji bila najveća u godinama uspona splitske 
izvozne trgovine, pa se 1482. godine u 50 kontralitera, a 1483. u 77 spominju brodovla- 
snici iz redova splitskih pučana.'* Dodamo li pučanima i splitske obrtnike, vlasnike 
brodova, koji su sastavni dio njihova staleža, udio pučana u splitskom brodovlasništvu 
biva još izrazitijim: 1483. godine se u kontraliterama spominje 80 pučana, vlasnika 
brodova što je čak 86,02% u ukupnom broju od 93 splitska brodovlasnika! Ali, i potkraj 
XV. stoljeća, kada se u izvoznim popisima općenito spominje manje splitskih brodova 
nego u 80-im godinama, pučani brodovlasnici apsolutno dominiraju u pomorskoj djelat- 
nosti Splita. Od ukupnog broja splitskih brodova koji se spominju u popisima izvoz- 
nih dozvola pučanima pripada između 85,19% (1499.) i 87,88% (1498.). Splitski pučani 
su, prema tome, u posljednjoj četvrtini XV. stoljeća bili pokretnom snagom splitskoga 
pomorstva, pa tu činjenicu valja usporediti s društvenom pripadnošću Splićana koji 


"2 Ivan de Augubio izvozi konje u Apuliju na brodu (navilium) Petrache de Petrachis (SA, sv. 33,2), 
a Petar Jakovlić izvozi vosak u Veneciju “in suo navigio“ (sv. 35, 252). Premda se ne kaže tko je 
zapovjednik (patronus) njihovih brodova, malo je vjerojatno da su splitski plemići sami bili 
kapetani na svojim brodovima. Nasuprot tome, brodovima Jeronima de Petrachis (navigium) i 
Viktora de Albertis (barkozij) upravljaju posebni patroni (sv. 33, 11,12). 


13. [sto, sv. 33, 4, 3.VIIL.1475. (navilium), 16", 4.VIIL.1476. (barchosium); sv. 35, 264, 5.VII.1483. 
(barchosium); isto, 271, 26.11.1484. (barcha); sv. 38/1, 643“, 10.1.1498. (barcha); sv. 43/5, 71, 
27.IV.1498. (barcha). O obitelji Cauogrosso (Capogrosso) usp. T. RADAUŠ, Capogrosso, Hrvat- 
ski biografski leksikon 2, Zagreb 1989., 570-572. 

14 Isto, sv. 33, 1; sv. 38/1, 646“. 

15 Pri tome valja voditi računa o činjenici da se isti brodovlasnik u jednoj godini pojavljuje više puta 
u popisima kontralitera, ali je unatoč tome broj brodovlasnika iz redova pučana bio velik, a njihov 
udjel u splitskom brodovlasništvu visok. U sveščiću za godine 1481-1484. ukupno je zabilježeno 
128 splitskih brodova, od kojih je čak 112 pripadalo splitskim pučanima. Uz pet obrtnika ukupno 
je pučana vlasnika brodova u tim godinama bilo 117, prema jednom plemiću i desetorici građana. 

između 1475. i 1499. izvoze robu iz splitske luke (usp. Tablica 16.). Podaci iz popisa 
izvoznih dozvola sadržani su u idućoj tablici. 


Tablica 27. 

Split: društvena pripadnost izvoznika robe i % od ukupnog broja, 1475.-1499. 
Godina Plemići Građani Obrtnici Pučani Svećenici Ukupno 
1475. 6 (5,77) 9 (18,27) 5 (4,81) 34 (32,69) 4 (3,85) 68 (65,38) 
1476. 8 (6,2) 33 (25,58) 5 (3,88) 30 (23,26) 7 (5,43) 83 (64,34) 
1481. 12 (7,59) 9 (18,35) 14 (8,86) 43 (27,85) 2 (1,27) 101 (63,92) 
1482. 13 (5,73) 31 (13,66) 22 (9,69) 58 (25,55) 18 (7,93) — 142 (62,56) 
1483. 15 (5,86) 36 (14,06) 34 (13,28) 85 (33,2) 9 (3,52) = 179 (69,92) 
1484. 5 (6,67) 9 (12) 4 (5,33) 20 (26,67) 2 38 (50,67) 
1487. : 9 (37,5) 3 (12,5) 4 (16,67) 1 (417) 17 (70,83) 
1488. 1 (1,85) 16 (29,63) Đ (16,67) 10 (18,52) 1 (1,85) 37 (68,52) 
1497. 3 (8,03) 23 (23,23) 7 (7,07) 20 (20,2) 2 (2,02) 55 (55,56) 
1498. 1 (0,65) 42 (27,45) 6 (3,92) 25 (16,34) 5 (3,27) 79 (51,63) 
1499. 7 (4,35) 32 (19,88) 9 (5,59) 36 (22,36) 3 (1,86) 87 (54,04) 


Društvena pripadnost Splićana u izvozu robe iz splitske luke, iskazana u ovoj 
tablici, razlikuje se od njihova sudioništva u splitskom brodovlasništvu. Razlika ima u 
svim društvenim grupama, ali su najprimjetnije u ulozi plemstva i pučana. 

Plemići su, kako je pokazano u Tablici 26., rijetko posjedovali brodove, čini se još 
rjeđe zapovijedali njima, ali su više-manje ravnomjerno izvozili robu iz splitske luke. 
Između 1475. i 1484. godine sudjeluju s oko 5-8% u splitskom izvozu. U cjelovitim 
popisima iz prve polovice 80-ih godina njihov je udio nešto manji od 6% (1482: 5,73%; 
1483: 5,86%). Uloga patricijata u splitskoj izvoznoj trgovini slabi potkraj XV. stoljeća, 
pa u ukupnom broju Splićana izvoznika plemići sudjeluju sa svega 3-4%. Godine 
1497. među izvoznicima su 3 (3,03%) plemića, a 1498. samo jedan (0,65%). Broj plemića 
u splitskom izvozu porastao je 1499. godine, kada ih je spomenuto 7 ili 4,35% od 
ukupnog broja, ali unatoč tom kvantitativnom porastu uloga splitskoga plemstva u 
izvozu iz splitske luke nije se bitnije popravila ni u prvoj polovici XVI. stoljeća. Razlog 
toj pojavi po svoj prilici je uvjetovala robna struktura plemićke trgovine. Patricijat je 
prije svega iz Splita izvozio proizvode sa svojih zemljišnih posjeda, što pokazuje i 
činjenica da se plemići pojavljuju u splitskoj izvoznoj trgovini prije svega u jesen, od 
rujna do prosinca, u doba berbe, pa poremećaji što ih uzrokuju turske provale u gra- 
dsko zaleđe potkraj XV. i u prvoj polovici XVI. stoljeća nužno ograničavaju i njihovo 
sudioništvo u splitskom izvozu.!# 


15 Na skromno sudioništvo splitskoga plemstva u izvoznoj trgovini nakon godine 1500. upućuju i 
popisi kontralitera iz prve polovice XVI. stoljeća. U sveščiću za 1528.-1530. godinu, primjerice, u 
ukupno 322 sačuvane kontralitere spominje se samo 6 plemića: Nikola de Albertis, Marko de 
Nadal (Natalis-Božičević), Kristofor de Papalis (Papalić), Dujam de Petrachis, Trifun de Papalis 
i Marko de Cipcis (SA, sv. 74/7, 555, 560, 565", 571, 574). 

U popisima izvoznih dozvola 1475.-1499. ukupno se spominje 41 plemić iz 13 
plemićkih rodova: Albertis (8 članova), Andreis (1), Avantio (1), Cipci (3), Grisogono 
(1), Jakovlić (3), Jeremija (1), Martinis (1), Natalis (Božičević) (4), Papalić (4), Pecenić- 
Marulić (7), Petracha (5) i Srichia (2). U izvozu iz splitske luke napose su se isticali 
rodovi Albertis, Natalis-Božičević, Pecenić-Marulić, Papalić i Petracha. 

U splitskom izvozu najviše je bilo pripadnika roda de Albertis: Viktor (1476.), An- 
drija (1476., 1481., 1488.) injegova udovica Kristina (1499.), Dujam (1481.), Ante (1481., 
1482., 1483., 1497.), Janko (Xantius) (1482., 1483.), Nikola (1482.) i Petar (1483.).'7 Iz 
roda Pecenić-Marulić popisi bilježe sedam članova: Nikola (1475.), Marin (1475.), Marko 
(1481.), Petar (1482.), Magdalena (1483.), Ivan (1483.) i Jeronim (1499.), a iz roda Petra- 
cha pet članova: Jeronim (1475., 1476., 1481., 1483.), Petracha (1475., 1476.), Komul 
(1475.), Petar (1482., 1483.) i Franjo (1483.). Papalići su četiri puta upisani u sveščiće s 
kontraliterama: Dujam (1481., 1482., 1483.), Ivan (1482., 1499.), Jeronim (1499.) i Petar 
(1499.). Najviše su se puta pojavili u ulozi izvoznika Ante de Albertis i Jeronim de 
Petrachis, po četiri puta, koliko i Nikola de Martinis (1475., 1482.,1483., 1484.). Većina 
pripadnika drugih splitskih plemićkih rodova manje se spominje u popisima kontrali- 
tera, do tri puta, najčešće samo jednom, što također upućuje na zaključak da uloga 
patricijata u splitskoj trgovini u cjelini zaostaje za djelatnošću neplemićkoga 
stanovništva. ' 

Kneževi kancelari, koji su u posebne sveščiće unosili izvozne dozvole, škrtim su i 
suhoparnim jezikom oblikovali upise, pa su rijetko i nedosljedno isticali društvene i 
staleške značajke izvoznika, osim što su uz imena plemića i građana redovito dodavali 
oznaku “ser“, gospodin. Ipak, uz posebno ugledna imena iznimno su isticali i njihove 
posebne oznake. Uz ime Janka (Xantius) de Albertis u upisu od 27.IX.1482. nije samo 
dodana oznaka dominus (gospodin), nego je nazvan i vitezom (miles).'“ Samo manji 
broj splitskih plemića u popisima kontralitera nosi oznaku nobilis Spalati (plemić), 
primjerice, Jeronim i Petracha de Petrachis, Nikola Marulić (de Marulis) i Dujam Papa- 
lić."* Plemkinje, naravno, redovito uz svoje ime nose naziv domina (gospođa), kao 
Filipa de Cipcis, Magdalena de Marulis i Kristina, udovica Andrije de Albertis.! Ma- 
rin Marulić je 1475. godine također dominus, ali uz ime Marka Pecenića (Picenića) 1481. 
godine notar nije dodao nikakvu oznaku osim naziva “ser“, pa na temelju samog 
upisa nije moguće reći odnosi li se ta kontralitera za izvoz vina, smokava i raše u 
Mletke na pjesnika Marka Marulića koji se nazivao i Pecenićem.!3! 


Navode se redom pojavljivanja u popisima kontralitera, a godine u zagradi označavaju vrijeme 
sudjelovanja u izvozu iz splitske luke. 


8 “Dominus Xantius de Albertis, miles de Spalato, conducit Venetias in barcha Marci Cuscich 
sedecim capita vini circulata sub coperta et bariletos triginta ficuum, rotulum unum rasse et 
rotulum unum sarze ad tingendum, semel tantum“ (SA, sv. 35, 248;). 


15 [sto, sv. 33, 8, 21.X1.1475; 11, 21.1.1476; 11", 16.11.1476; sv. 35, 238", 16.X1.1481. 
5 [sto, sv. 35, 235, 27.VIII.1481; 266, 26.IX.1483; sv. 43/5, 93“, 10.X.1499, 


“Ser Marcus Picenich conducit in nauigio suprascripto [sc. Petri Tartalich, patronizato per Jaco- 
bum de Braza] bariletos quinque ficuum per tramissum, unum caratellum circulatum vini, unum 
barile vini et unum rotulum rassie ad tingendum Venetiis“ (isto, sv. 35, 238', 16.X1.1481.). Kontra- 
litera ima oblik “Picenich“, a jednak oblik dolazi i u splitskoj “Zlatnoj knjizi“ 1499. godine: ser 
Petrus Picenich (Zlatna knjiga grada Splita, 350). Usp. M. TOMASOVIĆ, Marko Marulić Marul, 
Zagreb 1989., 7-14. 

Splitski pučani se ističu i u splitskoj izvoznoj trgovini, ali je njihovo sudioništvo u 
cjelini manje nego u brodovlasništvu. U prvoj polovici 80-ih godina i potkraj XV. stoljeća 
oni su posjedovali između 80 i 90% splitskih brodova, ali u splitskom izvozu pripada 
im samo nešto više od 30% (1483: 33,2%) od ukupnog broja izvoznika. Unatoč tome, 
pučani izvoznici brojem nadmašuju sve druge društvene grupe, što je napose primjet- 
no u konjunkturnim godinama splitske trgovine. Godine 1482. kontralitere bilježe 58 
pučana, 31 građanina i 13 plemića, 1483. 85 pučana, 36 građana i 15 plemića (v. Tabli- 
ca 27.). Nadmoć pučanskog sloja još je izrazitija ako im dodamo i obrtnike: 1482. godi- 
ne oni zajedno čine skupinu od 80 izvoznika (35,24%), a 1483. 119 ili 46,48% od ukup- 
nog broja. Potkraj XV. stoljeća i u pučana je primjetan zastoj u izvoznoj djelatnosti, kao 
i kod plemstva, pa se 1497.-1499. godine njihov udio spušta na razinu od oko 16 do 
22% u ukupnom broju izvoznika iz Splita. Obrtnici izvoznici donekle ublažavaju poja- 
ve zastoja u trgovačkoj djelatnosti pučana jer zajednički čine skupinu kojoj pripada 
oko 20 do 27% svih izvoznika.!?? 

Uloga građanstva u splitskom izvozu razlikovala se od one plemstva i pučana. 
Brojem izvoznika splitsko građanstvo je bilo smješteno između plemstva i pučana. Broj 
građana u splitskim kontraliterama, kako pokazuje Tablica 27., bio je redovito veći od 
broja plemića, a manji od broja pučana, napose ako pučanima pribrojimo i splitske 
obrtnike. Pa ipak, građanstvo se u splitskoj ekonomiji isticalo kontinuitetom uloge u 
izvozu iz splitske luke, dapače, skupina građana ne pokazuje zastoj i opadanje aktiv- 
nosti na kraju XV. stoljeća koji su primjetni u djelovanju plemića i pučana. U prvoj 
polovici 80-ih godina na građanstvo otpada 13-14% svih izvoznika (1482: 13,66%, 
1483: 14,06%), a na kraju XV. stoljeća njihov se udio penje na 20-27% (1497: 23,23%, 
1498: 27,45%, 1499: 19,88%), što svjedoči o ekonomskoj otpornosti tog segmenta u 
splitskom društvu. To potvrđuje ibroj izvoznika. Dok se broj izvoznika iz redova plem- 
stva i pučana potkraj XV. stoljeća smanjuje, broj građana izvoznika ostaje na više- 
manje istoj razini kao i konjunkturnim godinama (1482.-1483.) splitske trgovine. Uza 
sve to, građanskom sloju neplemićkog stanovništva pripadale su možda ekonomski 
najjače obitelji splitske komunalne elite (Augubio, Berini, Cauogrosso, Supković i dr.). 
Među njima je brojem sudionika u splitskoj izvoznoj trgovini bila najistaknutija obitelj 
Cauogrosso. 

Već u prvom sačuvanom sveščiću kontralitera (1475.-76.) nalazimo Marka Antuna 
de Cauogrosso koji se otad do kraja XV. stoljeća redovito spominje u svim popisima 
izvoznih dozvola, do 1499. godine. On se istodobno u kontraliterama između 1475. i 
1498., kako je istaknuto, spominje i kao brodovlasnik. Osim Marka Antunova, u izvozu 
iz splitske luke sudjeluju: Ivan Cauogrosso (1475.), Ante (1475., 1476.), Petar (1476., 
1482., 1483.), Bernardin (1481., 1482., 1483.), Stjepan (1488., 1497., 1499.) i Marin (1488.). 
To znači da u posljednjoj četvrtini XV. stoljeća sedam pripadnika obitelji Cauogrosso 
izvozi robu iz splitske luke, često ina vlastitim brodovima. Uz obitelj Augubio i njezina 
najistaknutijega predstavnika Ivana, došljaka iz umbrijskog Gubbija u sredini 30-ih 


12 1497: 27 izvoznika (27,27%), 1498: 31 (20,26%), 1499: 45 (27,95%). 

godina XV. stoljeća, obitelj Cauogrosso znak je poslovne moći splitskoga građanstva 
na izmaku srednjega vijeka. /? 

U skupu izvoznika iz splitske luke nalazili su se i pripadnici klera, u širokoj lepezi 
od redovnika i svećenika, do kanonika, arhiđakona i nadbiskupa. Svećenstvo uglav- 
nom izvozi plodove sa zemljišnih posjeda, pa je i brojem izvoznika i strukturom robe 
srodno splitskom plemstvu, ali popisi kontralitera bilježe i zanimljive pojedinosti o 
svećeničkom izvozu iz Splita. Primjerom neka bude 1482. godina u kojoj je najviše 
svećenika sudjelovalo u splitskom izvozu: 18 pripadnika klera dobilo je te godine 21 
izvoznu dozvolu. Najčešće je odredište Venecija, predmet izvoza vino i smokve, rjeđe 
bademi i srdele. Među svima se ističe splitski nadbiskup Bartolomej koji s četiri kontra- 
litere izvozi u Mletke 102 bačve i 4 barila vina, te 165 barila smokava.:* I splitski 
samostani sv. Klare i sv. Frane dva puta su te godine ubilježeni u popis kontralitera, 
premda ništa ne izvoze, nego u Mletke šalju oštećena zvona s određenom količinom 
bronze radi popravka. /# 

Analiza kontralitera je na taj način ocrtala, s motrišta izvozne trgovine, ekonomski 
profil društvenih grupa u Splitu potkraj XV. stoljeća. Dapače, podaci o svećenstvu i 
njegovu sudioništvu u splitskoj trgovini pružaju predodžbu o cjelini splitskoga društva 
koju srednjovjekovna vrela iskazuju izričajem clerus et populus. U toj cjelini splitsko 
plemstvo (nobiles cives) je uglavnom usmjereno prema izvozu zemljišnih plodova s 
vlastitih posjeda. Ono trguje i izvozi robu, ali se, primjerice, skromnije usredotočuje na 
pomorsku djelatnost, što se u kontraliterama iskazuje u malom broju brodova u 
plemićkom vlasništvu. Stoga je neplemićko stanovništvo zbiljska osnovica splitske 
ekonomije i razvojni oslonac komunalnog društva. Splitski građani (cives) su njegov 
ekonomski najjači, poslovno najdinamičniji sloj, ali je unatoč tome široki sloj splitskih 
pučana (populus), uključujući u tu skupinu i obrtnike, pokretna snaga splitskoga go- 
spodarstva. Iz redova pučana kontralitere bilježe najviše izvoznika robe i, napose, 
glavninu brodovlasnika. 


5) Splitsko društvo: od težaštine do jedrenjaka 


Prema svemu što je dosad kazano popisi kontralitera su prvorazredno vrelo za 
poznavanje gospodarskog razvoja Splita u posljednjoj četvrtini XV. stoljeća. Pri tome 
valja imati na umu da popisi izvoznih dozvola iskazuju i stanovite nedostatke. Kao 
serije podataka kontralitere ocrtavaju i kvantificiraju, bolje od bilo koje druge vrste 
vrela, ulogu društvenih grupa u splitskoj izvoznoj trgovini, ali pri tome ostaju u stro- 
gom okviru unaprijed zacrtanih podataka: vlasnik i vrsta robe, odredišta izvoza, bro- 
dovlasnici i vrste brodova, jer su samo ti podaci nužni da bi popisi ispunili cilj, pobi- 
ranje izvoznih carina. Izvan te serije podataka one ne kazuju ništa o ekonomskoj svako- 


"Prvi Cauogrosso, spomenut1473. godine u splitskom notarijatu, je “ser Johannes quondam ser 
Rugerii de Venetiis“ koji prodaje dio kuće u Splitu, što znači da je prije toga vremena u Split došao 
iz Mletaka. I za Stjepana Cauogrosso se 1475. godine ističe da je “de Venetiis“, a ima pravni 
položaj stanovnika (habitator) (SA, sv. 31, 224; sv. 32, 84). O Ivanu de Augubio: RAUKAR, Ser 
Baptista de Augubio, civis Spaleti. Ž 

"4 SA, sv. 35, 240, 248-248", 251“. 

5 Isto, 249,1.X.1482. (sv. Klara); 253 (sv. Frane). 

dnevici splitskog društva, one se ne obaziru, primjerice, na cijene, dobit, zakup brod- 
skog prostora ili trgovačka društva. Popisi kontralitera su isključivo usmjereni prema 
izvozu robe iz splitske luke, što znači prema pojavi na vrhu ljestvice gospodarskih 
djelatnosti u kasnosrednjovjekovnom Splitu, prema ključnom procesu u njegovu eko- 
nomskom ustrojstvu. Popisi su okrenuti prema izvankomunalnom svijetu, prema ja- 
dranskom prostoru i njegovim društvima, a gibanje prema ekonomskim odnosima 
unutar splitskog društva omogućavaju samo podaci notarijata, premda su splitski 
notarski spisi upravo iz XV. stoljeća oskudno sačuvani. 

Ulazeći u samo splitsko društvo, valja istaknuti da i podaci u kontraliterama ocrta- 
vaju stupanj gospodarske razvijenosti Splita iekonomske značajke društvenih skupi- 
na. Broj splitskih brodova, na primjer, sam po sebi pokazuje razvijenost brodarstva i 
njegovu iznimnu važnost u komunalnoj ekonomiji. Još više, podatak da 1481.-1484. 
godine splitski pučani posjeduju 117 od ukupno 128 brodova u vlasništvu Splićana ne 
ocrtava samo važnost pučanskog sloja u splitskom gospodarstvu, nego i ekonomsku 
probitačnost posjedovanja barke ili gripa. Ipak, tek notarijat, ma koliko fragmentaran, 
osvjetljava neposredne ekonomske odnose u splitskom pomorstvu i činjenicu o ve- 
likom broju Splićana, vlasnika brodova u popisima kontralitera. 

Splitski brodovi u posljednjoj četvrtini XV. stoljeća pripadali su kategoriji brodova 
male i srednje nosivosti. Godine 1481. splitski knez donosi odluku o pobiranju poseb- 
noga nameta na brodove radi čišćenja splitske luke i popravka lučkoga gata. Tada je 
odlučeno da brodovi do 400 stara nosivosti pri pristajanju u splitskoj luci plaćaju 
porez od 8 solda, oni do 600 stara 12 solda, a oni s nosivošću iznad 600 stara 1 libru 
malih denara.“ Tako određene granice nosivosti brodova: 24 tone (400 mletačkih 
stara), 36 tona (600 stara) i iznad 36 tona bile su u skladu s nosivošću brodova koji su 
uplovljavali u splitsku luku. I u notarijatu se spominju brodovi takve nosivosti, bilo u 
kupoprodajnim ugovorima, bilo u onima o gradnji novih brodova. 

Splitski brodovi, koji se između 1472. i 1494. godine u notarijatu označavaju kao 
navilium ili navigium, imaju nosivost od 21 tone (360 stara), 30 tona (500 stara), 36-42 
tone (600-700 stara), 42 tone (700 stara) i 60 tona (1000 stara). Nosivost barkozija bila 
je manja, jer u notarijatu dva barkozija imaju nosivost od samo 15 i 16 tona.'* Grip je 
bio nešto veći jer se spominje jedan nosivosti 24 tone (400 stara), dok je marcilijana, 
spomenuta u notarijatu, imala nosivost od 42 tone (700 stara). Splićani su, doduše, 
imali ibrodova iznad 100 tona nosivosti, pa Marko Cauogrosso 1492. godine posjeduje 
caravellu od 2000 stara ili oko 120 tona nosivosti, ali to su bili iznimni primjeri, jer je 
glavnina splitskih brodova imala nosivost do 60 tona." 

Na takvim je brodovima počivala splitska izvozna trgovina, a davanje brodskog 
prostora u zakup (naulum), unatoč jakoj konkurenciji brodovlasnika, pa i stranih, bilo 
probitačnom djelatnošću u kasnosrednjovjekovnom Splitu. Da bi zaštitio domaće vla- 


16 Isto, sv. 35, 322“. 


1%. Isto, sv. 31, 125“, 30.111.1472; sv. 32, 109, 15.V.1475; sv. 40/1, 43“, 10.111.1491; 291“, 24.X11.1492; 
519“, 2.V.1494. 


15 Isto, sv. 32, 219, 24.X.1476; sv. 37, 4', 6.X.1486. 
5% Grip: sv. 40/1, 298, 7.1.1493; marcilijana: isto, 356“, 30.V.1493. 
4 Caravella Marka Cauogrosso: isto, 232, 21.VI1.1492. 

snike brodova, mletački je knez 1482. godine donio odredbe o zakupljivanju brodskog 
prostora. Splitski su brodovi imali prednost pred stranima koji nisu smjeli svoj brod 
dati u zakup, ako splitski brodovi ne bi prije njih već bili zakupljeni.““! Brodska zakup- 
nina za prijevoz vina iz Splita u Mletke bila je 1474. godine 10 libara za jednu amforu, 
odnosno 430 1/2 libra za teret od 43 1/2 amfore vina.!# Složenija putovanja donosila 
su vlasniku i patronu broda veće prihode. Za put od Splita prema Senju, gdje je brod 
trebao ukrcati drvo, rašu i druge vrste robe, koje “nisu bile zabranjene“ od mletačke 
vlade, i zatim s tim teretom preko splitske luke zaploviti prema Traniju u Apuliji, zakup- 
nina je 1445. godine iznosila 29 dukata. Za još duže putovanje godine 1447: iz Splita 
u Termoli, sukrcanim žitom u Osor, pau Bakarili Novii s teretom drva preko Splita u 
Apuliju, brodska zakupnina je iznosila 62 dukata. !“! 

Jedrenjaci su tako, uz uobičajene plovidbene rizike, bilo zbog vremenskih nepogo- 
daili napadaja gusara i ratnih sukoba, na putovanjima jadranskim prostorom ostvari- 
vali znatan dobitak vlasnicima i patronima. Izvozeći iz splitske luke vino, smokve ili 
slanu ribu, povezivali su rad ribara i težaka u splitskim vinogradima s jadranskim 
tržištima. Izvozna trgovina o kojoj svjedoče popisi kontralitera oslanjala se na taj način 
na cjelokupno splitsko društvo i njegove gospodarske djelatnosti. Sveščići izvoznih 
dozvola spominju mnogobrojne trgovce i brodovlasnike, ali je znatniji dio splitskoga 
stanovništva bio samo neizravno uključen u splitski izvoz. Možda se u imenima pučana 
koji su zabilježeni u popisima kontralitera nalazi i poneki predstavnik težačkoga sloja, 
ali zbog skromnjih ekonomskih mogućnosti to nije moglo biti osobito često. Težak iz 
splitskog burgusa ili stanovnik na seoskom području komune, obrađivač vinograda, 
najčešće je vino i smokve prodavao drugima koji su aktivno sudjelovali u splitskom 
izvozu. Prodajom vina i smokava težak nije samo osiguravao vlastiti opstanak, nego je 
time omogućavao i plovidbe splitskih jedrenjaka do jadranskih odredišta. 

Razvoj splitske izvozne trgovine poticajno je djelovao na unutarnji promet 
zemljišnim ili obrtničkim proizvodima. U trgovini vinom ili smokvama unutar Splita 
težak je bio samo ishodišnom točkom. Cijena jedne galete (oko 15 1) vina u trgovini 
između Splita i Mletaka oscilirala je potkraj XV. stoljeća između 14 i 22 solda,5 I cijena 
sušenih smokava bila je usklađena s potražnjom na mletačkom tržištu. Potkraj 80-ih 
godina 1 star (83,31 1) smokava u Mlecima je vrijedio 7 libara i 10 solda.““* Imućni su 
trgovci u tu trgovinu ulagali golema novčana sredstva, pa su prema Mlecima mogli 
upućivati jedrenjake krcate bačvama vina i vrećama suhih smokava. Splitski bojadisar 
tkanina (tinctor) Mihovil zadužnicom potvrđuje 1447. godine da ser Janku Nikole 
Jancii de Albertis duguje golem iznos od 1049 mletačkih libara za kupljeno vino, a dvije 


“1 “Ordo pro patronis navigiorum et barcharum“, 8.V.1482. (isto, sv. 35). 
“2. Isto, sv. 32, 39, 3.X.1474. 
15 Isto, sv. 23/6, 11.111.1445. 


14 Isto, sv. 23/11, 78“, 27.V.1447. Stanovitu predodžbu o društvenoj vrijednosti zakupa brodskog 
prostora može pružiti usporedba s, barem približno izračunatim, prihodima obrađivača zemljišta. 
U Zadru je u istom razdoblju godišnji prihod težaka u vinogradu i kmeta na ždrijebu: oranice 
otprilike dopirao do razine od 60 libara ili 10 dukata (RAUKAR, Zadar u XV. stoljeću, 193-197). 


15 14 solda: isto, sv. 40, 333, 4.111.1493; 18 solda: 288“, 19.XI1.1492; 22 solda: 428, 12.X1.1493. 
1 Isto, 38/3, 23', 3.X1II.1488. 


O 

godine kasnije jedan stranac, stanovnik Splita (Nuzarelus Jacobi de Saxoferato) 
potvrđuje drugom strancu, također nastanjenom u Splitu (Bernardus Bonucii de Vero- 
na) da mu duguje 1189 libara za 1586 galeta vina.“ Splitski plemić Jakov Natalis- 
Božičević, pak, potvrđuje imućnom građaninu Lovri de Benedictis da mu je isplatio 
dug od 780 libara za kupljene smokve,“ 

U izvoznoj trgovini iz splitske luke, ocrtanoj u sveščićima kontralitera 1475.-1499. 
godine, bile su usredotočene gospodarske snage splitskog društva. Svi slojevi 
stanovništva bili su, u većoj ili manjoj mjeri, vezani za splitski izvoz. Pripadnici komu- 
nalne elite stjecali su trgovinom i pomorstvom velike prihode. Dvojica braće Cauogros- 
so 1494. godine sređuju poslovne odnose, pa Petar Caugrosso izdaje bratu Marku 
zadužnicu u iznosu od 1150 dukata za kupljenu robu i vrijednost dužnika.'* Prihodi 
drugih skupina stanovništva, težaka, obrtnika i nosača u luci (bastasii) bili su, dakako, 
sve nižima, ali su ipak činili osnovicu njihova smještaja u komunalnom društvu. Lovro 
de Benedictis, prije spomenuti splitski građanin, uzima Hvaranina Mateja Križančića 
za zapovjednika (nauclerius) svoje karavele na jednu godinu, uz naknadu od jednog 
ogrtača (mantellum) i 30 dukata. Notarijat, na žalost, nije zabilježio zarade lučkih 
nosača jer se za njihove usluge pri ukrcaju robe na brodove, dakako, nisu trebali sasta- 
vljati notarski dokumenti, ali se čini da ni njihova uloga u lučkom prometu katkad nije 
bila posve beznačajna. Na to upućuje dogovor apulijskih trgovaca žitom u Splitu (mer- 
catores bladorum in Spalato) koji su se 1483. godine uzajamno obvezali da jednoga 
nosača (Martin Dušica) više neće zapošljavati u ukrcaju žita na njihove brodove.“ 


D) SPLIT I JADRANSKI PROSTOR 


1) Sustav jadranskih tržišta 


Dva najvažnija trgovačka uporišta na Jadranu potkraj srednjega vijeka bili su Ve- 
necija i Dubrovnik. Venecija je vladala najvažnijim trgovačkim putovima između pred- 
njeg Istoka i europskog Zapada, što znači da je u XV. stoljeću, prije otkrića novih ze- 
malja i prebacivanja komunikacija na svjetska mora, njezina ekonomska moć imala 
globalnu razinu. Trgovački prostor Dubrovnika širio se iz Jadrana na Mediteran, 
povezujući rudama bogate regije balkanskog zaleđa s europskim Zapadom. 

Između Mletaka i Dubrovnika, koji su bili smješteni na sjeverozapadnom i 
jugoistočnom rubu jadranskog bazena, i njihovih razina ekonomske moći nalazio se 
niz gradskih društava na obje jadranske obale, uporišta pomorskih i trgovačkih veza. 
Važnost svakog od njih ovisila je o brojnim preduvjetima od kojih su bili odlučujući: 1) 


17. Isto, sv. 23/16, 356, 20.X.1449. 
1 Isto, sv.40, 517, 21.IV.1494. 

#9 Isto, 506; 4.IV.1494. 

9. Isto, 430“, 13.X1.1493. 


“Conuentio mercatorum pugliensium“ (isto, sv. 35, 597", 10.1V.1483); apulijski trgovci u Splitu, 
Hercules Capuanus, Ovidius Capuanus, Troianus Capuanus, Johannes del Auantazio i Florius 
de Ragusio, doduše, ne govore o ekonomskim razlozima nego ističu da dogovor sklapaju zato što 
ih je nosač Martin potkradao dok je žito ukrcavao u brodove, 

razina političke samostalnosti, 2) gospodarske mogućnosti vlastitoga prostora i 3) 
proizvodne značajke kontinentalnog zaleđa. Spram Venecije i Dubrovnika jadranski 
su gradovi nedvojbeno imali perifernu važnost u europsko-mediteranskoj privredi, ali 
je unatoč tome na jadranskom prostoru njihova uloga bila istaknuta. Mleci su svoju 
moć oslanjali na komunikacijski smjer prednji Istok-Zapad koji je vodio uzduž istočne 
obale Jadrana, dok su se svi drugi jadranski gradovi, pa dijelom i Dubrovnik, oslanjali 
na sustav veza između dviju jadranskih obala. Mletačke su galije plovile prema Levan- 
tu duž Jadrana, ne spajajući njegove obale. Drugi su jadranski gradovi, nasuprot tome, 
uzajamnim trgovačkim vezama barem od XII. stoljeća dalje, a sasvim sigurno i ranije, 
integrirali jadranski prostor. Ekonomsku cjelovitost Jadrana ostvaruju upravo ta manja, 
periferna gradska središta koja postoje pokraj velikih gospodarskih sustava, prije sve- 
ga mletačkoga. Dubrovnik je već zarana napuštao Jadran i usmjeravao se prema Le- 
vantu, u kasnom srednjem vijeku i prema mediteranskom Zapadu, ali se ipak njegov 
ekonomski i društveni uspon oslanjao na jadranski prostor, prije svega na njegovo 
rudama bogato balkansko zaleđe (Bosna, Srbija). Razvoj dubrovačkih gospodarskih 
veza stoga je od XII. stoljeća veoma sličan onima Zadra ili Splita: povezivanje s vlada- 
rima zaleđa, od ugovora s bosanskim banom Kulinom (1189.) dalje, i ugovori o prijatelj- 
stvu sjadranskim i mediteranskim gradovima koji su mogli biti protutežom mletačkoj 
moćiili, barem, sigurnim odredištem za njegove brodove. Gospodarski uspon Dubrov- 
nika u XV. stoljeću i sve izrazitije razlikovanje od drugih dalmatinskih gradova uvjeto- 
vali su rudno bogatstvo zaleđa i činjenica da nakon 1409. godine grad nije priznao 
mletačku vlast. On se postupno od sredine XV. stoljeća pretvarao u zasebnu jadransku 
republiku mediteranskih obzora, a drugi dalmatinski gradovi svoj su razvojni prostor 
morali izboriti u sklopu moćnoga političkog i gospodarskog sustava Mletačke Repu- 
blike.!? 

Kao dijelovi mletačkoga Stato da Mar, dalmatinski su gradovi bili uključeni u cen- 
tralizirano državno ustrojstvo Republike, ali su i u tom sklopu dalje razvijali svoje 
zasebne gospodarske sustave. Razvoj je njihovih društava ovisio o gospodarskim i 
komunikacijskim preduvjetima, različitima u svakom od njih. Zadar je nakon 1409. 
godine izgubio samostalnost u poslovanju solju, pa je bio jače od drugih gradova 
pogođen mletačkom ekonomskom politikom. Drugi, poput Hvara, gotovo da i nisu 
osjetili mletačka ograničenja, pa su upravo u mletačkom razdoblju zabilježili društveni 
uspon. Rab je, pak, komunicirao između obližnjeg kontinentalnog zaleđa u hrvatskom 
kraljevstvu ijadranskih središta, paje prije turskoga osvajanja prekovelebitskih područja 
bio važnim trgovačkim uporištem. Split je sve do početka XVI. stoljeća i mletačko- 


** Osim radova koji su već spomenuti usp.: D. KOVAČEVIĆ, Trgovina u srednjovjekovnoj Bosni, 
Sarajevo 1961.; J. TADIĆ, Privreda Dubrovnika i srpske zemlje u prvoj polovini XV. veka, Zbornik 
Filozofskog fakulteta X-1, Beograd 1968., 519-539; S. ANSELMI, Venezia, Ragusa, Ancona tra 
Cinque e Seicento, Deputazione di Storia patria per le Marche, Atti e memorie, Serie VIII, vol. VI, 
Ancona 1969; F. GESTRIN, Gospodarske povezave jugoslovanskih dežel in Italije v 15. in 16. 
stoletju, Istorijski časopis XVIII, Beograd 1971., 155-163; M. SPREMIĆ, Dubrovnik i Aragonci 
1442.-1495., Beograd 1971.; I. VOJE, Relazioni commerciali tra Ragusa (Dubrovnik) e le Marche 
nel Trecento e nel Quattrocento, Atti e memorie, Nuova serie - anno 82% (1977.), Ancona 1978., 197- 
219; J.-C. HOCQUET, Commercio e navigazione in Adriatico: porto di Ancona, sale di Pago e 
marina di Ragusa (XIV-XVII secolo), Atti e memorie, Ancona 1978., 221-254; F. GESTRIN, Pomorstvo 
srednjeveškega Pirana, Ljubljana 1978.; V. FORETIĆ, Povijest Dubrovnika do 1808. godine, Zagreb 
1980; J. LUČIĆ, Dubrovačke teme, Zagreb 1991. 

turskih ratova bio srodniji Hvaru, pa ni na njegov razvoj nije mogla znatnije utjecati 
mletačka ekonomska politika. 

Gospodarski sustavi u dalmatinskim gradovima bili su određeni njihovim geoeko- 
nomskim obilježjima, pa ni mletačka vlast nije mogla bitnije ograničiti njihova temeljna 
usmjerenja. Oni nakon 1409.-1420. godine postoje usporedo s mletačkim državnim 
sustavom i u njegovoj sjeni razvijaju prostor vlastite djelatnosti. U usporedbi s global- 
nim dosezima mletačke ekonomije oni čine niz mikrogospodarskih sustava na istočnom 
Jadranu kojima životnost daje upravo njihovo komuniciranje s drugim jadranskim 
središtima. 


2) Periferne ekonomije i metropola 


Analiza kontralitera 1475.-1499. godine, provedena u ovom radu, pokazala je da je 
Split i u doba mletačke vlasti održavao i dalje razvijao pomorske i trgovačke veze s 
jadranskim područjima. Istaknuto je da su Mleci bili glavnim odredištem splitske izvoz- 
ne trgovine i da na takvu usmjerenost nisu uopće utjecale odredbe mletačke vlade nego 
proizvodne značajke komunalnog prostora. Splićani su proizvode sa svojih zemljišnih 
posjeda mogli najbolje prodati u gradu na lagunama pa su prema njemu i upućivali 
brodove s vinom i smokvama. Ali, akoje trgovanje s državnim središtem bilo u skladu 
sa značajkama splitske privrede, ipak su se izvornosti cjelovitost komunalnog gospo- 
darskog sustava iskazivali u činjenici da je splitska trgovina neprekidno bila šira, i 
opsegom i prostorom, od izvoza u Mletke. ' 

Split je u prvom stoljeću mletačke vlasti iskazivao vitalnost mikrogospodarskih 
sustava na istočnom Jadranu i otpornost spram povremeno ograničavajućih smjernica 
Mletačke Republike. Ekonomska politika metropole temeljila se na strogom fiskalizmu 
i težnji da se što više robe sjadranskog prostora privuče u grad na lagunama. Istaknuto 
je mletačko načelo bilo da sva trgovačka roba koja se prevozi Jadranom mora doći u 
Mletke (ogni merce che entra nell'Adriatico o esce dall' Adriatico deve toccar Venezia), 
ali ono nije uvijek bilo provedivo u gospodarskoj zbilji.** Mala periferna društva na 
jadranskom dijelu mletačkoga Stato da Mar smatrala su odredbu o tzv. “dvostrukim“ 
carinama (1422.) ili nešto kasniju odredbu o zabrani komuniciranja sa zapadnom 
obalom Jadrana (1452.) prijetnjom vlastitom razvoju, pa su im se i odupirala. Splićani 
su nakon odredbe od 15.1.1452., koja je gradovima priječila trgovanje s Markama i 
Apulijom, upozorili mletačku vladu da će zbog nje pretrpjeti najveću štetu sama Vene- 
cija, jer će trgovački promet sa zapadnom obalom Jadrana preuzeti Dubrovčani, pa će 
biti oštećena mletačka komora.“ Vlada je već u rujnu 1452. povukla spornu zabranu, 
jednako brzo kao i odluku iz 1422. godine koja je trebala primorati trgovce na dovoz 
robe u Mletke.'? 

Republika je i kasnije povremeno obnavljala zahtjev o obvezatnom dovozu robe u 
metropolu, primjerice 1519. godine, ali je splitska periferna ekonomija i nakon takvih 


15 Prema: BRAUDEL, Sredozemlje i sredozemni svijet u doba Filipa II, 1. svezak, 135. 
5 Zlatna knjiga grada Splita I, 230-233. 
55 RAUKAR, Venecija i ekonomski razvoj Dalmacije, 215-216. 

pokušaja slijedila baštinjene smjernice trgovačkog komuniciranja.!* Dapače, splitski 
su trgovci u prvoj polovici XVI. stoljeća intenzivirali poslovanje s apulijskim lukama. 
Evo usporednih podataka o broju izvoza prema Mlecima i Apuliji. 


Tablica 28. 

Split: broj izvoza prema Mlecima i Apuliji i % od ukupnog broja, 1508.-1540.157 

=. I EJ O ovo) Mj ča. PO 

Odredište 1503. 1504. 1505. 1529. 1530. 1538. 1539. 1540. 

Mleci 77 107 42 77 68 64 98 19 
(55,4) (44,4) (34,43) (44,51) (61,26) (40) (41,35) (24,68) 

Apulija s = 30 60 22 47 27 66 78 49 


Otrantom (21,58) (24,9) (18,09) (26,26) (24,82) — (41,25) = (32,5) = (68,64) 
ze. g M. Sei, jj, MERIRRI I. vi Ve Bei (LOOS 


U usporedbi s podacima iz 1475.-1499. godine o trgovanju Splićana s Mlecima i 
Apulijom (Tablica 4.) primjetan je kvantitativni rast izvoza prema apulijskim lukama, 
unatoč mletačkim ekonomskim smjernicama. Ako i ovom prilikom uzmemo u obzir 
samo godine s potpunim podacima (1504.,1529., 1539.), pokazuje se da opada izvozna 
trgovina prema Mlecima: dok je u posljednjoj četvrtini XV. stoljeća u Mletke bilo usmjere- 
no više od 50% splitskog izvoza, u prvoj polovici XVI. stoljeća opseg izvoza se spustio 
na razinu od 41-44%. Mleci su i dalje bili glavno tržište splitskog izvoza, ali mletačka 
nadmoć nad apulijskim lukama više nije bila tako izrazita. 

U sjeni političke i ekonomske moći metropole Split je na taj način potkraj XV. i u 
prvoj polovici XVI. stoljeća oblikovao vlastiti gospodarski sustav, u kontinuitetu s njego- 
vim značajkama iz predmletačkoga razdoblja. Mala periferna ekonomija je svoje 
zemljišne proizvode usmjeravala prema državnom središtu, ali je istodobno preuzi- 
mala stočarske i pčelarske proizvode iz kontinentalnog zaleđa i dalje izvozila prema 
jadranskim odredištima, najviše prema apulijskim lukama. Ako je u sklopu vlastitih 
ekonomskih smjernica metropola i pokušavala otežati veze između Splita i gradova na 
drugoj obali Jadrana, splitsko je društvo s iznimnom vitalnošću prevladavalo razdo- 
blja restriktivnih odredaba i slijedilo smjernice vlastitog razvoja. Ono je usklađivalo 
sve ekonomske sastavnice, od vrst4 i nosivosti brodova, do visine sredstava koja su se 
ulagala u poslovanje, smogućnostima vlastite privrede, ali barem dijelom i s globalnim 
sustavom Republike. Nosivost splitskih brodova bila je prije svega prilagođena ja- 
dranskom prostoru poslovanja, ali nije bitnije mogla ugroziti ni smjernice mletačke 
vlade. Ona je 1502. godine zabranila da se u Dalmaciji grade brodovi iznad 2000 stara, 
tj. oko 120 tona nosivosti, ali ta zabrana nije uopće utjecala na razvoj splitskog pomor- 
stva."* Jer, Split je ionako i prije toga pretežno posjedovao brodove manje nosivosti, 
ispod 2000 stara, rijetko iznad toga, a osim svega, zabrana svejedno nije spriječila 


84 Archivio di Stato Venezia [dalje: ASV], Senato Mar, Reg. 19, 113, 28.X1.1519. Odluka se odnosila 
na izvoz iz Krete prema Jadranu, ali je obvezivala i trgovinu dalmatinskih gradova. Usp. RAUKAR, 
Komunalna društva u Dalmaciji u XV. st. i u prvoj polovini XVI. stoljeća, 72-74. 


#5". DAZd, SA, sv. 48, 49, 74/7; DAS, SSO, sv. 3. Podaci u sveščiću za 1540. godinu nisu:potpuni i 
odnose se samo na razdoblje od 4.I. do 15.VI. 1540. 


15 ASV, Senato Mar, Reg. 15, 21.X.1502. Usp. RAUKAR, Komunalna društva u Dalmaciji u XV. sti 
u prvoj polovici XVI. stoljeća, 66-67. 

gradnju brodova iznad 2000 stara, pa je u Splitu 1516. godine sagrađen brod od 2500 
stara ili oko 160 tona nosivosti.!5 


3) Redovitost ili iznimnost? 


Splitski popisi kontralitera, na žalost, nisu sačuvani za čitavo XV. i prvu polovicu 
XVI. stoljeća, pa se ne može kontinuirano pratiti opseg splitske izvozne trgovine i 
odgovoriti na pitanja: jesu li konjunkturna razdoblja bila iznimkom ili redovitom poja- 
vom? i zatim: smijemo li govoriti o razdobljima zastoja u razvoju Splita? Već i sačuvani 
popisi kontralitera, od 1475. godine dalje, pokazuju da je opseg splitskog izvoza bio 
promjenljiv, ali i to da je on bio konstantan i da je ustrajno slijedio temeljne smjernice 
splitske ekonomije, dapače, da je ona pokazivala iznimnu sposobnost prilagodbe spram 
promjena u političkim okolnostima poslovanja. 

U posljednjoj trećini XV. stoljeća na obzoru splitskoga prostora sve češće se poja- 
vljuju turske čete, a od mletačko-turskog rata 1499.-1502. godine dalje Osmanlije kroz 
čitavo XVI. stoljeće prijete gradu. Unatoč turskoj blizini i opasnosti, navlastito nakon 
pada Klisa pod tursku vlast (1537.), Split se prilagođavao novim okolnostima i tursko 
zaleđe uključivao u uobičajeno komuniciranje na Jadranu. O tome svjedoče i sačuvani 
sveščići kontralitera. 

Nakon mletačko-turskog rata 1499.-1502. godine broj izvoza iz Splita ne dostiže, 
istina, opseg iz konjunkturnog razdoblja u 80-im godinama, ali ostaje na razini koju je 
dostigao potkraj XV. stoljeća. Tako je 1503. godine zabilježeno 140 izvoza (samo za 
razdoblje od lipnja do prosinca), 1504. godine 242, a 1505. godine 123 izvoza (za 
razdoblje od siječnja do rujna). Podaci iz cjelovitog sveščića za 1504. godinu na kvan- 
titativnoj su razini iz 1499. godine. Godine 1529. uočavamo stanovit zastoj, pa je od 
siječnja do prosinca izdato samo 179 izvoznih dozvola, ali se u godini 1539. opseg 
izvoza ponovno penje na uobičajenu razinu od 237 izvoznih dozvola. Taj je podatak 
tim važniji što Splićani izvoze iz splitske luke u jeku novog mletačko-turskog rata 
1537.-1540. godine. 

Notarijat, pak, pokazuje da je i u razdoblju prije prvog sačuvanog sveščića kontra- 
litera (1475.), Split bio živo poslovno središte, naravno, na razinama koje su bile pri- 
mjerene malim, perifernim društvima mletačkoga Stato da Mar. Ni nosivostbrodova,ni 
poslovne profile splitskih trgovaca ni na koji se način ne može uspoređivati s brojemi 
nosivošću mletačkih brodova ili imućnošću trgovaca s laguna.i% Brodovi, trgovci i 
roba u Splitu nakon 1420. godine bili su plodom splitskog prostora injegovih mogućnosti. 
Na njih gotovo i nije utjecala mletačka uprava, osim što je ograničavala još intenzivnije 
poslovanje sa sjevernojadranskim sajmovima u Senju, Bakru i Rijeci. Pa ipak, iu Splitu 
je bilo trgovaca, zemljoposjednika i vlasnika brodova koji su se isticali opsegom poslo- 
vanja, primjerice, prije spomenuti pripadnici obitelji Cauogrosso ili de Augubio koji su 
imućnošću bili ravni starim plemićkim rodovima. Slikovita je, ali iekonomski zanimlji- 
va činjenica da splitski patricijat u XV. stoljeću podiže palače po uzoru na mletačke 


DAZd, SA, sv. 56/5, 201. 


9 O poslovnoj širini mletačkih trgovaca usp. EC. LANE, Andrea Barbarigo, mercante di Venezia, 
1418-49, u: I mercanti di Venezia, Torino 1996., 3-121. 

palače u slogu kićene gotike, poput velike palače obitelji Papalić koju je gradio Juraj 
Dalmatinac, i da nešto kasnije splitski građanin Ivan de Augubio na svoj oj palači 
postavlja portal, po svemu jednak Dalmatinčevu portalu na palači Papalić, što lijepo 
ocrtava imovne mogućnosti splitske komunalne elite.'* 

Popisi splitskih kontralitera, dijelom i ostaci notarijata, ocrtavaju gospodarsku 
djelatnost splitskoga društva u prvom stoljeću mletačke vlasti i u razdoblju mletačko- 
turskih ratova XVI stoljeća. U sklopu jadranskih gospodarskih sustava Splitje pripadao 
mikrosustavima jadranskih obala, malim perifernim ekonomijama koje su na njihovim 
obzorima bile odnjegovane i koje su bitnim interesima bile usmjerene prema uzajamnom 
komuniciranju, prije svega između dviju jadranskih obala. 

Temeljita promjena zbiva se u Splitu tek nakon Ciparskog rata (1570.-1573.). 
Mletačka vlada prihvaća 1578. godine prijedlog Danijela Rodrigueza da se u Splitu 
podigne velika trgovačka skala s lazaretom. Skala je otvorena 1592. godine, pa je sve do 
Kandijskog rata 1645. godine bila glavnim uporištem u trgovini između Osmanskog 
Carstva i Mletaka.'“ Splitska je skala bila djelom mletačke države ini na koji se način 
nije oslanjala na izvorni gospodarski sustav Splita što ga ocrtavaju popisi kontralitera. 
Oni svjedoče da je Split u čitavom razdoblju prije skale, doduše, bio pripadnik sustava 
perifernih ekonomija koje su na jadranskim obalama postojale uz moćna središta, Mletke 
i Dubrovnik, ali da je on unatoč tome živim i kontinuiranim poslovanjem trgovaca i 
pomoraca dao primjetan prinos društvenom i gospodarskom integriranju jadranskoga 
prostora. 


*! Usp. D. KEČKEMET, Juraj Dalmatinac i gotička arhitektura u Splitu, Split 1988. 


i NOVAK, Povijest Splita IL, 76-87; V. MORPURGO, Daniel Rodriguez i osnivanje splitske skele u 
XVI. stoljeću, Starine 52, 185-248 i 53, 363-415, Zagreb 1962., 1966.; R. PACI, La “scala“ di 
Spalato e il commercio veneziano nei Balcani fra Cinque e Seicento, Venezia 1971.; isti, La rivalit4 
commerciale tra Ancona e Spalato (1590.-1645.), Atti e memorie, Ancona 1978., 277-286. 

Prilog 1. 


Split: vrste robe u izvoznim dozvolama 1481.-1484. 
= ei PO i ji PI. A E sla 


Vrste robe 1481. 1482. 1483. 1484, 
, (VI-XII) (I-XII) (I-XII) (I-V1) 
Zemljišni proizvodi 
vino 185 bačava 724 bačve 772 bačve 22 bačve 
(capita circulata) 147 barila 211 barila 16 barila 
77 barila 9 karatela 3 karatela 3 karatela 
19 karatela 1 buta 4 mediarola 
42 bačve (buta) 1 mediarol 
10 galeta 
ocat 1 bačva 9 bačava 3 bačve 
2 barila 6 barila 1 posuda (vas) 
ulje 1 bačva (caput 5 karatela 1 bačva 2 karatela 
circulatum) 4 barila 2 barila 
3 karatela 1 buta 1 karatel 
1 "“pitarum" 1 mijeh (uter) 
1/2 milijara 
1 barilet 
smokve 6583 barila 6865 barila 7762 barila 534 barila 
57 _mjehova 140 mjehova 219 mjehova 
12 vreća (saccus) 14 vreća 20 vreća 
10 karatela 1 karatel 4 ligacija 
4 bačve (capita 1 "cassa" 4 stara 
Circulata) 1 ligacij 
1 “pitarum" 
grožđe: cibib 2 “pitara" 
suho grožđe 2 vreće 5 barila 3 mijeha 3 mijeha 
1 ligacij 3 ligacija 1 vreća 
maraske 9 barila 15 barila 
1 vreća 
kapare 1 baril 4 barila 1 baril 
bademi 7 barila 1 vreća 1 vreća 
1 vreća 1 ligacij 
2 stara (starium) 
pšenica (frumentum) 2 stara 206 stara 150 stara 170 stara 
4 vreće 
proso (mileum) 73 stara 
brašno (farina) 50 stara 150 stara 16 stara 
4 vreće 2 vreće 
sočivo (legumen) 56 stara 
laneno sjeme 2 vreće 


Stočarsko-pčelarski proizvodi 


koža 


3339 komada 7734 komada 6560 komada 3300 komada 
5 bala 147 bala 52 1/2 bale 51 bala 
krzna (lisica, kuna, kunić) 111 komada 73 komada 


mpg: 

sir 8211 _ komada 6628 komada 6220 komada 556 komada 


(pecium) 6 ligacija 8 ligacija 2 ligacija 
1 ligacij 1440 libara 55 libara 
300 libara 21 1/2 milijara 
1 “mastelus" 
hladetina (zelatia) 11 mjehova 5 barila 23 barila 18 barila 
svinjetina 1 “ad refusum" 1 “ad refusum" 
soljeni sir 8 milijara 
PM I o a == 
soljeno meso 1 ligacij 
med 310 _mjehova 327 mjehova 88 mjehova 6 mjehova 
4 karatela 3 karatela 5 bačava 2 bačve 
1 baril 11 barila 1 “zara" 5 barila 
4000 libara 7 milijara 


17 bačava (ca- 
put circulatum) 


2 "pitara" 
vosak (cera) 14 smotaka 59 smotaka 15 smotaka 14 smotaka 
(colus) 20 komada 5 komada 17 komada 
2 komada 9 vreća 4 vreće 7 ligacija 
278 libara 5 ligacija 6 ligacija 28 libara 
6 ligacija 2 barila 8 libara 23 “tormule" 
1 vreća 1 “panum" 1 "formula" 
4 “panum" 
loj 40 libara 
lojanice 4 barila 10 barila 7 barila 1 baril 
1 "cistum" 18 libara 2 vreće 2 “casse" 
4 “casse" 3 “casse" 
Stoka 
konji 23 229 213 8 
koze 30 
magarci 4 
Proizvodnja soli i ribarstvo 
sol 1876 kablova 2033 kabla 1264 1/2 kabla 59 kablova 
1 star 3 stara 5 stara 
svježa riba, općenito 1680 komada 
svježa riba: zubaci 466 komada 
svježa riba: tunjevina 2 barila 4 barila 
svježa riba: srdele 34 barila 38 barila 127 1/2 barila 
8 maštela 4 maštela 
9 bačava 
3 "tine" 
svježa riba: skuše 2 vreće 
soljena riba 2 "ad refusum" 1 “ad'refusum" 
sušena riba 2 ligacija 


1 “ad refusum" 


.——————.— emae) 

Obrtnički proizvodi 


brodska užad (sartia) 32 lakta (brachium) 4 rotula 2 rotula 4 rotula 
2 rotula 1 kapicij 1 kapicij 
1 "ad retusum" 1 “ad refusum" 
brodski / pokrivači 4 komada 8 komada 3 komada 13 komada 
(celege) 1 “ad refusum" 
šeširi (capellos de lana) 8 komada 396 komada 120 komada 116 komada 
2 vreće 4 svežnja (fassus) 
1 bala 
sandale (sotulares) 623 para 433 para 429 pari 270 pari 
1 “cassa" 2 “ad refusum 
1 vreća 
1 “ad refusum" 
cipele (scarpe) 1 “ad refusum" 
pojasevi za mačeve 20 komada 1 “ad refusum" 1 “ad refusum" 
(centuras a spata) 
okovi za mačeve 
(ferros a spata) 13 komada 
štitovi (targetas) 14 komada 
bakreni predmeti 300 libara 1 “ad refusum" 1 “ad refusum" 1 “ad refusum" 
1 “ad refusum" 
željezni predmeti 1 “ad reftusum" 1 “ad refusum" 1 “ad refusum" 
kotlovi (caldarias) 7 komada 2 komada 2 komada 
zvonca (campanelle) 2 komada 1 komad 5 komada 
čavli (clavi) 4 barila 
koplja (lanceas) 100 komada 
noževi (culteli) 200 komada 
drveni predmeti 213 komada 2 “ad refusum" 
balvani (zauroneti) 19 komada 
stolci (cathedre) 10 komada 3 komada 
bačve drvene 16 komada 
vretena 1000 komada 
kolci (palus) 100 _ komada 
drvene ručke 4 komada 


zemljano posuđe 


limeno posuđe 


100 _ komada 


1 “ad refusum" 


1 “ad refusum" 


bakreno posuđe 


konac (filum) 


konopac (spagus) 


vunena pređa 


1 “matium" 2 vreće 
28 libara 
3 “matium" 
1 ligacij 
2 vreće 


(lana filata) 

lanena_pređa 


150 libara 


1 ligacij 


pamučna pređa 
(bombax filatus) 


1 vreća (saccus) 


remeni 1 “ad refusum" 
čaše 1 “ad refusum" 
pokrivači (cultre) 1 komad 
jelenji rogovi (cornua_ 270 komada 7 pari 
cervi) 1 “ad reftusum" 
podstave od lisičjeg krzna 2 komada 
ogrtači (guarnatie) 3 komada 10 komada 
sklavine 75 komada 18 komada 88 komada 45 komada 
2 bale 1 bala 
čilimi 70 komada 
rese 400 komada 
maramice (faciolos) 21 komad 
1 bala 
mlinski kamenovi 2000 komada 
kamenice za ulje 2 komada 
mijeh _(ludra) 3 komada 
sapun (saponus) 1 “cassa" 
dvopek (buzolatus) 6 barila 1 “ad refusum" 
paklina (pix) 11 _mjehova 3 mijeha 45 mjehova 
7 1/2 milijara 1 “ad refusum" 
Tekstil i sirovine 
tine vunene tkanine 4 peče (petia) 7 peča 1 kapicij 3 peče 
(pannus) 2 _kapicija 1 kapicij 13 bala 1 kapicij 
2 bale 2 bale 
1 baleta 
tkanine (grisus) 1 rotul 
tkanine (modrina) 1 “ad refusum" 
raša (rassia) 89 rotula 190 rotula 223 rotula 159 rotula 
6 peča 3 peče 9 kapicija 2 kapicija 
4 kapicija 18 kapicija . 32 bale 10 bala 
25 bala 8 bala 50 lakata 1910 lakata 
132 lakta 634 lakta 
50 libara 
platno (canipacium) 1 bala 2 rotula 6 bala 
1 bala 
platno (fustagnum) 1 peča 1 peča 
2 kapicija 
platno (tela) 1 bala 3 peče 1 bala 1 rotul s 
500 lakata 2 peče 
svila (seta) 1 ligacij 


I 

pamuk (bombax) 50 libara 1 vreća 2 vreće 


vuna (lana) 9 vreća 47 vreća 12 vreća 4 vreće 
1 milijar 1 milijar 30 libara 2 milijara 
m 8 libara 3 “ad refusum" 


1 "ad refusum" 


lan _(linum) 1 vreća 8 vreća 2 vreće 16 vreća 
2 "tassum" 
Kovine 
Bakar, općenito 2 “ad refusum" 3 balete 2 “ad reftusum" 
4 milijara 
2 “tassum" 
3 “ad refusum" 
Bakar (ramum durum) 1 neodr. količina 
Bakar (ramum vetum) 1 “ad refusum" 1 “ad refusum" 
Bakar (ramum ruptum) 1 “fassum" 6 bala 
2 “ad refusum" 2 “ad refusum" 
Mjed (broncum) 3 bale 1 bala 
742 libre 
Olovo (plumbum) 12 milijara 470 komada 74 komada 
Čelik (azale) 7 barila 
Mirodije 
Papar (piper) i vreća 
Roba općenito 1 “ad refusum" 4 "cassa" 2 “ad reftusum" 
(merces) 1 “ad refusum" 
Prilog 2. 
Split: količine robe u izvoznim dozvolama 1475.-1499. 
Vrsta robe 1475. 1476. 1481. 1482. 1483. 1484. 
(VI-XII) (I-X) (VI-XII) (I-XI1) (I-Xll) (I-Vl) 
Vino 276 bačava 552 bačve 185 bačava 724 bačve 772 bačve 22 bačve 
78 barila 243 barila 77 barila 147 barila 211 barila 16 barila 
470 galeta 12 karatela 10 galeta 9 karatela 4 karatela 3 karatela 
14 karatela 4 bute 19 karatela 1 buta 4 mediarola 
42 bute 1 mediarol 


Smokve 3150 barila 2840 barila 6583 barila 6865 barila 7762 barila 534 barila 
7 mjehova 23 mijeha 57 mjehova 140 mjehova 219 mjehova 


16 vreća 12 vreća 14 vreća 20 vreća 
1 ligacij 10 karatela 1 karatel 4 _ligacija 
4 bačve 1 “cassa" 4 stara 

Raša 82 rotula 105 rotula 89 rotula 190 rotula 223 rotula 153 rotula 
2 bale 7 peča 6 peča 3 peče 32 bale 10 bala 
708 lakata 5 kapicija 25 bala 8 bala 9 kapicija 2 kapicija 
160 lakata 4 kapicija 18 kapicija 50 lakata 1910 lakata 
132 lakta 634 lakta 
50 libara 
Koža 1069 kom. 2949 kom. 3339 kom. 7734 kom. 6560 kom. 3300 kom. 
21 bala 23 bale 5 bala 147 bala 52,5 bale 51 bala 
Sir 198 kom. 1010 kom. 8211 kom. 6628 kom. 6220 kom. 556 kom. 
1 ligacij 2 ligacija 1 ligacij 6 ligacija 8 ligacija 2 ligacija 
2 milijara 3 maštela = 1440 libara 21,5 milijara 
150 libara 300 libara 55 libara 
Med 374 _ mijeha 72 mijeha 310 mjehova 327 mjehova 88 mjehova 6 mjehova 
8 karatela 4 karatela 10 barila 5 bačava 2 bačve 
3 milijara 1 barilet 1 barilet (capita 5 barila 
4000 libara 17 bačava circulata) 
7 milijara 
3 karatela 
2 “pitara" 
Vosak 7 komada 6 ligacija 2 komada 20 komada 5 komada 17 komada 
6 ligacija 947 libara 6 ligacija 5 ligacija 6 ligacija 28 libara 
40 libara 2 barila 278 libara 9 vreća 4 vreće 14 “collus" 
1 “collus" 1 rotul 1 vreća 2 barila 8 libara 7 ligacija 
3 “panum" 7 “collus" 14 “collus" 59 “collus" 15 “collus" 23 “formule" 
Konji 383 364 23 229 213 8 
Tkanine 1 bala 13 peča 4 peče 7 peča 13 bala 3 peče 
(pannus) 8 bala 2 kapicija 3 bale 1 kapicij 2 bale 
3 kapicija 7 peča 1 kapicij 1 kapicij 


gg: 


Vrsta robe 1487. 1488. 1497. 1498. 1499. 
(XI-XII) (I-V) (I-XII) (I-XII) (I-XII) 
Vino 26 bačava 29 bačava 293 bačve 419 bačava 787 bačava 
16 barila 14 barila 75 barila 83 barila 300 barila 
1 kapicij 2 mediarola 11 karatela 9 karatela 2 karatela 
22 bute 
Smokve 2186 barila 336 barila 6953 barila 8632 barila 11077 barila 
135 mjehova 155 mjehova 491 mijeh 
9 vreća 78 vreća 199 vreća 
3 karatela 7 karatela 12 karatela 
1 buta 


omg: ._. 

Raša 6 rotula 76 rotula 111 rotula 151 rotul 169 rotula 


4 bale 2 peče 33 bale 41 bala 34 bale 
9 bala 4 kapicija 5 kapicija 2 ligacija 
: 37 kapicija 3 vreće 3 “colletus" 
ud 2 “colletus" 3 ligacija 
21 lakat 
Koža 475 komada 7874 komada 2631 komad 1466 komada 571 komad 
31 bala 20 bala 51 bala 24 bale 
8 kapicija 1 ligacij 13 “matium" 
Sir 19 komada 755 komada 1085 komada 1162 komada 2352 komada 
1 ligacij 2 ligacija 4 milijara 2 ligacija 
9 milijara 
500 libara 
Med 19 mjehova 9 mjehova 18 mjehova 38 mjehova 94 mijeha 
6 bačava 6 bačava 1 karatel 4 karatela 1 bačva 
1 baril 4 karatela 4 bute 
9 barila 
15 karatela 
Vosak 3 ligacija 5 ligacija 14 ligacija 10 ligacija 30 komada 
2 “collus" 26 “collus" 64 libre 5 bala 6 ligacija 
2 peče 8 “collus" 4 vreće 
2 vreće 1 "panum" 9 mjehova 
8 mjehova 12 “collus" 
10 “collus" 6 “panum" 
4 “panum" 
Konji —— 112 6 20 169 
Tkanine —— 7 peča 2 bale 10 bala 4 peče 
(pannus) 26 kapicija 3 kapicija 22 kapicija 6 bala 
42 lakta 1 ligacij 4 kapicija 


Prilog 3. 
Split: izvoz, siječanj-listopad 1476. godine 
Vrste robe Venecija Apulija Senj, Bakar, Rijeka 
Vino 532 bačve (capita circulata) 116 barila 16 bačava 
121 baril 
12 karatela 


4 bačve (buta) 


Ocat 1 baril 
1 karatel 

Smokve 2840 barila 
23 mijeha 
16 vreća 
1 ligacij 
Sir 1010_ komada 
2 milijara 
150 libara 
2 ligacija 
Med 44 mijeha 25 mjehova 
2 karatela 
3 milijara 
Vosak 7 smotaka (collus) 290 libara 5 ligacija 
2 barila 6 “panes" 
1 ligacij 
1 rotul 
587 libara 
Brašno 6 vreća (saccus) 
1 ligacij 
Pšenica (frumentum) 4 vreće 
Suho grožđe 9 mjehova 
6 vreća 
Bademi 2 barila 
Sočivo 1 vreća 
Riba 2 barila 7 barila 
Hladetina 5 barila 
Koža 909 _ komada 380 komada 1490 komada 
12 bala 11 bala 
Konji 361 grlo 
Volovi 4 grla 
Raša 24 _rotula 23 rotula 46 rotula 
30 lakata 7 peča 130 lakata 
12 kapicij 
Tkanine (pannus) 12 peča 
8 bala 
Pamučne tkanine 1 rotul 
(bocasinus) 
Vuna 13 libara : 
Vunena pređa 1 vrećica (sacculus) : 
Pamuk 170 “matium" 

Konac 1 ligacij 


Konopi 1 “ad refusum" 
Brodska užad 29 lakata 
Brodski pokrivači 8 komada 
Sklavine 9 komada 
Ogrtači 2 komada 
Kape 35 komada 
Haljine 6 komada 
Stolnjaci 2 komada 
Čilimi 1 komad 
Opanci 9 pari 
Sandale 64 para 
Podstave lisičje 3 komada 
Podstave kunine 5 komada 
Bakreni predmeti 40 libara 798 libara 1 “ad refusum" 
4 "ad refusum" 

Željezni predmeti 1 “ad refusum" 
Željezne ručke 1 “ad refusum" 
Kotlovi 1 “ad refusum" 2 “ad refusum" 
Tave 2 “ad refusum" 
Zvončići 3 komada 

1 “ad refusum" 
Mačevi 23 komada 
Paklina 13 mjehova 

Tomislav Raukar 
RIASSUNTO 


I sistemi economici dell“ Adriatico: 
Spalato dell“ anno 1475 fino all“ anno 1500 


Nel presente lavoro si analizzano i dati riguardanti il commercio di esportazione di Spala- 
to, i quali figurano negli elenchi dei permessi di esportazione dal porto di Spalato tra il 1475 e 
il 1499 e si considera il ruolo del commercio nello sviluppo della societa di Spalato negli ultimi 
venticinque anni del XV secolo. 

Il lavoro si divide in quattro capitoli. Nell“ Introduzione si constatano i contributi della 
storiografia alle ricerche sullo sviluppo economico delle citta dalmate nel Medioevo e si mette 
inrisalto il fatto che gli elenchi dei permessi di esportazione dalla citta di Spalato, o le cosiddette 
contralitterae, permettono la quantificazione e la creazione di serie di dati riguardanti il com- 
mercio di Spalato. 

Nel capitolo intitolato I! commercio di esportazione ed importazione si analizzano i dati degli 
elenchi delle contralitterae, si determinano le destinazioni di esportazione del commercio di 
Spalato e specie di merci, nonchć i dati reguardanti V'importazione di merci dalle fiere tenute 
nelle citta dell" Adriatico del Nord, e precisamente a Segna, Buccari e Fiume. 

II capitolo intitolato I! commerciante e la societi di Spalato rappresenta la parte centrale della 
ricerca sull“ esportazione di merci dal porte di Spalato. In questo capitolo sulla base dei dati 
contenuti nelle contralitterae si accertano: | apartenenza degli esportatori di merci, dei proprie- 
tari di navi, la dinamica del traffico portuale e1' influenza del commercio sulla societa di Spalato. 

Nel capitolo conclusivo intitolato Spalato e ! ambiente adriatico si determina la posizione dell“ 
economia di Spalato nell“ ambito dei sistemi economici sullo spazio adriatico verso la fine del 
Medioevo. L' economia di Spalato appartiene a una serie di piccole economie periferiche che 
vivono su ambedue le sponde adriatiche accanto ai grandi sistemi economici con il centro a 
Venezia e Ragusa. L' economia di Venezia aveva a quell' epoca un“ importanza globale e 
euroasiatica, perch€ collegava il Vicino oriente all“ Europa occindentale. Di fronte al sistema 
economico veneziano, le economie adriatiche periferiche collegavano le due sponde dell“ Adria- 
tico al loro retroterra continentale. 


SAŽETAK 


Jadranski gospodarski sustavi: 
Split 1475.-1500. godine 


U radu se analiziraju podaci o splitskoj izvoznoj trgovini u popisima izvoznih dozvola iz 
splitske luke 1475.-1499. godine i razmatra uloga trgovine u razvoju splitskoga društva u 
posljednjoj četvrtini XV. stoljeća. 

Rad je podijeljen u četiri poglavlja. U LIvodu se utvrđuju prinosi historiografije u istraživanju 
o gospodarskom razvoju dalmatinskih gradova u srednjem vijeku i upozorava da popisi 
izvoznih dozvola iz splitske luke ili tzv. kontralitera omogućavaju kvantifikaciju i stvaranje 
serija podataka o splitskoj trgovini. 

U poglavlju Izvozna i uvozna trgovina analiziraju se podaci i iz popisa kontralitera, određuju 
izvozna odredišta splitske trgovine i vrste robe, te podaci o uvozu robe sa sjevernojadranskih 
sajmova u Senju, Bakru i Rijeci. H 

Poglavlje Trgovac i splitsko društvo u središtu je istraživanja o izvozu robe iz splitske luke. U 
njemu se na temelju podataka u kontraliterama utvrđuju: pripadnost izvoznika robe, vlasnika 
brodova, dinamika lučkog prometa i djelovanje trgovine na splitsko društvo. 

U zaključnom poglavlju Split i jadranski prostor određuje se položaj splitske ekonomije u 
gospodarskim sustavima na jadranskom području potkraj srednjeg vijeka. Splitska privreda 
pripada nizu malih perifernih ekonomija koje na obje jadranske obale postoje potkraj velikih 
gospodarskih sustava kakvi su Venecija i Dubrovnik. Mletačka privreda tada ima globalnu, 
euroazijsku važnost jer povezuje prednji Istok s europskim Zapadom. Nasuprot mletačkom 
sustavu, periferne jadranske ekonomije spajaju dvije jadranske obale i njihova kontinentalna 
zaleđa. 


125 


Jakov Sirotković 


EKONOMIKA I PLANIRANJE RAZVOJA 
(Stanje teorije i prakse s osvrtom na Hrvatsku) 


Ekonomika razvoja kao posebno područje ekonomske teorije i kao 
polazište primijenjene discipline planiranja, programiranja, odnosno stra- 
tegije razvoja. 

Ekonomika razvoja kao osnova suvremene makroekonomske anali- 
ze, statističke osnove, društvenih računa i drugih suvremenih metoda 
ekonomske analize. 

Planovi, programi i strategije razvoja nacionalnog gospodarstva sežu 
u daleku povijest, a osobito su se razvili u osnovne metode i sredstva 
ekonomske politike u proteklih pedeset godina. 

Planovi razvoja Hrvatske u bivšoj Jugoslaviji bili su sastavni dio glo- 
balnog planiranja, ali sa značajnim posebnostima, osobito nakon uvođenja 
samoupravljanja i djelomičnoga materijalnog osamostaljivanja Republike. 

Neposredno nakon uspos tavljanja Republike Hrvatske u 1991. i 1992. 
godini učinjeni su prvi ozbiljniji koraci u izradi dugoročnihi srednjoročnih 
programa (planova, strategija) ekonomskog razvoja, ali državna vlast ih 
nikada nije prihvatila kao polazište ekonomske politike. 

Ekonomska politika Hrvatske od 1991. do 1999. godine zasniva se 
na kratkoročnim, analitički defektnim osnovama. Nakon ratnog razdob- 
lja prelazi se na trogodišnje planiranje proračuna kao osnovici, uz doda- 
tak više parcijalnih strategija, u osnovi neutemeljnih. 

Teorijska istraživanja o razvoju i analitičko statistička osnova za pla- 
niranje (programiranje, strategiju) razvoja u Hrvatskoj su u zaostatku za 
svjetskim (međunarodnim) trendovima. Ograničavajući čimbenik je po- 
litika, dok postoje objektivni uvjeti i pretpostavke za zaokret u kratkom 
roku u pravcu zasnivanja ekonomske politike na znanstveno utemelj- 
nim osnovama i planiranju (programiranju, strategiji) razvoja u skladu 
sa suvremenim metodama i rješenjima. 


UVOD 


Ekonomika razvoja kao posebno područje teorijske ekonomske misli upravo bi- 
lježi pedeset godišnjicu. O tome postoje brojna istraživanja, među kojima su i dileme 
može li se uopće može raditi o izdvojenoj ekonomskoj disciplini, premda nitko ne 
osporava specifičnosti toga područja. 

Pod ekonomikom razvoja podrazumijevaju se, prije svega, teorijski problemi 
nacionalnoga gospodarstva, te na tome zasnovana pitanja ekonomskog razvoja u 
međunarodnom, globalnom aspektu. 

U novije vrijeme bilo je više pokušaja teorijskog uopćavanja ovih pitanja u širem 
povijesnom rasponu, pa se, uz ostalo, analiziraju i promjene u fazama, što se po- 
vezuje sa doprinosima triju naraštaja ekonomskih teoretičara, od kojih treća tek stu- 
pa na znanstvenu pozornicu. 

Ovakva su teorijska istraživanja, premda zasnovana na uopćavanju realnih kre- 
tanja i promjena, bitno utjecala na razvoj metoda makroekonomske analize i stati- 
stike društvenih računa. Počelo se sa vrlo pojednostavljenim modelima pedesetih 
godina ovoga stoljeća, da bi se u devedesetim došlo do iznimno razvijenih i sofistici- 
ranih metoda, globalno primjenljivih, a u osnovi formuliranih u sustavu društvenih 
računa Ujedinjenih nacija i Europske unije. 

Premda planiranje razvoja nacionalnoga gospodarstva ima duže trajanje od teo- 
rijske problematike ekonomskog razvoja, ono se u širim međunarodnim razmjerima 
konstituira istovremeno s ekonomikom razvoja. 

Pod utjecajem dogmatskih interpretacija bilo je dosta rašireno mišljenje, da je 
planiranje razvoja sinonim za staljinističke metode dirigiranja nacionalnom ekono- 
mijom, pa su se i pojmovno tražili odgovarajući supstituti. Međutim, već se krajem 
tridesetih godina, a osobito nakon Drugog svjetskog rata, dakle u vrijeme afirmacije 
ekonomike razvoja, prihvaća planiranje kao zajednički nazivnik za metode utjecaja 
države na kretanje nacionalnoga gospodarstva. Čak dolazi i do zamjene teza, pa se 
pod planiranjem razvoja podrazumijeva utjecaj razvijenih kapitalističkih tržišnih 
država na ekonomska kretanja, a u tome smislu prihvaća se takav naziv i za 
međunarodnu razvojnu politiku Svjetske banke i Ujedinjenih nacija. Uz manje osci- 
lacije tako je ostalo do danas. 

Često se u literaturi planiranje poistovjećuje s programiranjem i strategijom 
razvoja, premda se radi o pojmovno i sadržajno različitim kategorijama. Planiranje 
razvoja je po definiciji višegodišnjeg karaktera, premda može biti kratkoročno, 
srednjoročno i dugoročno. Ipak, za kratkoročno prikladniji je pojam programiranje, 
dok se dugoročni planovi više svode na strategiju razvoja. To i ne bi trebalo biti toliko 
značajno da se u primjeni više puta ne radi o stanovitoj zloupotrebi pojmova, osobito 
pod utjecajem kratkoročnih doktrinarnih političkih ciljeva. 

Pojam planiranje više se odnosi na proces, što znači da je prije svega metoda formu- 
liranja razvojnih ciljeva i programa, dok su planovi (programi, strategije) rezultati toga 
rada. Oni mogu biti službeni dokumenti ili samo posebne studije, koje služe kao osnova, 
odnosno sredstvo ekonomske politike. Kada se ekonomska politika vodi na temelju 
službeno prihvaćenih planova, oni se mogu smatrati osnovnim sredstvima ekonomske 
politike, jer se na njima zasnivaju i mjere kojima se takva politika ostvaruje. 

Planiranje razvoja u Hrvatskoj bilo je u bivšoj Jugoslaviji podređeno centralizira- 
nim okvirima, premda su uvijek postojali i zasebni republički planovi. Prvi peto- 
godišnji plan za razdoblje od 1947. do. 1951. godine bio je urađen po uzoru na so- 
vjetsko planiranje, a Narodna (kasnije socijalistička) Republika Hrvatska imala je 
zaseban plan, koji se u nekim aspektima razlikovao od opće jugoslavenskog. Kasnije 
se pristup planiranju načelno mijenja, ali veća samostalnost republika, pa tako i Hr- 

vatske očituje se tek nakon Ustava iz 1974. godine. Ostaje se i dalje na petogodišnjim 
planovima, ali se afirmira i dugoročno planiranje. Tako je početkom 1975. godine 
izrađena okvirna koncepcija “dugoročnog razvoja SR Hrvatske u razdoblju do 1985. 
godine“ s nekim aspektima za razdoblje do 2000. godine. U pristupu tome planu bilo 
jeiu metodološkom i u programskom pogledu značajnih odstupanja od zajedničkoga 
jugoslavenskog plana, što je bio povod određenim konfrontacijama, koje su se 
zaoštravale sve do konačnog sloma Jugoslavije. 

Još u razdoblju osamostaljivanja Republike Hrvatske, prije njezinoga međuna- 
rodnog priznanja, otpočele su brojne inicijative koje su imale za cilj da se istraži 
stanje hrvatskoga gospodarstva i utvrde mogućnosti razvoja u novim povijesnim 
uvjetima. Zapažena je bila aktivnost Matice Hrvatske, koja se više svodila na priku- 
Pljanje različitih mišljenja o općim problemima razvoja društva i koja je bila kra- 
tkoga daha. Rad u Hrvatskoj akademiiji znanosti i umjetnosti zasnivao se na ra- 
nijim istraživanjima i odnosio se na šire probleme razvoja društva, pri čemu su 
ekonomski bili samo jedan od segmenata. Zbog pomanjkanja sredstava i šireg inte- 
resa taj je rad uskoro bio prekinut, a nastavljen je nedavno s naglascima na 
dugoročnom razvoju gospodarstva. Istraživanja Ekonomskog instituta Zagreb bila 
su u najužoj vezi s državnim strukturama, izrađen je čak i dokument koji je razma- 
tran u tijelima Vlade i Sabora, te koji je trebao biti osnova i za formalni program 
srednjoročnoga odnosno dugoročnog razvoja, ali se ubrzo od toga odustalo. Nakon 
prekida od nekoliko godina nastavljena su takva istraživanja, ali je ponovno došlo 
do prekida suradnje s državnim vlastima zbog neslaganja u pristupu, ciljevima i 
metodama njihova ostvarivanja. 

Ekonomska politika Hrvatske u razdoblju od 1991. do 1999. godine vodi se na 
kratkoročnim osnovama. Agresija i ratne prilike u 1991. i 1992. godini to djelomično 
opravdavaju. Manje je to bilo opravdano u razdoblju od 1993. do 1995. godine, koje se 
također može označiti kao ratna ekonomija. Nakon toga za politiku koja se vodi nema 
nikakvog opravdanja. Ona je arbitrarna i ignorira objektivnu znanstvenu analizu, osnov- 
no sredstvo je državni proračun, koji se planira na paradoksalnim analitičkim kon- 
strukcijama, što nanosi nenadoknadive štete nacionalnom gospodarstvu. 

Dugo je u državnoj politici prevladavao stav kako opća (globalna) strategija 
razvoja nije potrebna, da su pokazatelji gospodarskih kretanja u osnovi dobri, te da, 
uz kratkoročne i srednjoročne proračunske planove, polazište politike treba biti i u 
parcijalnim strategijama razvoja, kao što su izgradnja prometnica, razvoj energetike, 
razvoj otoka, program zapošljavanja, stambena izgradnja za povratnike i slično. Praksa 
je pokazala da su takvi programi nerealni i da su zasnovani na pogrešnim pretpo- 
stavkama. 


, Poglavlje 1. 
POLAZIŠTA I OSNOVE EKONOMIKE RAZVOJA 


Nedavno je u nas (Dubrovnik, 13-14. svibanj 1999.) održan znanstveni skup (sim- 
pozij), u suorganizaciji Ekonomskog fakulteta Zagreb i Svjetske banke (Washington), 

pod nazivom: “Budućnost ekonomike razvoja u perspektivi“ (“Future of Develop- 
ment Economics in Perspective“).! 

U uvodnom referatu G.M. Meiera “Stara i nova generacija ekonomista teoretičara 
razvoja“, odmah u početku govori se o tome da se radi o razmatranju doprinosa tih 
generacija ekonomici razvoja u proteklih 50 godina. S time što prva generacija pripa- 
da razdoblju od 1950. do 1975. godine, a druga od 1975. do danas. Također, najav- 
ljuju se i otvorena pitanja koja očekuju sljedeću generaciju u novom stoljeću,? 

Pod ekonomikom razvoja podrazumijeva se zasebno područje opće ekonomske 
teorije, dok je planiranje razvoja njegova znanstvena primjena. O tome su mišljenja 
podijeljena. Postoje brojne kontroverze i dileme, prema kojima su svi pokušaji for- 
muliranja cjelovite teorije razvoja i planiranja nedovoljno utemeljeni. U tome pogle- 
du stavovi koji su izneseni na dubrovačkom skupu dopuštaju raspravu, premda na- 
ginju tumačenju kako se ipak radi o posebnom području ekonomske znanosti. Pri 
tome se, međutim, naglašava da se pedesetih godina ovoga stoljeća radi o ponov- 
nom otkrivanju ili novom zasnivanju ekonomike razvoja kao zasebne discipline. Takav 
stav podrazumijeva da je već postojala teorija ekonomskog razvoja, te stoga novo 
zasnivanje znači njezinu obnovu na drukčijim osnovama. Prva generacija teoretičara 
ekonomskog razvoja uopće ne negira takve činjenice. Pa se stoga u temeljnim rado- 
vima o ekonomici razvoja pedesetih godina u tome smislu i govori. 

Tako se npr. posebno ističe kako je Arthur Lewis u svojoj poznatoj knjizi “Teorija 
ekonomskog rasta“ (Theory of Economic Development), koja se smatra iznimno 
značajnom za “start moderne ekonomike razvoja“, kazao sljedeće: 

“Knjiga ove vrste izgleda da je potrebna zato što teorija ekonomskog rasta po- 
novno privlači široki svjetski interes i stoga što cjelovitog razmatranja ovoga pitanja 
nije bilo već cijelo jedno stoljeće. Zadnja velika knjiga koja je pokrivala ovo široko 
područje bili su “Principi političke ekonomije “ (Principles of Political Economy) John 
Stuart Milla“ objavljeni 1848. godine. 

Ovome se, ipak, može prigovoriti, jer John Stuart Mill nije otišao puno dalje od 
svojih prethodnika, klasika i osnivača znanstvene ekonomije, Adama Smitha i Davi- 
da Ricarda. 

Tome prigovoru ne bi trebalo pridavati osobitu pozornost kada ne bi dobio na 
značenju u jednom drugom kontekstu. Naime, teoretičari novoga modernog zasni- 
vanja ekonomike razvoja osobito naglašavaju kako se pedesetih godina radilo o for- 
muliranju “velikih modela strategije razvoja koji su uključivali strukturne transfor- 
macije i odgovarajući ekstenzivni angažman države u programiranju i planiranju 
razvoja“. S time u vezi posebno ističu doprinose Harrod-Domara, Solowa, Rostowa, 
Nurksea i Chenerya u drugoj polovici pedesetih i početkom šezdesetih godina.“ 


' > Skupjenajavljen u časopisu Ekonomskog fakulteta Zagreb “Zagreb International Review of Economics 
and Business“, Vol. II. No. 2, May 1999, p. 129-130, gdje su bili navedeni i naslovi 8 referata i popis 
sudionika. 


De 


Gerald M. Meier, Stanford University: The old Generation of Development Economics and The New“, 
Symposium of Future of Development Economics in Perspective, Faculty of Economics Zagreb (FEZ), 
World Bank Washington (WB), 1999. 


3 Isto,p.1-2. 
+ Isto. 

Posebno se naglašava kako se u toj prvoj fazi konstituiranja ekonomike razvoja 
radilo o analizi makroekonomskog karaktera koja je imala široku primjenu, te kako 
su upravo slabi rezultati u politici razvoja, druge polovice šezdesetih godina i prve 
polovice sedamdesetih, doveli do toga da se ekonomika razvoja ponovno počela ospo- 
ravati kao posebno područje ekonomike. Međutim, druga generacija ekonomista 
teoretičara razvoja “spašava“ ekonomiku razvoja kao posebnu disciplinu time što je 
vraća u krilo neoklasične ekonomike mikroekonomskog karaktera. 

To se naziva i “uskrsnuće (resurgence) neoklasične ekonomike“.* 

Autor, koji sebe uvrštava u staru generaciju ekonomista teoretičara razvoja, ovakav 
zaokret u neoklasičnom smjeru, koji je izvršila druga generacija ekonomista, ne 
prihvaća kao trajno rješenje. Drži kako pred novom generacijom stoje brojni nerješeni 
problemi, koji su im ostavljeni u naslijeđe, te da se radi o potrebi određene sinteze 
pozitivnih rezultata prve i druge faze (generacije). Misli da ekonomika razvoja kao 
samostalna disciplina nije dovedena u pitanje, te kako je moguće njezino usavršavanje, 
pri čemu je bitno formulirati odgovarajući teoretski okvir u skladu s novim spoz- 
najama. Zaključuje: 

“Ekonomika razvoja sastoji se jednim dijelom u boljem osposobljavanju opće 
ekonomike da rješava pitanja koja se pojavljuju u kontekstu razvoja, te drugim dijelom 
od rješavanja određenih specifičnih problema koji proistječu iz izučavanja iskustava 
zemalja u razvoju“? 

Definicija nije precizna, ali ukazuje na osnovni sadržaj ekonomike razvoja kao 
posebne ekonomske teorijske discipline, što se šire obrazlaže u tekstu, a što je pred- 
met razmatranja u drugim prilozima za spomenuti dubrovački skup. Osobito su za- 
nimljivi prilozi koji se odnose na pitanja ciljeva razvoja, na planiranje, odnosno pro- 
bleme, politike razvoja, na institucionalna pitanja i pitanja organiziranog utjecaja na 
ekonomski razvoj. 

U tome smislu može se kazati kako je u novije vrijeme učinjen određeni napre- 
dak u pristupu ekonomici i politici (planiranju) razvoja, osobito s obzirom na nove 
uvjete koje nameću suvremeni procesi ekonomske globalizacije. 

Međutim, u tim razmatranjima nisu na zadovoljavajući način obrađena polazišta 
ekonomike razvoja u teorijskom pogledu, a niti osnove planiranja, shvaćenog kao 
metoda i sredstvo ekonomske politike. 

Znanstveno zasnovana polazišta ekonomike razvoja imamo već u fiziokrata, prije 
svega E. Quesnaya. Njihove su analize ekonomskih procesa imale značajnog utjecaja 
na A. Smitha, koji je s njima surađivao i o tome pisao. D. Ricardo je učinio korak 
dalje, a njegova polemika s Malthusom odnosila se na pitanja ekonomskog rasta (od- 
nos rasta proizvodnje prehrambenih proizvoda i povećavanja stanovništva). K. Marx 
obrađuje bitna pitanja ekonomske strukture društva i ekonomskog razvoja, osobito 
u teoriji reprodukcije. Smatra da su fiziokrati, osobito Quesnay, začetnici ekonomije 
kao znanosti, polemizira sa Smithom i Ricardom, ali i koristi njihova rješenja o teoriji 
radne vrijednosti. Učinio je značajan korak dalje u odnosu na klasičnu ekonomiju u 


5 Isto, pp. 4-6. 


5 Isto,stn5i M.D. Little: “Economic Development“, New York, Basic Books, 1982, chs. 9-10. 
7 1sto,str 22. 

pristupu analizi makroekonomske strukture i ravnoteže. J.M.Keynes čini revolucio- 
narni zaokret u odnosu na Smitha i Ricarda, ali ne i u odnosu na Marxa, što se tiče 
teorijskih spoznaja o zakonitostima ekonomskog razvoja, uzroka cikličkih kretanja i 
kriza. 

Stoga se ne može prihvatiti stav ni da je bitan doprinos teoriji ekonomskog razvoja 
dao J.S.Mill niti da nakon njega, gotovo stotinu godina, sve do pedesetih godina 
ovoga stoljeća, nije bilo na tome području značajnijih pomaka. Time se ne samo igno- 
riraju doprinosi fiziokrata i klasika, te preskaču Marx i Keynes, već se zanemaruju i 
svi doprinosi teoriji razvoja od strane brojnih istraživača, kao i pokušaji njihove pri- 
mjene. To se posebno odnosi na iznimne radove sovjetskih (ruskih) ekonomista o 
teoriji ekonomskoga rasta i metodama makroekonomske analize za potrebe plani- 
ranja (strategije) razvoja u razdoblju od 1924. do 1930. godine. Tada je zasnovana i 
čuvena ruska škola primijenjene matematike u ekonomskim istraživanjima i plani- 
ranju. 

Premda su ti radovi bili poznati, znanstvenicima u svijetu koji su se specijalizira- 
li u takvim istraživanjima, postali su dostupni široj stručnoj javnosti tek 1964. godi- 
ne, kada ih je N. Spulber obradio i objavio u knjizi “Temelji sovjetske strategije eko- 
nomskog rasta“, 

Od kolikoga su značenja ova istraživanja sovjetskih (ruskih) ekonomista ilustri- 
rati ćemo samo kratkim opisom jednoga rada G.A.Feldmana “Prilog teoriji rasta na- 
rodnoga dohotka“. Feldman je najprije razradio vlastiti teorijski model, tako što je 
raščlanio dohodak na kapital (akumulaciju) i potrošnju. Model je formuliran u 
matematičkom izrazu i to kao trosektorski. Cilj mu je utvrditi “potencijalni obim 
potrošnje masa i njezinu stopu porasta kao funkciju ekonomske strukture“. Okosni- 
ca modela je efektivnost investicija i stopa akumulacije. Koeficijente efikasnosti 
utvrđuje za ukupnu proizvodnju (dohodak), za sektor proizvodnje sredstava proizvo- 
dnje i za sektor proizvodnje sredstava potrošnje. Na toj osnovi izračunava indeks 
industrijalizacije. Posebno analizira “uvjete stabilnoga i harmoničnog ili proporcio- 
nalnog, dinamičkog ekvilibrijuma privrede“, brani tezu o stabilnosti koeficijenata 
efektivnosti investicija analizom odgovarajućih odnosa u SAD. Na takvim osnova- 
ma Feldman je izradio i projekciju mogućeg dugoročnog ekonomskog razvoja pri- 
vrede Sovjetskog Saveza za razdoblje od 1926. do 1950. godine, u dvije varijante 
(minimalna i maksimalna), tj. kao donja i gornja granica mogućega razvoja. O tome 
kaže: 

“Bilo bi potrebno kalkulirati cijelu seriju varijanti, mijenjajući unutar mogućih 
granica koeficijente korištenja produktivnosti kapitala i učešća akumulacije u narod- 
nom dohotku. Svaka varijanta ne zahtijeva više nego dva do tri dana rada jednog 
kvalificiranoga statističara. Glavna teškoća sastoji se u određivanju granica koefi- 
cijenata korištenja kapitala, ali i ta je teškoća bitno manja nego utvrđivanje porasta 
buduće produktivnosti rada. Skica tih granica tražila bi korištenje iskustvenih koefi- 
cijenata iz prakse tehnološki najrazvijenijih zemalja... Nakon što su kalkulirane čita- 
ve serije varijanata mogućeg razvoja proizvodnih snaga i proizvodnje, može se 


š > N.Spulber (ed.): “Foundations of Soviet Strategy for Economic Growth“, Selected Soviet Essays 1924- 
1930., Indiana University Press, Bloomington, 1964. 

odlučivati o izboru jedne od njih ovisno o posebnim političkim interesima... Pri da- 
nom porastu potrošnje koju smo projicirali, pitanje platnog fonda reducira se na pi- 
tanje klasne distribucije narodnog dohotka, koja ne može proizići iz matematičke 
razrade“. 

S otprilike desetgodišnjim pomakom nastavljen je rad na modelima dinamike 
ekonomskog razvoja, što je naglašeno zabilježeno u ekonomskoj literaturi. U kojoj je 
mjeri Feldman neposredno utjecao na tu kasniju analizu ne može se sa sigurnošću 
tvrditi, ali je nesumnjivo bio bitan. 

U zapadnoj literaturi, smatra se kako su engleski ekonomist R.E.Harrod i američki 
E.D.Domar zaslužni za dinamiziranje Keynesove analize i da se mogu smatrati ute- 
meljiteljima prvog teorijskog modela ekonomskog rasta. Ustvari radi se o jednom 
vrlo pojednostavljenom modelu, koji se ubraja u jednosektorske, a koji se koristi istim 
parametrima kao i Feldman (čiji je model bio znatno razvijeniji), tj. stopi rasta kao 
funkciji stope akumulacije i kapitalnog koeficijenta. Isto se odnosi i na dvosektorski 
model indijskog ekonomiste PC.Mahalanobisa. Domaru je poznat Feldmanov mo- 
deli prikazuje ga u svojim esejima, dok se za Mahalanobisa to ne može sa sigurnošću 
kazati, premda je njegov model sličan mnogo ranijoj analizi ekonomskog rasta Feld- 
mana na bazi odjeljaka.“ 

I u kasnijim radovima u zapadnoj i socijalističkoj ekonomiji o pitanjima teorije 
razvoja i planiranja, fundamentalni doprinosi sovjetske grupe teoretičara i planera 
razvoja, a koji su bili i pioniri u primjeni matematike u makroekonomskoj analizi, 
bili su marginalizirani ili sasvim zanemareni. To je sasvim razumljivo što se tiče sov- 
jetske literature, dok u zapadnoj postoje neki drugi relativno skriveni razlozi. 

Naime, Feldmanova je grupa bila izrazito kritična prema sovjetskoj praksi plani- 
ranja, u teorijskom i kvantitativno analitičkom pogledu. Zastupali su tezu o potrebi 
znanstvenoga i realističkog pristupa planu. S tim u vezi tražili su reviziju i moderni- 
zaciju plana GOELRO (doslovno “Državni plan elektrifikacije Rusije“, u stvari indu- 
strijalizacije), koji je usvojen još 1920. godine i koji se odnosio na razdoblje od 15 
godina, tj. do 1935. godine. Također, zahtijevali su kvalitetno mijenjanje pristupa 
petogodišnjem planu za razdoblje od 1927. do 1932. godine, za koji su kazali da je 
samo na prvi pogled izbalansiran, te da je ekonomski nekonzistentan.!! 

Službena se sovjetska (staljinistička) ekonomija grubo obračunala s takvim sta- 
vovima, nazivajući pojedine autore “učenim saboterima“, koji ne razlikuju pristup 
ekonomiji u kapitalizmu i socijalizmu, a njihove teorije, osobito stavove o umanjujućim 
stopama rasta, subverzivnima i u suprotnosti sa socijalističkom koncepcijom o zako- 
*  G.A.Feldman: “K teorii tempov narodnoga dohoda“, Planovoe hozjajstvo, br. 11 i 12/1928., citirano 
prema N. Spulber “Foundations...“, op.cit, str. 174, 199, 312, 331 i 488 do 489. 


"Vidi o tome: R.E.Harrod “An Essay in Dynamic Theory“, The Economic Journal, March 1939, pp. 14- 
33, i “Toward a Dynamic Economics", Macmillan, London, 1948, E.D. Domar “Expansions and Em- 
ployment", The American Economic Review, March 1947, pp. 34-55 i “A Soviet Model of Growth" u 
“Essays in the Theory of Economic Growth", New York 1957, pp. 233-261, te P.C.Mahalanobis “Some 
Observations on the Process of Growth of National Income“ i “The Approach of Operational Research 
to Planning in India“, Sankya, New Delhi, 1953. i 1955. 


To je osobito elaborirano u prilogu N.K.Kondrateva “Kritičeskie zametki o plane razvitia narodnogo 
hozjajstva“, Planovie hozjajstvo,4/1927., str. 1 do 34, citirano prema N. Spulber “Foundations...“, op.cit, 
p. 451. ' 

nitosti bržeg razvoja proizvodnje sredstava za proizvodnju (prvog odjeljka po Mark- 
sovoj terminologiji) itd. S ocjenom kako se radi o “matematičko statističkom“ skre- 
tanju sovjetski su teoretičari i matematičari razvoja eliminirani u čistkama. Rijetki 
preživjeli, tek su poslije Staljinove smrti u vrlo reduciranom obliku obnovili sjećanja, 
ali bez ikakvog značenja za realne promjene. Jedino što je imalo kontinuitet je mate- 
matika. Stjecajem okolnosti u Novosibiru je nikla nova matematičko ekonomska škola, 
koja je, naoko u drugom aspektu, dala toliko zapažene priloge znanosti, da je jedan 
od njezinih glavnih reprezentanata L. V. Kantorovič (1912.-1986.) 1975. godine dobio 
Nobelovu nagradu za ekonomiju, za doprinose “matematičkoj razradi problema pla- 
niranja“. Kantorovič je, međutim, još 1939. godine u svome djelu “Matematičeskie 
metody organizacii i planirovania proizvodstva“ izložio opća načela linearnog pro- 
gramiranja, pionirski rad u primijenjoj matematici u ekonomiji, što se tiče analize 
optimalnih rješenja." 

Prije Kantoroviča Nobelovu nagradu za ekonomiju dobila su devetorica znan- 
stvenika, od kojih su se samo trojica bavili primjenom matematike u ekonomskoj 
analizi. Prvije bio Ragnar Frisch (1985. do 1973.), koji se smatra osnivačem ekonome- 
trije i njezine primjene u makroekonomskoj analizi. Drugi je J. Tinbergen (1903. do 
1994.) zbog doprinosa razvoju ekonometrije i korištenja matematičkih modela u opi- 
sivanju gospodarskih procesa. Treći je W. Leontief (1906.- ), koji je nagradu do- 
bio za istaknute doprinose input-output analizi. 

U mnogim ranijim i u nekim suvremenim interpretacijama W. Leontiev se ističe 
kao osnivač međusektorske makroekonomske analize, naglašava se njegova origi- 
nalnosti u teorijskom i u kvantitativno analitičkom pogledu. Sam Leontief navodi L. 
Walrasa (1834.-1910.) (marginalista i teoretičar ekonomskog ekvilibrija, ekonomski 
matematičar) kao svoga preteču. Međutim, Leontief je ruski (sovjetski) đak, a radio 
je iu Gosplanu od 1923.-26. godine. Kao formirani ekonomist došao je u SAD 1931. 
godine. Imao je marksističko ekonomsko obrazovanje, pa je stoga morao znati za 
Quesnaya i njegove ekonomske tablice, osobito Marxovu teoriju i sheme reprodukcije, 
kao i radove Feldmana i ostalih sovjetskih teoretičara planiranja dvadesetih godina. 
I Quesnayeve ekonomske tablice i Marxove sheme reprodukcije, kao i Feldmanovi 
modeli sadrže bitne elemente međusektorske analize, a bili su i matematički inter- 
pretirani. Može se stoga kazati kako razlozi zbog kojih ih je Leontief prešutio nisu 
mogli biti znanstvene prirode. To i nije toliko bitno. Važnije je, međutim, što se igno- 
riranje Quesnaya, Marxa, Feldmana i suradnika u pristupu suvremenim teorijskim 
problemima razvoja i planiranja može nepovoljno odraziti na analitičke zaključke. 

Naime, kolikogod su istraživanja W. Leontiefa od velikoga značenja za analizu 
makroekonomske strukture i premda je učinio značajni napredak i u odnosu na A. 
Smitha, unošenjem intermedijarne proizvodnje i potrošnje u analizu, nedostaje mu 
fiksni kapital, ne uključuje razmjenu s inozemstvom, a međuodnosi se iskazuju u 
fiksnim tehnološkim koeficijentima, što znači da su statičkoga karaktera. 

Kasnija je teorijska i primijenjena ekonomska analiza našla rješenja koja su pri- 
donijela usavršavanju input output (međusektorske) analize W. Leontiefa, tako da je 


“Ekonomski leksikon“, Leksikografski zavod “Miroslav Krleža“, Zagreb, 1995., str. 375. 

ona zauzela stabilno mjesto u općeprihvaćenim suvremenim metodama makroeko- 
nomske analize. 

To se, međutim, ne može kazati za radove i doprinose W. Rostowa o teorijama i 
procesu rasta. Njegovi “Stupnjevi (stages) ekonomskoga rasta“ (tradicionalno društvo, 
preduvjeti uzleta, uzlet, put u razvijenost, stupanj visoke masovne potrošnje i stu- 
panj iznad visoke masovne potrošnje) imaju podnaslov “Nekomunistički manifest“. 
Radi se prije svega o nastojanju da se pobije Marxova koncepcija ekonomskog razvoja 
društva i teze iz “Komunističkog manifesta“ Marxa i Engelsa. Ti i drugi radovi su 
analitički slabo utemeljeni, pa im je i vrlo brzo i u građanskoj ekonomiji osporena 
vrijednost, osobito teorijska, dok im je u analitičkom pogledu priznato hipotetsko 
značenje i to uglavnom na području industrije. '? 

Radovi A. Lewisa o ekonomskom razvoju u uvjetima neograničene ponude rad- 
ne snage i osobito njegova “Teorija ekonomskoga rasta“ iz 1954. i 1955. godine imaju 
neuporedivo veće značenje, a osobito su relevantne za ekonomski razvoj zemalja u 
razvoju. U tome pogledu Lewis je aktualan i danas.“ 

Ipak, A.Lewisa se ne može izdvajati iz konteksta Keynesove teorije, kao ni iz 
kasnijeg doprinosa teoriji razvoja i planiranja. 

Ti kasniji doprinosi tek bi trebali biti integralno istraženi. 

Ono što je u početku ovoga poglavlja rečeno u vezi sa stavovima iznesenima na 
Dubrovačkom skupu (u svibnju 1999. godine) u stanovitoj je mjeri jednostrano (“mo- 
noekonomski sindrom“). U doprinose prve generacije ekonomista teoretičara razvoja 
nisu uključena važna teorijska rješenja istaknutih znanstvenika, osobito onih koji se 
mogu smatrati neovisnim istraživačima. Tako npr. nema niti osvrta na radove J.K. 
Galbraitha “The Affluent Society“ iz 1960. godine, W.C, Petersona “Income, Empoy- 
ment and Economic Growth“ iz 1962. godine, H.J. Shermana “Macrodynamic Eco- 
nomics-Growth, Empoyment and Prices“ iz 1964. godine, J.E. Meada “A Neo Classi- 
cal Theory of Economic Growth“ iz 1965. godine itd“.! 

Također su izostavljeni radovi i vrijedni prilozi koji su nastali u procesu konsti- 
tuiranja planiranja i kontrole ekonomskih procesa u kapitalističkim tržišnim ekono- 
mijama, posebno u SAD, Velikoj Britaniji, Francuskoj, Nizozemskoj. 

Isto tako nije dopustivo preskočiti teorijska i analitička rješenja o “socijalističkoj 
tržišnoj ekonomiji“ temeljenoj na jugoslavenskom modelu samoupravljanja, o čemu 
su vođene zanimljive rasprave u vodećim svjetskim časopisima.!* 


"> Vidi: W.W. Rostow “The Stages of Economic Growth-A Non Communist Manifest", Cambridge 
University Press, 1960., i “Process of Economic Growth“, Norton and Co., New York, 1962., A. Fishlow 
“Empty Economic Stages, The Economic Journal, March 1965., No. 297, pp. 112-115 i S. Kuznets “Notes 
on the Take off“, in W.W.Rostow (editor) “The Economic of Take off into Sustained Growth" (Proceedings 
of a Conference held by the International Economic Association, St. Martin Press, New York, 1965.) 


“A. Lewis: “Economic Development with Unlimited Supplies of Labour“, Manchester University Press, 
Manchester, 1954. i “The Theory of Economic Growth“, George Allen and Unwin, London, 1955. 


5 > Vidi: J. Meade: “A Neo-Classical Theory of Economic Growth“, Unwin University Books, London, 
1965. i HLJ. Sherman: “Macrodynamic Economics-Growth, Employment and Prices“, Appleton Centu- 
ry Crofts, New York, 1964. 


5 Vidi o tome u G.Grossman: “Economic Systems“, Prentice Hall Inc., New Jersey, 1966., pp. 56-72, 98- 
106. 


135 


Procesi globalizacije nametnuli su razmatranje teorijskih problema razvoja i pla- 
niranja u najširim međunarodnim razmjerima. Teorija se u takvim uvjetima preselja- 
va na područje traženja pragmatičnih rješenja, što se vezuje uz iznimno povećanu 
aktivnost UN i njezinih specijaliziranih agencija. Početna suglasnost o polaznim 
stajalištima, nakon kriznih zaoketa u rastu zemalja u razvoju i promjena na 
međunarodnom tržištu roba i kapitala, sve više se diferencira i prelazi u suprotstav- 
ljena, konfliktna gledišta. Dolazi do ranije nezamislivih konfrontacija između spe- 
cijaliziranih tijela za ekonomski razvoj UN i vodećih svjetskih financijskih organiza- 
cija. U novije vrijeme stanje se smiruje i pod pritiskom neočekivanih promjena u 
realnim svjetskim ekonomskim kretanjima dolazi i do pokušaja nalaženja kompro- 
misnih zajedničkih stavova. 


Poglavlje 2. 
PLANIRANJE I PLANOVI EKONOMSKOG RAZVOJA 


Pod planiranjem ekonomskog razvoja podrazumijevamo organizirani i smišljeni 
utjecaj državne vlasti na privredni rast i ostvarivanje drugih ciljeva razvoja društva. 
Državna se ekonomska politika služi planiranjem kao metodom utvrđivanja tih ci- 
ljeva i kao sredstvom njihove realizacije. 

Premda počeci planiranja ekonomskog razvoja društva sežu u daleku prošlost, 
planiranje je dugo imalo pejorativni prizvuk komandnog reguliranja ekonomskih 
procesa sovjetskoga tipa. Tako da se u puno slučajeva koristio pojam programiranje, 
projiciranje, predviđanje, strategija i slično. 

Može se kazati kako je takav doktrinarni pristup planiranju u velikoj mjeri bio 
prevladan već šezdesetih godina ovoga stoljeća, iako tragova ima još uvijek, te da se 
sve više ujednačava i primjena pojmova i interpretacija sadržaja. 

Široko je prihvaćeno da je planiranje razvoja komponirano od sljedećih elemena- 
ta ili aspekata: 


a. Formuliranja i utvrđivanja osnovnih ciljeva koje treba ostvariti u određenom 
razdoblju; 

b. Odgovarajuće organizacije, državnih ili nezavisnih institucija, koje konkretizi- 
raju ciljeve, formuliraju planove, predlažu mjere (sredstva) ostvarivanja, analiziraju 
ostvarivanje itd; 

c. Razine i područja planiranja, što se odnosi na vertikalnu i horizontalnu kom- 
ponentu, tj. na uključivanje regionalnih, lokalnih i međunarodnih aspekata u nacio- 
nalni plan, odnosno njegov opseg po djelatnostima; 

d. Utvrđivanje vremenskoga razdoblja na koje se odnosi plan, dugoročno, 
srednjoročno, kratkoročno, njihovo povezivanje i uvjetovanost, kontinuitet i sl; 

e. Analize proteklog razdoblja, stanja i tendencija u ekonomskim kretanjima i 
odnosima nacionalnoga gospodarstva, kao analitičkoga polazišta za projekcije i 
predviđanja razvoja; , 

f. Izbora ekonomskog modela, koji u pravilu mora biti matematički izražen, kako 
bi se lako mogle analizirati različite varijante, kao polazište za političke odluke; 

g. Izbor varijabli i instrumenata (sredstava), što se najprije odnosi na utvrđivanje 
alternativnih mogućnosti ostvarivanja osnovnoga cilja, a zatim na odabir instrume- 
nata (sredstava) ostvarivanja cilja; 

h. Metodologije i postupka (procedure), što se u ovoj fazi odnosi prije svega na 
metodu iškazivanja planiranih ciljeva, zadataka i mjera i na postupak usvajanja for- 
malnog dokumenta; 

i. Primjene i ostvarivanja, što je usko povezano s tekućom ekonomskom poli- 
tikom i operativnim korištenjem sredstava i mjera, koje su ugrađene u sustav, odno- 
sno koje bi trebalo uvesti ukoliko se pokaže potreba, s obzirom na ostvarivanje (neo- 
stvarivanje) planiranih ciljeva i odnosa.“ 


Krajem pedesetih godina Međunarodna banka za obnovu i razvoj (International 
Bank for Reconstruction and Development), za koju je uobičajen skraćeni naziv 
Svjetska banka (World Bank, WB), poduzela je, preko svoga Instituta za ekonomski 
razvoj, opsežna istraživanja o stanju planiranja ekonomskog razvoja u svjetskim 
razmjerima. Osnovna je svrha bila utvrditi je li i u kojoj mjeri nacionalno planiranje 
ekonomskog razvoja uspješno ili ne, te koji su osnovni uzroci odgovarajućih kre- 
tanja, kako bi se iz toga izvukle određene pouke. Nakon 7 godina rada, sredinom 
1965. godine, objavljena je opsežna komparativna studija pod naslovom “Planiranje 
razvoja“ s podnaslovom “Pouke /lekcije/ iz iskustva“.!? 

Istraživanja su pokazala kako u svijetu 185 zemalja, znatno više od tadašnjeg 
broja članica Ujedinjenih nacija (UN), imaju nacionalne planove ekonomskog razvoja, 
a da 136 zemalja imaju i centralne (državne) organizacije (institucije) planiranja, pod 
različitim nazivima (ministarstva, agencije, komisije, zavodi, vijeća, odjeli itd.).!? 

Za svaku od tih zemalja nabrojani su, poimenično, svi planovi razvoja, sa naz- 
nakom razdoblja na koje se odnose, naznačena je pozicija centralnih organa plani- 
ranja u strukturi državne vlasti, a za. više njih shematski je prikazana struktura i 
sadržaj rada. Međutim, najznačajnije je što su se sustavno izložile spoznaje, koje se 
odnose na različite aspekte planiranja kao metode (procesa) i kao organizacije. Počelo 
se s definicijom planiranja, da bi se, zatim u prvom dijelu, prikazale faze planiranja, 
trajanje (vremenski obuhvat), sadržaj planova, statistička osnova, uloga budžeta, 
administrativne i organizacijske teškoće, te pitanja primjene i ostvarivanja planova. 
U drugom dijelu obrađuju se pitanja prioritetnih zadataka institucija planiranja, di- 
stribucija funkcija u odnosu s drugim državnim organima, funkcija i uloga centralne 
planske agencije, tipovi i organizacija tih agencija, te povezanost i odnos centralnih 
agencija sa subnacionalnim, regionalnim i lokalnim planskim organima, te jedinica- 
ma sektorskog programiranja i operacionalizacije nacionalnih planova. 

Autori su se služili relativno restriktivnom definicijom planiranja razvoja, pa su 
među zemlje koje prakticiraju nacionalno planiranje uvrštavali samo one u kojima 


"Isto, pp. 57-58. 


i Albert Waterstone: “Development planning-Lessons of Experience“, The Economic Development In- 
stitute, International Bank for Reconstruction and Development, The John Hopkins Press, Baltimore 
Maryland, 1965., pp. 706). 


"Isto, pp. 589-659. 

država posredstvom svojih specijaliziranih agencija i planova, kao dokumenata na 
nacionalnoj razini, promišljeno utječe na ekonomski rast i socijalni progres? 

Tako utvrđena definicija nije dopustila da se među države koje planiraju eko- 
nomski razvoj uvrste npr. SAD i SR Njemačka (tada samo “zapadna“). Međutim, u 
analizi pojedinih aspekata planiranja i planova u studiji prisutni suiSADi Njemačka, 
premda ova druga marginalno. 

S druge strane ima drukčijih, argumentiranih mišljenja, kako je planiranje eko- 
nomskog razvoja (nazvano zapravo ekonomskim planiranjem), u smislu državnoga 
utjecaja na privredni razvoj i rješavanje socijalnih problema društva, prisutno dugi 
niz godina u SAD, a da u specifičnim oblicima postoji i u Njemačkoj. 

Tako se npr. ističe kako je već osnivanje Federalnog sistema rezervi SAD (Federal 
Reserve System) 1913. godine označilo kvalitetni korak u pravcu jačanja državnog 
intervencionizma, što je eskaliralo osobito nakon Velike krize od 1929. do 1932. (33) 
godine. Tada se osniva (1933.) Nacionalni ured za planiranje (National Planning Bo- 
ard), koji s promijenjenim nazivom: Ured za planiranje nacionalnih sredstava (izvo- 
ra) (National Resources Planning Board) funkcionira do 1943. godine, kada ga 
zamjenjuje ratna ekonomska politika, da bi 1946. godine Kongres usvojio Zakon o 
zaposlenosti (Employment Act). Tim zakonom obvezuje se Vlada SAD da “svim ras- 
položivim sredstvima... podržava i unapređuje konkurenciju slobodnog poduzet- 
ništva i opće blagostanje... te da podstiče maksimalnu (punu) zaposlenost, proizvod- 
nju i kupovnu moć“?! 

Zakonom o zaposlenosti 1946. godine ustanovljen je i Savjet ekonomskih savjet- 
nika (Council of Economic Advisers), kao sastavni dio administracije predsjednika 
SAD, te Zajednički ekonomski komitet Kongresa (Joint Economic Committee in the 
Congress), kao i obveza Predsjednika da najmanje jedanput godišnje dostavlja Kon- 
gresu Ekonomski izvještaj, koji se zasniva na Godišnjoj analizi Savjeta ekonomskih 
savjetnika. Takav se sustav održao sve do danas, zasnovan je na sofisticiranoj 
analitičkoj osnovi i pokazao se u dugoročnom prosjeku efikasnim. Pri tome treba 
imati u vidu ulogu budžeta SAD, koji je npr. u razdoblju između 1948. i 1957. godine 
distribuirao preko 40 posto ukupnih investicija. Može se, također, spomenuti kako je 
Kennedyeva administracija kao cilj imala da se stopa rasta bruto domaćeg proizvoda 
poveća od 2,5 posto prosječno ostvarenih u razdoblju od 1953. do 1960. godine na 
preko 4 posto u sljedećem višegodišnjem razdoblju, uz dugoročnu implementaciju 
izuzetno ambicioznog socijalnog programa.? 

U razvijenim tržišnim (kapitalističkim) državama nacionalno planiranje je oso- 
bito razvijeno u Nizozemskoj i Francuskoj, u organizacijskom i metodološkom po- 
gledu, dok je u Švedskoj manje institucionalizirano, ali zato je vrlo efikasno, što je 
slučaj i u Japanu, gdje je osobito bio zapažen “Plan udvostručenja nacionalnoga 
dohotka“ za razdoblje od 1961. do 1970. godine.? 


2 Isto, pp. 20-21. 
*G. Grossman: “Economic Systems“, o.cit., p. 66. 


22 Vidio tome u: G. Colm “Economic Planning in the United States“, Weltwirtschaftliches Arehiv, Ham- 
burg, Band 92, Heft I, 1964, p 40 i W.P Blass “Economic Planning European Style“, Harvard Business 
Review, Vo. 41, No. 5, 1963., p. 113. 


"A. Waterston: “Development planning“, op. cit., p. 117. 

Među zemljama u razvoju osobito se ističe planiranje razvoja u Indiji, koja je 
razvila specifični sustav, prije svega na bazi korištenja iskustava Sovjetskog Saveza, 
Velike Britanije i Nizozemske. Težište je na petogodišnjim planovima, koji se zasni- 
vaju na dugoročnim projekcijama za 20 do 30 godina. Indijsko je planiranje imalo 
snažan utj ecaj na institucionaliziranje planiranja u znatnom broju zemalja u razvoju, 
osobito u Aziji i Africi, ali i u Latinskoj (Južnoj) Americi.“ 

Sovjetsko je centralističko i “komandno“ planiranje imalo izniman utjecaj na or- 
ganizaciju, metode i ciljeve razvoja gotovo svih socijalističkih zemalja Europe i Azije, 
alije korišteno i u drugim zemljama u razvoju. Raspadom Sovjetskoga Saveza ono je 
u najvećoj mjeri napušteno odnosno prilagođeno novim uvjetima.? 

Jugoslavensko planiranje bilo je u početku (u FNRJ, odnosno SFR]) organizirano 
po uzoru na sovjetsko, što se i nakon političkog raskida (1948. godine) održalo u 
institucionalnom pogledu, ali uz kvalitetne promjene u sadržaju, metodologiji, ci- 
ljevima i metodama ostvarivanja. Jugoslavenski se sustav u vrijeme jačanja samou- 
pravljanja i tržišta smatrao socijalističkom tržišnom ekonomijom, a planiranje de- 
centraliziranim. Imao je znatnog utjecaja na razvoj planiranja u većem broju nesvr- 
stanih zemalja u razvoju. 

U bivšoj Jugoslaviji planiranje razvoja u Hrvatskoj bilo je integrirano u sustav na 
razini federacije, s time što je u kasnijoj fazi bilo više decentralizirano i imalo je značajni 
stupanj samostalnosti, osobito nakon donošenja Ustava 1974. godine. Ostalo se i dalje 
na petogodišnjim planovima, na kojima su zasnivani godišnji, ali se računalo i s 
dugoročnim okvirnim projekcijama. Što se tiče Hrvatske, osobito je zanimljiv, 
metodološki i analitički vrijedan, dokument iz 1974. godine: “Okviri koncepcije 
dugoročnog društveno ekonomskog razvoja SR Hrvatske u razdoblju do 1985. godi- 
ne i neki razvojni aspekti u razdoblju do 2000. godine. Polazi od analize postignuto- 
ga razvoja, utvrđuje ciljeve i osnovne zadatke, zatim osnove materijalnog razvoja, 
znanstveno tehnički napredak i kadrove, kretanje stanovništva i zaposlenosti, regio- 
nalni razvoj i urbanizaciju, politiku razvoja životnih i radnih uvjeta (životni stan- 
dard, razvoj društvenih djelatnosti /obrazvoanje, zdravstvo, kultura, socijalna i dječja 
zaštita, stambenu politiku i zaštitu okolišta),na kraju razmatra institucionalne pretpo- 
stavke dugoročnog razvoja.? 

Republika Hrvatska je 1990. godine, nakon osamostaljenja, naslijedila cjelokup- 
nu organizacijsku i kadrovsku strukturu nacionalnog planiranja (s regionalnim i lo- 
kalnim jedinicama), solidno opremljen Republički zavod za planiranje, s dobrom 
stručnom bibliotekom, vrijednim arhivom i opsežnom analitičkom dokumentacijom. 
Taj se Zavod, međutim, nije integrirao u novu strukturu vlasti, pa je, uz promjenu 
imena u Zavod za makroekonomske analize i prognoze, nastavio rad kao poluinsti- 
tutska organizacija na analizama privrednih kretanja, o čemu je povremeno izdavao 


4]. Sirotkovići M. Mikić “Društveno planiranje“, Informator, Zagreb, 1978., str. 24-25. 
5 G. Grossman: “Economic Systems“, op. cit., pp. 73-97. 
% Isto, pp. 98-106. 


2 Republički zavod za planiranje: “Okviri koncepcije dugoročnog društveno ekonomskog razvoja SR 
Hrvatske u razdoblju do 1985. godine i neki razvojni aspekti u razdoblju do 2000. godine“. Dok. broj 
47/1974., Zagreb, veljača 1974., godine. 

posebnu publikaciju, zatim je i tako reducirana i marginalizirana institucija ukinuta, 
s time što je spojena s Državnim zavodom za statistiku RH, ali tako da su se pojedinci 
Priključili postojećoj strukturi Državnoga zavoda za statistiku. Većina kvalitetnijih 
analitičara i planera otišla je, međutim, u druge znanstvene ili privredne institucije. 
Ukratko, planiranje razvoja u Hrvatskoj, u mjeri u kojoj je postojalo, ukinuto je, a 
ništa drugo nije ponovno ili novo uspostavljeno. 

Ujedinjene nacije bitno su utjecale na unaprjeđivanje nacionalnog planiranja eko- 
nomskog razvoja, a u tome su važnu ulogu imale njezine specijalizirane agencije, te 
Svjetska banka (WB) i Međunarodni monetarni fond (IME MMF). Napredak koji je 
postignut u tome pogledu, osobito u razdoblju od 1946. do 1966. godine, dakle u 
puna dva desetljeća, a koji se naročito manifestirao u iznimnim rezultatima u real- 
nom ekonomskom razvoju, podstakli su konkretizaciju ideje da se planiranje razvoja 
proširi u globalne razmjere. Tako je došlo i do izrade “Prve dekade razvoja UN“, za 
razdoblje od 1961. do 1970. godine, koja je bila proglašena posebnom rezolucijom 
Generalne skupštine UN. Ta je rezolucija, međutim, bila formulirana kao preporuka, 
pa se zaključilo, s obzirom na nezadovoljavajuće rezultate, ne globalnoga rasta već 
njegovoga svjetskoga regionalnog rasporeda, kako treba prići izradi više obvezujućeg 
dokumenta za drugu dekadu razvoja, tj. za razdoblje od 1970. do 1980. godine. Tako 
je novoosnovani Komitet za planiranje razvoja UN (Committee for Development Plan- 
ning) nakon višegodišnjeg rada izradio dokument, sa iznimno širokom i argumenti- 
ranom analitikom: “Druga dekada razvoja Ujedinjenih nacija“ (“Second United Na- 
tions Development Decade“), koji je usvojen na jubilarnom zasjedanju UN, u povo- 
du njegove dvadeset i pete godišnjice. Osnovni cilj Druge dekade jest ostvariti stopu 
porasta bruto domaćeg proizvoda od 6 do 7 posto, prosječno godišnje, što s obzirom 
na očekivani porast stanovništva od 2,5 posto, znači 3,5 do 4,5 posto porast prosječne 
godišnje stope po stanovniku. Pri tome je najvažnije da se u početku poduzmu mjere 
kojima bi se utjecalo da se obrne postojeći trend i da se uspostave uvjeti za postupno 
poboljšavanje odnosa u razini dohotka po stanovniku u korist zemalja u razvoju. 

Već je u početku sedamdesetih godina došlo do znatnog pogoršanja u općim 
ekonomskim kretanjima u svijetu, što je dovelo do kvalitetnih promjena na svjetskom 
tržištu kapitala i roba, te do bitnog zaokreta u politici Svjetske banke (WB) i 
Međunarodnog monetarnog fonda (IME, MMF). Tako se Druga dekada nije ni počela 
ostvarivati, a realna kretanja sve su više bila u suprotnosti s njezinim ciljevima. 

Istovremeno su nikle i nove “teorije“ rasta i razvoja s pretenzijama da postanu 
polazište za globalnu svjetsku politiku razvoja, koje su bile, zapravo, u naglašenoj 
suprotnosti s koncepcijom razvoja UN. U tome je bitan utjecaj imala studija “Granice 
rasta“ iz 1972. godine, koja je izrađena i objavljena pod pokroviteljstvom tzv. Rim- 
skoga kluba. Osnovni je stav da treba u svjetskom razvoju učiniti zaokret “iz doba 
rasta u doba globalne ravnoteže“. U studiji se tvrdi da će se rast stanovništva i kapi- 
tala iz ekoloških i materijalnih razloga neminovno “uskoro zaustaviti“. Izlaz se vidi 
u zaustavljanju rasta stanovništva (“mi tražimo da broj beba koje se rađaju svake 
godine bude jednak očekivanom broju smrti u pučanstvu svake godine“), a zatim u 


* Vidi o tome šire u: ]. Sirotković “Teorija i politika ekonomskog razvoja“, drugo dopunjeno izdanje, 
Informator, 1976., str. 65 do 84. 

izjednačavanju rasta kapitala (investicija) sa stopom amortizacije. Visoko razvijene 
zemlje moraju prve zaustaviti rast, dok bi zemlje u razvoju trebale rasti do razine od 
50 posto per capita dohotka SAD iz 1970. godine. Takvo bi stanje moralo trajati 
stotinjak godina, a u međuvremenu bi znanost i tehnologija rješavali probleme, što 
bi se odnosilo na egzistenciju čovječanstva u dugoročnijoj perspektivi.“ 

Takvi stavovi, ničim znanstveno i analitički utemeljeni, ne zaslužuju ozbiljan osvrt. 
Međutim, oni su ipak izraz interesa određenih struktura koje su odlučivale u svjetskim 
razmjerima o strateškim pitanjima na međunarodnom tržištu kapitala i roba. Oni su, 
uz srodne koncepcije, bili polazište ili su služili kao opravdanje za zaokret u politici 
Svjetske banke (WB) i Međunarodnog monetarnog fonda (MME, IMF) i uzrokovali 
su velike štete u svjetskom ekonomskom razvoju, posebno u zemljama u razvoju i 
najmanje razvijenim zemljama. Od mulitilateralne politike prišlo se politici od slučaja 
do slučaja. Stoga je došlo do velikih konfrontacija i u samim Ujedinjenim nacijama. 

Prvi je reagirao Komitet za planiranje razvoja UN (Committee for Development 
Planning) s jednim iznimno kvalitetnim izvještajem 1984. godine, koji je istovremeno 
i kritika i analiza i prijedlog promjena politike na svjetskoj ekonomskoj sceni. Te je 
stavove podržao i generalni sekretar UN, a oni su usvojeni uz podršku svih članova 
Komiteta i brojnih predstavnika najznačajnijih međunarodnih organizacija uključenih 
u svjetski ekonomski razvoj. U tome se dokumentu posebno naglašava potreba i 
bitno značenje promjene ekonomske politike SAD, s obzirom na kamatnu stopu i 
potrebu eliminiranja ekstremnog budžetskog deficita i deficita u platnoj bilanci, te s 
tim u vezi zaokreta u politici Svjetske banke i Međunarodnog monetarnog fonda, u 
pravcu vraćanja na multilateralne kriterije, a u interesu i zemalja u razvoju i razvijenih 
zemalja. 

U toj i drugim analizama pokazano je kako su aktualna politika Svjetske banke i 
Međunarodnog monetarnog fonda krajnje restriktivni i jednostrani, te da je osobito 
štetna za zemlje čije bi probleme Svjetska banka i MMF trebali rješavati, jer se odražava 
prije svega na smanjivanje njihovih profita, investicija ina usporavanje rasta. U istom 
smislu su naglasci i u kritikama nezavisnih znanstvenika, teoretičara ekonomskog 
razvoja." 

Promjene koje se djelomično provode u politici MMF (IMF) i Svjetske banke djeluju 
kao prihvaćanje takvih kritika i prijedloga. Međutim, one su prije svega rezultat vla- 
stitih spoznaja kako je neophodno vratiti se na politiku multilateralnog djelovanja. 
Tome su pridonijele posljedice promjena u svjetskim ekonomskim kretanjima nakon 
sloma svjetskoga socijalističkog sistema, a osobito posljedice svjetske ekonomske 
recesije sredinom devedesetih godina. To se osobito odnosi na probleme koji su na- 
stali u svjetskoj ekonomiji s obzirom na krizu u zemljama dalekog istoka Azije. To se 


2%  D.H.Meadows: “The Limits of Growth", University Books, New York, 1972., citirano prema hrvatskom 
izdanju: D.H. Meadows “Granice rasta“, Stvarnost, Zagreb, 1974, str. 6, 7, 123, 130, 134i IMA. 


Committee for Development Planning UN: “Crises or Reform-Breaking the Bariers to Development“, 
UN, New York, 1984. 


3 Isto, str 13 do 21 iJ. Sachs: “How the IMF Failed Its Patients“, Global Finance, July/ August 1999., p. 
26. 

odrazilo i na teorijske interpretacije tih pitanja koje su se izrazile i na spomenutom 
skupu teoretičara ekonomskog razvoja u Dubrovniku u svibnju 1999. godine.3? 


: Poglavlje 3. 
OSVRT NA POKUŠAJE IZRADE STRATEGIJE I SCENARIJA RAZVOJA 
HRVATSKE I NJIHOV ODNOS PREMA EKONOMSKOJ POLITICI 


Nakon osamostaljivanja Republike Hrvatske postojala je namjera da se priđe izradi 
cjelovite strategije ekonomskog razvoja, koja bi mogla biti polazište za gospodarsku 
politiku, kao i za planiranje razvoja u novim specifičnim oblicima. Stoga je Vlada 
angažirala Ekonomski institut u Zagrebu (EIZ), koji je već 1991. izradio preliminarne 
studije, a 1992. konkretizirani prijedlog koji se odnosio na razdoblje od 1991. do 2000. 
godine. 

Istovremeno je otpočeo i rad na globalnoj strategiji Hrvatske u Hrvatskoj akade- 
miji znanosti i umjetnosti (HAZU), koji je bio širega opsega, tj. nije se odnosio samo 
na gospodarstvo, već i na sva ostala područja društvene djelatnosti. Znatno kasnije 
urađene su određene analize u vodećim svjetskim organizacijama, koje su sadržava- 
le “scenarije“ mogućega ekonomskog razvoja, uz odgovarajuće sugestije potrebnih 
promjena ekonomske politike. 

Jedan sličan “scenarij“ izradio je i Ekonomski institut u Zagrebu 1997. godine. 

Ništa od toga nije imalo značajnijega odraza na ekonomsku politiku, koja je bila 
zasnovana na kratkoročnoj proračunskoj orijentaciji, a uz to je prihvatila i više par- 
cijalnih strategija (prometnice, energetika, razvoj otoka, politika zapošljavanja itd.). 

U državnom je vodstvu Hrvatske tek sredinom 1998. godine došlo do spoznaje 
kako je ipak potrebno imati određenu strategiju, pa je imenovana ad hoc komisija, 
koja je izabrala suradnike. Krajem 1998. došlo se do nacrta teksta, koji je bio internog 
karaktera i koji nije do sada objavljen. Međutim, “državno vodstvo“ je u ožujku 1999. 
objavilo određene stavove o stanju hrvatskoga gospodarstva i o potrebi poduzimanja 
mjera za rješavanje uočenih problema, od kojih neki imaju i dugoročnije implikacije. 


Sredinom 1999. godine objavljena je jedna šira analiza u Hrvatskoj gospodarskoj 
komori, koja se odnosila na cjelinu privrede, a bilo joj je težište na prijedlozima Vladi 
da učini promjene i pomake na brojnim područjima ekonomske politike. 

Krajem 1998. je dovršena, a 1999. objavljena i opširna studija, u zajedničkom 
izdanju Ministarstva financija RH i Ekonomskog instituta Zagreb, pod naslovom 
“Makroekonomska politika i gospodarski rast: Teorijski modeli, empirijska 
istraživanja i pouke za Hrvatsku“. Studija se sastoji od 11 autorskih priloga u kojima 
su obrađene određene teorijske teme, uz osvrt na hrvatsku situaciju, ali su, uz kritičku 


Uz citiranu uvodnu studiju G.M. Meiera, bilo je još osam priloga, od kojih su za našu temu osobito 
zanimljivi: K. Basu “Goals of Development“, N. Crafts “Development History", M.S. Grindle “Political 
Economy of Development Policy Making“, te PK, Bardham “Institutions and Governance in Economic 
Development“ (prema: Zagreb International Review of Economics and Business“, Faculty of Economics 
Zagreb, op.cit. p. 129). 

analizu gospodarskih kretanja u Hrvatskoj od 1990. do 1997. godine, obrađena i pi- 
tanja dugoročnoga gospodarskog rasta Hrvatske s odgovarajućim globalnim 
projekcijama. 

U Hrvatskoj akademiji znanosti i umjetnosti održan je u svibnju 1999. znanstveni 
skup na temu “Dugoročna strategija gospodarskog razvoja Hrvatske“. Rezultati su 
objavljeni u posebnoj publikaciji koja sadrži 17 osnovnih referata, te 10 priloga iz 
rasprave. Prije svega je ukazano na polazišta i okvirni sadržaj dugoročne strategije 
gospodarskog razvoja Hrvatske, koju tek treba izraditi. 

Tekuća ekonomska politika Hrvatske nije obraćala suviše veliku pozornost na 
spoznaje i stavove iz spomenutih istraživanja i dokumenata. Ona je prije svega bila 
zasnovana na svojevrsnom proračunskom (budžetskom) planiranju i programiranju, 
a imala je i određeni srednjoročni “plan“ za razdoblje od 1996. do 1999. godine, koji 
je dijelom ostvarivala, ali je pri tome bitno odstupala od svih razumnih ekonomskih 
kriterija, osobito u 1998. i 1999. godini. 

Kraći osvrt na svaku od ovih tema dajemo u nastavku. 


3.1. Strategija Ekonomskog instituta Zagreb iz 1992. godine 


Početkom 1992. godine Ekonomski institut Zagreb objavio je svoju “Koncepciju i 
strategiju gospodarskog razvoja Hrvatske“.?) Bila je to treća verzija rađena za potre- 
be (po narudžbi) Vlade Republike Hrvatske, koja je pretrpila znatne promjene u od- 
nosu na prethodne na temelju javnih i internih rasprava u toku 1991. godine. U 
međuvremenu je izrađena i studija “Osnove gospodarske politike na prijelazu iz 
1991. u 1992. godinu“ (dovršena 16. prosinca 1991.), koja je služila Vladi u pristupu 
ekonomskoj politici za 1992. godinu, a koja je u osnovi integrirana i u treću verziju 
globalne koncepcije. 

U studiji se široko prilazi problematici gospodarskog razvoja Hrvatske, tako da 
su obuhvaćena i načelna pitanja i pitanja pretvorbe, uloge države, gospodarskog 
sustava (monetarni, bankarski i financijski, fiskalni, vanjskotrgovinski), važnija struk- 
turna pitanja, tehnološki razvoj, infrastruktura i ljudski potencijali, pitanja okoliša, 
obnova gospodarstva, analiza aktualnog trenutka, te makroekonomski okviri sred- 
njoročnog razvoja. 

Radilo se o cjelovitoj studiji, koja je u početku korisno poslužila službenoj eko- 
nomskoj politici, premda je bilo i oštrih suprotstavljanja, osobito u pristupu promjena- 
ma u gospodarskom sustavu. Nas, međutim, na ovom mjestu u prvom redu zani- 
maju “makroekonomski okviri srednjoročnog razvoja“. Autori, odmah u početku, 
naglašavaju da ti okviri (kvantifikacije) “nisu ni prognoza, ni plan, niti gornja grani- 
ca rasta“, ali da se ipak radi “o mogućem okviru rasta koji iz sadašnje perspektive 
smatramo dovoljno širokim da obuhvati većinu prioritetne obnove, s jedne strane, i 
dovoljno utemeljenim u analizi granica rasta da bi se našao u sferi ostvarivog, s dru- 


%  EIZ “Koncepcija i strategija gospodarskog razvoja Hrvatske“, u NBH i EIZ “Privredna kretanja i 
ekonomska politika“, br. 10. ožujak 1992., str. 157. 


3“ [sto, str 115. 
35 Isto, str. 150. 

ge strane“) Što se tiče same dinamike privrednih kretanja, autori predviđaju manji 
pad društvenog proizvoda 1992. godine, dok za 1993. godinu drže kako će biti “udarna 
godina poslijeratne obnove i početak dugoročnog rasta hrvatskoga gospodarstva“, 
dok bi do potpunog oporavka moglo doći nakon 1996. godine, kada bi društveni 
proizvod i zaposlenost dostigli predratne razine, dok bi se “povijesni maksimum 
razine DP iz 1986. godine“ mogao ostvariti krajem stoljeća.“ 

Ovakve se ocjene zasnivaju na pretpostavkama odgovarajućih promjena u struk- 
turi raspodjele društvenoga proizvoda, s posebnim naglaskom na povećanje udjela 
investicija i snižavanja udjela države (javne potrošnje), tena povećanju robne razmjene 
s inozemstvom. Tu su autori osobito veliki optimisti, jer su predvidjeli da bi obujam 
robne razmjene “na prijelazu tisućljeća“ mogao biti (pri uravnoteženoj bilanci roba i 
usluga) u visini jednog i po društvenog proizvoda, što znači na visokom europskom 
standardu.“ 

Realna privredna kretanja se gotovo ni u jednom važnijem agregatu (segmentu) 
ne ponašaju u skladu s navedenim prognozama. Do kraja 1995. godine u potpunoj su 
suprotnosti. S time se, međutim, ne mogu dovesti u pitanje prognoze za kraj stoljeća, 


Tabela 1. 
Moguće i ostvareno kretanje društvenog proizvoda Hrvatske od 1991. do 2000. godine 


u stalnim cijenama 1990. godine 
realne stope rasta/pada u % 


—_—----_---------————_———— 


Godina Moguće kretanje Ostvareno kretanje 
1991. 21" -21 

1992. - 8 -9.7 

1993. 12 -8 

1994. 9 5.4 

1995. 8 6.8 

1996. 7 6.0 

2000. 6 


poppogppo.-a:.;:"-_-a;a;):. 


" ostvareno 
Izvor: Za moguća kretanja NBH i EIZ “Privredna kretanja i ekonomska politika", broj 10, ožujak 1992., str. 154, za 
ostvarena kretanja DZS, MSI, 1995., str. 76, MSI, 1/99, str. 98. 


premda se u tom pogledu sada već radi o sasvim različitoj dinamici. 

Prema mogućim kretanjima u 1995. godini društveni proizvod bi se sasvim pri- 
bližio ostvarenom u 1990. godini (bio bi manji za svega 4,5 posto), dok je ostvareni 
27,5 posto niži. A predviđeni nivo u 2000. godini, koji bi premašio onaj iz 1986. (1987.) 


godine bilo bi moguće postići jedino ukoliko bi u preostale 4 godine, do kraja stoljeća, 
realni društveni proizvod imao stopu rasta od preko 10 posto prosječno godišnje. 


%  [sto, stn 151. 

Tabela 2. X 
Moguće i ostvareno kretanje zaposlenosti od 1991. do 2000. godine 


u tisućama i u % 


Godina , Moguće kretanje Ostvareno kretanje 

broj % broj % 
1990. 1,570 1,572 za 
1991. 1,425 -9 1,444 -12 
1992. 1,350 -5 1,283 -12 
1993. 1,392 4 1,238 -3.4 
1994. 1,456 5 1,211 -8.9 
1995. 1,518 5 1,196 -0,12 
1996. 1,561 3 1,195 - 
2000. 1,710 2 “3 


Izvor: Za moguća kretanja, osim za 1990. godinu, “Privredna kretanja i ekonomska politika, br. 10/94, Op. cit. str. 155, 
za ostvarena kretanja: SZS, MSI, br. 2/1996., str. 25 i 33. 


Još su veće razlike u kretanju zaposlenosti što se vidi u sljedećem pregledu: 

Kao što se vidi ovdje se radi o još naglašenijim razlikama u tendencijama, tj. o 
različitim pravcima kretanja. Tako bi zaposlenost već u 1994. godini premašila stanje 
iz 1991., u 1995. bi se približila broju iz 1990. godine, a u 2000. bi se premašio broj 
zaposlenih iz najvećeg dosega, koji je ostvaren 1987. godine, kada je iznosio milijun 
627 tisuća. Sasvim suprotna kretanja svela su zaposlenost već u 1994. godini na razi- 
nu 1973. godine, u 1995. još niže, što je za 500 tisuća manje odnosno trećinu od 
ocijenjenih mogućnosti. Da bi se dostigao “povijesni maksimum“ iz 1987. godine u 
sljedećih pet godina bilo bi potrebno povećavati zaposlenost po prosječnoj godišnjoj 
stopi od preko 10 posto, pri čemu bi izostao i porast produktivnosti rada, ako bi 
društveni proizvod rastao po istoj stopi. 

Sljedeća bitna komponenta ocijenjenih mogućnosti je kretanje investicija. Ovdje 
su već teške usporedbe, premda bi službena statistika to mogla bez većih problema 
uraditi. Stoga ćemo najprije prikazati “moguća kretanja“ prema Ekonomskom insti- 
tutu. 

I u kretanju investicija ocijenjeno je da se od 1993. godine počinju normalizirati 
odnosi, premda su prema raspoloživim statističkim podacima u razdoblju od 1990. 
do 1992. godine bili lošiji nego što se ovdje iskazuju. Mogući (ocijenjeni) rast ukup- 
nih investicija od 1993. do 2000. godine je u principu prihvatljiv, premda je teško 
prihvatiti linearnost stope od 24 posto, a posebno odnos 22 osnovnih prema 2 posto 
obrtnih sredstava (zaliha). Također, nije prihvatljivo kretanje osnovnih fondova, za- 
liha i društvenog proizvoda po istim stopama od 1995. do 2000. godine. Veliki skoko- 
vi investicija u osnovne fondove u 1992. i 1993. godini zasnivaju se prije svega na 
ocjeni o visokom porastu udjela inozemnog kapitala, što se nije moglo zasnivati na 
realnim pretpostavkama. Također, predviđeni pad udjela priljeva neto inozemnog 
kapitala do svođenja na nulti udio u 2000. godini nije prihvatljiv. Porast udjela šted- 
nje do pretežnoga udjela u strukturi financiranja investicija je prihvatljivo kao orijen- 
tacija, ali je sasvim neargumentirano kretanje amortizacije. 

Ovo ne treba shvatiti kao kritiku analize, nego samo kao napomenu, jer su ocjene 
mogućnosti rađene na pretpostavkama, krajem 1991. odnosno početkom 1992. godi- 
ne. U toku sljedeće četiri godine (do početka 1996.) okolnosti su se bitno izmijenile, a 
realna kretanja iz tih i drugih razloga, imala su sasvim drukčija, u mnogo čemu su- 
protna kretanja. 

U odnosu na društveni proizvod bila su predviđena sljedeća moguća kretanja 
izvoza, uvoza i tekuće bilance: 


Tabela 3. 


Bruto investicije u osnovne fondove i prirast zaliha od 1990. do 2000. godine 


iznosi u mlrd. din., cijene 1990. 
struktura u % u društvenom proizvodu 


realne stope rasta u % 


1990 1991 1992 1993 1994 1995 1996 2000 
Iznosi 
Društveni proizvod 228 179 165 185 202 218 233 291 
Investicije u 0. f. 36 21 25 37 45 48 52 65 
Prirast zaliha 12 -4 0 4 4 4 5 6 
Struktura 
Društveni proizvod 100 100 100 100 100 100 100 100 
Investicije u o. f. 16 12 15 20 22 22 22 22 
Prirast zaliha sj -2 0 2 2 2 2 2 
Stope rasta 
Društveni proizvod si -21 -8 12 9 8 7 6 
Investicije u o. f. sd -41 18 48 20 8 7 6 
Prirast zaliha m 6 8 7 6 
Financiranje invest. 
Udio u DP u % 
Amortizacija 10 12 10 10 10 10 10 10 
Štednja 4 -5 -4 4 8 11 13 14 
Priljev inozemnog 
kapitala (neto) 3 7 11 9 7 3 1 0 


Izvor: “Privredna kretanja i ekonomska politika" 10/1992., op. cit. str. 152 do 154. 


Deficit bi se pokrivao dijelom transferima stanovništva iz inozemstva, te priljevom 
inozemnog kapitala, koji bi krajem stoljeća prestao, dok bi se tekuća bilanca uravno- 
težila. Stoga je ocijenjena mogućnost bržeg rasta izvoza od uvoza nakon 1992. godi- 
ne (od 1993.), s visokim skokom u 1993. i postepenim usporavanjem do 2000. godine, 
kada se približava stopi rasta društvenoga proizvoda. Slično je is kretanjem uvoza, 
ali sporijim tempom od izvoza. Tako dolazi do velikih promjena u udjelu i izvoza i 
uvoza u društvenom proizvodu, a dio uvoza već se u 1992. penje na:65 posto 
društvenog proizvoda, a do kraja stoljeća na 77 posto, a izvoza u 1993. na 62 posto te 
do 2000. na 77 posto. To znači da bi ukupan promet roba i usluga mogao biti preko 

Tabela 4. 
Stope rasta izvoza i uvoza roba i usluga i promjene strukture od 1991. do 2000. 


baza: stalne cijene 1990. godine, u % 


Realne stope rasta u % 1990 1991 1992 1993 1994 1995 1996 2000 


Društveni proizvod -21 -8 12 9 8 7 6 
Izvoz roba i usluga -32 10 31 15 18 8 7 
Uvoz roba i usluga 22 24 24 11 18 5 6 
Struktura (% u društvenom proizvodu) 

Društveni proizvod 100 100 100 100 100 100 100 100 
Izvoz roba i usluga 52 45 53 62 66 72 72 76 
Uvoz roba i usluga 49 49 65 73 74 77 76 77 
Bilanca roba i usluga 2 -4 -12 -10 -8 -5 -3 -1 


Izvor: NBH i EIZ "Privredna kretanja i ekonomska politika", br. 10/92, Op. cit, str. 153 i 154. 


1,5 puta (153 posto) veći od društvenoga proizvoda. Autori ta veoma optimistička 
predviđanja zasnivaju, čini se, na ekstrapolaciji odnosa, koji su postojali u bivšoj Ju- 
goslaviji, jer je otprilike toliko bilo učešće Hrvatske u sveukupnoj razmjeni s inozem- 
stvom, kada se u razmjenu s drugim zemljama uključi i razmjena s republikama 
bivše Jugoslavije.?) 

Usporedbe između ocijenjenih mogućih i stvarnih kretanja pokazuju velike razlike 
iu stopama rasta i u promjeni udjela u društvenom proizvodu. U ocjeni mogućnosti 
računa se sa skokom izvoza u 1993. godini, da bi nakon toga trebalo doći do 
naglašenijeg pada. Na uvoznoj strani se računalo s manjim porastom do 1993. i zatim 
blažim padom. U realnim (ostvarenim) kretanjima nakon pada u 1992. godini skoko- 
vit je porast u 1993. godini, znatan porast u 1994., te iznimno visoki rast u 1995. 
godini, osobito u uvozu. U mogućnostima računa se sa velikim deficitom u tekućoj 
bilanci u 1992. i 1993. godini, dok je ostvarena uravnotežena bilanca. Mogućnosti 
računaju na pad deficita na svega 5 posto u 1995. godini, dok stvarna kretanja po- 
kazuju rast, koji je preko dva puta veći od ocijenjenih veličina. Takve se razlike 
odražavaju i na promjene udjela u društvenom proizvodu. U kasnijim godinama 
odnosi su još više pogoršani. 


3.2. Prilozi za strategiju HAZU iz 1992. i 1995. godine 


U radu Hrvatske akademije znanosti i umjetnosti (HAZU) iz 1992. godine, pola- 
zi se od stajališta da je gospodarska strategija sastavni dio globalne strategije, koja se 
odnosi na promišljanje osnovnih pravaca kretanja društva, što obuhvaća kako insti- 
tucionalne promjene ustrojstva države (političko uređenje), tako i promjene i kre- 
tanja u svim područjima društvenoga života. 

Dugoročni projekt Hrvatske akademije znanosti i umjetnosti “Hrvatska - zada- 
nosti i usmjerenja“ je pokušaj znanstvenog utemeljenja jedne takve globalne strate- 


"> Vidi o tome tabelu 8, te “Privredna kretanja i ekonomska politika 10/92., op. cit., str. 79. 

gije. Ona sadrži pitanja: hrvatske državnosti, mjesta u prostoru, stanovništva, kultu- 
re (jezik, književnost, likovnu umjetnost i glazbu), društvo, gospodarstvo, znanost, 
duhovna i moralna polazišta za budućnost Hrvatske, državu, socijalnu politiku, pro- , 
svjetu i zdravstvo.) 

Polazi se od činjenice kako je temeljem Ustava iz prosinca 1990. godine konstitui- 
rana Republika Hrvatska kao samostalna država, što postavlja nova pitanja i potre- 
bu da se jasno formulira nacionalni interes, da se istaknu pitanja koja nam povijest 
postavlja, kako bi se tako mogla iskristalizirati nacionalna politika.) 

Smatra se da je ispitivanje povijesnih korijena hrvatske državnosti važno (ak- 
tualno) za budućnost, kako zbog isticanja dugotrajnosti postojanja na sadašnjim pro- 
storima, tako i zbog volje koja se stalno izražava u donošenju odluka o vlastitoj sud- 
bini u ključnim povijesnim trenucima, kao i zbog obrane granica Hrvatske, koje su 
poviješću zacrtana razmeđa.“) 

Hrvatska ima specifične prostorne probleme, koji se odnose kako na njezinu 
veličinu, tako i na oblik, na hrvatske gradove, kao stožere njezinoga identiteta, na 
Hrvatsku kao pomorsku zemlju.“) 

Stanovništvo, kao osnovni izvor snage i pokretač razvoja, ima brojne specifičnosti 
i probleme, posebno s obzirom na demografska kretanja u najnovijem razdoblju, što 
je od osobitog značenja kako za globalnu tako i gospodarsku strategiju. 

Kulturna baština Hrvatske, od jezika kao najznačajnijeg obilježja nacionalnog 
identiteta, do golemoga duhovnog i materijalnog bogatstva u književnosti i umjet- 
nosti, bitna je odrednica u promišljanju budućnosti.+) 

Političke promjene unose nove činioce u društveni razvoj, u socijalnu strukturu, 
u shvaćanje društvenih vrijednosti, u vlasničke odnose, odnosno stvaraju pretpo- 
stavke za te promjene. One su stoga i pretpostavka i posljedica ekonomskih kre- 
tanja.) 

Gospodarstvo je granično područje između “zadanosti“ i “usmjerenja“. Smatra 
se da je ono opterećeno najvećim neizvjesnostima, kako zbog toga što se više desetljeća 
razvijalo u okviru sustava, koji je pridonosio njegovom zaostajanju za razvijenim 
svijetom, tako i zbog teškoća koje su nastale ratnim razaranjima i koje otežavaju njego- 
vu pretvorbu, modernizaciju i razvoj.#) 

U drugom dijelu ove studije HAZU o strategiji Hrvatske posebno se, i s razlo- 
gom, govori na prvom mjestu o stanju i pravcima razvoja znanosti, o duhovno mo- 
ralnim polazištima za budućnost Hrvatske, o državi i njezinim funkcijama, zatim o 
socijalnoj politici, prosvjeti i zdravstvu.“ 


% HAZU “Hrvatska-zadanosti i usmjerenja“, HAZU, Zagreb 1992., str. 139. 
%  ]sto,stn 9. 

0 Isto, str. 12. 

41 ]Isto,str. 13 do 29. 

#2 [sto,str. 30 do 37. 

43 ]Isto,stn 39 do 42. 

“4 Isto, str. 63 do 67. 

45 [sto,str. 71 do 86. 

4 Isto, str. 83 do 133. 

Ova su pitanja, o kojima se govori kao o usmjerenjima, konkretnije elaborirana, a 
težište im je na budućem razvoju. 

Nakon dužeg prekida taj je rad nastavljen, pa je 1995. izdana nova publikacija 
pod naslovom “Hrvatska-prilozi za strategiju razvoja“ s prilozima 11 znanstvenih 
vijeća Akademije i nekoliko Razreda u kojima se sažeto iznose koncepcije razvoja za 
veći broj privrednih djelatnosti (nafta i plin, pomorstvo, promet, turizam, poljodjelstvo, 
šumarstvo i drvna industrija, energetika), kao i za više područja društvenih djelatno- 
sti i znanstvenih istraživanja, koja spadaju u okvir djelovanja HAZU (ekosustav i 
solarna energija, daljinska istraživanja i fotointerpretacije, zaštita i istraživanja Ja- 
dranskog mora, znanstveno tehnološki razvoj, zdravstvo i veterinarska medicina, 
hrvatski jezik, hrvatsko kazalište, film i televizija).“ Kasnije (od 1996. do 1998. godi- 
ne) objavljeno je još desetak manjih radova iz srodnih područja. 


3.3. “Scenarij"“ Svjetske banke (WB) 1997. godine 


Premda strategija gospodarskog razvoja pretpostavlja dugoročnu orijentaciju, ono 
što je urađeno, u nas ili drugdje u odnosu na Hrvatsku, ima karakter srednjoročnog 
predviđanja razvoja, osobito kada se radi o kvantitativnom (statističkom) iskazivanju 
mogućih promjena. Tako se već spomenuta strategija iz 1992. godine odnosila samo 
na razdoblje do 2000. godine. 

Isti je slučaj i sa najnovijim-radovima iz 1997. godine, kao i sa službenim doku- 
mentom koji je bio u pripremi, jer se odnose samo na razdoblje do 2005., odnosno 
2006. godine. 

Takve srednjoročne strategije su ograničenoga dometa i pretežno se svode na 
prognoze kontinuiteta tekuće (kratkoročne) politike, uz određena poboljšanja. 

Posebno je to izraženo u jednoj studiji Svjetske banke (WB) u kojoj je težište na 
analizi pretpostavki pod kojima bi se u Hrvatskoj mogao ostvarivati prosječni godišnji 
rast bruto domaćeg proizvoda od oko 5 posto.“ 

To se može ilustrirati uz pomoć sljedeće dvije tabele (5 i 6): 

Ovdje se zapravo i ne radi o strategiji razvoja koliko o kritičkom osvrtu Svjetske 
banke (WB) na neke značajnije strukturne probleme hrvatskoga gospodarstva, oso- 
bito s obzirom na tekuću (dijelom srednjoročnu) ekonomsku politiku. 

Težište je u tabeli 5. na analizi odnosa stopa rasta bruto domaćeg proizvoda (BDP, 
GDP), stope investicija, stope štednje, udjela direktnih investicija, tekućeg računa 
platne bilance i vanjske zaduženosti. 

Osnovni je stav (pretpostavka) da je za ubrzanje prosječnoga godišnjeg realnog 
porasta BDP od 4,3 posto u 1997. godine na 5,0 posto u 1999. godini, te 5,5% u 2000. 
godini i dalje do 2006. godine, potrebno povećati udio investicija u BDP od 15,7% u 
1997. godini na preko 20 posto od 2000. godine dalje. 

Pri tome je bitno značajno povećati u investicijama udio nacionalne (domaće) 
štednje (od 7,2 na 19,5 posto), a smanjiti udio deficita tekućeg računa platne bilance 
(od 8,5 posto na 2,0 posto), što je povezano sa smanjivanjem udjela vanjske zaduženosti 


7 HAZU: “Hrvatska-prilozi za strategiju razvoja“, HAZU, Zagreb, 1995. 
4 WB: “Croatia Beyond Stabilization“, WB, 1997. 

Tabela 5. 


Mogući rast BDP od 1997.-2006. godine 
E M LL 
1997. 1998. 1999. 2000. 2001. 2002. 2003.-06. 


Zajedničke pretpostavke 


Stope rasta BDP 4.3 4.5 5 55 5.5 5.5 bo 
Investicije BDP 15.7 17.6 18.3 19.2 20.1: 20.9 21.5 
Direktne strane investicije BDP 1.8 2.0 24 3.0 3.0 3.0 3.0 
Udio u BDP 

Scenarij 1 

Nacionalna štednja 7.2 9.7 13.2 15.9 17.7 18.8 19.5 
Tekući računi -8.5 -7.9 -5.1 -3.2 -24 -2.1 -2.0 
Inozemni dug 28.0 31.9 33.2 32.2 30.0 27.8 24.1 
Scenarij 2 

Nacionalna štednja 1.2 9.5 10.6 11.9 13.1 14.0 14.6 
Tekući računi -8.5 -8.3 -7.8 -7.3 -7.0 -6.9 -6.6 
Inozemni dug 28.0 33.2 37.9 41.5 43.5 45.4 48.5 
Scenarij 3 

Nacionalna štednja 7.2 9.5 10.1 10.1 10.7 11.2 11.4 
Tekući računi -8.5 -8.1 -8.2 -9.1 -9.4 -9.7 -10.1 
Inozemni dug 28 33,8 38.4 43.2 474 51.6 60.4 


Izvor: “Croatia Beyond Stabilization", WB, 1997., p. 11. 


Tabela 6. 


Moguće promjene strukture BDP 
m E = <. 


1997. 1998. 1999. 2000. 2001.  2002.-04. 
Realni sektor 
Rast BDP 4.3% 4,5% 5.0% 5.5% 5.5% 5.5% 
Rast potrošnje 3.9% 2.1% 2.7% 3.4% 3.5% 4.7% 
Javne investicije/BDP 6.8% 8.0% 8.0% 7.0% 6.0% 5.3% 
Privatne investicije/BDP 8.9% 9,6% 10.3% 12.2% 14.1% 16.2% 
Nacionalne štednje/BDP 7.2% 9.7% 13.2% 15.9% 17.7% 19.3% 
Javni sektor 
Državni rashodi/BDP 50.5% 51.0% 48.0% 44.0% 41.0% 39.0% 
Državni deficit/BDP 3.0% 3.0% 3,0% 2.0% 1.0% 1.0% 
Vanjski sektor 
Tekući račun/BDP -8.50% -7.90% -5.10% -3.20% -2.40% -2.00% 
Vanjski dug/BDP 28.00% 31.90% 33.20% 32.20% 30.00% 24.70% 
Rezervne centralne banke i 
(u mjesecima uvoza) 29 3.1 3.3 3.4 3.4 34 


Izvor: “Croatia Beyond Stabilization", op.cit., p. 16 

u BDP (od 28,0 posto u 1997. godini i neizbježnih 33,2% u 1999. godini na 24,1 posto 
od 2003. do 2006. godine). 

Tako bi trebalo biti po “Scenariju 1“. “Scenarij 2“ pokazuje što bi se desilo, uz 
pretpostavku orijentacije na stopu rasta od oko 5.posto, ako bi se izvršila samo manja 
poboljšanja, a “Scenarij 3“ ako bi se nastavile postojeće tendencije. U oba slučaja po- 
sljedice su takve da se može postaviti pitanje mogućnosti ostvarivanja spomenute 
stope rasta, kao i mogućnost održavanja tako visokoga deficita tekućeg računa i 
daljnjeg porasta vanjske zaduženosti. 

Stoga je preporuka “Scenariju 1“, koji se jedini dalje razrađuje u tabeli 6., koja se 
odnosi na strukturu agregatne tražnje i odnose sektora (realnoga, javnoga i vanjsko- 

a). 
g Preporuke su da se u okviru realnoga sektora smanji udio potrošnje, te_uspori 
rast javnih investicija, a bitno ubrza rast privatnih, što bi kvalitetno izmijenilo i struk- 
turu nacionalne štednje. 

U javnome sektoru je orijentacija na znatno smanjivanje udjela državnih rashoda 
u BDP, te smanjivanje udjela proračunskog deficita od 3 na 1 posto. 

U eksternom sektoru težište je na bitnom smanjenju udjela deficita tekućeg računa 
platne bilance u BDP od 8,5 posto u 1997. na 2 posto od 2002. do 2007. godine, tj. za 
preko 4 puta, na smanjenju udjela vanjskoga duga prema “Scenariju 1“, te na porastu 
deviznih rezervi centralne banke (HNB) od 2,9 mjesečne pokrivenosti uvoza u 1997. 
godini na 3,4 mjeseci do 2004. godine. 


3.4. Scenarij Ekonomskog instituta Zagreb (EIZ) 


U okviru studije “Globalizacija i liberalizacija hrvatskog financijskog sustava i 
gospodarski razvitak“ Ekonomskog instituta Zagreb (EIZ) iz 1997. godine, izrađena 
je i “Status quo strategija razvoja hrvatskog gospodarstva u dva scenarija“.“ 

I ova se strategija odnosi na srednjoročno razdoblje od 1999. do 2006. godine, s 
1997. godinom kao temeljnom. Scenariji se razlikuju prema stopama rasta, s time što 
prvi predviđa realnu stopu rasta BDP od 2,5 posto prosječno godišnje, a drugi 5 po- 
sto. Prihvatljiv je drugi scenarij, ali pretpostavka je da se značajno promijeni struktu- 
ra BDP, dok prvi održava postojeću. Zajedničko je prvom i drugom scenariju što ne 
diraju u postojeći sustav, ciljeve i prioritete ekonomske politike, kao što ne ulaze ni u 
rješavanje osnovnih problema, u prvom redu podzaposlenost proizvodnih faktora. 
U tome smislu to su scenariji “status quo razvojne strategije“? 

Autori se opredjeljuju za “Scenarij 2“, tj. za prosječni rast od 5 posto, što je samo 
u prosjeku istovjetno sa “Scenarijem 1“ Svjetske banke (WB). Naime, razlike u dina- 
mici su iznimno velike, što se vidi iz sljedeće usporedbe: 


*  “Globalizacijai liberalizacija hrvatskog financijskog sustava i gospodarski razvitak“ Ekonomski institut 
Zagreb (EIZ), 1997., str. 249 do 301. 


5 Isto, stn 273. 

Tabela 7. 
Bruto domaći proizvod u razdoblju 1997.-2006. (projekcija po scenariju 2. EIZ i 
scenariju 1. WB) 


Verižni indeksi 


1996. 1997. 1998. 1999. 2000. 2001. 2002. 2003. 2004. 2005. 2006. 


Scenarij 2. EIZ 104.0 107.0 106.0 104.5 105.0 104.0 103.0 103.0 103.2 103.3 
Scenarij 1. WB 104.3 1045 105 105.5 105.5 105.5 105.5 105.5 105.5 105.5 


Izvor: EIZ: “Globalizacija i liberalizacija hrvatskoga financijskog sustava i gospodarski razvitak", EIZ, 1997., 
str. 273, WB, kao u tabeli 5. 


Stope EIZ su analitički utemeljenije, premda su procjene za 1998. i 1999. previso- 
ke, dok Svjetska banka ima dosta šablonizirane stope, koje su približne procjenama 
(prognozama) Međunarodnog monetarnog fonda i nekih drugih međunarodnih eko- 
nomskih institucija za sve tranzicijske zemlje. 

Gotovo su zanemarive razlike u stavovima i prognozama o investicijama i njiho- 
voj strukturi. S time što je EIZ rigorozniji u odnosu na WB, jer smatra da bi se u 2006. 
godini investicije u potpunosti trebale zasnivati na domaćoj štednji (akumulaciji), 
što pokazuju sljedeći podaci: 


Tabela 8. 
Investicije i štednja u BDP (projekcija po scenariju 2. ElZ) 
udjeli u BDP (BDP = 100) 


1997. 1998. 1999. 2000. 2001. 2002. 2008. 2004. 2005. 2006. 


udio stopa nacionalne 6.06 7.55 9.34 11.26 12.90 15.05 17.64. 18.99 20.53 21.43 
štednje (%) 


udio investicija 16.86 17.02. 17.58 18.07 19.06 20.01 20.91 21.37. 21.41_ 21.50 
ukupno (%) 
udio investicija u 15.44. 15.92. 16.71 17.47 18.28 _ 19.44. 20.54. 20.91 _ 20.91 _ 20.89 


fiksni kapital (%) 


Izvor: ElZ: “Globalizacija i liberalizacija hrvatskoga financijskog sustava i gospodarski razvitak", op.cit, str. 
276. 


Međutim, bitna su razlika između procjena (prognoza) WB i EIZ u motivima i 
ciljevima. Naime, analize WB i IMF su isključivo orijentirane na osiguravanje uvjeta 
za sigurni plasman kapitala i njegovo redovito servisiranje, te na održavanje povolj- 
nih uvjeta za vanjskotrgovinsku razmjenu. 

Analiza EIZ vodi prije svega računa o održivosti gospodarstva u cjelini i pri 
postojećoj neadekvatnoj ekonomskoj politici, te su samo u tome smislu njegovi sta- 
vovi prihvatljivi. 

Stoga je EIZ istovremeno vrlo kritičan i prema vlastitim procjenama (prognoza- 
ma) i gotovo ih smatra nužnim zlom. Naime, predložene izmjene politike u status 
quo uvjetima tretira kao preduvjet vraćanja na elementarnu stabilnost nakon koje 
tek može otpočeti proces rasta. O tome dovoljno jasno govore sljedeći stavovi: 

“Tek po uspješnom odrađivanju ovog scenarija Hrvatska bi imala temelje za 
značajnu ekspanziju izvozno orijentiranog gospodarstva s udjelima pojedinih kate- 
gorija u BDP-u koji su primjereni državi koja se može uključiti u novi ciklus rasta koji 
bi trebao započeti 2006. godine s realnim troškom rada koji odgovara razini produk- 
tivnosti,:s realnim efektivnim tečajem koji odgovara razini produktivnosti i što je 
također važno spremna za proces rasta zaposlenosti i uzlaz na pozitivnu spiralu 
investicije-izvoz-rast-rast štednje sektora kućanstava - nulti deficit države-pozitivna 
bilanca plaćana, tj. spiralu u kojoj rastuća domaća štednja generira dovoljno kapitala 
s pritječućim kapitalom od izravnih investicija za stope investiranja koje bi dosezale 
i do 30% BDP-a, a koje otvaraju prostor za prosječan rast od 5-7% godišnje. 

Naravno da se scenarij jedan doima također vrlo vjerojatnim ukoliko društvo ne 
shvati što se stvarno događa uz dane osnovne parametre ponašanja i iz toga izvede- 
ne osnovne ekonomske varijable poput realnoga efektivnog tečaja, stope nacionalne 
štednje, sektorskog rasporeda investicija s obzirom na izvozno profiliranje i brojne 
druge varijable, s jedne strane, te činjenicu sidrenja cijele stabilnosti i igre na kartu 
stabilnosti nominalnog tečaja kao krajnjeg zaporca za očuvanje svih inflacijskih 
očekivanja (što je dosad bilo moguće zbog obilatog priljeva kapitala točnije repatrija- 
cije i aktiviranja stare devizne štednje s druge strane). Filozofija čovjeka koji mirno 
sjedi u kući slušajući vijesti o približavanju uragana njegovoj kući ništa ne čineći jer 
mu tanki zidovi kuće daju lažnu sigurnost i što je još važnije onemogućavaju pogled 
prema horizontu, takva filozofija se zapravo uvijek u pravilu pokazuje kobnom i ne 
završava tragično jedino u slučaju velike sreće. Pravo je pojedinca da se i poigrava sa 
svojom sudbinom i čeka sreću, ali to ne vrijedi u slučaju cijele nacije i opasnosti da je 
ulazak u novu spiralu zaduživanje-inflacija-pad BDP-a tok ekonomske povijesti zbriše 
ponovno za duže razdoblje s ekonomske scene“.?' 


3.5. Stajališta “državnog vodstva“ o stanju u gospodarstvu i mjerama za 
osiguranje daljeg gospodarskog razvitka 


Pod gornjim naslovom obznanjen je u ožujku 1999. godine jedan dokumenat od 
pet stranica, koji je bio ograničeno distribuiran, pretežno u krugovima Vlade i Hrvat- 
skog državnog sabora. Međutim, osnovne stavove iznio je i obrazložio Predsjednik 
Republike Hrvatske i oni su bili široko distribuirani i u velikom dijelu medija popu- 
larizirani kao znak zaokreta (kvalitetnih promjena) u ekonomskoj politici Hrvatske. 

U uvodu se govori o dostignućima u hrvatskom gospodarstvu, ali se na kraju 
ukazuje i na probleme, koji su nastali pretežno u 1998. godini, a kao najvažnije 
naglašava se “usporavanje gospodarske aktivnosti i povećanje nezaposlenosti“, 

Na temelju toga i nekih drugih kritičkih opaski formulira se ovakav osnovni 
zaključak: 

“Državno vodstvo smatra da svinositelji gospodarske politike, uz punu političku 
potporu stranke na vlasti i drugih društveno političkih subjekata, ali i svih građana 
ove zemlje, kojima je stalo do njezina boljitka, moraju poduzeti i podržati brze, odlučne 
i učinkovite korake i mjere za prevladavanje kriznih pojavnosti, a osobito: 


S" [sto,stn272. 

1. Nelikvidnosti; 

2. Poremećaja bankovnog sustava; 

3. Prevelike javne potrošnje; 

4. Pada proizvodnje i rasta nezaposlenosti“.?? 


Logičnoje pretpostaviti da se ovi stavovi zasnivaju na rezultatima rada na projektu 
“Strategija daljnjeg gospodarskog razvitka Hrvatske do godine 2005.“, koji je, u rad- 
noj verziji dovršen u prosincu 1998. godine (distinkcija između “daljeg“ i “daljnjeg“ 
u ova dva naslova ne mora imati osobito značenje). Ovdje se ne možemo osvrtati na 
radnu verziju Strategije, jer nosi oznaku “tajno“ (ne “tajna“ ili “državna“ odnosno 
“vojna tajna“). Međutim, iz onoga što je bilo dostupno na temelju službenih informa- 
cija iz Vlade odnosno Sabora može se zaključiti da se unutar redakcije (i suradnika) 
radilo o određenim konfrontacijama, koje su ostale nedorečene, te su utjecale na od- 
laganje objavljivanja rezultata rada i završnog dokumenta o strategiji “daljnjeg“ go- 
spodarskog razvoja (razvitka) Hrvatske. 

Ovome se može još dodati kako ni radna verzija “Strategije daljnjeg gospodar- 
skog razvitka Hrvatske“, niti “Stajališta državnog vodstva“ nisu imali (barem do 
sada) nikakvog značajnijeg utjecaja na tekuću politiku, kao što ništa nije poduzeto 
niti da bi se prišlo izradi dugoročne strategije gospodarskog razvoja Hrvatske. 


3.6. Studija Hrvatske gospodarske komore 


Studija Hrvatske gospodarske komore “Stanje u gospodarstvu s prijedlozima 
mjera za gospodarski razvitak“, objavljena je u svibnju 1999. godine." 

Sastoji se od sažetka (22 strane) i osnovne analize (54 strane). U analizi stanja u 
načelu ne izlazi iz okvira “stajališta državnog vrha“. U osvrtu na makroekonomske 
pokazatelje vrlo je uopćena, podaci su reducirani, a neki i netočni (npr. udio javne 
potrošnje u bruto domaćem proizvodu pokazuje se znatno nižim nego što stvarno 
jest). Analiza uzroka nije odgovarajuća, razvojni ciljevi, što se tiče rasta, su prenisko 
postavljeni u rasponu (“od najmanje“) 3-5 posto. Naglasak je ina inozemnim investi- 
cijama, a zanemarena je problematika domaće štednje, strukture i upotrebe investi- 
cija. Sasvim je neargumentiran i neprihvatljiv osnovni zaključak iz poglavlja “razvojni 
ciljevi“, koji je ovako formuliran: 

“Dakle, poželjna stopa rasta BDPa iznosila bi 8 do 10 posto, ali tako visoka stopa 
nije realno ostvariva, pa je kao srednjoročni cilj zacrtan gospodarski rast od 3 do 5 
posto“! 


** “Stajališta državnog vodstva o stanju u gospodarstvu i mjerama za osiguranje daljeg PENNA 
razvitka“, Državni sabor RH, Zagreb, ožujak 1999., str. 2. 


“Hrvatska gospodarska komora: “Stanje u gospodarstvu s prijedlozima mjera za gospodarski razvi- 
tak", Zagreb, svibanj 1999. 


“Isto, str. 5. sažetka i 12. osnovnog teksta. 

3.7. Studija o makroekonomskoj politici i gospodarskom rastu 
Ministarstva financija i EIZ 1999. 


Studija “Makroekonomska politika i gospodarski rast: Teorijski modeli, empi- 
rijska istraživanja i pouke za Hrvatsku“ sastoji se od priloga desetorice autora, rezul- 
tatje rada na već spomenutom projektu Ministarstva financija i Ekonomskog institu- 
ta Zagreb, a objavljena je kao poseban broj edicije “Privredna kretanja i ekonomska 
politika“. 

Među desetoricom autora ove studije sedmorica su bili suradnici i u izradi spo- 
menutoga dokumenta Ministarstva znanosti i tehnologije “Strategija daljnjeg gospo- 
darskog razvitka Hrvatske do godine 2005.“, za koji je poznato da je dovršen samo u 
radnoj verziji u prosincu 1998, Stoga se može pretpostaviti da stavovi tih autora izne- 
seni u prilozima studije “Makroekonomska politika i gospodarski rast“ odgovaraju 
onima iz njihovih priloga za “Strategiju daljnjeg gospodarskog razvitka Hrvatske do 
godine 2005.“. Naime, nije realno pretpostaviti da bi autori u tako kratkom vremenu 
mogli značajnije izmijeniti svoje stavove, utoliko više što se u studiji Ministarstva 
financija i Ekonomskog instituta Zagreb navodi kako su radovi završeni u drugoj 
polovici 1998. godine, dok je radna verzija “Strategije daljnjeg gospodarskog razvi- 
tka Hrvatske do godine 2005.“ objavljena (za potrebe uže i šire redakcije) u prosincu 
1998. godine. 

U prilozima je pokazano relativno dobro poznavanje suvremene literature, me- 
toda i modela istraživanja, ali u segmentima koji se odnose na hrvatsko gospodar- 
stvo gotovo da nema ničega što bi moglo poslužiti za potrebe izrade dugoročne stra- 
tegije i planiranja ekonomskog razvoja. Ima vrijednih priloga, ali su neki na razini 
seminarskih radova, dok je analitička osnova iznimno oskudna kada se radi o pogle- 
dima i stavovima o gospodarskom rastu u Hrvatskoj i perspektivama. Na takvoj 
osnovi primjenom jedne metode “indeksa reformi“ ocijenjena je pozicija Hrvatske 
među 9 tranzicijskih zemalja (srednjoeuropske i baltičke), po kojemu je Hrvatska na 
posljednjem, devetom mjestu. Istovremeno se smatra da privredna kretanja u tim 
tranzicijskim zemljama ne mogu služiti kao osnova za predviđanja mogućega rasta, 
pa se procjena dugoročne stope gospodarskog rasta Hrvatske vrši na temelju “jed- 
nadžbe gospodarskog rasta, ocijenjene za razdoblje od 1960. do 1988. godine, na he- 
terogenom uzroku industrijski razvijenih i zemalja u razvoju“.** 

Na takvoj se osnovi (uz stanovite ograde s obzirom na ograničenja primijenjene 
metode) dolazi do zaključka, kako bi dugoročna stopa rasta BDPa Hrvatske, nakon 
1998. godine, mogla biti 2,4 posto. Smanjenje udjela javne potrošnje i povećanje udjela 
investicijske, uz određene promjene u strukturi, omogućuju “dugoročnu prosječnu 
stopu rasta dohotka po stanovniku od približno 3,6 posto“, a “daljnje povećanje in- 
vesticijske potrošnje na oko 30 posto u strukturi BDPa unaprijedilo bi dugoročnu 
stopu rasta na 4 posto“."7 


5 Ministarstvo financija Republike Hrvatske i Ekonomski institut Zagreb: “Privredna kretanja i 
ekonomska politika“, br. 73, Zagreb, 1999., str. 1 do 397. 


5 Isto, stn 353 do 355. 
7 Isto, str. 356 do 357. 

Na kraju se još dodaje da se ovakve pretpostavke za hrvatsko gospodarstvo čine 
“realno ostvarivim u relativno kratkom razdoblju“.? 

Očito je da se radi o teorijski i analitički neutemeljenim konstrukcijama, koje nisu 
ni u kakvoj vezi s realnim stanjem i mogućnostima hrvatskoga gospodarstva. 


3.8. Dugoročna strategija HAZU 1999. 


Kao što je već spomenuto, u svibnju 1999. godine održan je u Hrvatskoj akade- 
miji znanosti i umjetnosti znanstveni skup na temu “Dugoročna strategija gospodar- 
skog razvoja Hrvatske“. Problematika je obrađena u 16 osnovnih referata, uz 10 pri- 
loga u raspravi, što je sve sažeto izloženo na skupu, a integralno objavljeno u pu- 
blikaciji časopisa “Ekonomija /Economics“ u srpnju 1999. godine. 

U referatima (prilozima) obrađena su polazišta i okvirni sadržaj dugoročne stra- 
tegije gospodarskog razvoja Hrvatske, analizirano je stanje hrvatskoga gospodar- 
stva i ukazano na mogući izbor strategije razvoja, obrađena su pitanja znanstvenog 
pristupa razvoju, tranzicije, tehnološkog razvoja, demografskih odrednica, faktora i 
osnovnih elemenata gospodarske strategije, s posebnim osvrtom na poljoprivredu i 
turizam, osnovna pitanja gospodarskog sustava i ekonomske politike, s naglascima 
na financijskom sustavu, monetarnom i fiskalnom, analiziran je ekonomski položaj 
privrede, a obrađena su i elementarna pitanja ekologije relevantna za razvoj, kao i 
etičke problematike kao komponente vrijednosnog sustava hrvatskoga gospodar- 
stva. U prilozima za raspravu obrađena su i neka druga pitanja, koja analizu čine još 
cjelovitijom, kao što su pitanja prometne strategije, javne potrošnje, obrazovanja, 
korporacijskog upravljanja i nekih segmenata regionalne strategije. 

Ovi se prilozi temelje u najvećem broju na višegodišnjim istraživanjima pojedi- 
naca i timova, a šire su elaborirani u više objavljenih radova ili pripremljenih za 
tisak. Utemeljeni su na suvremenim teorijskim spoznajama, služe se znanstvenim 
metodama ekonomske analize i ukazuju na moguća rješenja. Stoga mogu poslužiti 
kao dobro polazište u budućem radu na strategiji gospodarskog razvoja Hrvatske. 


3.9. Budžetsko planiranje i programiranje 


Budžetsko (proračunsko) planiranje i programiranje postalo je u Hrvatskoj nakon 
1994. godine osnovna metoda utjecaja na gospodarska kretanja i osnovno sredstvo 
ekonomske politike. Stoga ga možemo podvesti pod zajednički nazivnik planiranja. 
Uostalom tom se terminologijom označavaju i kvantificirani zadaci u proračunu, dok 
se programiranjem označava njihova višegodišnja projekcija. 

Proračunski planovi (kao i utvrđivanje okvira monetarnih i platnih bilančnih 
veličina) zasnivaju se na procjeni ostvarenog i predviđanju budućeg kretanja 
(povećanja) bruto domaćeg proizvoda. Pri tome postoji sklonost prilagođavanja tih 
procjena visokim stopama rasta državnog proračuna. Problemi nastaju zbog toga što 


5% Isto, stn 357. 


%  HAZUIRIFIN: “Dugoročna strategija gospodarskog razvoja Hrvatske“, prilozi sa znanstvenog skupa 


održanog u HAZU 19. svibnja 1999. godine, Ekonomija / Economics, godina 5, broj 4, Zagreb, lipanj 
1999., str. 455 do 889. 

državna statistika s velikim zaostatkom utvrđuje konačne podatke za bruto domaći 
proizvod (BDP). Stoga se Ministarstvo financija (kao i Narodna banka) služi vlasti- 
tim procjenama i prognozama, koje su u pravilu veće od statistički utvrđenih. Osim 
toga, ako realna kretanja i pokažu da su procjene Ministarstva bile previsoke, ono u 
pravilu ne mijenja proračun. 

Tako se 1998. godine desilo da je Ministarstvo financija, uslijed boljeg “punjenja“ 
proračuna zbog početne primjene PDV (poreza na dodanu vrijednost), računski 
povećalo procjenu BDPa u odnosu na vlastitu raniju za preko 25 posto. Pa je onda 
rebalansom povećalo proračun za oko 20 posto i na taj način iskazalo da udio 
proračuna u BDPu opada. Stvarno se radilo o sasvim suprotnim odnosima. 

U planiranju proračuna za 1998. godinu pošlo se od procjene da će BDP porasti u 
1998. nominalno za oko 10 posto, a realno za oko 6 posto. Na takvoj ocjeni planiran je 
porast državnog proračuna od ostvarenih 33,1 milijarde kuna u 1987. godini na 37,1 
milijardi u 1998. godini, tj. nominalno također oko 10 posto, a realno za oko 6 posto, 
dakle približno isto kao i BDP Međutim, rebalansom je povećan proračun ujesen 
1998. godine na 446 milijardi kuna, što je 15,8 posto više od ostvarenog u 1997. godi- 
ni, a realno 10 posto. Argumentacija se zasniva na u literaturi već opisanoj “metodi“ 
paradoksalne konstrukcije BDPa Hrvatske od strane Ministarstva financija, kojom je 
povećan (statistički) bruto domaći proizvod za preko 25 posto u odnosu na procjenu 
državne statistike. Osim toga, u 1998. godini ostvario se znatno niži rast BDPa od 
početne procjene, tj. realno svega 2,7 posto, dok je proračun povećan realno za oko 9 
posto, tj. preko tri puta brže.“ 

U planiranju proračuna za 1999. godinu Ministarstvo financija pošlo je od svojih 
procjena, a ne od statistički utvrđenih, pa je predvidjelo porast proračuna za 1999. 
godinu, također za oko 10 posto, uz procjenu da će toliki biti nominalni porast i 
BDPa. Porasta BDPa u 1999. godini, međutim, nema, on je u realnom padu za preko 
2 posto, a očekuje se da će otprilike takav biti i rezultat za cijelu godinu. Usprkos 
takvim činjenicama, Ministarstvo financija predlaže sredinom 1999. godine rebalans 
proračuna, kojim se ni u čemu ne mijenja ukupni obujam proračunskih prihoda. To, 
naravno, znači daljnje povećanje udjela proračuna u BDPu, uz sve druge teške po- 
sljedice za gospodarstvo u cjelini. 

Ovi su primjeri dovoljni da se ilustrira karakter proračunskog planiranja, dok se 
programiranje zasniva na trogodišnjim projekcijama, za razdoblje od 1996. do 1999. 
godine. Godišnji planovi odstupaju od trogodišnjih programa, što je predmet kritika 
onih koji su takav program odobrili ili se s njim suglasili. To, međutim, nije omelo 
Ministarstvo financija, pa zatim ni Vladu i Sabor, da takve planove i rebalanse prihvate 
i odobre. Sudeći prema sadašnjem stanju stvari nema osnove za zaključak da će se 
bilo što promijeniti u odnosu na takvu praksu niti u pripremi proračunske politike 
za 2000. godinu. 

Ovakve metode planiranja i programiranja nisu poznate u ekonomskoj teoriji i 
praksi. Moglo bi ih se, možda, podvesti među jednosektorske modele, ali inverznoga 
smjera od poznatih, koji su također preživjeli, ili pod “komandno planiranje“ kao 


& Ministarstvo financija RH “Godišnje izvješće Ministarstva financija za 1998. godinu“, Zagreb, 1999. i 
“Mjesečni statistički prikaz Ministarstva financija“, Zagreb, lipanj 1999. 

ekstremno loš primjer, ipak više im priliči kvalifikacija krajnje neodgovornoga 
ponašanja i birokratske samovolje, što je u konfliktu s bilo kakvim racionalnim rezo- 
niranjem. 


Poglavlje 4. 
O POTREBI I PRETPOSTAVKAMA USPOSTAVLJANJA PLANIRANJA 
EKONOMSKOG RAZVOJA HRVATSKE KAO POLAZIŠTU 
EKONOMSKE POLITIKE 


Na prethodnim izlaganjima temelje se sljedeći važniji zaključci: 

U Hrvatskoj ne postoje ni dugoročni planovi niti strate gija gospodarskog razvoja, 
te je potrebno tek započeti rad na njihovom formuliranju. To je nužno da bi se eko- 
nomska politika mogla zasnovati na znanstveno, analitički i komparativno ute- 
meljenim polazištima. Naime, ekonomska se politika vodi na kratkoročnim i arbi- 
trarnim osnovama, osobito u proteklih pet godina, s posljedicama koje znače 
zaoštravanje strukturnih poremećaja i nastavljanje destrukcije hrvatskog gospodar- 
stva. 

Teorijsko promišljanje dugoročnog planiranja i strategije ekonomskog razvoja i 
njezina koncepcija mora se zasnivati na kritičkoj analizi stanja nacionalnoga gospo- 
darstva s posebnim osvrtom na utjecaje unutrašnjih i vanjskih faktora. Poštujući 
naslijeđena opterećenja i posljedice agresije i rata izvjesno je da su sadašnje stanje i 
postojeće tendencije bitno uzrokovani državnom ekonomskom politikom. 

Osnovni ciljevi dugoročnog gospodarskog razvoja Hrvatske moraju biti zasno- 
vani na spoznajama da je u suvremenim uvjetima jedino moguć takav razvoj koji 
optimalno koristi raspoložive faktore, neprekidno ih tehnološki unapređujući, kao 
pretpostavci održivog rasta zaposlenosti i blagostanja naroda, što podrazumijeva i 
socijalno pravedno društvo. 

Bitne odrednice takvoga razvoja sadržane su već u Ustavu Kepublike Hrvatske 
iz prosinca 1990. godine, kao i u nekim segmentima Antiinflacijskog programa iz 
listopada 1993. godine. Sve što je kasnije urađeno u smislu programskih ciljeva, oso- 
bito u Memorandumima Vlade Republike Hrvatske o gospodarskoj politici u 1994. i 
1996. godini, u suprotnosti je s takvim polazištima i proklamiranim osnovama, oso- 
bito kada se uzme u obzir i njihovo operativno ostvarivanje. Ovome treba dodati da 
spomenuti Memorandumi nisu ni stručno niti politički verificirani, gotovo su ano- 
nimni, a osim toga inaugurirali su tekuću proračunsku politiku kao polazište ukup- 
ne ekonomske politike. Iz toga je generirala i određena srednjoročna politika, koja se 
praktički svela na trogodišnje planiranje proračuna, što je ekonomsku politiku u cjelini 
dovelo do apsurda, osobito u 1998, godini, kada je na pogrešnim analitičkim osnova- 
ma napravljen rebalans proračuna s nesagledivim posljedicama. To se već izrazilo u 
privrednim kretanjima u zadnjem kvartalu 1998. godine, a osobito u 1999. godini, u 
kojoj dolazi do naglašenoga pada bruto domaćeg proizvoda, uz daljnje pogoršavanje 
ravnoteže i strukture. ' 

U pristupu planiranju i strategiji razvoja bitno je prije svega opredijeliti se za 
osnovne (strateške) razvojne ciljeve. U našem slučaju, i s teorijskog i s ekonomsko 

političkog i komparativnog stajališta, ne bi smjelo biti dvojbe da se kao osnovni razvoj- 
ni cilj utvrdi ostvarivanje pune zaposlenosti i maksimiranje korištenja nacionalnih 
resursa. Umjesto toga hrvatska se razvojna politika, ako se uopće može tako kvalifi- 
cirati, zasniva na koncepciji “status quo stabilnosti“ s implikacijama dugoročne “rav- 
noteže“ podzaposlenosti. U teorijskom smislu to se ne može podvesti ni pod jednu 
suvremenu doktrinu. Sasvim su promašeni pokušaji da se takva politika tretira kao 
neoklasična ili neoliberalna, u keynesijanskom, odnosno friedmanovskom smislu 
(monetarističkom). Naime, i u jednom i u drugom slučaju bitna je pretpostavka stanje 
pune zaposlenosti. 

Ključna pretpostavka pristupa nacionalnoj strategiji (planiranju) razvoja jest tran- 
zicija makroekonomskog i makropolitičkog okruženja u sustav koji će značiti realne 
institucionalne okvire koji omogućavaju i ekonomski prosperitet i građanske slobo- 
de. To su i preduvjeti povećanja gospodarske djelotvornosti putem poduzetništva i 
razvoja socijalne države. U tom je pogledu Hrvatska imala znatnih prednosti u od- 
nosu na druge tranzicijske zemlje. Međutim, primijenjena je jedna od najgore mogućih 
metoda privatizacije, koja je rezultirala recesijom, krizom i privrednim kriminalom 
širokih razmjera, što zahtijeva opću reviziju svega onoga što predstavlja odstupanje 
od Ustava i zakona. 

Za planiranje i strategiju razvoja od presudnoga su značenja spoznaje o raspo- 
loživim i potencijalnim resursima i faktorima. Bitna su znanstveno zasnovana i 
analitički fundirana stajališta o gospodarskoj realnosti suvremenog svijeta, o intelek- 
tualnom kapitalu, o korištenju raspoloživih materijalnih faktora, o stanju i mogućnosti 
uključivanja novih tehnologija, o izvoznim mogućnostima itd. 

Osnovna uporišta dugoročnog planiranja i strategije razvoja trebaju biti: znanje, 
ljudski kapital, vlastita akumulacija, evaluacija i difuzija modernih tehnologija, te 
izvozna orijentacija. Ta su područja u aktualnoj hrvatskoj politici zanemarena, a 
premda niti nema službeno prihvaćene politike razvoja, težište je na inozemnim ula- 
ganjima kao osnovnom pokretaču novog investicijskog ciklusa, te na prenaglašavanju 
značenja agrara i turizma kao osnovnih nositelja. 

Gospodarski sustav i kompleks mjera ekonomske politike od presudnog su 
značenja u ostvarivanju planova i programa razvoja. Postojeći sustav i politika djeluju 
ograničavajuće na razvoj i u suprotnosti su sa proklamiranim ustavnim principima, 
a osobito sa interesima osnovnih nositelja gospodarske djelatnosti, te sa suvremenim 
kriterijima tržišnih ekonomija. 

Demografski, ekološki i etički problemi zauzimaju posebno mjesto u ekonomskom 
razvoju, utoliko više što su oni u principu dugoročnog karaktera. Od iznimnog 
značenja su pitanja unaprjeđivanja zdravstvenoga, obrazovnog i socijalnog standar- 
da. 

Posebno mjesto zauzimaju institucionalni problemi, koji se osobito odnose na 
pitanja uspostavljanja uvjeta da se znanost i struka, kao i osnovni gospodarski su- 
bjekti uključe u proces izrade, a dijelom i donošenja političkih odluka o dokumenti- 
ma dugoročnoga planiranja i strategije razvoja nacienalnog gospodarstva. Pretpo- 
stavka za takvo uključivanje je podsticanje odgovarajućih znanstvenih istraživanja, 
rezultati kojih mogu biti efikasna brana arbitrarnesti i jednostranosti odluka nosi- 
telja ekonomske politike. 

Jakov Sirotković 
SUMMARY 
Economy and development planning 


The paper entitled “Economy and development planning“ offers an analysis of basic is- 
sues of theory and praxis with special regard to Croatia. 

By economy of development a special field of economic theory is meant known for evo- 
king rather controversial viewpoints which have slightly been clarified. The attitude prevails 
to deal with the 50 anniversary of this economic subdiscipline to which two generations of 
economists had made their contributions while the third generation is facing new tasks basi- 
cally in need of issues for approaching neokeynesianism and neoclassicism. 

The planning of the economic development of a national economy disposes of a conside- 
rably broader prehistory than the theory of economic development, but in extensive global 
relations it is constituted simultaneously with this theory. Nowadays, planning economic de- 
velopment has been generally accepted to be a common term for methods and means adopted 
by the government to influence trends (development) of a national economy. 

Planning development may be defined as a several-years-process, though it may also take 
on a medium- or short-term character, however, it is always subject to long-term strategies. 
Long-term schemes show strategic features (development strategy) while the term program- 
ming is supposed to apply to short-term schemes more adequately. 

While being part of the former Yugoslavia Croatia's development planning had been ru- 
led by a central federal scheme. The Constitution of 1974. brought significant independence 
revealing prominently in the long-term plan for the period of 1975 - 1985 with projections until 
2000. 

After gaining independence, the former practice of planning was abandoned, institutions 
were dissolved,but nothing was done to establish new organizations applying different methods 
to serve as a starting point for long-term development and a new economic policy. Instead, 
from 1991-1999 Croatia led a rather short-term and arbitrary economic policy ignoring every 
unbiassed scientific analysis. The government budget turned into a fundamental means of 
economic policy resting on paradoxical analytical constructions inflicting irreparable loss on 
the national economy. Although there was some progressive change of mind, nothing has con- 
cretely been done to coordinate governmental influence on economy and modern methods 
and issues. 


SAŽETAK 
Ekonomika i planiranje razvoja 


U studiji pod naslovom “Ekonomika i planiranje razvoja“ analiziraju se osnovna pitanja 
teorije i prakse s posebnim osvrtom na Hrvatsku. 

Pod ekonomikom razvoja podrazumijeva se posebno područje ekonomske teorije, o čemu 
su postojala suprostavljena gledišta, što se u novije vrijeme ublažuje. Prevladavaju stavovi da 
se upravo radi o pedesetoj godišnjici uspostavljanja takve ekonomske poddiscipline, kojoj su 
priloge dale dvije generacije ekonomista, a sada su pred trećom postavljeni novi zadaci, koji se 
u osnovi svode na traženje rješenja o približavanju neokeynesijanista i neoklasicizma. 

Planiranje ekonomskoga razvoja nacionalnoga gospodarstva ima znatno dužu predhisto- 
riju od teorije ekonomskog razvoja, ali se u širim svjetskim relacijama konstituira istovremeno 

stom teorijom. Planiranje ekonomskog razvoja je opće prihvaćeno danas kao zajednički naziv- 
nik za metode i sredstva utjecaja državne vlasti na kretanje (razvoj) nacionalnoga gospodar- 
stva. 

Planiranje razvoja je po definiciji višegodišnjeg karaktera, premda može biti i srednjoročno, 
te kratkoročno, ali uvijek podređeno dugoročnim strateškim osnovama. Za kratkoročne je pla- 
nove prikladniji naziv programiranje, dok su dugoročni planovi strateškog karaktera (strate- 
gija razvoja). 

Planiranje razvoja je u Hrvatskoj u bivšoj Jugoslaviji bilo podređeno centralnom federal- 
nom planu, ali je nakon Ustava iz 1974. godine imalo značajna samostalna obilježja, što se 
osobito izrazilo u dugoročnom planu za razdoblje od 1975. do 1985. godine, s projekcijama do 
2000. godine. 

Nakon osamostaljenja i uspostavljanja Republike Hrvatske napuštena je praksa ranijeg 
planiranja, ukinute institucije, ali ništa nije urađeno da bi se uspostavila nova organizacija s 
drugim metodama, što bi moglo poslužiti kao dugoročnija razvojna orijentacija i polazište za 
ekonomsku politiku. Umjesto toga ekonomska politika Hrvatske vodi se u razdoblju od 1991. 
do 1999. godine na kratkoročnim osnovama, arbitrarna je i ignorira objektivnu znanstvenu 
analizu, a osnovno sredstvo ekonomske politike je državni proračun, koji se zasniva na para- 
doksalnim analitičkim konstrukcijama, što nanosi nenadoknadive štete nacionalnom gospo- 
darstvu. U novije vrijeme ima pomaka u razmišljanjima, ali u praksi nije ništa urađeno da se 
državni utjecaj na gospodarstvo uskladi sa suvremenim metodama i rješenjima. 

Alica Wertheimer-Baletić 


| 

| POPULACIJSKA POLITIKA U ZEMLJAMA S 

| POSTTRANZICIJSKIM OBILJEŽJIMA RAZVOJA 
STANOVNIŠTVA 


U ovom radu autor razmatra bitne značajke populacijske politike u 
bivšim socijalističkim zemljama središnje i istočne Europe u drugoj po- 
lovici 20. stoljeća - njezin tip, cilj, načela, karakteristične mjere i njezinu 
efikasnost. Temeljna su obilježja te politike bila zajednička gotovo svim 
tim zemljama, a manje razlike svodile su se na ponder koji u popula- 
cijskoj politici pojedine zemlje ima pojedina skupina mjera. Jedina zem- 
lja koja se prema značajkama te politike bitno razlikovala od drugih ze- 
malja, bila je Rumunjska koja je u svojoj pronatalističkoj politici imala 
mjere prisile, što je bitno proturječilo suvremenim načelima populacijske 
politike u svijetu. Na kraju su data kratka razmatranja o populacijskoj 
politici u navedenim zemljama u 90-im godinama - nakon sloma ko- 
munističkog sustava, kao i rezultati provedene pronatalističke politike. 


Brojna znanstvena istraživanja pokazuju da ekonomski rast i razvoj imaju jak 
utjecaj na demografska kretanja i promjene - na natalitet, mortalitet, na veličinu obi- 
telji, na migracije, na strukture stanovništva (starosnu, ekonomsko-socijalnu, obra- 
zovnu i na druge strukture). Stoga između ekonomski razvijenih zemalja i zemalja u 
razvoju postoje izrazite razlike u agregatnim i strukturnim značajkama razvoja 
stanovništva. S demografskog aspekta te se razlike izražavaju u činjenici da je u 
razvijenim zemljama proces demografske tranzicije završen i da se one nalaze u po- 
sttranzicijskoj etapi razvoja stanovništva, dok je istovremeno u zemljama u razvoju 
proces demografske tranzicije u tijeku. Razvoj stanovništva pojedinih zemalja u 
razvoju nalazi se u raznim podetapama /stadijima procesa demografske tranzicije 
ovisno prvenstveno o stupnju njihovog dostignutog gospodarsko-socijalnog razvoja. 

1. UVODNE NAPOMENE 


Podaci o demografskoj situaciji u suvremenom svijetu pokazuju ne samo dife- 
rencijalne značajke već i suprotne demografske pojave i procese koji se događaju s 
jedne strane u zemljama u razvoju, a s druge strane u ekonomski razvijenim zemlja- 
ma. Demografska ekspanzija u zemljama u razvoju u uvjetima slabe razvijenosti i 
zaostalosti, zajedno s drugim čimbenicima (zdravstvenim, socio-kulturnim, politi- 
čkim), stvara mnoge ekonomsko-socijalne i humane probleme i u cijelosti otežava 
njihovo rješavanje, jer otežava ukupni ekonomski i društveni razvoj tih zemalja. 

U razvijenim zemljama, depopulacijske tendencije istovremeno praćene sve jačim 
procesom starenja stanovništva, stvaraju izrazite debalanse u starosnoj strukturi 
stanovništva. Time se narušavaju normalne proporcije između glavnih funkcional- 
nih dobnih kontingenata i izazivaju na taj način brojne probleme odnosa među gene- 
racijama, koji se odražavaju u mnogim područjima ljudske djelatnosti i ukupnoga 
društvenog života. 

U ovom radu razmatrat ćemo bitne značajke populacijske politike u drugoj polo- 
vici 20. stoljeća u bivšim socijalističkim zemljama središnje i istočne Europe u kojima 
razvoj stanovništva ima posttranzicijska obilježja, što se prvenstveno izražava u nul- 
tom prirastu ili prirodnom smanjenju stanovništva. Nastojat ćemo također dati ocjenu 
efikasnosti provedene populacijske politike u smislu njenog djelovanja na razinu i 
smjer promjena u kretanju nataliteta /fertiliteta, u onoj mjeri u kojoj je to moguće 
ustanoviti na temelju raspoloživih demografsko-statističkih podatka. 

Valja uvodno naglasiti kako ćemo populacijsku politiku razmatrati u njezinom 
užem poimanju, znači kao politiku prema reprodukciji stanovništva, prvenstveno u 
odnosu na natalitet /fertilitet. Poznato je međutim, da pojam populacijske politike 
obuhvaća pored politike prema reprodukciji stanovništva također i migracijsku po- 
litiku (politiku prema unutrašnjoj i vanjskoj migraciji). To je u skladu s definicijom 
ukupnog kretanja stanovništva na koje pored sastavnica prirodnog kretanja (natali- 
teta i mortaliteta) djeluju i komponente mehaničkog kretanja (imigracija, emigra- 
cija). Činjenica je međutim, da u svjetskoj demografskoj literaturi prevladava uže 
poimanje populacijske politike, što je uvjetovano konkretnim stanjem da je u zemlja- 
ma na različitoj razini ekonomsko-socijalnog razvoja, dakle i u zemljama u razvoju i 
u razvijenim zemljama, natalitet /fertilitet bitna dinamička odrednica ukupne pro- 
mjene broja stanovnika (porasta, smanjenja) u određenom međupopisnom razdo- 
blju. Istina, to se posebice odnosi na zemlje u razvoju, koje su prema tipu ukupnog 
kretanja stanovništva pretežno tzv. zatvorena populacija, što znači da je u njima mi- 
gracija (vanjska migracija) po opsegu neznatna, osim kada se radi o migraciji 
stručnjaka (brain-drain). 

Razumljivo je i svjesni smo da apstrahiranjem od migracijske sastavnice popula- 
cijske politike činimo ovo razmatranje nepotpunim i da time pojednostavljujemo 
složenu problematiku populacijske politike u razmatranim zemljama. Jer ne uzimanje 
u razmatranje migracije prilikom rasprava o populacijskoj politici znači određeni 
demografski redukcionizam. Time više jer su prirodne i migracijske komponente 
ukupnog kretanja stanovništva u stalnoj interakciji, pa u datim općim razvojnim 
uvjetima dovode do demografskih pojava i procesa različitih obilježja, smjera i jačine. 

Taj demografski redukcionizam, međutim, umnogome omogućavaju i opravdavaju 
stvarni postojeći uvjeti razvoja svjetskog stanovništva, posebno u zemljama u razvoju, 
ako imamo na umu postojeća ograničenja za migracije (tzv. migracijske kvote), kao i 
činjenicu da je u njima prirodni prirast stanovništva temeljna odrednica ukupnog 
porasta stanovništva. A u razvijenim se zemljama populacijska politika, ako postoji, 
bilo kao implicitna ili eksplicitna, provodi uglavnom u njenoj pronatalističkoj va- 
rijanti. Stoga razmatranje populacijske politike u varijanti politike prema natalitetu, 
bilo restriktivne ili stimulativne, dominira na svjetskim međunarodnim konferen- 
cijama, naročito na onima pod pokroviteljstvom Ujedinjenih Naroda (Bukurešt, 1974., 
Mexico City, 1984., i Kairo, 1994. godine). 


2. RAZINA NATALITETA I EKONOMSKE RAZVIJENOSTI 


Gledano prema formalnim demografsko-statističkim kriterijima periodizacije 
razvoja stanovništva, koja se temelji na određenoj brojčanoj razini stope nataliteta / 
fertiliteta, mortaliteta i prirodnog prirasta, u zemljama Zapadne Europe, u nekim 
drugim razvijenim izvaneuropskim zemljama (prvenstveno SAD), kao i u bivšim 
socijalističkim zemljama središnje i istočne Europe, - proces demografske tranzicije 
je završen. U takvim demografskim prilikama reprodukciju stanovništva obilježava 
niska razina stope nataliteta, mortaliteta i prirodnog prirasta koji pokazuje tenden- 
ciju približavanja nultom prirastu ili pak prirodnom smanjenju stanovništva. Iz po- 
vijesti populacijske politike poznato je da se populacijska politika određenog tipa i 
određene varijante u pravilu poduzimala tek naknadno, odnosno tek kada je već 
nastala određena nepovoljna demografska situacija koja zahtijeva populacijsku poli- 
tiku određenih karakteristika. (Glass, 1967.). Činjenica je da se i u mnogim europ- 
skim i izvaneuropskim zemljama stimulativna populacijska politika, eksplicitna ili 
implicitna, sprovodila tek kao odgovor na stvarno nastale nepovoljne demografske 
promjene, odnosno tek kada je stopa nataliteta pala na ispod razine od 14 promila, a 
totalna stopa fertiliteta ispod razine “zamjene“ tj. jednostavne reprodukcije, znači 
ispod razine od 2,1 djece prosječno po jednoj ženi u fertilnoj dobi (Wertheimer-Baletić, 
1999.). 

U drugoj polovici 20. stoljeća populacijska politika se u varijanti stimulativne, 
pronatalističke eksplicitne politike, kronološki gledano, pojavila prvo i to sredinom 
60-ih godina, u zemljama središnje i istočne Europe, tadašnjim socijalističkim zem- 
ljama. Tek desetljeće kasnije, sredinom 70-ih godina, ona se pojavila i u razvijenim 
zapadnoeuropskim zemljama, s iznimkom Francuske u kojoj se pojavila znatno ra- 
nije. Činjenica da se populacijska politika pojavila prvo u bivšim socijalističkim zem- 
ljama središnje i istočne Europe, objašnjava se time što se u njima brojčana razina 
nataliteta već sredinom 60-ih godina našla na kritičnoj razini od 14 promila ili je pala 
ispod nje, a totalna stopa fertiliteta pala je ispod 2,1, tako da je razina fertiliteta u tim 
zemljama bila niža nego u zapadnoeuropskim zemljama. 

Budući da su zapadnoeuropske zemlje bile ekonomski znatno razvijenije od 
tadašnjih europskih socijalističkih zemalja, začuđuje na prvi pogled činjenica da su 
posljednje, već sredinom 60-ih godina zabilježile nižu razinu nataliteta /fertiliteta, i 

prirodnoga prirasta, a time i ukupnog porasta stanovništva u odnosu na zapadnoe- 
uropske zemlje. Međutim, valja imati na umu da su u tim zemljama, povezano uz 
karakteristike socijalističke privrede i uz strukturu zaposlenosti prema spolu koju 
obilježava visok udjel zaposlenih žena u nepoljoprivrednim djelatnostima, - djelova- 
li specifični uvjeti i čimbenici akceleracije procesa tranzicije u području nataliteta. 
Oni su fertilitet snizili ispod one razine koja bi približno odgovarala stupnju 
njihovoga ekonomskog razvoja. Ta činjenica jasno pokazuje da posttranzicijska 
brojčana razina stope nataliteta i fertiliteta nije uvjetovana isključivo faktorom eko- 
nomske razvijenosti pojedinih zemalja, već da razinu nataliteta/ fertiliteta često 
uvjetuju određeni, specifični neekonomski čimbenici (često socio-kulturni, socio- 
psihološki i drugi) karakteristični upravo za pojedinu zemlju. Zato se događa da 
brojčano ista posttranzicijska razina totalne stope fertiliteta (jednaka ili manja od 
vrijednosti 2,1) može biti istovremeno zabilježena u zemljama koje nisu na istoj razi- 
ni ekonomskog razvoja (mjerenoj bruto domaćim proizvodom p.c.).! 

Sukladno marksističkoj ideologiji o ulozi stanovništva u društvenoj reprodukciji, 
umjereni porast stanovništva u bivšim socijalističkim zemljama općenito je smatran 
društveno poželjnom značajkom razvoja stanovništva. (Valentej, 1977.). To se osobito 
odnosilo na one zemlje iz grupe bivših socijalističkih zemalja koje su u drugom svjetskom 
ratu imale relativno velike gubitke ljudi (Njemačka Demokratska Republika, Poljska, 
Čehoslovačka, bivši SSSR). Potreba za stimulativnom (ekspanzivnom) populacijskom 
politikom? u njenoj pronatalističkoj varijanti pojavila se u tim zemljama u 60-im godi- 
nama i to kao izravna posljedica pada stope nataliteta na brojčanu razinu između 13 i 
14 živorođenih na 1000 stanovnika i totalne stope fertiliteta nešto ispod 2,1 djece (Be- 
rent, 1970.; Berelson, 1974.). Kretanje totalne stope fertiliteta u navedenim zemljama 
između 1950. i 1989. godine pokazuje sljedeća tablica. (Vidjeti tablici br. 1). 

Tablica pokazuje da se u pojedinim od navedenih zemalja totalna stopa fertiliteta 
nije u isto vrijeme smanjila ispod kritične razine od 2,1. Mađarska je bila prva među 
njima u kojoj je razina te stope pala ispod 2,1 (već 1960. godine); zatim slijede Bugar- 
ska i Rumunjska (oko 1965. godine), Hrvatska (1967.) Čehoslovačka (1970.), Njemačka 
Demokratska Republika (1973. godine), te Slovenija (oko 1975.). U Poljskoj i u SSSR- 
u u kojima je totalna stopa fertiliteta bila u razdoblju 1950. - 1989. godine među nave- 
denim zemljama relativno znatno veća, ona je također pokazala prosječnu tenden- 
ciju pada. Međutim, u svim godinama između 1950. i 1989. - za razliku od ostalih 
zemalja, - zadržala se na razini iznad 2,1, a tek je u 1989. godini pala u Poljskoj malo 
ispod te razine (iznosila je 2,08), dok je u SSSR-u iznosila 2,34. Dakle u Poljskoj je 
najniža vrijednost totalne stope fertiliteta zabilježena 1989. godine (2,08), a u tadašnjem 
SSSR-u u 1965. godini (2,12). 


! > Tako na primjer, u 1992. godini bruto domaći proizvod per capita iznosio je u Mađarskoj 3.010 US 
dolara, a u Danskoj iste godine 25.930 US dolara. U 1992. je totalna stopa fertiliteta, zabilježena u 
Mađarskoj i Danskoj bila gotovo jednaka: u prvoj 1,77 prosječno djece po jednoj ženi u fertilnoj dobi, a 
u Danskoj - koja je bila daleko ekonomski razvijenija od Mađarske, također 1,77. (Council of Europe, 
1994; World Bank Atlas, 1994.). 3 


2 Ustarijoj demografskoj literaturi upotrebljavao se naziv ekspanzivna populacijska politika, kao poli- 
tika izrazitog podsticanja porasta nataliteta, dok se u literaturi osamdesetih i devedesetih godina umjesto 
naziva “ekspanzivna“ često upotrebljava naziv stimulativna populacijska politika. 

Tablica br. 1. 
Totalna stopa fertiliteta u socijalističkim zemljama srednje i istočne Europe od 1950. do 
1989. godine 


siiisik dj s a A A A 
Totalna stopa fertiliteta 


Godine Bugar- Čeho- Hrvatska Njemačka Mađarska Poljska Rumunjska = SSSR = Slovenija 
ska slovačka Demokratska 
Republika 
1950. 2,94 3,04 2,94 2,30 2,60 371 3,17 2,88 3,01 
1960. 2,30 2,39 2,23 2,33 2,02 2,98 2,34 2,56 2,18 
1965. 2,03 2,37 2,10 2,48 1,82 2,62 1,91 2,12 2,16 
1970. 2,18 2,07 1,91 2,19 1,97 2,20 2,89 2,42 2,11 
1975. 2,23 2,46 1,81 1,54 2,38 2,27 2,62 2,41 2,08 
1980. 2,05 2,15 1,92 1.94 1,92 2,28 2,45 2,24 211 
1985. 1,95 2,06 1,80 1,73 1,83 2,33 2,26 2,40 1,72 
1988. 1,97 2,01 1,74 1,67 1,79 2,13 2,31 2,45 1,66 
1989. 1,86 1,95 1,66 1,57 1,78 2,08 2,19 2,34 1,585 


Izvor: Council of Europe, Recent demographic developments in Europe and North America, Strasbourg, 1992., 
Recent demographic developments in Europe, Strasbourg 1994.; za Sloveniju i Hrvatsku - Statistički godišnjaci 
Hrvatske i Jugoslavije od 1995. do 1989. godine 


Nadalje, u svim navedenim zemljama (osim Poljske, Hrvatske i Slovenije) po- 
kazuje se da je, povezano uz mjere populacijske politike, došlo do određenog pora- 
sta totalne stope fertiliteta, posebice između 1965. i 1975. godine. U Bugarskoj taj 
porast započinje većnakon 1965. i traje do 1975. godine, u Mađarskoj je također izražen 
u tom desetljeću, u Čehoslovačkoj traje između 1970. i 1980., u Njemačkoj Demokrat- 
skoj Republici traje od 1975. do 1985. godine, a u Rumunjskoj porast te stope naglo 
započinje nakon 1966. (kada je izglasan Dekret o zabrani pobačaja) i traje do 1970. 
godine, zatim taj porast nešto slabi do 1980., a nešto se pojačava nakon 1985. godine. 
Međutim, razina totalne stope fertiliteta u Rumunjskoj je u cijelom razdoblju između 
1965. i 1989., bez obzira na tendenciju pada nakon 1980., ostala iznad kritične razine 
“zamjene“. U Hrvatskoj i Sloveniji, totalna je stopa fertiliteta konstantno opadala, jer 
nisu imale (budući u sastavu bivše Jugoslavije) vlastitu populacijsku politiku. 

Na takav trend u bivšim socijalističkim zemljama središnje i istočne Europe, osim 
u Rumunjskoj, djelovale su mnoge mjere pronatalističke politike uz napomenu da je 
u svakoj od tih zemalja težište u navedenoj politici stavljano na određenu skupinu 
mjera. U razdoblju između 1965. i 1976. godine stimulativnu populacijsku politiku u 
njezinoj pronatalističkoj varijanti poduzele su Bugarska, Čehoslovačka, Mađarska, 
Rumunjska, a sredinom 70-ih godina Njemačka Demokratska Republika i SSSR. Ta 
se politika provodila sustavno s nizom mjera i akcija natalitetno poticajnih, sve do 
kraja 80-ih godina, tj. do sloma komunizma kao društvenog sustava. Radi se o eks- 
plicitnoj stimulativnoj populacijskoj politici tj. o njenoj pronatalističkoj varijanti stricto 
sensu, provođenoj sustavno, mnogim mjerama i akcijama koje su bile međusobno 
koordinirane s obzirom na željeni cilj. Ta je politika bila javno podržavana od strane 
vlada, parlamenata, najviših partijskih foruma i drugih visokih državnih tijela dotičnih 

zemalja. Prema tome, važnost i potreba populacijske politike usmjerene na porast 
broja stanovnika, preko porasta njegovog prirodnog prirasta, na poboljšanje stan- 
darda života ljudi uz postignuće ukupnog razvoja (gospodarskoga, socijalnog, zdrav- 
stvenog i dr.), bila je od strane najviših državnih foruma, u navedenim socijalističkim 
zemljama, eksplicite deklarirana, javno obznanjena. U tom se pogledu situacija u tim 
zemljama u području formuliranja i provođenja populacijske politike b i tn o razlikuje 
od situacije u zapadnoeuropskim zemljama (osim Francuske), u kojima o tom pi- 
tanju postoje i danas znatne razlike u pristupu, stavovima i izjavama vlada i parla- 
menata u prilog populacijske politike. Naime, populacijska politika u zapadnoeu- 
ropskim zemljama (osim Francuske) ako postoji, gotovo je redovito implicitna i u 
pravilu nije javno deklarirana kao pronatalistička politika. (Wertheimer-Baletić, 1999.). 


3. MJERE PRONATALISTIČKE POLITIKE 


Prilikom razmatranja o značajkama populacijske politike u bivšim socijalističkim 
zemljama od sredine 60-ih do kraja 80-ih godina, valja naglasiti kako je u svim nave- 
denim zemljama ta politika tijekom sedamdesetih i osamdesetih godina imala visok 
prioritet u okviru ukupne razvojne politike, au nekim od tih zemalja bila je sastavni- 
ca socijalne politike. Početkom 80-ih godina inzistiralo se na kontinuitetu stimulati- 
vne populacijske politike, snaglaskom na dva zadatka: (1) da se detaljnije istraže tzv. 
varijable niskog fertiliteta, i (2) da uz postojeće mjere koje valja nastaviti, treba po- 
sebnu pažnju posvetiti mjerama izgradnje svijesti o ekonomsko-socijalnim posljedi- 
cama depopulacije i procesa starenja stanovništva i to kroz prosvjetno-obrazovne 
institucije i razna sredstva informacija i komunikacija. (Wynnyczuk, 1981.; Klinger, 
1987.). 

Bivše socijalističke zemlje središnje i istočne Europe provodile su pronatalističku 
varijantu populacijske politike primarno u odnosu na dva subjekta - u odnosu na 
obitelj iu odnosu na zaposlenu ženu. Neki demografi pored dva navedena subjekta 
imenuju kao treći subjekt mladi bračni par.* Smatramo međutim, da je njegova pro- 
blematika umnogome već sadržana u mjerama i akcijama koje su se provodile u 
odnosu na obitelj ina zaposlenu ženu. 

Nadalje, populacijska je politika u tim zemljama provođena preko četiri sku- 
pine mjera: (1) zakonske mjere, propisi i odredbe koje se posebice odnose na proble- 
matiku reprodukcije stanovništva (u užem smislu). Tu spadaju zakonski propisi i 
druge odredbe koje se tiču planiranja obitelji, legalizacije pobačaja, zdravstvene zaštite 
majke i djeteta (opće i specifične s obzirom na pojedine dobne uzraste), zatim obi- 
teljsko zakonodavstvo, radno zakonodavstvo, zakonski propisi o oporezivanju 
dohotka građana itd., u onom dijelu u kojem se odnose na moguće poticanje porasta 
nataliteta; (2) sustav ekonomskih (materijalnih) stimulansa i instrumenata u cilju 
poboljšanja materijalnih prilika i uvjeta za proširenu reprodukciju stanovništva, koji 
se u mnogome oslanja na prvu navedenu skupinu mjera. Tu nadalje spadaju progre- 
sivni dječji doplaci kao i porezne olakšice ovisno o broju djece, mjere jednokratnih i 


3 > Vidjeti: Berelson, 1974; Bodrova, 1985. 

povremenih novčanih dodataka za rođenje djeteta, pomoć (novčana) nakon rođenja, 
sustav kreditiranja i preferencije dodjele stanova mladim bračnim parovima u cilju 
imanja djece, prednost u zapošljavanju ovisno o broju djece (uz ostale iste uvjete) 
itd.; (3) mjere i akcije koje su skoncentrirane na zaposlenu ženu u cilju da joj se olakša 
njena funkcija majčinstva u uvjetima visoke stope zaposlenosti žena. Radi se o mje- 
rama koje stvaraju povoljne uvjete za ženu u vrijeme kada postaje majka, primjerice 
da joj se omogući da ostane uz novorođenče barem godinu dana (u nekim zemljama 
i do tri godine, primjer Mađarska), uz plaćeni porodiljski dopust i osiguranje godina 
radnog staža u tom razdoblju njenog života. U taj krug ulaze i mjere koje teže stva- 
ranju što potpunije “infrastrukture“ za pomoć zaposlenoj ženi - majci (povećanje 
broja i poboljšanje kvalitete “usluga“ u jaslicama, dječjim vrtićima, školskim dnev- 
nim boravcima, pomoć u kućanstvu, itd). Sve su to mjere, uključivši i zakonske pro- 
pise iz raznih područja ljudske djelatnosti, koje se suprotstavljaju ograničavanju 
mogućnosti zapošljavanja i napredovanja u struci onih žena koje očekuju dijete ili 
koje već imaju djecu, napose u dojenačkoj dobi i u dobi 1 -4 godine starosti; (4) mjere 
širenja obrazovanja i mjere informativno-prosvjetnog sadržaja koje su usmjerene na 
stvaranje svijesti pojedinaca i obitelji o postojećim problemima stanovništva u 
zemljama s niskim natalitetom i prirodnim prirastom koji naginje nultom ili negati- 
vnom prirastu, odnosno svijesti o depopulacijskim procesima i regresivnim demo- 
grafskim trendovima. Tu spadaju: informacije o demografskim trendovima, s težištem 
na kretanje nataliteta/fertiliteta, proširenje obrazovnih programa preko sredstava 
javnih komunikacija i obrazovnih institucija (novinski članci, radio i TV emisije, se- 
lektivne informacije, korištenje interneta, uvođenje ili proširenje nastave iz demo- 
grafije u srednjim školama, sveučilištima, itd.). 

Razmatranja sadržaja stimulativne populacijske politike u bivšim socijalističkim 
zemljama središnje i istočne Europe, odnosno razmatranje konkretno primijenjenih, 
pojedinačnih mjera ili skupine mjera pokazuje da ra zli ke među navedenim 
zemljama u tom pogledu nisu znakovite. Određene razlike među njima pojavljuju se 
jedino s obzirom na važnost koju pojedine zemlje pripisuju pojedinoj skupini 
mjera, ili pojedinoj mjeri za podsticanje nataliteta. Ali uzevši u obzir primijenjene 
mjere i akcije iz okvira pronatalističke politike, može se zaključiti kako je većina njih 
usmjerena na povećanje nataliteta u uvjetima kada se javljaju depopulacijske ten- 
dencije, a u cilju postizanja društveno poželjne veličine stope porasta stanovništva. 

Pri razmatranju pojedinih skupina mjera populacijske politike u navedenim zem- 
ljama prema kriteriju važnosti koja se daje pojedinoj skupini mjera ili određenoj mjeri 
u pojedinoj zemlji, pokazuje se sljedeće. - Mađarska, Čehoslovačka i Njemačka De- 
mokratska Republika u svojoj su pronatalističkoj populacijskoj politici, u okviru 
navedenih skupina mjera, naročito inzistirale na mjerama koncentriranim na zapo- 
slenu ženu u cilju da joj se omogući, u uvjetima visoke zaposlenosti žena u nepoljo- 
privrednim djelatnostima, a uz nemogućnost “part-time“ zaposlenja - usklađivanje 
funkcije rada i funkcije majčinstva. U pitanju su mjere kao - reguliranje trajanja poro- 
diljskog dopusta, veličine novčane naknade u razdoblju dopusta, rješavanje proble- 
ma osiguranja ženi - majci povratka na radno mjesto nakon isteka tog dopusta, priz- 
navanje radnog staža za vrijeme trajanja dopusta, itd. - Bugarska je u svojoj 
pronatalističkoj politici primaran naglasak stavljala na sustav progresivnog dječjeg 

doplatka koncentriranog na “treće dijete“, stimulirajući na taj način povećanje broja 
djece u obitelji s ciljem da se postigne totalna stopa fertiliteta od prosječno troje djece 
na jednu ženu u fertilnoj dobi . Istovremeno je u području reguliranja pobačaja Bu- 
garska imala dosta restriktivno zakonodavstvo, ali uz istovremenu slobodnu pro- 
daju sredstava kontracepcije. - Rumunjska je zbog elemenata izravne prisile u 
provođenju pronatalističke politike bila među navedenim socijalističkim zemljama 
poseban slučaj i elementima prisile je kompromitirala temeljna načela suvremene 
populacijske politike. Zakonskim dekretom iz 1966. godine država je, uz stroge 
sankcije, zabranila pobačaj i prodaju sredstava kontracepcije. Naime, u Rumunjskoj 
je stopa nataliteta nakon 1950. godine stalno opadala, tako da je 1966. godine iznosila 
14,3 promila. Nakon zakonske zabrane obavljanja pobačaja u 1966. godini stopa je 
nataliteta u 1967, porasla čak na 27,4 promila, a 1968. na 26,7 promila. Međutim, 
unatoč zakonskoj zabrani pobačaja, stopa nataliteta se početkom 80-ih godina počela 
smanjivati, tako da je 1983. iznosila ponovno 14,3 promila (kao i 1966. godine). Stoga 
je predsjednik Ceausescu u 1984. objavio “nove pronatalističke mjere“ sa još strožim 
zakonskim sankcijama za počinitelje pobačaja.“ 

U tom ćemo se kontekstu detaljnije osvrnuti na primjer stimulativne pronata- 
lističke politike u Mađarskoj i Njemačkoj Demokratskoj Republici, u kojima se domi- 
nantna grupa mjera odnosila na zaposlene žene i podsticanje njihova nataliteta. 

U Mađarskoj je stopa nataliteta, koja je u petogodištu 1950. - 1954. godine iznosi- 
la prosječno 21,1 živorođenih na 1000 stanovnika, od 1962. do 1965. godine smanjena 
na prosječno svega 13,0 promila, da bi u 1967. porasla na 14,5 promila, u 1976. na 17,5 
primila, te da bi se potkraj 70-ih godina ponovno nešto smanjila (1979. godine izno- 
sila je 15,1 promila). Dekret koji je u Mađarskoj stupio na snagu 1967. godine, a nešto 
je modificiran 1969., uveo je širok spektar mjera za osiguranje “blagostanja djeteta“ u 
koje spadaju: pravo majke da nakon isteka porodiljskog dopusta (u trajanju od 20 
tjedana), ukoliko želi napustiti posao, tijekom tri godine prima uz redovan dječji 
doplatak također i poseban dodatak i da joj za to vrijeme teče radni staž.5 Nadalje, 
nakon tri godine provedene uz dijete, ženi - majci osiguravalo se “odgovarajuće za- 
poslenje“, a u razdoblju trajanja tog dopusta žena je imala pravo koristiti velik broj 
zdravstvenih usluga za sebe i dijete, kao i druge oblike “odgovarajuće pomoći“ za- 
poslenoj ženi.* Međutim, pokraj svih tih poticajnih mjera stopa nataliteta se u 
Mađarskoj u 80-im godinama počela ponovno smanjivati. Valja istaknuti da je zabi- 
lježena i stopa prirodnog smanjenja (“negativnog prirasta") i to u 1982. godini (izno- 
sila je -1,0 promila), a u 1993. je iznosila -3,1 promila. (Council of Europe, 1988., 1999.). 
To indicira da problem determinanti niskog nataliteta nije jednoznačan, odnosno in- 


*  Takoje za liječnika koji izvrši pobačaj izvan onoga što dopušta Dekret o pobačaju iz 1966., predviđa se 
kazna od 25 godina zatvora ili čak smrtna kazna; žene u dobi 20-30 godina obvezne su regularno raditi 
test trudnoće, uz mjesečnu provjeru u slučaju začeća; minimalna dob udaje za žene je 15 godina, itd. 
(Vidjeti: Berelson, 1979., “Romanian Population Policy“, Population and Development Review no. 3/ 
1984.; “How Romania Tries to Govern Fertility“, Population Today, February 1987; van de Kaa, 1987.). 


Radi se zapravo o produljenom porodiljskom dopustu za vrijeme dok dijete ne navrši tri godine, uz 
poseban novčani dodatak, koji se može smatrati nekom vrstom reducirane plaće. 


“> Vidjeti posebno: Berent]., Causes of Fertility Decline in Eastern Europe and Soviet Union, Population 
Studies no. 2/1970.; Klinger, A., 1987. (op. cit.). 

dicira potrebu koncipiranja širega kruga poticajnih pronatalističkih mjera, koje bi 
tangirale mnoga područja života obitelji i ljudske djelatnosti, a koje bi istovremeno 
povećavale motivaciju roditelja za povećanjem broja djece. Ekonomski stimulansi, 
sami za sebe, očigledno nisu dostatni niti su jedini za to relevantni. 

Pronatalistička populacijska politika u Njemačkoj Demokratskoj Republici se 
također, slično kao i u Mađarskoj, temeljila pretežno na mjerama koncentriranim na 
zaposlenu ženu. Rezultati te politike u pogledu kretanja nataliteta i prirodnoga pri- 
rasta bili su ovdje u 80-im godinama - za razliku od Mađarske - nešto povoljniji. 
Naime, od kraja 60-ih godina, usporedo s ubrzanim starenjem stanovništva, stopa 
nataliteta se znatno smanjila i to s 16,5 promila u 1965. na svega 10,8 promila u 1975. 
godini. Stopa mortaliteta iznosila je 14,3 promila (što je bilo uvjetovano ubrzanim 
starenjem), a stopa prirodnog smanjenja iznosila je -3,5 na 1000 stanovnika. (Council 
of Europe, 1992.). Nakon 1975. godine došlo je do postupnog obrata: ponovno je 
zabilježen prirodni prirast, što znači da je stopa nataliteta nadvisila stopu mortalite- 
ta. Radi se međutim o stopi prirodnog prirasta vrlo niske brojčane razine, koja se 
ovdje zadržala do kraja 1980-ih godina. U 1975. stopa nataliteta iznosila je 10,8 pro- 
mila, stopa mortaliteta 14,3 promila, a stopa prirodnog pada -3,5 primila; u 1980. 
godini stopa je nataliteta porasla je na 14,6 promila, stopa mortaliteta iznosila je 14, 2 
promila tako da je ponovno zabilježen prirodni prirast po stopi od 0,4 promila; u 
1985. godini stopa nataliteta bila je nešto niža, iznosila je 13,7 promila, stopa mortali- 
teta 13,5, a stopa prirodnog prirasta 0,2 primila. Od 1985. do 1988. godine stopa pri- 
rasta iznosila je prosječno godišnje oko 0,2 promila, da bi u 1989. godini ponovno 
bilo zabilježeno prirodno smanjenje i to po stopi od -0,A promila (stopa nataliteta 
12,0, stopa mortaliteta 12,4 promila). (Council of Europe, 1992.). 

Njemačka Demokratska Republika bila je jedna među rijetkim bivšim europskim 
socijalističkim zemljama u kojoj se u 80-im godinama zadržao prirodni prirast niskih 
vrijednosti i to unatoč postojanju dva uvjeta koja su objektivno otežavala povećanje 
nataliteta iznad razine mortaliteta. Prvo, ova je zemlja u 80-im godinama već imala 
relativno staro stanovništvo i uslijed toga opću stopu mortaliteta među najvišima u 
Europi, i drugo, porast stope nataliteta i prirodnog prirasta dogodio se u uvjetima 
raspoloživosti odnosno dostupnosti sredstava kontracepcije i uz legalizaciju pobačaja 
“na zahtjev“ (u toku prvih 12 tjedana trudnoće). Stoga se logično postavlja pitanje: 
koji su to onda razlozi koji su doveli do naznačenoga demografskog obrata od 70-ih 
na osamdesete godine? Dva su tome bitna uzroka: prvi je uzrok demografske priro- 
de, a odnosi se na činjenicu da je u dobnoj strukturi stanovništva ove zemlje došlo do 
povećanja broja žena u fertilnoj dobi i to u njezinom mlađem dijelu s najvećom fertil- 
nosti (20 - 30 godina) (radi se o ženskoj djeci rođenoj u 60-im godinama kada je regi- 
striran porast nataliteta). Drugi je uzrok provođenje, od sredine 70-ih godina, niza 
mjera stimulativne populacijske politike u pronatalističkoj varijanti i u vezi s time 
nastalo poboljšanje životnog standarda mladih obitelji." (Speigner, Winkler 1986.). 

Razmotrimo li sada mjere pronatalističke populacijske politike u toj zemlji pokazuje 
se da su se one temeljile na osnovnom načelu da bi žene, odnosno obitelji, trebale imati 


7 Službeno je pronatalistička populacijska politika u Njemačkoj Demokratskoj Republici inaugurirana 
1976. godine. 

povoljne uvjete za rađanje djece, s tim da se istovremeno ženi mora jamčiti zaposlenje, 
a time i njezina ekonomska samostalnost." Glavne mjere pronatalističke politike u 
Njemačkoj Demokratskoj Republici primjenjivane tijekom druge polovice 70-ih i u 80- 
im godinama bile su sljedeće: (1) nakon što se rodi drugo dijete majke imaju pravo 
koristiti godinu dana porodiljskog dopusta (“godina za dijete“), uz mjesečni iznos koji 
čini 70 - 80% njihove dotadašnje plaće; (2) majke mogu prekinuti dopust nakon djeteto- 
va trećeg rođendana, uz jamstvo da će se moći ponovno zaposliti (na istom ili sličnom 
radnom mjestu); (3) zaposlene žene-majke imaju pravo na jedan dan dopusta na mjesec 
za rad u kući; (4) majke dvoje i više djece mogu ako žele raditi 40 sati umjesto 44 sata 
tjedno i to uz punu plaću; (5) troškovi dnevne brige za dijete koje snosi država ukoliko 
majka radi, pokrivaju oko 70% troškova “dnevne brige“ obitelji sa određenim brojem 
djece; (6) prioritet dobivanja stana daje se mladim obiteljima i obiteljima s većim brojem 
djece; (7) niskokamatni zajmovi daju se bračnom paru nakon ženidbe i nakon rođenja 
svakog djeteta kao namjenska pomoć za kupnju stana, kuće ili opreme za stanovanje 
(Speigner, Winkler, 1986.). 

Imamo li na umu navedene mjere pronatalističke politike u bivšim socijalističkim 
zemljama središnje i istočne Europe, proizlazi da su većina njih bile međusobno kom- 
plementarne i da im je cilj bio isti - povećanje nataliteta /fertiliteta u uvjetima pobolj- 
šanja uvjeta za rad i za reprodukciju ženama koje su zaposlene, kao i poboljšanja 
uvjeta života osobito mladim obiteljima. U tom sklopu posebnu pažnju zaslužuju 
mjere koje ulaze u program planiranja obitelji. Naime, planiranje obitelji (u užem 
smislu) u svim je tim zemljama bilo tretirano kao sastavnica ostvarenja temeljnih 
ljudskih prava na području slobodnoga i odgovornog roditeljstva i humanizacije re- 
produkcije (UN, Svjetski plan akcije u području stanovništva, 1974.). To znači da 
sustav mjera i akcija koje čine planiranje obitelji, kao i pitanje legalizacije pobačaja u 
navedenim zemljama (osim Rumunjske), nije tretirano kao sastavnica populacijske 
politike, kao što je to bio slučaj pri restriktivnoj populacijskoj politici u mnogim zem- 
ljama u razvoju. Ono je i pored toga što restriktivno djeluje na natalitet, odnosno što 
objektivno ograničava porast nataliteta, koegzistiralos postojećim sustavom 
mjera stimulativne populacijske politike u njenoj pronatalističkoj varijanti. To upućuje 
da je u navedenim zemljama (osim Rumunjske) respektirano načelo slobodnoga i 
odgovornog roditeljstva, koje je načelo isto tako respektirano Pri provođenju stimu- 
lativne populacijske politike iu zapadnoeuropskim, a posebno u skandinavskim zem- 
ljama. U tom pogledu dakle nije bilo razlike između bivših socijalističkih zemljama 
središnje i istočne Europe i razvijenih europskih i izvaneuropskih zemalja. 


4. REPRODUKCIJA STANOVNIŠTVA U 90-IM GODINAMA 


U 90-im godinama demografska situacija u području reprodukcije stanovništva 
je pogoršana u većini bivših europskih socijalističkih zemalja, kao odraz političkih 
Potresa vezanih uz slom komunističkog sustava. Pogoršana je opća gospodarska i 


* Pri tome iz dokumenata o populacijskoj politici u toj zemlji proizlazi da se unaprijed smatralo da 


pojedine mjere poduzimane u cilju povećanja nataliteta mogu imati samo kratkoročni efekt za porast 
nataliteta, ali se računalo da će porast nataliteta u kratkom roku imati svoj dugoročni izraz u povećanom 
priljevu žena u dob od 20 do 30 godina nakon isteka dva do tri desetljeća. 


172 


socijalna situacija, što se odrazilo na pogoršanju zdravstvenog stanja stanovništva. 
Trendovi sastavnica reprodukcije stanovništva (u užem poimanju) znatno su pogor- 
šani. Fertilitet se nastavio smanjivati i to znatno ispod razine koja se zahtijeva za 
generacijsko obnavljanje stanovništva (u devedesetim godinama intenzivnije nego u 
osamdesetima), opći mortalitet zabilježio je određeno malo smanjenje, a u nekim 
zemljama znatan porast. - Kretanje fertiliteta u 90-im godinama pokazuje tablica br. 
2. (Vidjeti tablicu br. 2.). 


Tablica br. 2. 
Totalna stopa fertiliteta u (bivšim socijalističkim) zemljama središnje i istočne Europe 
(između 1990. i 1998. godine) 


Totalna stopa fertiliteta 


Godine Bugarska Češka = Slovačka Bivša = Mađarska Poljska Rumunjska Ruska Hrvatska | Slovenija 
Njemačka Federacija 
Dem. 


Republika 


1990. 1,78 1,90 2,09 1,50 1,87 2,04 1,84 1,90 1,69 1,48 
1991. 1,57 1,89 2,05 0,98 1,86 2,05 1,96 1,89 1,54 1,46 
1992. 1,59 1,72 1,98 0,83 UT 1,93 1,51 1,95 1,44 1,34 
1993. 1,46 1,67 1,92 0,78 1,68 1,85 1,44 1,39 12 1,81 
1994. 1,87 1,44 1,66 0,77 1,64 1,80 141 1,40 1,52 1,32 
1995. 1,23 1,28 1,52 0,84 1,58 1,61 1,34 1,34 1,58 1,29 
1996. 1,23 1,18 1,47 0,95 1,46 1,58 1,30 1,28 1,67 128 
1997. 1,09 MaT 1,43 1,04 1,38 1,51 1,32 1,23 1,69 1,25 
1998. 1,11 1,16 1,38 1,06 1,53 1,43 1,32 1,24 1,62 1,23 
Indeks 1998/ 

1990. 62,4 61,1 66,0 70,7 71,1 70,1 71,7 65,3 95,8 83,1 


Izvor: Council of Europe, Recent demographic developments in Europe, Strasbourg, 1994., 1997. i 1999.; za 
Hrvatsku - Statistički Ljetopis Republike Hrvatske, Zagreb 


Tablica pokazuje da je reprodukcijska norma od dvoje djece, koja je bila usposta- 
vljena mjerama pronatalističke politike do početka osamdesetih godina, u 90-ima, 
osobito nakon 1993. godine, gotovo prepolovljena, tako da je u drugoj polovici deve- 
desetih godina smanjena na prosječno jedno dijete. To je u velikoj mjeri posljedica 
činjenice da su mjere pronatalističke politike tada praktički izgubile financijsku pod- 
logu i materijalni su poticaji uz nepovoljne socijalne prilike prestali djelovati. Između 
1990. i 1998. godine do najjačeg smanjenja totalne stope fertiliteta došlo je u Češkoj 
(stopa je smanjena za 38,9%), zatim u Bugarskoj (za 37,6%), pa u Ruskoj Federaciji 
(za 34,7%), zatim u Slovačkoj (za 34,0%), u Poljskoj (za 29,9%), u bivšoj Njemačkoj 
Demokratskoj Republici (za 29,3%), u Mađarskoj (za 28,9%), te u Rumunjskoj (za 
28,3%). U Hrvatskoj i Sloveniji to je smanjenje između 1990. i 1998. bilo znatno sla- 
bije, uz napomenu da je u Hrvatskoj to smanjenje zbog rata bilo najjače između 1990. 
i 1992. godine. Pri tome treba imati na umu da je već i u početnoj godini usporedbe, 
tj. u 1990. godini, totalna stopa fertiliteta u svim navedenim zemljama bila ispod 
razine potrebne za generacijsko obnavljanje stanovništva. 

Smanjenje fertiliteta koje je u navedenim zemljama nastalo tijekom 90-ih godina 
nije samo odraz prestanka djelovanja pronatalističke politike uslijed gospodarskoga 
razvojnog zastoja i krize, već u znatnoj mjeri i “vanjskih“ čimbenika. Radi se prven- 
stveno o zajedničkom djelovanju mnogih socio-psiholoških čimbenika i utjecaja 
uvjetovanih politički turbulentnim događajima, koje i inače redovito prati smanjenje 
nataliteta /fertiliteta. 

Nepovoljni trendovi u kretanju mortaliteta u 90-im godinama dolaze u navede- 
nim bivšim europskim socijalističkim zemljama do izražaja preko usporenog sma- 
njenja opće stope mortaliteta (a u nekim zemljama i njenoga znatnog povećanja), 
preko usporavanja pada mortaliteta dojenčadi (u nekima njegovog porasta), preko 
porasta mortaliteta muškog stanovništva u dobi 45 i više godina, itd. Agregatni izraz 
općih i specifičnih pokazatelja kretanja mortaliteta u tim zemljama daje usporedba 
tzv. očekivanog trajanja života. (Vidjeti tablicu br. 3.). 


Tablica br. 3. 
Očekivano trajanje života na dan rođenja u nekim zemljama središnje i istočne Europe 


(1990., 1995. i 1998. godine) 
pm ses so o i i 


Zemlja Očekivano trajanje života na dan rođenja (6%) 
1990. 1995. 1998. 
Bugarska m» 68,0 67,4 67,4 (1996.) 
že 74,7 74,9 74,6 (1996.) 
Češka Rep. m 67,6 69,7 ra] 
Ž 18,5 76,7 78,1 
Bivša Njemačka m 69,2 71,2 72,4 (1997.) 
Dem. Republika ž 76,2 78,5 79,5 (1997.) 
Mađarska m 65,1 65,3 66,1 
Ž 73,7 74,5 75,2 
Poljska m 66,5 67,6 68,9 
Ž 75,5 76,4 17,8 
Rumunjska m. 66,6 65,3 65,5 (1997.) 
ž 78,0 73,1 73,3 (1997.) 
Slovačka m 66,7 68,4 68,6 
Ž 15;5 76,4 76,7 
Ruska m 63,8 58,3 61,3 
Federacija ž 74,3 71,7 72,9 
Slovenija m 69,5 70,8 71,1 (1997.) 
ž 77,4 78,3 78,7 (1997.) 
Hrvatska m 68,6 - - 
bA 15,9 - - 


\ 
X) m = muškarci 
Xx) ž = žene 
Izvor: Council of Europe, Recent demographic developments in Europe 1999, Strasbourg 1999. 

Tablica pokazuje da je u većini navedenih zemalja u 90-im godinama zabilježeno 
blago povećanje očekivanog trajanja života, koje je međutim po jačini slabije nego što 
je bilo u 80-im godinama. Ali u Bugarskoj, Rumunjskoj i u Ruskoj Federaciji je došlo 
do smanjenja očekivanog trajanja života, odnosno do skraćenja životnoga vijeka, koje 
je prvenstveno izraženo kod muškog stanovništva. U Bugarskoj je između 1990. i 
1998. očekivano trajanje života kod muškaraca smanjeno sa 68,0 na 67,4 godine, u 
Rumunjskoj sa 66,6 godina na 65,5 godina, a u Ruskoj Federaciji sa 63,8 godina na 
61,3 godine. (Kod žena je ono neznatno smanjeno u Bugarskoj, u Ruskoj Federaciji je 
znatno smanjeno, dok je u Rumunjskoj istovremeno neznatno povećano). U ove tri 
zemlje je istodobno zabilježen znatan porast opće stope mortaliteta, kao i stope mor- 
taliteta dojenčadi i specifičnoga mortaliteta muškog stanovništva u dobi 45 do 59 
godina, što su općenito poznati indikatori pogoršanja životnoga standarda, zdrav- 
stvenog stanja stanovništva i socijalnih prilika u tim zemljama.* Najnepovoljnija kre- 
tanja mortaliteta zabilježena su u 90-im godinama u Ruskoj Federaciji." 

Nastalo pogoršanje u području mortaliteta (ukupnoga i specifičnog) u navede- 
nim zemljama napose je vezano uz sniženje razine zdravstvene zaštite, pogoršanje 
njezine kvalitete, pogoršanje zaštite na radu i dr., što je sve posljedica pogoršanja 
gospodarskih prilika, osobito nedostatka financijskih sredstava, porasta vanjskog 
duga, itd. u zemljama s ekonomijom u tranziciji. Porastu mortaliteta pridonio je 
također porast nezaposlenosti, naročito mladih koji prvi puta traže zaposlenje, zatim 
pogoršanje zaštite na radu, porast onečišćenja okoliša, širenje nezdravog načina života 
(pušenje, alkoholizam, droga), porast broja nasilnih smrti, osobito suicida, itd.!! 

U takvim ekonomskim i socijalnim uvjetima, kakvi obilježavaju u 90-im godina- 
ma zemlje s ekonomijom u tranziciji, bitno su smanjena, a često jednostavno nedo- 
staju financijska sredstva za stimulativnu populacijsku politiku. Ta politika međutim, 
još uvijek deklarativno postoji, iako se među navedenim zemljama razlikuje prema 
broju mjera, prema njihovom opsegu, sadržaju i težištu koje se stavlja na pojedinu 
mjeru. 

U Mađarskoj su primjerice još početkom 90-ih godina (između 1990. i 1993.) bile 
na snazi mnoge od ranijih mjera, ali “pokrivene“ znatno smanjenim financijskim 
sredstvima, što znači da je i materijalni poticaj za porast nataliteta bio slabiji.'* Pri- 
mjetno je nadalje da je između 1994. i 1998. godine težište politike vlade premješteno 
u toj zemlji s politike prema obitelji na politiku prema siromašnima, koja se zasnivala 
na novčanim dodacima onima s najnižim plaćama. To je kod ostalih obitelji, posebno 


Između 1990. i 1998. godine opća stopa mortaliteta u Bugarskoj je porasla s 12,3 promila na 14,3 promila, 
a stopa mortaliteta dojenčadi s 14,8 promila na čak 17,5 promila (1997.). - U Rumunjskoj je opća stopa 
mortaliteta istovremeno porasla s 10,6 promila na 12,0 promila, a stopa mortaliteta dojenčadi s 21,2 
promila na 22,3 promila. U Ruskoj Federaciji je opća stopa mortaliteta porasla s 11,2 čak na 13,6 promila, 
a stopa mortaliteta dojenčadi se zadržala na razini od prosječno 174 promila. To su u europskim 
razmjerima visoke vrijednosti navedenih stopa koje označavaju vrlo nepovoljne zdravstvene i socijalne 
prilike. (Council of Europe, 1996, 1999.). 


Vidjeti: UN Economic Commission for Europe, European Population Conference, vol. II, Geneva 1993. 
"= Ibidem, bilješka 9. i 10. 


Vidjeti: UN Economic Commission for Europe, European Population Conference. vol. IL, Country 
Statement-Hungary, Geneva 1993. 

kod srednjeg sloja, smanjilo sklonost prema povećanju broja djece. Restrikcije koje su 
u vezi s time stupile na snagu u Mađarskoj 1996. godine, dovele su do smanjenja 
nataliteta, tako da je u 1997. rođeno svega 100.000 djece, što je najniža brojka zabi- 
lježena u novijoj demografskoj povijesti te zemlje (UNFPA, 1998 : 103). 

Međutim, i u najnovije se vrijeme u službenim dokumentima Mađarske naglašava 
važnost i nužnost stimulativne populacijske politike u pronatalističkoj varijanti. Na 
Europskoj regionalnoj konferenciji o stanovništvu održanoj u Budimpešti 1998. go- 
dine stav mađarske vlade prema populacijskoj politici nije u odnosu na osamdesete 
godine promijenjen. I dalje se naglašava da izrazito nepovoljna demografska situa- 
cija predstavlja u Mađarskoj važan “nacionalni i socijalni problem“, te se za rješavanje 
tog problema traži “puna odgovornost vlade i cijelog društva“. Zanimljivo je istaći 
da se u Nacionalnom izvješću za Mađarsku podnesenom na toj konferenciji ističe da 
vlada - u postojećim ekonomskim prilikama - računa na “moralnu obnovu društva 
uz intenzifikaciju uloge lokalnih zajednica kao i crkve“ (UNFPA, 1999 : 103). Među 
ciljevima populacijske politike navodi se, na prvom mjestu, potreba zaustavljanja 
daljnjeg smanjivanja broja stanovnika, a zatim postignuće umjerenog porasta 
stanovništva, uz uvjet da dobna struktura stanovništva postane povoljnija, odnosno 
da se izbalansira brojčani odnos velikih funkcionalnih dobnih grupa (osobito brojčani 
odnos mladoga i starog stanovništva). U pogledu društveno poželjnoga kretanja poje- 
dinih sastavnica ukupnog porasta stanovništva, eksplicite se kao ciljevi populacijske 
politike navode - umjereni porast nataliteta /fertiliteta, poboljšanje prilika smrtnosti 
i jačanje financijskoga položaja i socijalnog statusa obitelji. Te ciljeve valja postići 
kontinuiranim i međusobno koordiniranim mjerama u različitim područjima ukup- 
nog života odnosno ljudske djelatnosti, koje bi zajednički težile postignuću gore na- 
vedenih ciljeva populacijske politike (od kojih su mnogi istovremeno i ciljevi socijal- 
ne politike). Uz to se naglašava da u Mađarskoj postoji puna svijest o ograničenim 
resursima, ali da će oni ovisiti primarno o gospodarskom razvoju u zemlji, kao i o 
uspostavljenim prioritetima među ciljevima ukupne razvojne politike, u kojoj se po- 
pulacijskoj politici i dalje daje visok prioritet. (UNFPA, 1999 : 103). 

To su međutim, još uvijek samo deklaracije, jer s obzirom na gospodarske proble- 
me u Mađarskoj, kao i u drugim zemljama s ekonomijom u tranziciji, realna, finan- 
cijskim sredstvima podržana populacijska politika još nije moguća. Djeluju samo u 
nekim zemljama, pojedinačne, parcijalne mjere koje su inače sastavnica neke druge 
politike, primjerice zdravstvene politike (veća perinatalna skrb za smanjenje morta- 
liteta dojenčadi - npr. u Bugarskoj) ili pak socijalne politike (pomoć siromašnim obi- 
teljima napose onima s većim brojem djece - npr. Mađarska, Poljska). Na to uostalom 
upućuje naglasak na moralnu obnovu društva i njegovih vrednota (Mađarska), jer je 
to u uvjetima gospodarske krize koja je u 90-im godinama zahvatila većinu tih ze- 
malja, jedini stvarno mogući čimbenik usporavanja sadašnjih izrazito nepovoljnih, 
agregatnih i strukturnih demografskih trendova, osobito u području nataliteta, koji 
ne zahtijeva financijska sredstva. 

5. REZULTATI PRONATALISTIČKE POLITIKE - ZAKLJUČNA 
RAZMATRANJA 


Pokazali smo da je nakon porasta nataliteta u drugoj polovici 60-ih i tijekom 70- 
ih godina u većini navedenih zemalja došlo u osamdesetim godinama do obrata u 
kretanju nataliteta / fertiliteta. Totalna stopa fertiliteta se gotovo u svim razmatranim 
zemljama ponovno smanjila, i to unatoč činjenici što su mjere pronatalističke politike 
i dalje bile na snazi. Stoga se logično postavlja pitanje - je li stimulativna populacijska 
politika u pronatalističkoj varijanti u bivšim socijalističkim zemljama (osim Ru- 
munjske) pokazala u odnosu na glavni postavljeni cilj tj. porast reprodukcijske nor- 
me na troje djece, neke rezultate? Odnosno, je li pokazala efikasnost u djelovanju na 
kretanje nataliteta. 

Krajem 70-ih a osobito u 80-im godinama, u ovim su zemljama, naročito u Bugar- 
skoj, Čehoslovačkoj, Mađarskoj i Njemačkoj Demokratskoj Republici, proučavani 
rezultati navedenih mjera populacijske politike, odnosno analizirana je njihova 
učinkovitost u razdoblju u kojem je ona u pojedinoj zemlji provođena. 

Uzevši u cjelini pokazalo se da su primijenjene mjere za poticanje nataliteta ima- 
le svoje rezultate, koji su se odrazili prvenstveno u stvaranju boljih uvjeta za repro- 
dukciju stanovništva, kako izravno tako i posredno, preko znatnog “podrušt- 
vljenja“mnogih troškova vezanih uz povećanje broja djece u obitelji. Stavljanjem na- 
glaska na ekonomske mjere za poboljšanje uvjeta za reprodukciju zaposlenim žena- 
ma i na ekonomske poticaje za “treće dijete“, uspjelo se u većini navedenih zemalja 
postići da bračni parovi kao reprodukcijsku normu prihvate dvoje djece! Naime, 
činjenica je da reprodukcijska norma od troje djece, a to bi značilo da totalna stopa 
fertiliteta dostigne razinu od 3,12, nije uspostavljena niti u jednoj zemlji. Gledano 
prema vrijednosti totalne stope fertiliteta, jedino se Rumunjska - povezano uz poli- 
tiku stroge restrikcije pobačaja i primjene sredstava kontracepcije, približila prosje- 
čnom broju od troje djece i to jedino u 1970. godini (totalna stopa fertiliteta iznosila je 
2,89, što je ujedno najveća vrijednost te stope zabilježena u razmatranim bivšim 
socijalističkim zemljama). 

Nadalje, prilikom razmatranja veće ili manje efikasnosti/neefikasnosti pri- 
mijenjenih mjera te politike, demografi su ustanovili njihov nestabilan učinak, pri- 
vremenost, odnosno relativno kratak rok njihova djelovanja, kao i manji učinak na 
porast nataliteta od očekivanog (zacrtana norma od troje djece po obitelji nije nigdje 
postignuta). Vidjeli smo iz prethodnih razmatranja, da je prije ili kasnije, gotovo u 
svim navedenim zemljama, nakon prvotnog porasta nataliteta, došla do izražaja ten- 
dencija njegovog vraćanja na nisku, za generacijsko obnavljanje stanovništva nedo- 
statnu razinu. (Klinger, 1987.; Danyi, Monigl, 1987.). 

Prema tome, stimulativna populacijska politika u pronatalističkoj varijanti u na- 
vedenim se zemljama pokazala “efikasnom“ time što je uspjela, makar i u relativno 
kratkom razdoblju (do 1980. godine), nešto povećati natalitet/fertilitet, a na duži 
rok, tijekom desetljeća 80-ih godina, spriječiti j a če smanjenje nataliteta od onog koje 
bi uslijedilo da te politike nije bilo. Jer kako smo vidjeli, u većini razmatranih zemalja 
tom se politikom postiglo da totalna stopa fertiliteta, između 1965. i 1975., ili između 

1970. i 1975. godine, kako u kojoj od razmatranih zemalja, poraste do brojčane razine 
potrebne za jednostavnu reprodukciju stanovništva, a da tijekom 80-ih godina kada 
je ponovno nastavila raniju tendenciju smanjivanja, ne doživi u pojedinim zemljama 
jače smanjenje od onoga iskazanoga. U tom je smislu stimulativna populacijska poli- 
tika u pronatalističkoj varijanti pokazala svoju “efikasnost“, iako relativno nestabil- 
nu i nedostatnu prema učinku na porast nataliteta, a privremenu u odnosu na razdob- 
lje njezinog provođenja. 

Podaci o demografskim prilikama u bivšim socijalističkim zemljama središnje i 
istočne Europe u razdoblju od šezdesetih do 90-ih godina pokazuju obilježja nisko 
natalitetnih zemalja s općom tendencijom smanjivanja nataliteta i prirodnog prirasta 
stanovništva, smanjivanja prosječnoga broja djece po obitelji, uz postupno pojačavanje 
procesa starenja stanovništva, itd. U demografskom su pogledu sve navedene zem- 
lje imale gotovo istovjetne bitne značajke razvoja stanovništva. One su u području 
reprodukcije stanovništva i njezinih sastavnica (nataliteta i mortaliteta) bile vrlo slične 
demografskim obilježjima visokorazvijenih zemalja zapadne Europe. Naime, i prve 
i druge spadaju prema formalno-statističkim, demografskim kriterijima i standard- 
nim demografskim pokazateljima u skupinu zemalja s posttranzicijskim obilježjima 
razvoja stanovništva. Međutim, činjenica je da je u bivšim socijalističkim zemljama 
središnje i istočne Europe natalitet zabilježio nižu brojčanu razinu i brži pad u odno- 
su na zapadnoeuropske zemlje. Njegova je razina sredinom 60-ih godina bila, u prvi- 
ma ne samo niža nego u zemljama zapadne Europe, već je pala ispod “kritične“ razi- 
ne koja se zahtijeva za generacijsko obnavljanje stanovništva. Odnosno, već oko 1965. 
godine totalna stopa fertiliteta bila je niža od “kritične“ razine 2,1 (djece prosječno po 
jednoj ženi u fertilnoj dobi). 

Na takvu su demografsku situaciju, sukladno tome, navedene socijalističke zem- 
lje reagirale gotovo jedno desetljeće prije zapadnoeuropskih zemalja i inaugurirale 
su eksplicitnu stimulativnu populacijsku politiku u pronatalističkoj varijanti. Ona je 
u njima provođena kroz četiri međusobno koordinirane skupine mjera: zakonske 
mjere vezane uz reprodukciju stanovništva, mjere ekonomskih poticaja za poboljšanje 
materijalnih uvjeta života obitelji, mjere koje su osiguravale pomoć zaposlenoj ženi - 
majci da uskladi svoju funkciju majčinstva i zaposlenja izvan kuće, te mjere informa- 
tivno-prosvjetnog karaktera, zdravstvene edukacije i sl. Mnoge od tih mjera odražava- 
le su usku povezanost populacijske politike u tim zemljama sa socijalnom politikom, 
ili uže s politikom prema obitelji. Važno je pri tome imati na umu da se niti u bivšim 
europskim socijalističkim zemljama nije tada provodila čista pronatalistička politika 
u smislu da su sve djelujuće mjere populacijske politike i s njom povezane mjere 
zdravstvene politike poticale porast nataliteta. Neke od njih su nesumnjivo ne samo 
ograničavale porast nataliteta, nego su djelovale u pravcu njegovog smanjenja. Pri- 
mjer za to, u većini tih zemalja, pruža odnos prema tzv. planiranju obitelji, koje je 
velikim udjelom ulazilo u četvrtu spomenutu skupinu mjera (dostupnost sredstava 
kontracepcije), kao i odnos prema pobačaju, budući da je većina navedenih zemalja, 
uz manja ograničenja, legalizirala pobačaj “na zahtjev“ (uz prethodno potrebnu zdrav- 
stvenu indikaciju). Iznimka je bila Rumunjska u kojoj je zabrana pobačaja furikcioni- 
rala kao izravna mjera populacijske politike usmjerena na porast nataliteta, odnosno 
bila je sredstvo prisile za postizanje određenog demografskog cilja. Većina europskih 

socijalističkih zemalja je svoju populacijsku politiku temeljila na načelu slobodnog 
odlučivanja o broju djece i razmaku između sukcesivnih trudnoća (inauguriranog u 
Svjetskom planu akcije u području stanovništva na UN Svjetskoj konferenciji o 
stanovništvu u Bukureštu 1974. godine). 

Pronatalistička populacijska politika u socijalističkim zemljama središnje i istočne 
Europe djelovala je, u punom obuhvatu svojih mjera, sve do kraja 80-ih godina. Iako 
je u svakoj pojedinoj zemlji imala svoje specifičnosti s obzirom na specifičnu demo- 
grafsku i gospodarsku situaciju i druge socio-kulturne odrednice niskog nataliteta, 
kao i s obzirom na skupinu mjera na koju je pojedina zemlja stavljala težište, - 
zajednička joj je karakteristika bila da u svim navedenim zemljama (osim Rumunjske), 
onan ij e pokazala očekivano djelovanje na porast nataliteta. Određeni porast nata- 
liteta uslijedio je u jednoj zemlji nešto prije u drugoj nešto kasnije (u većini zemalja 
bilo je to desetljeće između 1965. i 1975. godine, a u nekim petogodište 1975. - 1980. 
godine), ovisno o tome kada je ta politika službeno uvedena u pojedinoj zemlji. Raz- 
doblje porasta nataliteta trajalo je, prosječno uzevši, relativno kratko, a učinak mu je 
bio slabiji od očekivanog. Naime, kako je već spomenuto, cilj te politike bio je 
postignuće proširene reprodukcije stanovništva, dakle uspostavljanje posredstvom 
populacijske politike prosječne reprodukcijske norme od troje djece po obitelji. Da bi 
se to ostvarilo trebalo je postići jači porast nataliteta od onoga koji je doista zabilježen 
u pojedinim zemljama. Postiglo se međutim, da se posredstvom te politike u svim 
navedenim zemljama (osim Rumunjske), u određenom razdoblju, natalitet povećao 
približno do one razine koja je rezultirala reprodukcijskom normom od dvoje djece. 

Mjere populacijske politike u navedenim bivšim socijalističkim zemljama bile su 
širokog raspona, međusobno koordinirane, tangirale su mnoga područja života ljudi 
odnosno obitelji i djelovale su na poboljšanje životnog standarda mladih obitelji i 
onih s većim brojem djece (primjer osobito Mađarske, Njemačke Demokratske Repu- 
blike, Čehoslovačke). Budući da nisu postigle očekivani učinak na porast nataliteta, 
nameće se zaključak da navedene skupine poticajnih mjera koje su bile primijenjene 
u bivšim europskim socijalističkim zemljama nisu stvorile odgovarajuće uvjete za taj 
porast - bilo zbog nedovoljnog opsega tih mjera, bilo zbog njihove neadekvatne struk- 
ture, bilo zbog pondera koji je pojedina skupina mjera imala u pronatalističkoj poli- 
tici pojedine zemlje. S obzirom da je u većini navedenih zemalja težište te politike 
bilo na ekonomskim poticajima, vjerojatno je da oni sami za sebe nisu bili dostatni, 
budući da su oni samo dio kompleksnih, međusobno povezanih uvjeta i čimbenika, 
koji djeluju na motivaciju bračnih parova da imaju “barem troje djece“ (kako se to 
naglašavalo u pojedinim dokumentima o ciljevima pronatalističke politike u nave- 
denim zemljama). Istraživanja tijekom 80-ih godina (Bodrova, Anker, 1985.; Klinger, 
1987.) pokazala su da je bitna diferentia specifica bivših europskih socijalističkih ze- 
malja u odnosu na razvijene zapadnoeuropske zemlje bila visoka stopa zaposlenosti 
žena u nepoljoprivrednim djelatnostima. Jednakost spolova temeljila se na pretpo- 
stavki kontinuirane radne “karijere“ zaposlene žene uz nemogućnost korištenja “part 
- time“ rada ili fleksibilnog radnog vremena i to u radno i psihološki najtežem razdo- 
blju života zaposlene žene (u kojem ima malo dijete/malu djecu). A zaposlenost žena 
bila je ne samo potreba žene kao izraz njezine emancipacije, već iekonomska nužnost 
zbog osiguranja životnog standarda obitelji. Zbog toga su neke zemlje i stavljale težište 

svoje populacijske politike na skupinu mjera koja se odnosila na “svestranu pomoć 
zaposlenoj ženi - majci“ (u pomoći, brizi oko djece, zaštiti na radu, zdravstvenoj zaštiti 
itd.), povezano uz rođenje, odgoj i podizanje djece. 

Budući da su navedene zemlje ekonomski slabije razvijene od zapadnoeurop- 
skih zemalja, vjerojatno je da dio “nedostatnog učinka“ pronatalističke populacijske 
politike leži u relativno slabijoj ekonomskoj razvijenosti i s time u vezi u ograničenosti 
namjenskih sredstava za realizaciju te politike. Ali valja se podsjetiti, da u tom pogle- 
du, znatnije rezultate nisu postigle niti razvijene zapadnoeuropske zemlje, čak ni 
one sa stoljetnom tradicijom pronatalističke politike. Reprezentativan je u tom po- 
gledu primjer Francuske, koja - unatoč opsežnom spektru mjera pronatalističke poli- 
tike 1 s tim u vezi određenom porastu nataliteta, nije uspjela postići reprodukcijsku 
normu od troje djece odnosno osigurati proširenu reprodukciju svog stanovništva. 

Sve to vodi ka zaključku da u posttranzicijskoj etapi razvoja stanovništva, pose- 
bice u njezinoj drugoj podetapi, djeluju čimbenici “Životnog ambijenta“ i stila života 
koji se suprotstavljaju povećanju broja djece u obitelji iznad razine generacijskog 
obnavljanja stanovništva. Oni su sadržani kako u općim, tako napose u tzv. specifičnim 
čimbenicima koji uvjetuju nizak natalitet/fertilitet. Individualno-psihološki i socio- 
kulturni faktori imanentni visokorazvijenom, postindustrijskom društvu imaju u tome 
svoj značajan udio. Preostaje, da se dalje radi na detaljnom istraživanju svih determi- 
nanti (gospodarskih, socio-kulturnih, tradicionalnih, individualno-psiholoških i dru- 
gih) tzv. varijabli niskog nataliteta u zemljama s posttranzicijskim obilježjima razvoja 
stanovništva. 


Alica Wertheimer-Baletić 
SUMMARY 


Population policy in countries with posttransitional patterns of demographic 
development 


In this article the author analyses basic patterns of the pronatalist population policies in 
1960s, 1970s and 1980s in the former socialist countries of central and eastern Europe. This 
review is completed by a brief consideration of demographic trends and characteristics of pop- 
ulation policies in those countries after the collapse of communism. Principles, goals and par- 
ticular measures of population policies have been considered, as well as their efficiency. Em- 
Phasis has been laid on population policies of those countries which tried to stimulate fertility 
among the employed women (e.g. Hungary, German Demokratic Republic, etc.). It was justi- 
fied by the fact that this group of women, in conditions of high employment in nonagricultural 
activities, experienced the most difficulties in adjusting their function of matherhood with 
their job and other obligations outside of home. Changes in the total fertility rate, as an aggre- 
gate indicator of the natality /fertility dynamics, proved that the global impact of the measures 
of pronatalist policies was transitory, unstable and smaller than excepted. The rise of total 
fertility rate was recorded in the most of thouse countries, mainly in the period 1965-1975, 
while again after 1980 and particularly after 1990 the declining trend prevailed (in connection 
With political upheaval and economic stagnation). Efficiency of the applied measures can be 
estimated by the fact that between and 1965 the recorded fertility rise helped to reach the 
reproduction norm of two children per couple, but nowhere reached three children level, what 
was the proclaimed policy objective. In 1980s the fertility decline set in, although the pronatal- 


180 


ist measures were still applied. Nevertheless it cannot be concluded that their impact was 
insignificant because they prevented a sharper decline of fertility which would have happend 
if the pronatalist policies were lacking. 

